
Najstarije vijesti o Gradecu. 


* U popisu župa zagrebačke biskupije od godine 1334. spo- 
minje se — odmah iza Dubrave — »ecclesia sancti Petri de 
Goricha, item ecclesia sancti Nicolai de Lubena et duae capellae 


.insuper novae«. (Rački: »Popis župa zagrebačke biskupije god. 
* 1334. i 1501.« u »Starinama«, knjiga IV., strana 24.) 


.«Iz ovoga popisa doznajemo, da je godine 1334. u Lubeni 
kod Gradeca postojala župna crkva sv. Nikole, a na području 
ove župe još i dvije nove kapele. Nadalje doznajemo prvi put 
za župnu crkvu sv. Petra, koja je u Gradecu postojala sve do 
godine 1780., kada ju je zamijenila nova župna crkva sv. Križa. 
Doznajemo i to, da se Gradec godine 1334. zvao »Gorica«. On 
je sadašnje svoje ime vjerojatno dobio pod konac 15. vijeka. 
Kada su naime Turci godine 1463. osvojili Bosnu, počeli su pro- 
valjivati u Hrvatsku, gdje su robili i palili. To je ponukalo 
hrvatsku vlastelu, da na svojim imanjima podignu tvrđe (»ka- 
štele«), u koje će se narod moći zakloniti, ako provale Turci. 
Tako je u Hrvatskoj koncem 15. vijeka sagrađeno — što od 
kamena, što od cigle ili od drveta — preko stotinu ovakvih 
utvrđenih dvoraca, kojima je narod dao ime »grad«. Oko ta- 
kvoga »grada« obično su svoje kuće podigli vlastelinski kme- 
tovi, da u slučaju potrebe uzmognu što prije potražiti zaklonište. 
Zato je takvo naselje oko vlastelinskoga grada gdjegdje dobilo 
ime »Gradec«. Držimo, da je sličnim načinom nastalo ime 
»Gradec«, zamijenivši sredovječni naziv Gorica, koji je ozna- 
čivao pitomi i vinorodni brežuljak, na kojemu se nalazi da- 


našnje selo. 


Zagrebački biskup Juraj Drašković, koji je od godine 1567. 


do g. 1578. bio također hrvatski ban, darovao je g. 1572. imanje 


Repinec »u opsegu svojega kaštela Gradeca« plemiću Petru 
Draškoviću, vojvodi carskih »haramija« u gradečkoj tvrđi ria 
Sigetu. Biskup u povelji ističe, da Repinec daruje Petru Dra- 
škoviću radi njegovih zasluga. Petar je naime Turcima spriječio 
otimanje biskupovih imanja; podjedno-je. biskupu posudia 100 

dukata, koji su upotrijebljeni za obranu imanja zagrebačke bi- 
skupije. U toj se listini nadalje: kaže, da je imanje Repinec ne- 
kada posjedovao plemić Petar Gorazd, a kasnije njegovi ba- 
štinici, među kojima bijaše također Ivan Zekoci; ali je Repinec 
uvijek pripadao zagrebačkoj biskupiji, te nikada nije bilo ka- 
kvom ispravom otpao od jurisdikcije (oblasti) biskupa zagre- 
bačkog. (Izvorna se darovnica čuva u arhivu Hrvatske akade- 
mije znanosti i umjetnosti u Zagrebu.) Na toj istoj listini nalazi 
se bilješka, kojom Draškovićev nasljednik — biskup Ivan 
Kranjčić od Moslavine — 2. siječnja 1581. potvrđuje spomenutu 
darovnicu od g. 1572. Pripadom spominjem, da se Petar Dra- 
šković kao vlasnik Repinca vjenčao s Marijom Alapić, a umro« 
je 17. veljače 1616. Njegov sin Gašpar uzeo je Anu Veroniku 
pl. Eibesfeld, koja mu je rodila jedinicu kćerku Euzebiju. Ova 
se udala za hrvatskoga bana Nikolu Zrinskoga mlađega, ali je 
umrla bez potomaka). 

U hrvatskom državnom arkivu u Zagrebu nalazi se porezna 
knjiga, koja sadržaje popis vlastele, kmetova i »hižara« (inqui- 
lina) križevačke županije godine 1598. Tu su popisani također 
tadašnji žitelji, koji su stanovali u Građecu i u njegovoj oko- 
lici. Starješine kmetskih kuća u Gradecu g. 1598. zovu se: Antun 


Rakoš, Juraj Antolekov, Ambroz Miklečev, Helena Skerbina, ' 


Miško Meg, Uršula Lukačina, Luka Jendrašić, Tomo Filetić,, 
Martin Konstan, Juraj Fućec, Franjo Soković, Ivan Kelek, Mi- 
ško Šančić i Ivan Krupec. 

v Na Sigetu ispod Gradeca bijaše posebna krajiška tvrđa, u 
kojoj su za mjesečnu plaću od 3 forinta služili t. zv. »haramije«, 
t.j. vojnici, obučeni u hrvatsko seljačko odijelo, Neki od tih 
haramija bijahu oženjeni. Da uzmognu u blizini imati svoje 
obitelji, izmoliše od zagrebačkoga biskupa dozvolu, da sebi na 
njegovom zamljištu podignu kuće, u kojima će stanovati nji- 
hove žene i djeca. Tako se u Gradecu nastaniše ljudi, koji su 
onamo došli iz raznih hrvatskih krajeva. Oni su osim kuće 
imali samo vrt i potkućnicu. Zato se zovu »kućari« ili »hižari«, 
a živu od plaće, koju haramijama daje krajiška oblast. Kako ovi 
žitelji ne posjeduju zemljišta, ne moraju biskupovom vlastelin 
stvu podavati dio priroda, kako su to morali činiti kmetovi, koji 
obrađuju vlastelinsku zemlju. Ipak i ovi »hižari« moraju bes> 
platno obavljati neke službe, i to većinom u dvorcu i na, vrtu. 

; Iz spomenutog popisa u poreznoj knjizi doznajemo, da su 
godine 1598. u Gradecu živjeli ovi starješine hižarskih obitelji: 
Miško Krištofić, Ivan Sverdoja, Petar Remeršić, Andrija Krajač, 
Juraj Šoštar, Ivan Dreta, Šiškinečev zet Luka, Miško Škodić, 
Magdalena Ležnina, Juraj Orević, Miško Kolar, Ivan Divjak, 
Juraj Dobrinić, Ivan Busija, Nikola Šoštar,. Dora Petrovica, 
Mirko. Godec, Stjepan. Turopolec, Ivan Hranilović, Ivan Kuća 
nić i Lenardićev šurjak Juraj. 2 

/ U Velikom suBrezovcu godine 1598. bili ovi starješine 
kmetskih kuća: Stanislav Filipčić, Blaž Lončar, Matija Kovačić, 
Ivan Tudi, Fabijan Dokorac, Matija Baginec, Fabijan Posavec, 
Ivan Juroković i Juraj Suša. Osim toga stanovahu u Velikom 
Brezovcu ovi hižari (inkvilini): Matija Sokek, Magdalena Va- 
lentovica, Stjepan Podvorec i Benko Posavec. 


;/U Malom Brezovcu bijahu godine 1598. ovi starje- 
šine kmetskih kuća: Juraj Ježić, Petar Hruškovec, Šimun Ježić, 
Mijo Karaj, Luka Orjević, Matija Mikac i Miško Ježić. 

. Osim kmetova i hižara obitavahu u Gradecu godine 1598. 
također »nobiles praediales unius sessionis episcopatus Zagra- 
biensis.« To su dakle plemeniti biskupovi predijalci, koji po- 
sjeduju samo jednu sesiju, t. j. 24 rali oranica i livada. U Gra- 
decu su g. 1598. živjeli ovi plemići predijalci: Ivan Hišak, Ma- 
tija Silaj, Vinko Hišak, Klučarićev zet Marko, Zastavnikov sin 
Luka, Martin Hišak, Elizabeta Bencetićka, Petar Berhanić, Ju- 
raj Silaj i Helena Bencetićka. ' 


. Neki su plemići predijalci imali i kojega kmeta ili hižara. 
Tako je Matija pl. Terčak iz Velikog Brezovca posjedovao u 
Gradecu kmeta Kurjenića. Ivanićki krajiški kapetan Vuk pl. 
Stankovački imao je 7 kmetova u Malom Brezovcu. Uz njih se 
još u Gradecu i Velikom Brezovcu spominju ovi biskupovi ple- 
mići predijalci: Ivan pl. Ključar, Martin Krajač, Ivan pl. Šalić, 
Ivan pl. Gašparić i Juraj Sređan. 


Ovaj popis kmetova i hižara za godinu 1598. sastavio je 
Juraj pl. Mikulić, koji bijaše »dicator regius«, a supotpisao ga 
je podban Juraj Keglević. Popis je pročitao i potpisao Ivan 
Samsinoci, bilježnik zagrebačke i križevačke županije. U tom 
popisu nema osim Gradeca i oba Brezovca drugih sela oko Gra- 
deca. Pavlovec i Potočec nisu tada još uopće niti postojali. Ova 
sela nastadoše sredinom 17. vijeka, kad je zagrebački biskup u 
njima nastanio svoje slobodnjake, koje je doveo iz Pokupskoga. 
. ; Kad je godine 1602. sastavljen novi porezni popis (»Reges- 
tum dicae regiae«), brojio je Gradec 13 kuća, u kojima su sta- 
novali kmetovi biskupa zagrebačkog, a povrh toga 23 kuće »ha- 
ramiarum et viduarum«, u kojima stanuju haramije i udovice. 
Nadalje je 5 kmetskih kuća u Gradecu posjedovao plemić pre- 
dijalac Matija Terčak; zatim u Velikom Brezovcu 2 kuće Ivan 
pl. Šalić, 1 kuću Martin Krajač, 2 kuće Ivan pl. Gašparić i 1 
kuću Ana Ištvanićka, dok je Vuk pl. Stankovački posjedovao 
6 kmetskih kuća u Malom Brezovcu. Prigodom popisa od .go- 
dine. 1606. imao je Gradec 35 kuća, u kojima stanovahu kme- 


tovi i hižari biskupa zagrebačkog. 


6 : Prof. dr. Rudolf Horvat: 


Selo Gradec godine 1679. . 


/ Na brežuljku između Vrbovca i Križevaca nalazi se li- 
jepo selo Gradec povrh istoimene željezničke postaje. U dije- 
cezanskom arkivu zagrebačkom našao sam služben opis Gra- 
deca, učinjen godine 1679. To je izvještaj zagrebačkoga kano- 
nika Stjepana Nedelka, koji je 7. travnja 1679. kao čazmanski 
arhiđakon po nalogu biskupa Martina Borkovića došao u 
Gradec, te je narednih dana obavio kanonsku vizitaciju gra- 
dečke župe. . rad Pot 

; Usred sela nalazio se kaštel (tvrđica) zagrebačkoga bi- 
skupa, kao središte njegova velikog posjeda oko Gradeca i 
Dubrave. Tvrđu okruživahu bedemi, oko kojih bijahu grabe, 
pune vode. Unutar bedema nalazilo se više zgrada. U glavnoj: 
zgradi je stanovao kaštelan, koji je upravljao cijelim biskup- 


skim imanjem. Drugo bijahu gospodarske zgrade, a u kulama . 


stanovahu biskupovi vojnici. Unutar bedema nalazila se (sa 
sjeverozapadne strane) također župna crkva, o kojoj kanonik 
Nedelko izvješćuje ovo: : . 

»Župna crkva sv. Petra stoji u samom biskupovom 
kaštelu. Cijela je od temelja zidana. (Drugdje bijahu tada 


župne crkve većinom drvene Crkva ima zidan svod samo. 


nad sakristijom i nad svetištem. Ostalo tijelo crkve nema 
svoda, nego drveni strop, što ga je učinio stolar. I crkveni to- 
ranj nije zidan, nego drven; u njemu se nalaze tri dobra i po- 
svećena zvona. Crkva ima tri zidana oltara. Prvi i glavni oltar 
je posvećen i dobro se zatvara. Njegov gornji dio je urešen i 
bojadisan, djelomice i pozlaćen. U sredini glavnoga oltara stoji 


kip blažene djevice Marije, kojoj se postrance nalaze kipovi. 


četvorice apoštola. Na vrhu toga oltara stoji drven kip sv. 
Petra, bojadisan crvenom bojom. Manja dva (pobočna) oltara 
još nijesu posvećena. Oni imaju svoj ukras (stolarsko djelo) 
bojadisan i djelomice pozlaćen. Jošte se jedan oltar nalazio u 
sakristiji, a drugi (također zidan) izvana pod strehom pred cr- 
kvenim vratima.« 

VU ono doba nalazi se groblje gotovo svuda oko župne 
crkve. U Gradecu nije to bilo moguće, jer se nije našlo pro- 
stora unutar same tvrđice. O groblju gradečkom izvješćuje 
kanonik Nedelko ovako: »Župa ima groblje odijeljeno od cr- 
kve, dobro ograđeno i blagoslovljeno. Na groblju je kapelica 
sv. Mihalja, u novije doba obnovljena i po meni blagoslovljena 
9, travnja ove iste godine.« ; 

O župnom dvoru izvješćuje Nedelko. ovako: »Staroj 
kući pridana je nova kuća. Donji dio (prizemlje) nove kuće 
ima komoru i staju; u gornjem pak dijelu nalaze se 2 sobe: 
jedna veća, a druga manja s komoricom. U prizemlju stare 
kuće nalaze se pivnica i stan za družinu (služinčad), a u prvom 
katu 1 komora i 1 sobica. Kuhinja stoji odijeljena izvan kurije, 

kao što i štagalj. Ulaz u župni dvor je širok i udoban. Župnik 
će imati dosta velik vrt. U Cugavcu ima vinograd, koji može 
u jednom danu okopati od prilike 12 kopača. 

»Župnik je Gabrijel Szembiborczy, koji je podjedno 
podarhiđakon čazmanskog arhiđakonata. On imade 34 godine, 
te je već 11 godina svećenik, a 9 godina župnik u Građecu. Uz 
gimnazijske nauke učio je 2 godine teologiju. Često i dobro 
propovijeda; umjeren je i gostoljubiv; zadovoljava odgovorima 
na pitanja o župničkim poslovima. Od družine ima kuharicu 
Anu, koja je stara oko 40 godina; zatim sluškinju Katarinu, 
djevojku od prilike 20 godina staru; te slugu Stjepana i dje- 
čaka (pastira) Petra.« 

Kapelan Andrija Pekvarić ima oko 35 godina. On je 
»casista unius anni.« (To znači, da je mjesto cijele teologije 
učio samo jednu godinu »casus« t. j. neke vrste veliki svećenički 
katekizam, u kojemu je cijela moralka, dogmatika i apologe- 
tika stavljena u pitanja i odgovore na ta pitanja.) Kapelan je 
marljiv u obavljanju svetih sakramenata. Dobro odgovara na 
(kanonikova) pitanja, koja se tiču njegove službe. Ipak je ponešto 
nemaran u pogledu čistoće (reda) »svetih stvari«, t. j. crkve- 
noga posuđa i odijela. 

Onarodu u župi gradečkoj izvješćuje kanonik Nedelko 
ovo: Župljani se marljivo ispovijedaju o Uskrsu. U cijeloj župi 
samo su 2 javna griješnika, koji škandaliziraju narod. Jedan 
je od njih krivotvorio vagu; on će biti poslan na pokoru u Za- 
greb. (Tada nije župnik prigodom ispovijedi htio odriješiti 
javne grješnike, nego bi ih slao k duhovnom stolu u Zagreb.). 
Drugi je pak pogrdio (kletvom) Boga i Majku Božju. Ovaj će 
biti predan vlastelinstvu na popravak. (Tada je kmetovima su- 
dio vlastelinski sud.). Za kletve bi obično kmet bio kažnjen ba- 
tinjanjem. Župnik se kanoniku arhiđakonu potužio, da mu 
mnogi župljani neredovito podavaju lukno. Zato župnik moli, 
da mu biskup, kao kolator gradečke župe, doznači pravednu 
plaću. 

Crkveneračune pregledao je kanonik arhiđakon Ne- 


delko 8. travnja 1679. Crkvene starješine bijahu tada: Juraj 


Pećnjak, Mijo Humljan i Juraj Jelenčić. Župna je crkva u 
svemu posjedovala 429 rajnskih forinti i 40 denara. Od toga se 
u crkvenoj blagajni našlo 68 forinti gotova novca, dok je raznim 
ljudima uz plaćanje kamata bilo posuđeno 361 forint i 40 de- 
nara., Župna crkva ima posebne svoje zemlje i livade, koje 
daje seljacima u zakup; u ime zakupnine dobiva godimice 6 
ugarskih forinti (dukata):* Crkva ima također svoju pivnicu. 
Iznad Velikog Brezovca posjeduje župna crkva 4 rali oranice, 
koju u zakupu drži Jakob Fučec uz godišnju najamninu od 
jedne škude. (Za lakše razumijevanje pripominjem, da je g. 
1679. rajnski forint vrijedio 80 denara, a ugarski forint 100 
denara. Računalo se doduše na forinte, ali takav novac nije 

tada postojao. U prometu naime kolahu većinom sitni novci. 
To bijahu groši, denari i »beči«. Groš je sadržavao 4 denara, 
a 1 denar vrijedio je 3 »beča«, koji svoje ime dobiše po kovnici 
u Beču. Groš je veći, a denar posve malen srebren novac, dok 
su »beči« kovani od bakra. Veće novce predstavljahu dukati, 
škude i taliri. Dukat je vrijedio isto toliko, koliko i ugarski 
forint, dakle 100 denara ili 25 groša. Škuda vrijedi jednu i po 
rajnske forinte, a talir 2 rajnske forinte, odnosno 40 groši ili 
160 denara ili 480 »beča«. Talir je novac njemačkoga carstva; 
zato se kod nas gdjekada zove »imperialis«.) 


y Učitelj se zove Juraj Szembiborezy, te je očito bio ro- 
đak župnika gradečkoga. On stanuje u posebnoj »učiteljskoj 


kući«, gdje (osim sobe) ima također kuhinju i pivnicu. Kanonik. 


Nedelko u svome izvještaju ništa ne kaže o tomu, da li učitelj 
podučaje djecu i koliko ih polazi školu. Svakako je učitelj podu- 
čavao neke dječake u pjevanju, da mu pomažu kod svete mise 
i kod crkvenih obreda. Učitelj je u glavnom orguljaš. O nje- 
govim dohodcima izvještuje kanonik arhiđakon ovako: »Od svake 
kuće u gradečkoj župi dobije godimice jednu četvrtinu zagre- 
bačkoga vagana žita. Zatim o blagdanu Svetih Triju Kraljeva 
(kada učitelj prati župnika, koji »s križecom« u ruci obilazi 
sve kuće) dobije po jedno povesmo lana od svake kuće. Od 
svakoga sprovoda (gdje također svećenika prati i odgovara na 
molitve i na pjevanje) pripada učitelju 6 denara.« 


Zvonar je g. 1679. bio Matija Tukić. On je od svake 
kuće u župi dobivao žita polovicu križevačkoga mjerova zato, 
što zvoni u tornju i što redi župnu crkvu. 

Štolarina je župniku gradečkomu nosila godimice 40 
do 50 rajnskih forinti. Za krštenje muškoga djeteta plaćalo se 
5 denara, a od. ženskoga djeteta 4 denara i 2 kruha. U razdoblju 
od Uskrsa do Duhova plaćalo se za krštenje svakoga djeteta 
(bez razlike spola) po 3 groša, što znači 12 denara, Bogatiji se- 
ljaci, koji bijahu »predijaliste«,y a ne kmetovi, plaćali su za 
krštenje svoga djeteta uvijek po 3 groša, a povrh toga 1 groš 
za »ozivanje« u crkvi. Prigodom vjenčanja morala je župniku 
1 groš platiti također »paranympha« (podsneš, podeklić). Za 
Sprovod plaćalo se 8 groši za obližnje, a 10 groši za udaljenije 
pokojne župljane. Za »vpelavanje« u crkvu iza. poroda plaćala 
je rodilja 1 groš i dala je 1 svijeću. Za ispovijedanje plaćalo 
se 1 denar, a za posljednju pomast 3 groša. 

U području gradečke žune postojale su g. 1679. tri kapele. 
Selo Cugovec imalo je urvenu kapelu sv. Barbare, koja bi- 
jaše posvećena. Kapela je imala novi drveni zvonik sa 2 dobra 
i blagoslovljena zvona. Oltar u kapeli bijaše načinjen od da- 
saka, te još nije bio posvećen. Posljednjih godina dogradiše 
kapeli onaj dio kod vratiju za veću udobnost naroda. Okolo 
kapele nalazilo se groblje, koje bijaše dobro ograđeno. Kapela 

sv. Barbare imala je gotova novca 37 rajnskih forinti i 7 groši, 
a narodu su na kamate pozajmljena 104 rajnska forinta, 

U selu Pakasin postojala je drvena kapelica sv. Ivana, 
koja bijaše već prije posvećena. Kapelica je imala zidan oltar, 
ali još neposvećen, pa drven toranj s malim zvoncem. Oko 
kapelice nalazilo se groblje, koje bijaše polovicom ograđeno. 
Kapelici pripadahu 2 rali oranice i 1 livada. Ove zemlje da- 
doše starješine u zakup uz godišnju najamninu od 24 groša. 
Kapelica sv. Ivana posjeduje 3 vagana žita i 10 i po vedara 
vina. Gotova novca ima 31 rajnski forint i 72 denara, a raznim 
je ljudima posuđeno 80 rajnskih forinti i 31 denar. 

U selu »Gornji Tučenik« ili Buzadovac nalazi se drvena i 
dobro pokrita kapela sv. Nikole, koja je već posvećena, Kapeli 
je pred vratima g. 1679. dograđeno predvorje, nad kojim stoji 
zvonik od hrastova drveta s jednim blagoslovljenim zvonom. 
Istodobno je kapela dobila novu propovijedanicu, koju je izra- 
dio stolar. Kapela sv. Nikole posjeduje vrt i 4 rali oranice. 
Povrh toga ima 40 vedara vina i 8 rajnskih forinti gotova novca, 
a u dugovima (posuđeno raznim ljudima) 133 rajnska forinta i 
8 denara. 

Kanonik arhiđakon Stjepan Nedelko pobilježio je, koliko 
koja glava obitelji u Gradecu mora godimice doprinijeti žup- 
niku u gotovu novcu. Seljaci su trovrsni. Jedni se zovu kmetovi, 
drugi su »predijaliste«, a treći su »inquilini«, koji se hrvatski 
zovu »hižari« ili »pridvorci«, a neki su kasnije zvani »ka- 
tane«. Vrijedno je ogledati njihova imena, da se danas vidi, 


čiji su djedovi još prije četvrt tisućljeća stanovali u Gradecu. . 


«/Popis kanonika Nedelka pokazuje, da su g. 1679. predstav- 
nici kmetskih obitelji u Gradecu bili: Juraj Rakoš, Tomo 
Jambrečak, Andrija Skerba, Juraj Filetić, Mijo Lukečić, Juraj 
Mikec, Luka Bagun, Petar Borić, Luka Šormin, Juraj Pelez, 
Petar Fučec, Ivan Rakoš, Mijo Grginec, Blaž Slaviček, Ivan 
Pacović i Andrija Pleško. Svaki od ovih morao je župniku u 
ime lukna dati pol vagana. žita. 

y»Inquilini« nisu imali svoje zemlje, a stanovali su ili u 
svojim kućama, koje sagradiše na vlastelinskom zemljištu ili u 
tuđim (većinom biskupovim) kućama. Ovi su biskupu u tvrđi 
služili kao plaćeni vojnici, stražari i vratari ili bi nadničarili 
u kuhinji, u vrtu ili u samom dvorcu. Zato i župniku mjesto 


lukna podavahu gotov novac. Po 12 denara na godinu doprina- 


šahu župniku ovi »inquilini«: Mijo Borić, Matija Hobolija, Juraj 
Krupec, Ivan Bošnjak, Luka Horvat, Ivan Lenardić, Tomo Ku- 
ćan, Nikola Novak, Mijo Škodić, Mijo Jambrečak, Juraj Lončar, 


Tomo Nohtić, Tomo Bazalo, Juraj Glatki, Andrija Lenardić, 


Stjepan Jambrečak i Petar Lenardić, te udovice Orjević, La- 
zarević, Hobolja i Gjurkina. Po 25 denara plaćahu godimice 
župniku: Nikola Bogdan, Pavao Mikec i Mijo Grginec, koji su 
imali više dohotka nego li drugi »inquilini«. 

vJedan dio Gradeca zvao se već g. 1679. Pavlovec. Tu 
nisu stanovali »inquilini«, a niti kmetovi. Pavlovčani bijahu 
»predijalisti«, a ne kmetovi. Zato oni ne moraju biskupu 
zagrebačkom, kao svome vlastelinu, besplatno »robotati«, t. j. 
orati, kopati, kositi, žeti, mlatiti i druge poljske poslove obav- 
ljati. »Predijalisti« dakle ne idu »na tlaku« poput kmetova, nego 
oni svoju dužnost prema vlastelinu vrše tako, da mu od svega 


priroda svoga podavaju određen dio u naravi, a povrh toga pla- 


ćaju u novcu daću »Jurjevčinu« (o Jurjevu) i »Martinščinu« 
(o Martinju). Isto tako doprinašahu »predijalisti« i župniku u 
novcu mjesto da mu daju »lukno«. Va # 

“Redovito su glave obitelji »predijalista« u Pavlovcu plaćali 
župniku godimice po 32 denara. Takvi su »predijalisti« g. 1679. 
u Pavlovcu bili: Mijo Humljan, Pavao Berhan, Fugaj ili Re- 
menar, Juraj Jendrašić, Mato Kohmanović, Luka Fugaj,. Mijo 
Bencet, Luka Šćerbašić, Jakov Krajačić, Pavao Silajec, Juraj 
Jajčar, Pavao Pećnjak, Matija Krupec, Juraj Pećnjak, Martin 
Duczy, Juraj Ferešić, Stjepan Tompa, Petar Kos, Martin Fugaj, 
Petar Vinceković, Nikola Martinjak, Marko ,Šašić, Juraj Bušić, 
Tomo Rešetar, Mato Babinski, Juraj Krupec, Luka Kalinski, 
Mato Fugaj, Stjepan Bušić, Juraj Rajtar i Tomo Vinković, te 
udovice: Nikole Vincekovića, Mije Fugaja i Milekovića, pa siro- 
čad Martina Berhana. 

v Svi ovi »predijalisti« bijahu prilično imućni, u daleko bo- 
ljem položaju od gradečkih »kmetova« i »inquilina« (podvoraca). 
Ipak je'i među »predijalistima« bilo siromašnijih seljaka, koji 
bi onda župniku doprinašali manji godišnji doprinos. Tako su 
po 16 denara plaćali župniku g. 1679. u Pavlovcu ovi »predija- 
listi«: Juraj i Luka Kalafaster, Juraj i Stjepan Bencet, Blaž i 
Stjepan Pećnjak, Luka i Mijo Vinceković, te Juraj i Mato Čadić. 
Svi su ovi očito podijelili očinsku baštinu; zato svaki od spo- 
menute braće plaća samo polovicu (t. j. 16 mjesto 32 denara). 
Jedna grana obitelji Bencet podijelila se dapače u troje; zato 
Mijo Bencet, Luka Bencet i udova. Bencet zajedno plaćaju 8 
groši, t. j. 32 denara. Napokon su u Pavlovcu živjela još 2 siro- 
mašna »predijalista«, koji ne uživaju cijeli »praedium«, pa ne 
plaćaju ni cijeli doprinos. To bijahu Juraj Hižak i Nikola Hu- 
njek, od kojih je svaki doprinosio župniku samo 10 denara. 


Nekadašnja župna crkva sv. Petra. 


Isti je kanonik Stjepan Nedelko, kao arhiđakon čazmanski, 
ponovno došao 11. veljače 1680, u Građec, da obavi kanonsku 
vizitaciju gradečke župe. Crkva je nađena u istom stanju, kao 
prošle godine; samo je dobila 2 ispovijedaonice. Župni je dvor 
. dobio novi vrt. Nedelko je točno popisao sve ljude, kojima je 
pozajmljen crkveni novac. 

Arhiđakon je Stjepan Nedelko 1. veljače 1681. obavio 
treći kanonski pohod gradečke župe. U svome izvještaju spo- 

minje kanonik, da cijela gradečka župa broji 2000 duša. Župnik 
Gabrijel Szembriboreczy ističe, da trpi veliku štetu radi toga, 
što župljani ne popravljaju staju, štagalj i ogradu oko župnoga 
dvora, Radi siromaštva župljana nema župnik još niti krušne 
peći. Uz to se župnik tuži kanoniku, što biskup Borković više 
vjeruje seljaku, nego li župniku. U dokaz toga navodi, da je 
biskup nekomu seljaku (mjesto župniku) povjerio čuvanje 
štaglja, u kojemu se sprema biskupova desetina. Nešto je pao 
i moral seljaka. Tako su biskupovi kmetovi Ivan Marić iz No- 
vaka i Juraj Krupec iz Graberca (danas se to selo zove Grabrić) 
otjerali iz kuće svoje supruge. Drugomu pak seljaku, koji se 
doselio iz Vojne Krajine, je žena otišla nekamo tečajem prošlih 
gladnih godina. Isti je seljak bez točnoga znanja, da li mu je 
ova žena jošte živa ili je već umrla, doveo k sebi drugu ženu, 
premda nitko ne zna, gdje li se vjenčao s njom. — Kanonik je 
pregledao crkvene račune, te je ustanovio, da je 20 rajnskih 
forinti od novca gradečke župne crkve posudio Ivan Isachich, 
koji bijaše tada kaštelan biskupove tvrđe u Gradecu. (Izačiči 
su stari hrvatski plemići, koji su na rijeci Uni imali svoju tvrđu 
Izačić s imanjem. Odanle se radi nevrestanih turskih provala 
zakloniše u sjevernu Hrvatsku, te je Ivan Izačić eto bio zapo- 
vjednik tvrđe u Gradecu.) 


Po nalogu zagrebačkog biskupa Martina Borkovića došao 


je kanonik arhiđakon Stjepan Nedelko 11. travnja 1682. opet u 


Gradec, da obavi vizitaciju građečke župe. U svome izvještaju 
ističe, da je pregledao i u redu pronašao crkvene račune, Ništa 
nova nije opazio u župnoj crkvi i u kapelama. 

U Gradec je 12. siječnja 1683. došao zagrebački kanonik 
Juraj Pavun, da kao novi čazmanski arhiđakon pregleda sve 
župe svojeg arhiđakonata. U svome izvještaju kanonik Pavun 
točno opisuje župnu crkvu gradečku. Crkva ima dobar kor, što 
ga je izradio stolar. U crkvi se nalaze pod svodom 2 grobnice; 
jedna je određena za gradečke župnike, a drugu je nekada 
sagradila plemićka obitelj Zakmardi. Crkvi pripada i pivnica, 
koja je dobro pokrivena. Župnik Gabrijel Szembiborczy ima 38 
godina. Protiv njega ne tuže se župljani. Kapelan se zove Ivan 
Puceković. Ima mu 27 godina, a svršio je (dakako poslije 6 
razreda gimnazije) t. zv. filozofiju, nakon čega je 18 mjeseci 
učio »casus« (veliki katekizam i moralno bogoslovlje). 

Isti je kanonik Pavun 1. veljače 1684. opet došao u Gradec, 
da obavi kanonsku vizitaciju gradečke župe. Tom je prigodom 
pohvalio gradečkoga kapelana Ivana Pucekovića. Za njega 
naime u svome izvještaju ističe Pavun, da je marljiv u podje- 
ljivanju svetih sakramenata, pa da je dobro odgovorio na sva 
pitanja, koja mu je po svojoj dužnosti stavljao kanonik arhi- 


. đakon: Učitelj Juraj Szembiborczy ima malo učenika, koje ne 
“ podučaje dobro u nauci, ali dovoljno za službu u crkvi, gdje 


pjevaju na koru./Ove je godine kanonik Pavun u selu Cugovcu 

našao kapelu sv. Barbare novo pokritu hrastovim daščicama. 
Oko te kapele nalazi se blagoslovljeno groblje, koje niie do- 
. voljno ograđeno. — Javni škandal u župi gradečkoj pobuđuje 
neka žena, koja je vještica. Ona običaje paliti slijepe mačke, 


pse, miševe, zmije i mnoge druge životinje, pa s ovako dobive-' 


nim pepelom izvodi svoje čarolije. Ova vještica krade mrtva- 
cima iz glave vlasi, kojima se onda također služi u svojim 
zločinstvima na veliki škandal cijeloga naroda. 


Kad je arhiđakonom čazmanskim postao kanonik Nikola 


Dobrilović, dođe on 10. svibnja 1685. po nalogu biskupa Martina 
Martina Borkovića u Gradec, da obavi kanonsku vizitaciju. U 
svome izvještaju opisuje Dobrilović župnu crkvu ovako: Sve- 
tište crkve nalazi se na istočnoj. strani. Iz svetišta vode vrata 


na sjever u sakristiju, koja ima oveći ormar za spremanje 


crkvenog odijela i posuđa; u zidu su učinjena još 3 ormara, 
dobro zatvorena. Zapadnu stranu crkve ispunjava drveni kor, 
koji s obje strane vodi prema sredini crkve. Jednostavna.pro- 
povijedaonica, koju je izradio stolar, nalazi se u crkvi na sje- 
vernom zidu, dakle od strane sakristije. Vrata u crkvu vode sa 
zapadne strane. Ovdje je podignut drven toranj, u kojemu se 
nalaze 3 zvona. Krov na tornju i nad crkvom u dobrom je 
stanju. Crkva je posvećena, a posvetilo crkve slavi se prve 
nedjelje iza blagdana sv. Petra i Pavla. 


Župnikom gradečkim nije više bio Gabrijel Szembiborezy, 
nego -Grga Vuković. On ima 33 godine, izučio je filozofiju i 
teologiju, darovit je govornik i revno propovijeda, radi čega je 
od naroda općenito hvaljen. Kapelana valjda nije bilo, jer ga 
kanonik ne spominje u svome izvještaju. Župnik ima kod sebe 
svoju sestru i njenu kćerku. One mu kuhaju, a dvori ga sluga, 
koji ima oko 50 godina. Protiv župnika nije kanonik od strane 
župljana čuo nikakova prigovora. Osim oranica ima župnik 
1 livadu, 2 vinograda, 3 kmeta i 8 slobodnjaka. 

v Učiteljem u Gradecu bijaše g. 1685. Pavao Lenardić, očito 
domaći sin. (U izvještaju od g. 1679. spominju se u Gradecu 
3 Lenardića: Ivan, Andrija i Petar. Iste je god. 1679. Matija 
Lenardić bio učitelj u susjednoj župi Dubravi). Za Pavla Le- 
nardića izvještuje kanonik Dobrilović, da dobro poznaje latinski 
jezik. (On je prema tomu valjda izučio gimnaziju, u kojoj se 


tada svi predmeti predavahu na latinskom jeziku.) Nekada je : 


.Sradečki učitelj od svake kuće u cijeloj župi dobivao godimice 
polovicu vagana žita. Sada mu pak svaki otac obitelji daje 
samo četvrtinu vagana žita. To dobiva zato, što u crkvi pjeva 
kod sv. mise, kod večernice i kod crkvenih obreda. Osim toga 
pripada učitelju 6 denara, kada prigodom sprovoda pjevanjem 
.Prati svećenika. Ako tko dade u crkvi služiti svečane (pjevane) 
zadušnice za pokoj duše umrloga, onda mora učitelju platiti 
12 denara za pjevanje. — Župna crkva ima 2 zvonara. Oni 
zajedno dobivaju od svakog oca obitelji polovicu vagana žita. 


to 


4. 

. Kanonik Dobrilović opisuje g. 1685. župni dvor u Gradecu 
ovako: Nova je kuća s istočne strane. U prvom katu ima 2 sobe, 
od kojih ona, koja je okrenuta prema jugu, služi za stanovanje 
župniku, a ona prema sjeveru, t. j. nasuprot biskupovu kaštelu, 
služi za goste. U prizemlju nalaze se pivnica i staja. Stara 
župnikova kuća posve je ruševna u prvom katu; u prizemlju 
pak ima kuhinju i sobu za družinu. Osim toga postoji novo 
sagrađena kuhinja, udaljena od kuće prema južnoj strani. Uz 
staru kuću postoji prema istoku župnikov vrtić, a prema jugu 
hambar za spremanje žita i štagalj za sijeno. 

Isti je kanonik Dobrilović gradečku župu vizitirao također 
26. veljače 1687. Tada je župnu crkvu našao u boljem stanju. 
Župriik je naime dao svetište popoditi i zidove pobijeliti, a 
crkvene prozore povećati, da bude više svijetla. Crkva je do- 


“ bila nove svjetiljke, te novu propovijedaonicu i krstionicu, što 


je izradio stolar. U svome izvještaju hvali župnika Grgu 
Vukovića. On ima 34 godine, te je valjan i uzoran svećenik, 
marljiv u propovijedanju i u vršenju crkvenih obreda. Uz to 
je Vuković pun znanja, jer je poslije gimnazije učio 2 godine 
filozofiju i 2 godine »casus« (casista duorum annorum), a ka- 
snije još i 2 godine teologiju. Zato je Vuković usprkos svoje 


. mladosti već bio podarhiđakon čazmanski. 


Kad je mjesto Dobrilovića postao kanonik Petar Oreho- 
vački arhiđakonom čazmanskim, dođe on 26. ožujka 1688. u 
Gradec, da po nalogu novog biskupa Aleksandra Ignacija Mi- 
kulića obavi kanonsku vizitaciju župe sv. Petra i Pavla. Za 
župnu .crkvu piše Orehovački ovako: Ova je crkva okru- ' 
žena kaštelom biskupa zagrebačkoga. Zato ne može oko sebe 
imati groblje, koje se nalazi izvan i iznad sela Gradec. Tamo 
je i drvena kapelica sv. Mihalja arkanđela samo pokrivena, ali 
bez vrata; u njoj nije jošte služena sveta misa. 

Župnik Grga Vuković, inače podarhiđakon čazmanski, ima 
35 godina; svećenik je 9 godina, a župnik 4 godine. Dosta je 
učen čovjek, izvrstan propovjednik, a uzoran i brižan svećenik, 
koga svi hvale. Župnik ima dobre knjige: »casisticos (za kate- 
kizaciju), concionatores (za propovijedanje) ac alios«. Dobro 


vodi matice krštenih i vjenčanih. — Kapelan se zove Juraj 
Vuković. Ima mu 29 godina, svećenik je 1 godinu, dovoljno je 
učen, a župnik je s njim zadovoljan. — Župnik ima kod sebe 


sestrinu kćer od 18 godina, rođakinju od 16 godina, sestrina 
sina dječaka, te pastira i slugu Ivana. Cijela ova župnikova 
družina stanuje pod drugim krovom u staroj kuriji. Ženske ne 
smiju ulaziti u kuću, gdje stanuje župnik. 
Učitelj Pavao Lenardić dobro poznaje latinski jezik. Narod 
je:s:njim zadovoljan. No župnik se tuži, da učitelj u tjednim 
danima rijetko dolazi u crkvu; uz to nema dobro grlo za pje- 
vanje. u .crkvi, a o svećenstvu običaje govoriti premalo 
: 


“ dostojno. 

Kakove bijahu prilike u gradečkoj župi god. 1688., o tom 
izvješćuje kanonik Orehovački ovako: Župljani se marljivo 
<. ispovijedaju, a o Uskrsu primaju presv. pričest. Nema javnih 
grešnika, koji bi škandalizirali narod, osim nekog ubojice, koji 
je prošle godine ubio zvonara. Prema odredbi zagrebačke sinode 
plaća svaki čovjek župniku prije sv. ispovijedi 1 denar. Ako 
nema novaca, onda daje župniku robu u vrijednosti od 1 de- 


nara. Narod je zadovoljan sa župnikom, protiv koga ne iznosi , 
nikakove tužbe. — Zvonari Matija Lončar i Juraj Nohtić do-. 
bivaju godimice od svake kuće polovicu vagana žita. Kada 


zvonar zvoni mrtvomu, plaćaju mu se napose 4 denara. Ako u 
crkvi otvara grobnicu, onda dobiva za taj posao 6 denara. — 
Za vjenčanje plaćaju župniku predijalisti po 1 rajnski forint 


(t. i. 80 denara), a svi drugi župljani (t. j. kmetovi, pridvorci i' 


graničari) samo po 16 denara. Ako župnik ide bolesnika ispo- 


vijedati izvan Gradeca, onda dobiva 1 denar. Za krštenje dje- | 


teta plaćaju predijalisti 12 denara,'a drugi župljani 5 denara 
od muškoga i 4 denara od ženskoga djeteta. Ova se pristojba 
povisuje u vrijeme od Uskrsa do Duhova na 24 denara za dijete 
predijaliste, a na 12 denara za djecu drugih župljana. | 


Mjesto lukna podavahu gradečkom župniku stanovnici 
Gradeca i Pavlovca u gotovu novcu. Po 2 groša (8 denara) godi- 
mice plaćali su župniku g. 1688. gradečki biskupovi kmetovi: 
Mijo Filetić, Blaž Rakoš, Mato Dedak, Blaž Skerba, Juraj 
Rakoš, Grga Mikec, Luka Bagun, Stjepan Borić, Mijo Lukačić, 
Petar Fučec, Mijo Grginec, Luka Dedak i Blaž Slaviček. 

o“ Po 3 groša (12 denara) plaćahu godimice župniku ovi »in- 
quilini« (pridvorci): Petar Lenardić, Juraj Lončar, Mijo Grgi- 
nec, Juraj Krupec, Andrija Lenardić, Nikola Mikec, Mato 
Barulec, Mijo Borić, Juraj Glatki, Tomo Bazalo, Luka Horvat, 
Stjepan Jambrečak, Matuna Lončar i Petar J. ambrečak; a po 6 
groši plaćali su »inquilini«: Nikola Bogdan i Pavao Mikec. 
u Po 4 groša ili 16 denara plaćali su na godinu u Pavlovcu 
ovi predijaliste: Mijo Vinceković, Tomo Bušić, Stjepan Brenčić, 
Pavao Bušić, Petar Kos, Juraj Vinceković, Luka Fugaj, Pavao 
Kos, Martin Vinceković, Mijo Rajtar, Marko Vidović i Mijo 
Bencet. 

ix. Po 8 groši (ili 32 denara) plaćali su ovi pavlovečki predija- 
liste: Luka Kalinski, Stjepan Krajačić, Luka Rajtar, udova 
Margareta Szillay, Martin Duczy, Marko J. ajčar, Mijo Bremzer, 
Toma Dolački, Barb&wa Šćerbašić, Ivan Fugaj, Juraj Bušić, 
Luka Kafaster, Marko Serec, Juraj Kafaster, Mijo Jandrašić, 
Juraj Krupec, Tomo Vinković, Luka Lukšin, Andrija Krupec, 
«Martin Pećnjak, Matija Ježić, Mato Fugaj, Juraj Vinceković, 

. krojač Babinski, Matija Babinski i Luka Vinceković. — Samo 
po 3 groša (12 denara) plaćali su: Ivan Jakopović i udova Stje- 
mrak Bremzera; samo 1 groš Matija Fugaj, a 10 denara Juraj 


— 

Kanonik Petar Stabarković došao je, kao novi arhiđakon 
čazmanski, 11. rujna 1693. u Gradec, gdje je po nalogu biskupa 
Aleksandra Ignjata Mikulića obavio kanonsku vizitaciju. Žup- 
nikom je još uvijek bio Grga Vuković. Za njega javlja kanonik, 
da ima 43 godine; svećenik je već 14 godina, a kao župnik u 
Gradecu služi 9 godina. Dobro vodi knjige krštenih i vjenča- 
nih; mnogo je pribrao znanja; napose bavi se proučavanjem 
špekulativne teologije. Točno vrši zaključke i odredbe zagre- 
bačke sinode. Svi ga hvale radi obavljanja svetih sakramenata. 
Ništa ne iznose protiv njega osim da je kolerik (razdražljive 
ćudi). Kod sebe ima svoje rođakinje: udovicu i njenu kćerku, 
te jednoga dječaka od 15 godina. Župljani mu iz temelja podi- 
goše novi štagalj, i to na drugom zgodnijem mjestu, nego li 
bijaše prije toga. Župnik je dobrovoljno kupio materijal (hra- 
stove daščice) za pokrivanje ove gospodarske zgrade. — O 
narodu u gradečkoj župi izvještuje kanonik biskupu ovako: Svi 
su rimokatolici, a samo su dvojica javni grešnici. Jedan od 
njih je Luka Bagun, koji je nedavno — oko svetkovine Lovren- 
čeva — počinio ubojstvo. Drugi je Nikola Ivačin, koji bez vjen- 
čanja stanuje s udovicom Mihalja Hendaka. (U izvještaju od 
g. 1688. spominje se Ivačin u selu Tučeniku, a Hendak u 
Salajcima). — Protiv učitelja Pavla Lenardića nije kanonik čuo 
nikakove pritužbe. Zvonarsku službu obavljaju Matija Tušić i 
Franjo Janković. 

Isti je kanonik Petar Stabarković obavio kanonsku vizita- 
ciju gradečke župe 31. srpnja 1696. po nalogu novoga zagre- 
bačkoga biskupa Stjepana Selišćevića. On je u Gradecu našao 
istoga župnika Vukovića, učitelja Lenardića, te zvonare Tušića 
i Jankovića. U župnoj crkvi je blizu velikog oltara postavljeno 
novo klečalo »pro personis dignioribus« (za časnije osobe), na- 
ročito pak za biskupa, koji je tada valjda počeo češće dolaziti 


.na svoje imanje u Gradec. Kanonik je konstatirao, da seljaci 


plaćaju 7 postotne kamate za novce, koje posuđuju od crkve i 
od kapela. 


Gradečka župa god. 1699.—1729. 


Kad je čazmanskim arhiđakonom postao kanonik Mijo Ši- 
munić, dođe on 2. kolovoza 1699. po nalogu biskupa Stjepana 
Selišćevića u Gradec, da obavi kanonsku vizitaciju. U svome 
izvještaju ističe Šimunić, da bi što prije trebalo popraviti krov 
na župnoj crkvi, koji je sav od hrastovih daščica. Zvona su u 
tornju slomljena. Novi je (istočni) župni dvor u dobrom 
stanju, dok se stari (zapadni) župni dvor danomice pretvara u: 
ruševinu. 
Tada je gradečkim župnikom bio Martin Fortuna. O njemu 
izvještuje kanonik biskupu ovako: Ima mu 30 godina. Svećenik 
je 6 godina, a župnikom u Gradecu postade prije 2 godine. 


. Osim gimnazije svršio: je filozofiju, a 3 godine učio je »casus« 

u zagrebačkom klerikatu. Marljiv je u prepovijedanju, a nitko 


u župi nije umro njegovim propustom bez ispovijedi ili bez . 


“krštenja. Kod sebe ima zaključke zagrebačke sinode, kojih se 
točno drži. Dobar je svećenik, ugodan i pošten čovjek, ali nešto 
preslab ekonom (gospodar). Kod sebe ima staru majku, brata 
i pristojnu djevojku, koja mu je također rođakinja. 


v Narod se tuži, da se župnik u sabiranju lukna služi većom | 


mjerom, nego li je običajna u gradečkoj župi. Nato župnik 
odgovara, da krajišnici hoće plaćati posebnom svojem mjerom,. 
koja je manja od običajne; on pak želi svuda provesti istu 
mjeru, Kanonik u svome izvještaju kaže, da župnik radi' pra- 
vedno. O narodu pak izvještuje biskupu ovako: Svi su seljaci 
katolici osim jednoga Vlaha. Pred Uskrs dolaze svi župljani na 
ispovijed. Nitko ne vodi škandalozan život. Ipak se u župi već 
15 godina trpi neki ubojica. Kanonik je odredio, neka se taj 
ubojica privede pokajanju. — Župnik se kanoniku potužio, da 
oni župljani, koji okupiraše posjede umrlih ili pobjeglih žite- 
lja, ne će od njih davati župniku nikakova lukna. Zato župnik 
moli' biskupa, neka dobrohotno izvoli pomoći u tome pitanju. 
Učitelj Juraj Boczak ne će župnika slušati, već je prkosan. 
Zvonarsku službu obavljaju Mijo Pleško i Mijo Hobolja. 


Naredne je godine 1700. došao 28. sthnja u Gradec 
zagrebački kanonik Antun Vukmerović, da po nalogu biskupa 


Selišćevića obavi kanonsku vizitaciju gradečke župe, premda > 


je on bio varaždinski, a ne čazmanski arhiđakon. Župnu je 
crkvu našao u istom stanju, kakova bijaše god, 1699. upnik 


Martin Fortuna iskazuje, da mu sada narod točnije podaje | 


lukno, slušajući dobiveni nalog od biskupa. Ipak se župnik tuži, 
da mu župljani o blagdanu Spasovu (Preobraženje Isusovo) 
ne će podavati sir, kako su dužni dati. O župniku izvještuje . 


Vukmerović, da ima dovoljno znanja, te je dobro odgovarao 


na postavljena Pitanja iz duhovne pastve. Župnik drži-crkvu ' 
i župni dvor u redu, a veoma je revan u popravljanju župne. 
crkve i područnih kapela. Narod ga hvali radi marljivog pro-' 


povijedanja i radi točnog obavljanja svetih sakramenata. Dobro - ; 


vodi knjige krštenih i vjenčanih. Narod je sav rimokatoličke ' 
vjere, izuzev 2 vlaške kuće, koje pripadaju. istočnoj crkvi: 
upnikovom krivnjom nije nitko umro bez krštenja ili bez 
ispovijedi. o; 
U ono je doba na kaptolu zagrebačkom živio kanonik 
Toma Kovačević, On bijaše historičar, te se njegovi rukopisi o 
crkvenoj povijesti hrvatskoj čuvaju i danas jošte u arkivu 
Hrvatske akademije. Po nalogu biskupa Stjepana Selišćevića 
dođe kanonik Toma Kovačević 1. prosinca 1701. u Gradec, gdje 
je obavio kanonsku vizitaciju župe sv. Petra. Tada je već bio 
znatno oštećen stari drveni toranj župne crkve, te je župnik 
Martin Fortuna marljivo prikupljao materijal za gradnju no- 
voga tornja. Župnik uopće dobro rukovodi svoju i crkvenu 


 Gradče kodi Huiževšćaći ha 17 


onomiju, a u valjanom redu drži župnu crkvu i župni dvor. 
roga rode oatuni južno od biskupova kaštela vjest m. 
je od kaštela udaljen toliko, koliko se može kamenom nabaciti, 
Župni je dvor građen od hrastova drveta, a sastoji se iz 
2 zgrade. Istočna (novija) zgrada ima 2 sobe, svaku s 3 inn 
jedna soba gleda prema jugu, a druga prema Krke. o p 
(starija) zgrada ima samo jednu sobu s 3 prozora, a gleda Pre 
kaštelu. Pod sobama novije zgrade nalaze se pivnica i staja, a 


.u staroj zgradi je kolnica. Župnik drži kod sebe svoju majku, 


inju i lugu. Nitko ne sumnja u čistoću župnikova 
SKE. redni dp ta da premalo voli čitanje bogoslovnih 
knjiga; zato ne zna uvijek dobro odgovoriti na kanonikova 
Po arod je u gradečkoj župi sav katoličke vjere. (0) . 
se svi odrasli župljani ispovijedaju. u cijeloj župi gua 
jednoga »dvoženca«. (Takovih je »dvoženaca« tada bilo . 
u Posavini i u Pokuplju.) Javni grešnik je samo s. 
lipčić, koji je tukao župnika u Lovrečini. Da ne s . e 
škandal drugim župljanima, bilo je Filipčiću kei | = . . 
u Zagreb, gdje će se Pije ek i činiti pokoru; ali Filipč 
j okoriti tomu nalogu. / pe. 
<a Poseti Jao Boczak dobiva od svake kuće u >" 
župi po jednu »štrtinku« (četvrt vagana) žita. Kod toga vriješi 
»zagrebačka mjera«. (Tada je u Hrvatskoj bilo = = ai 
mjera, premda je dritrera poe iga kn a Ma o 
u trgovini.) Za sudjelovanje iv 
učitelj > pod Kada pak župnika o blagdanu . Triju 
Kraljeva prati, onda mu svaka kuća daje po 1 povesmo - . 
v Isti je kanonik Toma Kovačević podnio tom hoc A 
biskupu izvještaj o »altariji« u Pakasinu, Ovu je »a sami S 
korist gradečkog župnika osnovao glasoviti hrvatski pro 2 a 
Ivan Zakmardi sa svojim bratom Jurjem. (Oba ova hrva : 
plemića bijahu rođeni Križevčani, a izumriješe bez potoma Ng 
Ivan i Juraj Zakmardi posjedovahu cijelo selo zra a1 : ma 
jemu se tada nalazilo 8 kuća. Predstavnici ovih a m 
Matej Kozarić, Mijo i Tomo Ban, Mijo i Pavao Zmiš, te ie j 
Nikola i Toma Dečak. Svaka je kuća morala goin bog : 
svojoj vlasteli godimice dati po jedno svinjče, a nr a : 
desetinu od godišnjeg priroda u pšenici, raži, ječmu, zobi, ža _ 
i heljdi. (Tada se u Hrvatskoj nije jošte sijala aari mia 
Ivan i Juraj Zakmardi godine 1658. odrediše, da će : do 
spomenuti njihovi kmetovi morati u svemu slušati dele ga 
župnika kao svoga vlastelina. Njemu mora svaka = : a 
dimice po jedno svinjče ili mjesto toga 1 ugarski e a, a 
100 denara), koliko je tada vrijedilo jedno svinjče. gan 
svoga. priroda od prose i heljde moraju župniku u a: 
dovesti u zrnu, a desetinu pšenice, raži, ječma i zobi u re 
* snopovima, Od cijele tako dobivene desetine pripadaju j 


Hećo župniku, a jedna trećina kapeli sv. Ivana u Fakaginu. 

Isto tako prepuštaju braća Zakmardi župniku gradečkom i ka- 
peli sv. Ivana u Pakasinu svoj vinograd; ovaj se nalazio sje- 
verno od kraljevske ceste, koja vodi u Križevce. U ime ovako 
osnovane altarije ima gradečki župnik svaki tjedan služiti po 
jednu svetu misu za pokoj duša onih pokojnika, koji više ne- 
maju nikakovih potomaka na tome svijetu. ' 

*; Tako je evo gradečki župnik g. 1658. postao vlastelinom u 
Pakasinu. Čini se ipak, da mu nije bilo ugodno upravljati 
s tamošnjim kmetovima, premda braća Zakmardi u zakladnici 
od g. 1658. izrijekom kažu, da kmetovi moraju u svemu slušati 
župnika; oni dapače moraju poći sa župnikom, kamogod ih po- 
vede; moraju mu raznašati i listove, jer tada još nije bilo u 
Hrvatskoj pravih poštanskih ureda. Zato je zagrebački biskup 
Ignjat Mikulić god. 1691. dozvolio da se imanje Pakasin za 600 


rajnskih forinti prodade Ivanu pl. Jelačiću. Upravo je tada ze- > 


maljskoj blagajni kraljevine Hrvatske nužno trebalo novaca 
za podmirenje troškova, jer se vodio velik rat s Turcima za 
oslobođenje Slavonije. U ono doba nije bilo u Hrvatskoj nijedne 
banke ili štedionice, koja bi državi posudila novce. Zato je 
kraljevina Hrvatska od gradečke župe posudila spomenutih 600 
rajnskih forinti, što ih je za imanje Pakasin položio Ivan pl. 
Jelačić. Na račun toga duga plaćat će državna blagajna 6 po- 
stotne kamate, dakle godimice po 36 rajnskih forinti. U tu 
svrhu predala je država župnom uredu u Gradecu zadužnicu, 
u kojoj se obvezuje, da će točno plaćati kamate; ako se toga 
ne bi držala državna blagajna, onda mora platiti dvostruko, 
t.j. 72 mjesto 36 forinti. Od spomenutih 36 forinti ostat će 
župniku 24, a 12 forinti (jedna trećina) ide u korist kapele 
sv. Ivana u Pakasinu, 

Kad je kanonik Toma Kovačević po nalogu biskupa Se- 
lišćevića ponovno 25. studenoga 1702. došao u Gradec, našao 
je već pripravljeno mnogo građevnog materijala za novi toranj 
župne crkve. Mjesto prijašnjeg drvenog tornja namjeravahu 
graditi zidani toranj. U tu svrhu dao je župnik paliti cijelu 
kuću (peć) opeka. Župnik se od posljednje kanonske vizitacije 
više bavi knjigom; zato je i mogao sada valjano odgovarati na 
pitanja kanonika Kovačevića. Župna je crkva dobila opet ka- 
pelana. Zove se Juraj Skorić; ima mu 28 godina; zaređen je 
prije 14 mjeseci, a u Gradecu služi 9 mjeseci. Skorić je u 
Zagrebu svršio filozofiju, a 2 godine učio je »casus« (zato mu 
Kovačević daje oznaku: »casista duorum annorum«). Kapelan 
je priprost čovjek, ali dobroga srca. Marljivo obavlja svete 
sakramente, ali ne voli propovijedati. Nema prigovora čistoći 
njegova života. — Sav je narod katoličke vjere. O Uskrsu se 
ispovjediše svi odrasli župljani osim Petra Škudaša, biskupova 
kmeta iz Podjalesa. U cijeloj župi gradečkoj nema nijednoga 
»dvoženca« ili javnoga grešnika, koji bi škandalizirao puk. 
Župnik se tuži, da mnogi župljani ne će plaćati lukno po sta- 
rom propisu; osobito oni, koji su kupili pusta selišta (posjede 

bez gospodara). Učitelj je Juraj Boczak, a zvonari su Mijo Ple- 
ško i Juraj Lenardić. 
Prigodom naredne kanonske vizitacije, koja je obavljena 

28. lipnja 1704., bio je već gotov novi toranj župne crkve gra- 
dečke. Ipak nije bio zidan od opeke, nego podignut od hrastova 
drveta i pokriven hrastovim daščicama. U tornju bijahu 3 
zvona, od kojih je ponajveće težilo 3 cente, srednje je imalo 
2 cente, a treće zvono bijaše maleno i slomljeno. Prva dva 
zvona bijahu posvećena blaženoj djevici Mariji. Groblje se 
nalazilo izvan sela (tamo, gdje je biskup u 19. vijeku uredio 
svoj majur); bilo je pak blagoslovljeno i dobro ograđeno. Žup- 
nik Martin Fortuna rodom je iz Bosiljeva. Ima mu 36 godina; 
zaređen je prije 11 godina, a u Gradecu služi 8 godina. Dosta je 
naobražen, često propovijeda, a savjesno služi sv, mise i večer- 
njice. — -Učitelj Jakov Lacković, katoličke vjere, pjesnik i 
dobar pjevač, pjeva kod sv. mise i večernjice, a marljivo mini- 
strira u tjednim danima. Ima kuću i vrtić. Godimice dobiva od 
svake kuće u cijeloj gradečkoj župi po jednu četvrtinu vagana 
(zagrebačke mjere) prose. Kada župnik obilazi (o Trima Kra- 
ljima) kuće »s Križecom« u ruci, prati ga učitelj, koji u svakoj 
kući dobiva 1 denar u novcu ili lan u vrijednosti od 1 denara. 
Prigodom sprovoda dobije 6 denara, a kada pjeva kod za- 
dušnice, onda mu se daje 12 denara. ; 

. Zvonari Mijo Pleško i Juraj Lenardić marljivo zvone i u 
redu drže župnu crkvu. Zato im svaka kuća daje godimice pol 
vagana žita (gradečke mjere). U onim selima, koja imaju svoje 
kapele (n. pr. u Cugovcu, Tučeniku i u Pakasinu), ne dobiju 
zvonari ništa. Za zvonjenje mrtvomu plaćaju se 4 denara. 

\< Kada župnik ide služiti sv. misu u koju područnu kapelu, 
onda tamošnji seljaci moraju po starom običaju prirediti dobar 
objed za župnika i za učitelja. Od toga se mogu otkupiti tako, 
da župniku daju 1 rajnski forint, a učitelju 5 groši (t. j. 20 de- 
nara ili jednu četvrtinu forinta). 

Svaka kuća mora župniku godimice (na Spasovo) dati po 
1 sir. Seljaci iz Gradeca plaćaju župniku za sprovod 3 groša 
tili 12 denara); seljaci iz Velikog i Malog Brezovca 4 groša, (iz 
Podjalesa 6 groši Graničari (iz Cugovca, Lubena, Grabrića i 
drugih sela istočno od rijeke Glogovnice) plaćaju 15 groša za 
sprovod odraslih, a 10 groši za sprovod djetetu. Predijaliste (u 
Pavlovcu, Repincu i u Potočecu) plaćaju za sprovod i za vjen- 
čanje prema svojoj mogućnosti, a strani ljudi plaćaju za spro- 
vod 1 ugarski forint (dukat). U korizmi plaća svaki župljanin 
za ispovijed 1 denar u novcu ili u robi. Kada župnik o Trim 
Kraljima ide »s križecom« blagoslivljati kuće, dobije svagdje 
po 4 denara u novcu ili odgovarajuću vrijednost u robi. Za 
krštenje muškog djeteta plaća se 5 denara, a za krštenje žen- 
skog djeteta 4 denara; predijaliste moraju dati 3 groša (12 de- 
nara). Ako se dijete krsti u razdoblju od Uskrsa do Duhova, 
onda župniku plaćaju predijaliste 6 groši, a drugi župljani 3 

groša. Kada župnik ide ispovijedati bolesnika, onda dobiva 1 
denar. Za vjenčanje plaćaju Gračani 4 groša (16 denara), a 
drugi župljani prema pogodbi. 

. Narednu: kanonsku vizitaciju u Gradecu obavio je .27. 
lipnja 1710. zagrebački kanonik Grga Paravigić, kao arhiđakon 
čazmanski. U svome izvještaju konstatira Paravigić, da je gra- 
dečka župna crkva iza posljednje vizitacije (g. 1704.) dobila 
novi krov od drvenih daščica, ali samo iznad svetišta. 

Pred crkvenim je vratima — s južne strane — učinjeno od 
hrastovine predvorje, gdje se služi sv. misa, kada dođe mnogo 
vjernika, koji ne mogu stati u samu crkvu. Nadalje je crkva 
dobila za glavni oltar bojadisan oltarnik, koji u sredini ima bo- 
jadisanu sliku sv. Petra. Stolar je izradio 4 drvena svijećnjaka, 


koji su posrebreni. Presveto se otajstvo čuva u ciboriju, koji. 


ima srebrenu — iznutra pozlaćenu —kupu. Ciborij se nalazi u 
tabernakulu na glavnom oltaru. Župnik se tuži, da narod ne će 
uzdržavati ogradu oko groblja i oko župnoga dvora. Inače se 
vjernici ispovijedaju o Uskrsu, svetkuju blagdane, rado polaze 
sv. misu i pozorno slušaju propovijed. U župi nema dvoženaca 
i javnih grešnika osim jednoga, koji je zaveo svoju rođakinju 
u 4. stupnju, te je onda pobjegao na teritorij Vojne Krajine. 
Župnik Juraj Rogan ima 32 godine. Rodom je Hrvat iz Siska, 
zaređen je prije 8 godina, a svršio je u Beču filozofiju i špeku- 
lativnu teologiju. Rogan je prije 4 i po godine postao župnikom. 
u Ivaniću, a g. 1710. u Gradecu, gdje dobro vrši svoju službu, 
a dovoljno odgovara na pitanja, koja mu je postavio arhiđakon. 

U Gradec je 15. veljače 1715. došao kanonik Matija Mu- 
žinić, da kao čazmanski arhiđakon obavi kanonsku vizitaciju. 
Župna je crkva dobila novi glavni oltar sv. apostola Petra i 
Pavla. Taj pozlaćeni oltar ima 2 sprata. U donjem je spratu u 
sredini kip bl. djevice Marije, koja u naručju drži maloga Isusa; 
na lijevoj strani je između 2 stupa kip sv. kralja Ladislava, a 
na desnoj strani — također između 2 stupa — kip kralja Stje- 
pana. U gornjem je spratu kip sv. Petra, koji u desnici drži 
ključeve, a u ljevici knjigu; desno od njega je kip sv. Jurja, 
a lijevo sv. biskupa Martina; oba su sveca na konju. Usred ol- 
tara — ispod nogu bl. djevice Marije — nalazi se novi taber- 
nakul, a nad njim križ. Desno od tabernakula stoji malen kip 
sv. Petra, a lijevo kip sv. Pavla, koji u desnici drži mač, a u 
ljevici knjigu. — Župna je crkva iza posljednje vizitacije do- 
bila 2 nove zastave od crvenoga damasta, koji je urešen zlatnim 
resama i svilenim franzama. Prva zastava ima na jednoj strani 
u sredini sliku sv. apostola Jakova, a na drugoj strani sliku sv. 
evanđeliste Ivana. Druga zastava ima na jednoj strani sliku sv. 
apostola Andrije, a na drugoj strani sliku sv. apostola Bartola. 


Nadalje izvješćuje kanonik Mužinić, da je u novije doba. 


podignuta kapelica Žalosne Majke Božje na trgu pred mostom, 

koji vodi u gradečki kaštel. Ova je kapelica građena od hra- 
stovine, a i pokrita je hrastovim daščicama. Duga je 4, široka 8, 
a visoka (do krova) 2 hvata. Ulazna drvena vrata ima sa sjeverne 
strane, a po 1 prozor gleda na istok i zapad. U kapelici je 
kamenit kip bl. djevice Marije na kamenitom stupu. Majka 
Božja drži u krilu mrtvo tijelo Isusovo. Drveni oltar ima 2 slike, 
od kojih jedna prikazuje Žalosnu Majku Božju, a druga bla- 
ženu djevicu Mariju Remetsku. Kapelica nema posebnu imo- 
vinu, a isto tako niti crkveno posuđe i misno odijelo. 

Prigodom kanonske vizitacije od 6. veljače 1720. izvješćuje 
kanonik Mužinić, da je kapelica Žalosne Majke Božje dobila 
novi strop. Župnom su dvoru sa sjeverne strane prigrađene 2 
sobe, a dobio je i peć. Župnik se tuži, da mu župljani ne će po- 
davati lukno, osobito oni iz Cugovca, Pavlovca i Festinca. Isto 
tako ne će narod podizati križeve, gdje su prije postojali. 

Kanonik Tomo Plešić, koji je 27. svibnja 1725. došao u 
Gradec, da obavi kanonsku vizitaciju, izvješćuje, da je kapela 
Žalosne Majke Božje na gradečkom trgu dobila nov oltar, koji 
je pozlaćen. Prije 4 mjeseca postao je gradečkim župnikom 
Nikola Srebrić, koji ima 30 godina. On je filozofiju i teologiju 
izučio u Beču, a zaređen je za svećenika prije 6 godina. Srebrić 
uredno vodi knjigu krštenih i vjenčanih. Da su župljani zado- 
voljni s njim, pokazaše time, što su mu podignuli novi štagalj 
i dobro ogradili župnikov vrt, a na veću zgradu župnoga dvora 
staviše nove krovne daščice. Župnik se pritužio, da mu župljani 
uskratiše plaćati uobičajenu korizmenu štolu, t. j. po 1 denar 
od svake osobe prigodom korizmene ispovjedi. Kanonik je radi 
toga opomenuo župljane, koji mu -obećaše, da će od sada redo- 
vito plaćati. 


Gradečka župa god. 1729.—1752. 


Gradečku je župu 9. veljače 1729. vizitirao zagrebački ka- 
nonik Nikola Stanislav Pepelko. Iz njegova opširnog izvještaja 
iznosim ove podatke: baš 

Župna je crkva od temelja zidana, ali premalena za toliki 
narod. Osim glavnog ima i 2 pokrajna oltara. Na strani evan- 


 đelja nalazi se oltar bl. djevice Marije, koji ima 3 kipa, i to: 


u sredini kip Majke Božje, s desne strane kip sv. Katarine, a: 
s lijeve strane kip sv. Barbare. Odozgo nad ovim oltarom je 
kip sv. Martina vojnika. Na strani epistole nalazi se oltar Pre- 
obraženja Isusova. I tu su odozdo 3 kipa, i to: u sredini kip 
Preobraženja, a sa strane kipovi sv. Ilije i Mojsije; nad njima 
je kip sv. Jurja. Crkva se nalazi unutar biskupova kaštela; 
trebalo bi ju povećati, a popraviti kor i — u pogledu menza 
(stolova) — oltare. Propovijedaonica je pretijesna i nezgodno 
položena. Na pročelju ima crkva drveni toranj, u kojemu su 3 

zvona srednje veličine. Mala zidana sakristija nalazi se sjeverno“ 


od svetišta. Župna crkva ima 3 zidane grobnice. Prva je u 
“svetištu pred velikim oltarom, drugu je obitelj Zakmardi ure- 
dila kod ulaza u svetište, a treća je kod zvonika blizu glavnih 
vrata. U prvoj se grobnici pokapaju samo gradečki župnici, u 
drugoj članovi plemićkih obitelji, a u trećoj svaki mrtvac, za 
kojega se plati određena pristojba. 

Drveni župni dvor ima u prizemlju pivnicu za vino, te 
spremište za žito i druge potrepštine, a u prvom katu 4 sobe 
za stanovanje prema sjeveru, te 1 sobu i komoricu prema istoku 
(kao ostatak stare župne zgrade. U župnom se dvorištu nalazi 
družinska kuća s kuhinjom, zatim štagalj, staja i kotac. Prema 
istoku se proteže župnikov vrt. Cijeli župni dvor s vrtom i go- 


spodarskim zgradama zaprema površinu od jedne rali. Zapadno , 
od župnoga dvora vodi cesta prema Zagrebu, s južne je strane 
kuća Marka Hobolje, s istoka je vlastelinski vrt, a sa sjevera je - 
trg, koji se prostire između župnoga dvora i biskupskoga grada. 


(tvrđe). . 

Župnik ima 3 kmeta, od kojih mu svaki mora dati na tje- 
dan 2 besplatna težaka od Martinja do Petrova, a po 3 težaka 
od Petrova do Martinja. Od zemljišta uživa župnik 2 rali ora- 
nice zapadno od Gradeca i 1 ral oranice u Lovrentovici; zatim 
livadu Popovicu, koja godimice daje 12 vozova sijena, pa 2 vi- 
nograda, od kojih se prvi zove Mladina, a drugi je na brežuljku 
Cugavcu; prvi vinograd treba 15, a drugi 12 kopača. Župnik 
dobiva godimice 36 forinti kao kamate u ime Zakmardijeve 
zaklade uz dužnost, da svaki tjedan služi 1 svetu misu za pokoj 
duša brojnih mrtvaca obitelji Zakmardi. 

U ime štolarine plaća se 3 groša (t. j. 12 denara) za po- 
sljednju pomast, a 1 denar za korizmenu ispovijed. Za sprovod 
plaćaju 6 groši kmetovi iz sela: Repinec, Festinec, Veliki i Mali 
Brezovec, te Gornji i Donji Jales. U selu Pakasinu plaća se 6 
groši za sprovod djeteta, 10 groši za sprovod drugih članova 
obitelji, 15 groši za sprovod majke, a 20 groši (t. j. rajnski fo- 
rint) za sprovod oca obitelji. Poput žitelja iz Pakasina plaćaju 


Svi predijalisti i oni gradečki župljani, koji stanuju istočno od. 


rijeke Glogovnice, t. j. u Cugovcu, Grabriću, Fuki, Zabrđu, Lu- 
beni, Salajcima, Tučeniku i Buzadovcu. Za vjenčanje plaćaju 


kmetovi i hižari 3 groša, a svi predijalisti 1 »imperijal«, koji | 


vrijedi 30 groši, ili 1 ugarski forint, koji vrijedi 25 groši. Za 
ozove se župniku plaća 1 groš. Prigodom vjenčanja ima župniku 
dati podsneš 1 groš, a svi ostali svatovi, koji prisustvuju vjen- 
čanju, zajedno plaćaju 6 denara, Kada župnik »s križecom« ide 
o Božiću blagoslivljati kuće svojih župljana, dobiva u svakoj 
kući 1 groš. Prigodom procesija na prosne dane ima svaka kuća 
dati župniku 1 sir ili mjesto njega 1 groš; isto tako na Spasovo. 


Kada župnik pjeva sv. misu za mrtvaca, plaća mu se 8 groši. - 

Za krštenje plaćaju predijalisti 3 groša, a drugi župljani 5 de- 
nara za krštenje dječaka ili 1 groš za krštenje djevojčice, Ova 
se pristojba podvostručuje, ako se krštenje obavlja u t. zv. 
Uskrsno doba (od Uskrsa do Duhova). Kada župnik u nedjelju 
ili na blagdan služi sv. misu u područnoj kapeli izvan Gradeca, 
pripada mu objed, koji se može otkupiti s 1 rajnskim forintom. 

Osim župnika Nikole Srebrića, koji je rodom plemić iz 


, Siska, vrši u gradečkoj župi duhovnu pastvu kapelan Pavao 


Skok. Učitelj Petar Karloczy ima novo sagrađenu učiteljsku 
kuću. On je kanoniku Pepelku podnio ovu tužbu: Nekada je 
selo Pakasin spadalo pod župu u Križevcima, a sada pripada 
gradečkoj župi. Tamošnji su seljaci kmetovi zagrebačkog bis- 
kupa. Oni su križevačkom učitelju za sudjelovanje kod spro- 
voda plaćali 5 groša; otkada su pak pripojeni gradečkoj župi, 
ne će plaćati ništa., 

Zvonari Juraj Fućec i Martin Lenardić moraju po starom 
običaju u vrijeme berbe sabirati mošt za župnu crkvu. Ova ima 
u župnom dvorištu drvenu pivnicu, u kojoj se nalaze 3 lagva s 
34 vedara vina. Zvonari se moraju brinuti, da uvijek gori ulje 
u svjetiljci pred velikim oltarom. Ovu je svjetiljku dala posta- 
viti Margareta pl. Kušević, udovica Lukarić. Ona je ostavila za- 
kladu od 300 forinti, da se njezinim prihodom nabavlja ulje za 
tu svjetiljku. Novac je posuđen imanju Črnkovec, koje sada 
drži Gabrijel pl. Patačić. 

Kanonik Petar Matačić, koji je 1. ožujka 1732. po nalogu 
biskupa Jurja Branjuga obavio kanonsku vizitaciju gradečke 
župe, izvješćuje ovako: Župna je crkva dobila kor nad vratima 
sa zapadne strane, a 3 prozora prema južnoj strani, uslijed čega 
je postala svjetlija. Crkveni bi krov trebalo popraviti, a u crkvi 
nema ispovijedaonica. Na Petrovo dolazi u Gradec mnogo ljudi 
iz drugih župa. U župnikovom je dvorištu sagrađena od hrasto- 
va drveta nova družinska kuća s kuhinjom. Ispod gradečkog 
brežuljka podignuta je na ravnici kod Glogovnice nova drvena 
kapelica »trpećeg Isusa«. Kapelica je četverouglasta i dosta vi- 
soka, ali premalena. Oltar ima kameniti stol. U sredini je ostav- 
ljeno mjesto za buduću sliku, a u gornjem dijelu oltara nalazi se 
čudotvorni kip Isusa Krista. Kip je položen na stup, a ima žalo- 
stan izraz. Cijeli je okar djelo valjanoga kipara. Kapela Žalo- 
sne Majke Božje na gradečkom trgu dobila je oltarnik sa sli- 
kom bl. djevice Marije. Kapela pak sv. Ivana Krstitelja u Pa- 
kasinu tako je ruševna, da je kanonik Matačić zabranio u njoj 
služiti sv. misu, ako ne bude popravljena do Duhova. Gradeč- 
kim je župnikom prije 2 godine postao domaći sin Mijo Skerba. 
On je u Beču svršio filozofiju, a u Bolonji teologiju. Skerba ima 
36 godina, a dobro vrši svoju službu. 

“U Gradec je 30. siječnja 1734. došao kanonik Juraj Plepetić. 
On izvješćuje, da je župna crkva dobila dobru propovijedao- 

nicu, koja je smještena kraj velikih vrata. Neka je gospođica 


darovala baldakin za presveto otajstvo, koje se izlaže na glav- 
nom oltaru. Crkva ima nerazmjerno velik drveni zvonik, u ko- 
jemu se nalaze 3 zvona. Poput župnika Mije Skerbe, koji je va- 
ljan i učen čovjek, marljivo obavlja duhovnu pastvu kapelan 
"Toma Pacović. I kapelan je rođen u Gradecu, a škole je svršio 
u Zagrebu, gdje je učio filozofiju i »casus«, t. j. veliki kateki- 
zam. Učiteljsku službu još uvijek obavlja Petar Karloczy, koji 
je rodom Hrvat iz Zagorja. 

Velik je izvještaj biskupu Jurju Branjugu podnio kanonik 
Ivan Kos, koji je 12. svibnja 1746. vizitirao gradečku župu. On 
veli, da se župna crkva nalazi u biskupovom, kaštelu, gdje je 
okružena nasipima i zgradama ove tvrđe. Crkva je od temelja 
zidana, a prošle je godine ponovno pokrita hrastovim daščica- 
ma. Velika vrata vode u crkvu sa zapadne, a manja s južne 
strane. Pred velikim je vratima drveno predvorje, slično bogomo- 
lji. Nad svetištem je zidani svod, a nad crkvenim tijelom drveni 
strop. Cijela je crkva popođena rezanim kamenom. Svetište ima 
2, a ostali dio crkve 3 prozora; svi su prozori učvršćeni željez- 
nim rešetkama. Iznad velikih vrata nalazi se zidani kor, na koji 
se ulazi drvenim stubama. Iz kora se ulazi u toranj, koji je ne- 
kada bio drven. Biskup Branjug dao je prije 3 godine (dakle g. 
1743.) na svoj trošak graditi novi zidani toranj, koji ima kupulu, 
pokrivenu limom, a na vrhu bakrenu i pozlaćenu jabuku, te 
velik željezni i pozlaćeni križ. U tornju se nalaze 3 blagoslov- 
ljena zvona, od kojih je najveće teško 6 centi i 40 funti. Iz 


Svetišta vode sa strane evanđelja željezna vrata u sakristiju, 


koja ima 2 svoda, jer je građena na 1 kat. Na sjeverni zid u 
crkvi prislonjena je nova propovijedaonica, koja je pozlaćena 
i bojadisana, a ima 4 kipa evanđelista. 

Groblje se nalazi iznad trgovišta Gradeca. Istočnu među 
groblja čini cesta, koja vodi iz Gradeca u Križevce, južnu vi- 
nograd Jurja Baguna, zapadnu vinograd Filipa Dunjevca, a 
sjevernu vinograd Ivana Pacoića. Na groblju je drvena i stara 
kapelica sv. Mihalja, ali je gotovo posve ruševna. Zato je ka- 
nonik Kos zabranio u njoj služiti sv. misu, dok ju ne poprave 
seljaci iz Gradeca, Pavlovca, Potočeca, Jalesa, te Velikog i Ma- 
log Brezovca, koji na tome groblju pokapaju svoje mrtvace. 

Biskup je Branjug proširio župni dvor, pridavši mu funduš, 
na kojemu je bila kuća biskupova »hižara« (inquilina) Mije 
Hobolje. Sada sve župnikove zgrade, dvorište, vrt i voćnjak 
zapremaju 1 ral i tri četvrta. Sjevernu granicu čini gradečki 
trg između župnoga dvora i biskupova kaštela, zapadnu cesta 
prema Vrbovcu, istočnu vlastelinski vrt, a južnu kuću Ivana 
Bogdana, koji je »hižar« biskupa zagrebačkog. 

Prije 6 godina postao je gradečkim župnikom Josip Miki- 
nović, koji je rodom Hrvat iz Gorice. On je filozofiju izučio u 

Beču, a teologiju u Rimu, te je prije 8 godina zaređen za sve- 
ćenika, a sada ima 32 godine. U Gradecu ne postoji zaklada za 
kapelana. Ipak župnik o svome trošku uzdržaje kapelana. To je 
Nikola Krušec, rodom Hrvat iz Bosiljeva. On je u Zagrebu 
izučio filozofiju i »casus«, te je zaređen prije godinu dana. 
Župnik dobiva lukno u obliku žita, novca i kopuna. Lukno mu 
u žitu donosi godimice 394 vagana i 2 i po četvrtinke, a u, nov- 
cu 23 rajnska forinta, 13 groši i 2 denara. Broj kopuna ne može 
se točno odrediti, a plaćaju ih »hižari«. Na Spasovo mora žu- 
pniku svaka kuća u cijeloj gradečkoj župi dati 1 sir ili 1 groš. 

Pred biskupovim gradom stoji drvena kapela Žalosne 
Majke Božje. U njoj se na kamenitom stupu nalazi kip bl. 
djevice Marije, koja u krilu drži Isusa, skinutoga s križa. Oltar 
u toj kapeli ima zidani stol, a nad njim sliku sv. Marije Mag- 


* dalene. 


Blizu rijeke Glogovnice postoji drvena kapelica »trpećega 
lsusa«. Iznad kamenitoga stupa nalazi se u toj kapelici kip 
mučenoga Isusa. Ovamo dolazi hodočastiti mnogo ljudi, koji 
donose zavjetne darove, jer da im taj kip iskazuje bezbrojne 
milosti. 

U drvenoj kapeli sv. Barbare kod Cugovca služe se svete 
mise na dane: sv. Barbare, sv. Mirka, sv. Katarine, bezgrje- 
šnoga začeća i Blagovijesti, te na Srpnicu, pa u nedjelju prije 
Spasova i na duhovski ponedjeljak. Na ove dane priređuju 
župljani objed za župnika i za učitelja. Oko kapele je groblje 
za mrtvace iz Cugovca, Lubene, Grabrića, Fuke i Zabrđa. 

U Pakasinu postoji kapela sv. Ivana Krstitelja, u kojoj se 
služe svete mise na Ivanje, na Filipovo i Jakobovo, na dan Ši- 
muna i Jude, pa na dan sv. apostola Andrije i sv. Ivana Evan- 
đeliste. Spomenutih dana dobivaju tu objed župnik i učitelj. 
Oko kapele postoji groblje, u kojemu se pokapaju mrtvaci iz 
Pakasina, Repinca i Festinca. 

Buzadovec ima kapelu sv. Nikole, u kojoj se služe svete 
mise na dane: sv. Nikole, sv. Adalberta, na duhovski utorak i 
na Preobraženje Kristovo (t. j. na Spasovo), kada žitelji iz Bu- 
zadovca priređuju objed za župnika i učitelja. 

Isti je kanonik Ivan Kos vizitirao gradečku župu također 
4. svibnja 1748. i 7. lipnja 1750. On izvješćuje, da se polovica 
župnoga dvora g. 1748. nagnula prema istoku. Župljani su ipak 
oklijevali pravodobno popraviti župni dvor, koji se uslijed toga 
tečajem zime god. 1749. na 1750. pod težinom snijega srušio. 
Zato je Kos kao arhiđakon naložio gradečkim župljanima, da 
imaju odmah pristupiti popravku župnikovih zgrada prema 
Svojim obvezama, koje se vide u t. zv. urbaru. Podjedno je 
arhiđakon zaprijetio, da će župljane, ako ne izvrše svoju duž- 
nost, kazniti interdiktom, t. j. zabraniti krštenje, vjenčanje i 
pokapanje u župi gradečkoj. Mjesto Josipa Mikinovića postao 

je 1. veljače 1750. župnikom građdečkim Matija Petrović, koji: 


je teologiju svršio u Bolonji. Petrović svojim troškom uzdr- 
žaje gradečkoga kapelana Petra Gabora. Nekadašnji gradečki 
župnik Mijo Skerba,: koji je g. 1750. bio zagrebački kanonik, 
darovao je župnoj crkvi elegantan kalež, ukrašen dragim ka- 
menjem. Sama je pak crkva nabavila srebren i. pozlaćen ci- 
borij. Kapela sv. Nikole u Gornjem Tučeniku (t. j. u Buzadov- 
cu) dobila je novi glavni oltar, koji je izradio kipar. Isto tako 


je novi oltar dobila kapela sv. Ivana u Pakasinu, kojoj je krov . 


pokriven crijepom mjesto prijašnjih hrastovih daščica. 


Gradečka župa god. 1752.—1780. 


U Gradec je 15. prosinca 1752. došao čazmanski arhiđa- 
kon Grga Josip Gašparić, koji je obavio kanonsku vizitaciju. 
U svojem izvještaju hvali zagrebačkoga kanonika Miju Skerbu, 
koji se opet sjetio svojega rodnog mjesta Gradeca. Skerba je 
naime župnoj crkvi darovao krasan misal, koji je crveno vezan, 
a u sredini i na uglovima srebrom obložen. Određeno je, da žu- 
pnici taj misal upotrebljavaju samo prigodom svečanih misa. 
Uz to je kanonik Skerba darovao prvu svotu za gradnju nove 
kapelice »trpećeg Isusa« kod rijeke Glogovnice. Župna crkva 
ima 2 grobnice. Župnici se pokapaju u onoj grobnici, koju je 
svojedobno izgradila — već izumrla — obitelj Zakmardi. Druga 
grobnica služi za pokapanje župljana uz pristojbu od 2 forinta. 
Groblje, na kojemu je kapelica sv, Mihalja, nije dobro ogra- 
đena. Zato je arhiđakon zaprijetio župljanima  interdiktom, 
ako to groblje ne ograde do 6. siječnja 1753. Župnik Matija 
Petrović svojim znanjem i uzornim životom zaslužuje proma- 
knuće u više crkvene službe. Naprotiv je arhiđakon otpustio 
kapelana Petra Pavlačića, koji se rodio u Kamenskom  kođ 
Karlovca, ali je loše vršio svoju službu, jer se podao preveli- 
kom užitku vina. d 

Isti je kanonik 4. lipnja 1758. vizitirao gradečku župu, te 
je biskupu Franji Tausiju izvijestio ovako: Na župnoj crkvi je 
krov oštećen na mnogim mjestima, uslijed čega prijeti pogi- 
belj crkvenomu naredu. Trebalo bi uopće u cijeloj crkvi podići 
svod mjesto sadašnjega stropa. Propovijedaonica je lijepa, dok 
je na oltaru Preobraženja Kristova znatno oštećen temelj stola. 
Crkva je g. 1758. dobila 2 nove svilene zastave, koje su posve 
jednake, samo što jedna ima srebrene, a druga svilene resice. 
Župna crkva ima autentičnu česticu sv. Križa, koja pripada ka- 
Pelici »trpećeg Isusa«, gdje se izlaže klanjanju. Na nekadašnju 
grobnicu obitelji Zakmardi dao je župnik staviti novi kamen 
s napisom. Kapeli Žalosne Majke Božje pred kaštelom trebalo 
bi popraviti krov. Arhiđakon je župniku naložio, neka se po- 
brine za građevni materijal, da uzmogne proširiti kapelicu 

»trpećeg Isusa«, koja svake godine dobiva znatne darove. Po- 
djedno je kanonik arhiđakon odredio, da se ima 25. srpnja 
1758. obustaviti pokapanje na gradečkom groblju, ako ga žup- 
ljani dotle ne ograde. Kako je Petar Karloczy umro, nema 
Gradec učitelja. 

Zagrebački je kanonik Mijo Skerba 23. travnja 1755. uči- 
nio altarijsku zakladu, On je naime u Đurđicu kod Križevaca 
kupio vinograd, koji vrijedi 250 rajnskih forinti. Taj vinograd, 
koji treba 28 kopača za jedno okapanje, darovao je Skerba 
gradečkim župnicima pod uvjetom, da za njega svaki mjesec 
čitaju svetu misu, a na godišnjicu smrti pjevanu zadđušnicu. 
Župnikom je 4. travnja 1756. postao Ivan Krstitelj pl. Škrgatić, 
koji se rodio 1. lipnja 1730. u Mirkovu polju kod Karlovca od 
plemićkih roditelja. (Njegv je otac Mirko bio kapetan, a majka 
mu bijaše Barbara pl. Peharnik). Škrgatić je gimnaziju svršio u 
Zagrebu i u Kiseku, filozofiju u Beču (kao pitomac »Hrvatsko- 
ga kolegija«), a teologiju u Rimu. On je za doktora filozofije 
promaknut u Beču, a za doktora teologije u Rimu, gdje je bio 
25. kolovoza 1753. zaređen za svećenika. Premda je Škrgatić 
istom navršio 28 godina, ipak je već postao podarhiđakonom radi 
svoga znanja i vanrednih vrlina, Župljani su mu popravili gos- 
podarske zgrade, a na župni dvor su postavili novi krov. Škrga- 
tiću pomaže kapelan Mijo Metrečić, koji se rodio 21. rujna 
1731. u Varaždinu. On je 3 godine učio filozofiju u Zagrebu, a 
4 godine teologiju u Zagrebu i u Đuru. Dobar je svećenik, po- 


sjeduje dosta znanja, ne pije vina, a vješt je hrvatskomu, 1a- 


tinskom i njemačkom jeziku. 

U Gradec je 10. rujna 1761. došao zagrebački kanonik Jo- 
sip Mikinović, koji je nekada bio gradečki župnik. On je kao 
čazmanski arhiđakon obavio kanonsku vizitaciju, te je biskupu 
Tausiju podnio izvještaj, iz kojega iznosim ove podatke: Ljetos 
je došao papin breve, kojim se podjeluju veliki oprosti onima, 
koji će u kapelicu »trpećeg Isusa« hodočastiti u nedjelju iza 
uzvišenja sv. Križa. U toj se kapelici nalazi čestica sv. Križa, i 
to u srebrnoj pokaznici, koja je autentično zapečaćena. Sada 
ima župna crkva 4 grobnice, jer je i kanonik Mijo Skerba dao 
izgraditi posebnu grobnicu, koju je stavio na raspolaganje gra- 
dečkomu župniku. Isti je kanonik Skerba župnoj crkvi darovao 


.2 zvona. Biskup je pak Tausi dao gradečkim župnicima na uži- 


vanje svoju livadu u mjestu »Krči«. Na proljeće g. 1762. >. 
započeti gradnja nove zidane kapele »trpećeg Isusa«, koja ina 
81 forint i 17 groši gotova novca. U tu je svrhu u 2 peći ispe- 
čeno 110.000 komada cigle. Župnik Ivan Škrgatić i kapelan Ju- 
raj Miković, koji je rodom Hrvat iz Turopolja, posve zadovo- 
ljavaju u svojoj službi. To se žalibože ne može reći za učitelja 
Šimuna Štefakovića, pa je arhiđakon župnika ovlastio, da g 


otpusti. d 


zh i e 

Narednu je kanonsku vizitaciju 16. srpnja 1765. obavio 
čazmanski arhiđakon Antun Miloš. On je točno opisao pristojbe 
za krštenje, vjenčanje, ispovijed i sprovod u gradečkoj župi. 
Iza smrti ili odlaska župnika mora se ostaviti 20 vagana prose, 


20 vagana kukuruze i 8 vedara vina kao inventar novomu žu-, 


pniku. Nekada je gradečki župnik imao 3 kmeta, ali sada su 2 
kmetska selišta opustjela, te je kao kmet preostao samo Ivan 
Pleško. Prije 3 godine došao je u Gradec za župnika Juraj pl. 
Ožegović, koji je rodom iz Vinarca kod Kalnika. On je filozo- 
fiju učio u Zagrebu, a teologiju u Beču, te je polučio čast ma- 
gistra filozofije i doktora teologije. Premda mu je istom 28 
godina, već je podarhiđakon čazmanskog arhiđakonata. Ožego- 
vić je gostoljubiv čovjek i uzoran svećenik, Vrijedan je i nje- 
gov kapelan Petar Kokar, koji je rodom iz Gornjih Sredica kod 
Bjelovara. Istom godinu dana služi kao učitelj Matija Kolaj, 
koji je rodom Hrvat iz Međimurja, a ima 44 godine. Zvonarsku 
službu vrše Ivan Pleško i Pavao Lenardić. Crkvenom imovinom 
upravljaju starješine Luka Bušić i Mijo Filipčić. Oni su iska- 
zali, da župna crkva posjeduje u gotovu dobrom novcu 350 fo- 
rinti i 4 groša, a u oštećenom (bavarskom, pruskom i kostajnič- 
kom) novcu 74 forinta i 8 groša. Osim toga je crkva posudila 
60 forinti, križevačkomu podžupanu Jurju pl. Ožegoviću, 100 
forinti poglavarstvu u Cirkveni, a 25 forinti plemićima Ivanu 
i Pavlu Horvatu iz župe u Gornjoj Reci. U naravi posjeduje 
župna crkva 5 vedara vina i oko 20 vagana prose. s 

Zagrebački kanonik Mijo Margetić, koji je kao čazmanski 
arhiđakon 27. travnja 1767. vizitirao gradečku župu, izvijestio 
je biskupu Tausiju ovo: Naskoro će se na kor župne crkve po- 
staviti orgulje. Kapeli Žalosne Majke Božje trebalo bi obnoviti 
krov. Rijeka Glogovnica proizvela je veliku poplavu, koja je 
oštetila onu ciglu, koja je već g. 1761. bila pripravljena za 
Sradnju nove zidane kapele »trpećeg Isusa« kod Glogovnice. 
Ova kapela posjeduje u gotovu novcu 1458 forinti i 7 groši. 
Onih pak 2000 forinti, što ih je toj kapeli oporučno ostavio ka- 
nonik Mijo Skerba, posudio je Donat pl. Fodroczy uz 6 posto- 
tne kamate, ali je već 2 godine propustio platiti dospjele ka- 


mate. Župom upravlja župnik Juraj pl. Ožegović, kojemu po- 


maže kapelan Nikola Kašner. Učiteljsku službu dobro vrši Ma- 
tija Kolaj. ' 

Biskup Franjo Tausi je — vjerojatno na temelju Margeti- 
ćeva izvještaja — odlučio, da se u Gradecu podigne nova župna 
crkva. On je kao kolator odustao od gradnje kapele »trpećeg 
Isusa« kod rijeke Glogovnice, gdje bi joj uvijek prijetila po- 
plava. Stara pak župna crkva sv. Petra i Pavla bijaše prema- 

. lena za veliku gradečku župu. Kako su u okolici postojale još 
3 župne crkve sv. Petra (u Preseki, Orehovcu i Čvrstecu), 
odlučio je biskup Tausi, da nova gradečka župna crkva bude 

posvećena sv. Križu poput nekadašnje župne crkve u Križev- 
cima. I zaista su g. 1768. u Gradecu počeli graditi novu župnu 
crkvu onim novcem i građevnim materijalom, što bijaše pri+ 
pravljeno za gradnju kapele »trpećeg Isusa« (Acta consilii Cro- 
atici g. 1770. Slovo L, mjesec januar, broj 3. Rukopis u hrvat- 
skom državnom arhivu). Hrvatsko je namjesničko vijeće u Va- 
raždinu godine 1771. dobilo službenu obavijest, da je nova žu- 
pna crkva u Gradecu već podignuta i pokrivena, ali da jošte 
nema kora, a nad crkvenim tijelom manjka i svod, koji je 
izgrađen samo nad svetištem. Službeno se g. 1771. gradečka 
župa zove: »župna crkva presvetoga Spasitelja i svetih apo- 
stola Petra i Pavla«. Župom upravlja župnik Juraj pl. Ožego- 
vić, kojemu pomaže kapelan Stjepan Švagel. 

Arhiđakon Franjo Milašinčić, koji je 14. listopada 1780. 
vizitirao gradečku župu, izvijestio je biskupu Josipu Galjufu, 
da se nova župna crkva gradi, pa da će biti prostrana i veoma 
lijepa, kada se dovrši njezina gradnja. Nova crkva još nema 
tornja, ali je posve netaknut toranj prijašnje crkve u biskupo- 
vom gradu. Tamo se nalaze sva 3 zvona, dok su na stupu pred 
novom crkvom 2 manja zvona. Nova crkva ima samo 1 ispovi- 
jedaonicu; zato je arhiđakon odredio, da se nabave još 2 ispo- 
vijedaonice. Župni je dvor tako ruševan, da se više ne može 
popraviti ili obnoviti. Ništa ne vrijede niti gospodarske zgrade. 
Manjka hambar, koji župniku treba, jer u prvom redu živi od 
žitnog prihoda. Biskup je župnom dvoru proširio vrt darovavši 
mu funduš izumrle obitelji Bogdan. Tako sada župnomu dvoru . 
na jugu graniči kuća i vrt Matije Ivančine, koji se inače zove 
Mikec, a na istoku vlastelinski vrt i kuća katane Mihajla Per- 
gija. Groblje se nalazi izvan Gradeca, ali je već pretijesno, a ne 
može se proširiti; zato bi ga trebalo premjestiti drugamo, Prije 
3 mjeseca došao je u Gradec novi župnik Mijo Bračun, koji je 
rodom iz Hrvatskoga Zagorja. Bračun je magister filozofije i 
doktor teologije, a ima 31 godinu. U duhovnoj pastvi mu po- 
mažu 2 kapelana, od kojih je Tomo Franc iz Zagorja, a Josip 
Špišić iz Blatnice. Učitelj je Matija Kolaj, a zvonarsku službu 
vrše Josip Pleško i Mijo Lenardić. 


Sadašnja župna crkva sv. Križa. 


Stara je župna crkva u Gradecu bila posvećena apošto- 
lima sv. Petru i Pavlu, radi čega se u Gradecu još i sada vrši 
proštenje 29. lipnja. Crkva se nalazila u dvorištu nadbiskup- 
skog »grada«, i to tamo, gdje je biskup Alagović godine 1829. 
sagradio kuću za svoga vrtlara. 

Gradnju velebne nove župne crkve sv. Križa potaknuo je 
biskup Franjo Tausi (Thauzy), koji je često boravio u Gra- 

decu, pa je opazio, da je stara crkva sv. Petra i Pavla prema- I 


lena za veliku župu gradečku. rw 

* Zašto je biskup Tausi odredio, da se promijeni ime gra- 
.dečke župe, pa da ona dobije titulu presvetoga Spasitelja? O 
tomu je g. 1817. gradečki župnik dr. Franjo Šuflaj (Schufflay) 
napisao ovo: 


Pod grad Burkanovec blizu Moravča (ispod Zagrebačke 


gore) spadala je kapela presv. Spasitelja, u kojoj se nalazio 
stari kip, koji prikazuje izmučenog Isusa Krista. Na proljetno 
i jesensko Križevo običavalo je k toj kapeli dolaziti mnogo 
pobožnih ljudi iz bliže i daleke okolice na proštenje. Takvom 
je prigodom dobro pazarila krčma kod ove kapele. Ali radi 
ove krčme porodila se velika svađa između plemićke obitelji 
Domjanić i vlasnika grada Burkanovca. Konačno je jedan od 
plemića Domjanića. nasilno ugrabio iz oltara kapele spomenuti 
Spasiteljev kip, te ga je odnio u svoju kuću. Iz toga se nasilja 
porodila parnica, koju je imao riješiti biskup Franjo Tausi. 
On je uvidio, da ne će biti mira ni zadovoljstva, dosudi li 
Spasiteljev kip vlasniku grada Burkanovca ili plemićkoj obi- 
telji Domjanić. Zato je biskup Tausi odredio, da se taj kip ne 
dosuđuje niti jednoj niti drugoj stranci, koje se parniče, već 
da se kao dar dostavlja novoj crkvi, koja se gradi u Gradecu. 

Po nalogu biskupa Tausija započeo je gradnju nove župne 
crkve godine 1768. gradečki župnik dr. Juraj pl. Ožegović. Kad 
je on g. 1773. postao kanonikom čazmanskoga kaptola, na- 
stavio je gradnju novi gradečki župnik Josip Galjuf (Gallyuff). 
Ni on nije dovršio gradnju, jer je naskoro pošao u Zagreb za 
kanonika stolne crkve. Galjufa-je naslijedio Mijo Bračun, koji 
je samo 2 godine bio župnik gradečki. Bračun je pribavio te- 
sani kamen, kojim je popođena nova župna crkva. Najviše je 


briga s izgradnjom nove crkve imao Petar Škrlec (Skerlecz), | 


koji je g. 1783. postao župnikom u Gradecu, gdje je i umro 
2. svibnja 1817. Škrlec je dakle pune 34 godine bio gradečki 
župnik. On je za to vrijeme dovršio gradnju nove crkve, pa i 
veći dio gradnje njezinoga tornja, koji je dopro sve do kupule. 

Posao je dovršio dr. Franjo Šuflaj, koji je 29. lipnja 1817. 
postao župnikom u Gradecu. Šuflaj je od naroda sabrao do- 
brovoljne prinose, kojima je izgradio kupulu i vršak tornja. 
Iza toga se Šuflaj brinuo za oltare, orgulje, propovijedaonicu, 
klupe i drugi ukras nutarnjosti nove župne crkve. Kad je sve 
to bilo uređeno, posvetio je biskup Maksimilijan Vrhovec novu 
crkvu 28. listopada 1824. Ipak narod još i danas slavi »posve- 
tilo« stare župne crkve (u nedjelju iza Petrova), a ne posvetilo 
nove crkve sv. Križa. 

Glavni je oltar u novoj župnoj crkvi dobio kip, koji prika- 
zuje »trpećeg Isusa«, uz kojega se desno i lijevo nalaze kipovi 
sv. Petra i Pavla. Župna crkva ima 6 pokrajnih oltara, Na juž- 
noj stijeni nalaze se oltari: bl. djevice Marije, Srca Isusova i 

sv. Franje Ksaverskoga, a na sjevernoj strani oltari: sv. Ane, 
sv. Antuna Padovanskog i pustinjaka, te sv. Marije Magdalene. 
Kraj oltara sv. Ane nalazi se velika slika sv. Petra, koja je u 
staroj crkvi bila nad glavnim oltarom. Stari kip ranjenog Isusa 
nalazi se pod korom s južne strane, a krstionica sa sjeverne 
strane. ; 

Novu je župnu crkvu 14. srpnja 1862. zadesila teška ne- 
sreća. Tada se naime dogodio velik požar u neposrednom su- 
sjedstvu župne crkve. Vatra je spalila župnikov štagalj, štalu, 
prešu, slamu, kukuružnjak, dapače 2 vola i 1 kravu. Vjetar je 
vatru prenio i na toranj župne crkve, gdje je izgorio sav gornji 
dio s kupulom, a rastališe se sva četiri zvona. Već je počeo 
gorjeti i krov župne crkve, na koji su padali gorući dijelovi 
tornja. Ipak su crkvu spasile časne sestre milosrdnice, koje su 
obranile crkveni krov. Najviše se odlikovala sestra Martina 
Schmidt, koja bijaše rodom Nijemica iz Tirola. Ona se naime 
prva popela na tavan župne crkve, gdje je probila krov i ga- 
sila vatru. I 

Kad je 24. kolovoza 1862. gradečkim župnikom postao 
profesor Mijo Smetiško, sklonuo je župljane, da dobrovoljnim 
prinosima pribave župnoj crkvi potrebite zvonove. U prisut- 
nsti brojnog naroda vučeni su novi zvonovi 18. prosinca 1862. 
u toranj župne crkve. Sretno je u toranj stavljeno prvo zvono 
»Marija«, koje bijaše teško 300 funti. Kada su pak u toranj 
vukli drugo zvono, koje bijaše posvećeno sv. Petru, dogodila 
se skoro nesreća. Zvono bijaše 700 funti teško, te je počelo 
pucati uže, kada su zvono dovukli do stražnjega prozora. Ipak 
su prisutni radnici lancima pridržali zvono, dok se pojačalo uže. 

Župnik je Smetiško preuzeo i veliku brigu za obnovu 
tornja i za popravak krova na župnoj crkvi. Iza dugog ras- 
pravljanja obvezaše se koncem g. 1864. župljani, da će svaka 
kuća dati po 3 forinta, što će donijeti 684 forinta. Nadbiskup' 
Juraj Haulik darovao je 650 forinti, gradečki je provizor Ivan- 
ković dao 5 for., a isto toliko i Nikola Predoević, sudac vrbo- 
večkog kotara, dok se tisuću forinti uzelo iz blagajne župne 
crkve. Toranj su počeli obnavljati 11. travnja 1865., pa je već 
14. svibnja bio stavljen križ, a do 20 srpnja 1865. dovršen je i 
ostali posao. Ipak nije više na tornju obnovljena kupula, već 
je toranj dobio oblik šiljka. 

. Župna je crkva bila g. 1873. bojadisana, a g. 1874. dobila 
je ogradu. Kad je na tornju župne crkve zahrđao lim, dao ga 
je nadbiskup Mihalović g. 1880. troškom od 285 forinti popra- 
viti. Tom je prigodom na vršak tornja postavljen munjovod. 
Žestok je vihor u travnju g. 1889. na tornju rastrgao lim tako, 
da je ostala otkrita sva istočna i zapadna strana tornja. Nato 
je nadbiskup i kardinal Josip Mihalović poslao u Gradec li- 
mara Stjepana Strocingera, koji je od 25. travnja do 25. svibnja 

opravio toranj i stavio novi lim. Župna je crkva teško nastra- 
dala 19. travnja 1900., kada se na Gradec oborila silna bura. 
Tada se naime srušio toranj župne crkve. Nadbiskup dr. Juraj 
Posilović dao je odmah štetu popraviti, pa je na toranj već u 
lipnju g. 1900. mogao biti stavljen i križ. M 

Nadbiskup dr. Ante Bauer dao je g. 1914. župnu crkvu 
obnoviti iznutra i izvana. Crkva je opet stradala 19. rujna 
1937., kad je Gradec poharao strašan vjetar (orkan). Zato je 
novi nadbiskup: dr. Alojzije Stepinac dao g. 1938. znatnim 
troškom popraviti toranj i krov župne crkve. Tom je prigodom 
župna crkva izvana lijepo oličena. 


Nekadašnje tvrđe u Gradecu, | 


V Turci su još godine 1521. počeli osvajati Slavoniju, koju 
su g. 1552. konačno i osvojili. Od sada su pogranične hrvatske: 
tvrđe prema turskoj Slavoniji bile: Ivanić, Križ, Vrbovec, Gra- 
dec, Križevci, Koprivnica i Đurđevac. Turci su često provalji- 
vali u sela oko tih tvrđa, robeći i paleći kuće, a hvatajući ljude 
i stoku. Tako su još u kolovozu g. 1552. nemilo opustošili sva 
sela na području biskupove tvrđe u Gradecu. To doznajemo iz 
podneska, što ga je tadašnji upravitelj zagrebačke biskupije 
Juraj od Herešinca povjerenicima kralja Ferdinanda upravio: 
putem Luke baruna Sekelja, zapovjednika kraljevih pomoćnih 
četa. On je zamolio kralja, neka mu pomogne uzdržavati tvrđe, 
koje i onako služe za obranu Hrvatske. U toj molbi među osta- 
lim kaže i ovo: »Otkako su Turci razvalili Dubravu, plaćao sam 
i jošte plaćam 1 kaštelana, 8 vratara i 4 stražara u gradečkoj 
tvrđi. Pošto su Turci ondješnji posjed biskupov sasvim poha- 
rali, a ljude njegove odveli u ropstvo, nema gradečka tvrđica 
ni toliko dohotka, da bi mogla uzdržavati barem polovicu Spo- 
menutih vojnika, Osim toga biskup uzdržaje u tvrđici sv. Križa. 
1 kaštelana, 8 vratara i 4 stražara, a-isto toliko u Kloštru-Iva- 
niću; zatim 10 vratara i 4 stražara s kaštelanom u novoj tvrđi. 
Ivaniću, koja je gotovo opustošena i već mnogo godina mučena 
od neprijatelja; napokon u zagrebačkoj tvrđi 1 kaštelana, 12 
vratara, 4 stražara, 4 haramije, 1 topnika i ostalu družinu, koja 
je potrebna u tvrđi«. ' 

Gradec je godine 1554. stradao od kuge, koja je u lipnju 
pomorila mnogo ljudi. O tomu je tadašnji hrvatski ban Nikola 
knez Zrinski pisao Franji Baćanu ovako: »Opet je zavladao bić 
božji, jer je u Križevcima, u tvrđama Gradecu, Vrbovcu i Sv. 
Petru, te u okolišnim mjestima počela vladati kuga, pa ljudi 
umiru kao da bivaju obarani. I koji su preostali od Turaka, ta- 
ko izumiru -od kuge, da je — kako smo čuli — malo ljudi pre- 
ostalo u tvrđama. Ne znamo, gdje li ćemo boraviti, kada dođe- 
mo onamo«. (Barabaš: »Codex Zrinianus«, svezak I. strana 180). 


Gradec kod Križevaca. 33 


“ Kralj je napokon morao u Gradec staviti jedan dio svojih 
četa, koje je uzdržavao na slavonskoj Krajini. Tako se g. 1555, 
u gradečkoj tvrđi nalazilo 50 konjanika pod vodstvom Nikole 
Bradača i 89 pješaka pod vodstvom vojvode Jure Vidošića. Kra- 
jina je mjesečno trošila 278 forinti za konjanike, a 109 forinti 
za pješake. (Landesarchiw u Gracu: zbirka »Miscelanea«, sve- 
zak 6., broj 15). 


Gradecu je velika pogibelj od Turaka zaprijetila godine 
1565. O tomu je Vid Halek 1. srpnja 1565. zemaljskomu kape- 
tanu Ivanu Scherfenbergu u štajerskom Gracu izvijestio ovako: 
Počevši od 20. lipnja izgrađuju Turci pustu tvrđu Sopje (na 
Dravi), koja pripada zagrebačkom biskupu, a nalazi se 3 milje 
istočno od Virovitice između Slatine i Brezovice. Na preko 600 
kola dovezoše za gradnju već izrađeno drvo. Danju i noću radi 
tamo velik broj seljačkoga svijeta, koji zaštićuje jaka vojska 
(konjanici i pješaci). Odanle je prije nekoliko dana 1500 Tu- 
raka došlo u Pakrac. Premda je uslijed mnogih kiša veoma na- 
bujala rijeka Čazma, koja se na daleko razlila, ipak su ovi Turci 
krenuli na put prema hrvatskoj međi. Jučer prije osvitka dana 
stigoše ovi Turci s 15 zastava — uz bubnjnje i trubljanje — 
pred Gradec sa mnogo topova. Međutim su još prošle večeri 
bile o dolasku Turaka obaviještene krajiške posade u Ivaniću 
i u Sv. Križu. Jednako je k haramijama u Gradec u pomoć do- 
šao kapetan Naid Ištvan iz Cirkvene s 50 svojih konjanika. 
Tako je kod Gradeca nastao okršaj, u kojemu je nastradalo 
dosta Turaka. U okršaju je ustrijeljeno 5 lijepih turskih konja, 
a 2 su konja uhvaćena. Turci se spasiše uslijed toga, što je ispod 
Gradeca jako nabujala Glogovnica. Oni su ispod Gradeca spalili 
1 kućicu i staju, a uhvatili 1 seljaka sa ženom i djetetom«. 
(Rukopis u gradačkom Landesarchiwu: Zbirka »Miscelanea«, 
svezak 23., broj 1.) 


, Mjeseca kolovoza g. 1577. održan je u Beču sastanak, na 
koji su došli predstavnici štajerskih, koruških i kranjskih sta- 
leža. Oni su na tome sastanku prikazali stanje utvrda i vojske 
na hrvatskoj i slavonskoj Krajini protiv Turaka. Tom je prigo- 
dom iskazano, da krajiška tvrđa Gradec ima vojnu posadu od 
80 haramija, što nije dovoljno, te bi u Gradec trebalo staviti 
još 50 haramija. (Haramije su plaćeni hrvatski pješaci, obučeni 
u narodno odijelo. Svaki haramija dobiva mjesečnu plaću od 
3 forinta, čime mora sebi nabaviti odijelo i pribaviti hranu). 
General Ivan Lenković, koji bijaše namjesnik vrhovnoga kra- 
jiškog vojvode, poslao je svojedobno predstavku, u kojoj go- 
vori o potrebama vojske na Krajini. Među ostalim ističe Len- 
ković, da bi u krajišku tvrđu Gradec trebalo staviti 100 konja- 
nika i pješaka. (Rukopis u gradačkom Landesarchiwu: zbirka 
Miscelanea, svezak 46., broj 80). 

v“ Zapovjednikom krajiške tvrđe na Sigetu u Gradecu bijaše. 
godine 1586. hrabri Mihalj barun Sekelj. On je mrzio vlaške 
knezove i harambaše, koji su iz turskoga sandžaka u Pakracu 
“tečajem prošlih godina često provaljivali u Hrvatsku, gdje su 
hvatali ljude i stoku, pa su to prodavali u Tursku. Zato se Se- 
kelj složio s koprivničkim kapetanom Ivanom Globicerom, te 
su u siječnju g. 1586. sa svojim haramijama i konjanicima pro- 
valili u t. zv. »Malu Vlašku«, kako se tada zvao onaj kraj oko 
Pakraca i Daruvara. Tamo su robili i palili vlaška sela, da se 
osvete za dotadašnje zločine, pa da Vlahe zaplaše i tako odvrate 
od daljnjih četovanja u Hrvatskoj. Tom su prigodom kapetani 
Sekelj i Globicer zarobili vlaškoga kneza Peašinovića, te nje- 
:govu ženu i djecu. 

Isti je kapetan Mihalj barun Sekelj s vojnicima iz kraji- 
ške tvrđe u Gradecu zajedno s križevačkim kapetanom Ivanom 


Herkovićem sudjelovao također u krvavoj bitci kod ušća Glo- * 


govnice u rijeku Čazmu. Početkom naime prosinca g. 1586. 
provalio je u Hrvatsku pakrački sandžak Alibeg s 300 turskih 
konjanika i 500 pješaka iz Bosne i Požege. Turci su prošli po- 
kraj Ivanić-Kloštra, te su kroz Vrbovačku šumu doprli do Pre- 
seke, .spalivši putem 8 kuća i zarobivši 16 ljudi. Dalje se nisu 
usudili poći, jer je Alibeg doznao, da ga čekaju krajiški kape- 
tani Herković i Sekelj, kojima se sa svojim konjanicima pri- 
družio hrvatski plemić Kaštelanović. Alibeg se vraćao istim 
putem, kojim je i došao, a progonili su ga Herković, Sekelj i 
Kaštelanović sa svojim četama. Međutim je o toj provali Tu- 
raka doznao hrvatski ban Tomo Bakač Erdedi, koji je sa svojim 
bratom Petrom i s 500 konjanika došao u Ivanić, da ondje do- 
čeka Turke. Tako je 6. prosinca 1586. blizu sutoka Glogovnice i 
Čazme došlo u 3 sata poslije podne do bitke, u kojoj su Turci 
dospjeli među dva neprijatelja. Bitka je trajala samo jedan sat, 
a svršila se porazom Turaka. U borbi je poginulo 50 Turaka, 
među kojima bijahu također Mustafa aga Bekić i Hasan aga 
Kobašlija. Život je izgubio i sam Alibeg, kojega je sjekirom 
ubio Nikola Pavlešić, kmet biskupa zagrebačkog. Zarobljeno je 
stotinu Turaka, te glavni turski barjak, koji je — zajedno sa 
glavom Alibegovom — poslao ban Tomo Bakač Erdedi nadvoj- 
vodi Karlu u štajerski Grac. Hrvati su preostalu tursku vojsku 
progonili sve do Čazme. Uz bansku vojsku proslaviše se u toj 
bitci i na progonu svojom hrabrošću vojnici kapetana Sekelja 
i Herkovića. 

/ O biskupovoj tvrđi u Gradecu raspravljalo se 27. srpnja 
1606. na hrvatskom saboru u Zagrebu. Hrvatski su staleži uvi- 
djeli, da bi trebalo pojačati malenu posadu, koju biskup uzdr- 
žaje u tom kaštelu svojem. Zato je sabor zaključio, da se u Gra- 
dec ima postaviti 10 pješaka (haramija), koje će ondje uzdrža- 
vati hrvatska država, Haramije će dobivati plaću iz onog po- 

reza, kojim se dotle uzdržavalo 50 državnih konjanika. (Za- 
Ppisnici hrvatskih sabora, knjiga I. strana 42. Rukopis u hrvat- 
skom državnom arkivu). 

' Hrvatski sabor u Zagrebu vijećao je 16. kolovoza 1618. o 
ubiranju državnih poreza. Tom se prigodom raspravljalo ta- 
kođer o t. zv. »kućarima« (inkvilinima), koji živu u Gradecu 
na posjedu biskupa zagrebačkoga. Ovi su kućari bili uvršteni u 
tri »fuma«. (To su bile tadašnje porezne jedinice). Ustanovilo 
se, da spomenuti kućari bijedno živu, jer se nalaze blizu turske 
granice. Zato hrvatski sabor zaključuje, da gradečke kućare 
oprašta od plaćanja poreza. (Hrvatski državni arkiv: Zapisnici 
hrvatskih sabora, knjiga II. strana 136.). 

. Prigodom tridesetgodišnjeg rata (god. 1618.—1648.) ope- 
tovano su Turci provaljivali u Hrvatsku. Tako su i godine 1644 
iz turske Slavonije prodrli sve do Gradeca. Ipak nisu mogli 
udariti na gradečke tvrđe, jer ih je dočekao hrvatski ban Ivan 
Drašković, koji ih je prisilio na uzmak, (»Ljetopis Petra Ke- 
glevića« u »Starinama«, knjiga 36.). 


Bivši nadbiskupski dvorac. 


i. Gradec bijaše središte velikog imanja zagrebačke bisku- 
Pije. Zato je tu postojao i »grad«, t. j. utvrđeni dvorac, u ko- 
jemu je stanovao upravitelj biskupova imanja. To bijaše velika 
drvena zgrada, oko koje su kmetovi iskopali grabe. Tako dobi- 
venom zemljom podigoše s nutarnje strane visoke nasipe, a na 
svakom uglu sagradiše po jednu kulu. Unutar toga utvrđenog 
četverokuta nalazilo se osim dvorca još nekoliko gospodarskih 
zgrada, pa i župna crkva sv. Petra. To bijaše biskupov »kaštel«. 


Biskup je u svomu gradečkom dvorcu redovito uzdržavao 
malu vojničku posadu, koju su činili 1 kaštelan, 4 vratara i 
8 stražara. Ako bi se u okolici pojavio neprijatelj, tada bi u 
biskupovu tvrđicu došlo još nekoliko kmetova, da ju lakše 
obrane. Takav se slučaj desio koncem listopada g. 1552. Turci 
su naime još u kolovozu g. 1552. zauzeli Čazmu i Dubravu 
te su u Čazmi namjestili posebnoga sandžaka, kojemu su pod- 
redili sva mjesta uz rijeke Ilovu i Pakru sve do požeškoga 
sandžaka. Novi je turski sandžak dobio na raspolaganje 1400 
vojnika — što pješaka što konjanika. Tako su Turci iz Čazme 
mogli onda provaljivati u hrvatska sela. Koncem listopada 
prodre 300 turskih konjanika do Gradeca i Vrbovca, gdje su 
pohvatali mnogo ljudi. Turci ipak nisu mogli zauzeti bisku- 
peke dika u Gradecu. Na povratku ih pak dostigoše konjanici 
| ho Nikole Šubića Zrinskoga, koji im oteše sve 
ak Hrvatski je narod uviđao važnost biskupove tvrđe u Gra- 
ecu za obranu domovine. Zato je hrvatski sabor u Zagrebu 

7. ožujka 1557, odredio kmetove, koji će besplatno 14 dana! 
podizati i tvrđu na Sigetu pod Gradecom. Radnike za po- 
pravak tvrđe u Gradecu doznačiše i hrvatski sabori od 15. 
svibnja 1574., 15. srpnja 1578., 20. travnja 1586. i 4, siječnja 
1587. Hrvatski pak sabor, koji se 2. svibnja 1588. sastao u Za- 
.grebu, zaključio je, da Gradec imaju valjano utvrditi svi kme- 
tovi iz obližnjih kotara, kojima upravljaju plemićki (kotarski) 
suci Gjuro Fodroci i Matija Pisačić. Svaki »dim« (t. j. porezna 
jedinica, koja je zapremala oko 16 rali plodne zemlje) u kotaru 
Matije Pisačića mora dati po 1 težaka, koji će 12 dana bes- 
platno raditi na utvrđivanju Gradeca. Svaki pak »dim« u ko- 
taru Gjure Fodrocija mora za gradnju utvrda dovesti po 10 
komada 12 lakata dugih drveta. Od ovih se radnja izuzimaju 
kmetovi na imanjima Rakovec, Vrbovec, Raven i Miketinec, 


jer su oni određeni za utvrđivanje »kaštela« (t. j. utvrđenih 


dvoraca) u sjedištima spomenutih imanja, ' 
<“ Velika je pogibelj Gradecu zaprijetila na jesen g. 1591. 
Tada je naime iz Bosne u Hrvatsku provalio sultanov namje- 
snik (beglerbeg) Hasan paša. On je 5. listopada zauzeo i spalio 
Tahijevu tvrđu Božjakovinu, te je nemilice harao po selima 


oko Rakovca, Vrbovca i Sv. Helene. Hasan paša je 6. listopada | 


noćio kod tvrđe Vrbovca, kamo su mu vojnici dovodili zaro- 
bljene ljude i stoku. Sutradan je dopro pod Gradec, gdje je 
doznao, da će na nj udariti krajiške čete. Zato je ostavio Gra- 
.dec i s prednjom vojskom krenuo preko nabujale rijeke Glo- 
govnice prema Dubravi. On je tako sretno izmakao, dok su 
krajišnici kod Gradeca potukli drugu tursku četu i oslobodili 
400 zarobljenika. 

Biskupov je dvorac u Gradecu služio za obranu Hrvatske 
također tečajem 17. vijeka. Njegova je važnost kao tvrđe pre- 
stala istom g. 1691., kada su Turci bili istjerani iz Slavonije, 
u kojoj su vladali od g. 1526. Koncem 17. vijeka je napuštena 
i krajiška tvrđa na Sigetu ispod Gradeca. Ipak se tamo još i 
danas jasno vidi, gdje li je stajala ova tvrđa. To je naime mje- 
sto bilo povišeno, da u tvrđu ne može doći voda iz susjednog 
potoka Koruške. Sama je tvrđa bila okružena zemljanim na- 
sipima. Ova se zemlja dobila kopanjem graba oko tvrđe, u koje 
je svedena voda iz Koruške, da služi kao zapreka dolasku ne- 
prijatelja. 

: Od sada je nastala veća sigurnost za Gradec i za okolicu 
njegovu. Uz to je biskup Stjepan Selišćević (od g. 1694. do g. 
1703.) dao udobnije urediti dvorac u biskupskom kaštelu u 
Gradecu. Zato se biskupi zagrebački često svraćaju u Gradec, 
gdje rado borave tečajem ljetnih mjeseci. Ipak je Gradec sre- 
dinom 18. vijeka doživio strašne dane. U selima naime ispođ 
gore Kalnika buknula je 24. veljače 1755. seljačka buna. Iz 
Ravna dopriješe buntovnici 27. veljače u Gradec, gdje zauzeše 

i utvrđeni dvorac biskupa zagrebačkog. Nekoliko su dana bun- 
tovni seljaci boravili u velikoj pivnici, koja se nalazila ispod 
drvenoga dvorca, te u kojoj bijaše mnogo vina iz biskupovih 
vinograda. Od prevelikog užitka vina postadoše buntovnici obi- 
jesni. Tako je kmet Juraj Ruganec iz Kalnika zapalio veliki 
biskupov štagalj, a drugi seljaci zapališe i sam biskupov dvo- 
rac. Vjetar je vatru prenio i na župnu crkvu sv. Petra, koja se 
nalazila kraj dvorca u tvrđi biskupovoj, te je izgorio i krov 
na toj crkvi. 

Mjesto izgorjelog dvorca podigoše u Gradecu novi — ali 
opet drveni — dvorac na starom podrumu, koji je od kamena 
građen još u srednjem vijeku. U novom je dvorcu rado bo- 
ravio zagrebački biskup Franjo Tausi, koji je zasnovao gradnju 
nove župne crkve sv. Križa. Velik je dio života svoga u Gra- 
decu sproveo glasoviti biskup Maksimilijan Vrhovec, koji je u 
Zagrebu osnovao perivoj »Maksimir«. Vrhovac je zavolio Gra- 
dec radi njegova ljupkog položaja, te radi bistre vode iz vrela 
Bukovca, koja mu je veoma prijala. On je u Gradecu g. 1821. 
počeo graditi veliki zidani dvorac, koji postoji još i sada. Dvo- 
rac je podignut tako, da mu pročelje gleda prema istoku, dok 
je prijašnji drveni dvorac imao dva pročelja: jedno prema 
istoku, a drugo prema jugu. Novi je dvorac poput staroga 
dvorca jednokatna zgrada, a dovršen je g. 1822. Biskup je 
Vrhovac često govorio, da će u tome dvorcu sprovesti ostatak 


života svoga. Ipak je radi bolesti pošao g. 1827. u Zagreb, gdje 


je iste godine 16. prosinca i umro. 

Vrhovca je naslijedio biskup Aleksandar Alagović. On je 
tako zavolio. Gradec, da je ovdje prvih godina svoga biskupo- 
vanja čitave mjesece veselo i zadovoljno živio u društvu broj- 
nih znanaca. Kada se pak Alagović dao inštalirati za biskupa, 
pratila ga je iz Gradeca duga povorka kočija vlastele i konja- 
nika (slobodnjaka iz Pavlovca i Potočeca). 

Alagović je odlučio, da biskupski dvorac u Gradecu okruži 
perivojem. Zato je Alagović dao g. 1828. razvaliti zemljane be- 
deme (nasipe) oko dvorca, pa s tako dobivenom zemljom za- 
trpati grabe oko bivše tvrđe, oko koje su otvorene nove ceste. 
Alagović je u Gradec dopremio vrtlara, kojemu je sagradio 
kuću na onom mjestu, gdje je prije bila župna crkva sv. Petra. 
Vrtlar je uredio perivoj, zasadivši svakojako ukrasno drveće, 
od kojega se do danas sačuvala ogromna platana. Oko perivoja 
dade Alagović izgraditi zidanu ogradu. Iz toga je dvorca biskup 
Alagović sa svečanom pratnjom ulazio u Zagreb prigodom svoje 
inštalacije 25. srpnja 1830. Isto tako se iz građečkoga dvorca 
dao 28. svibnja 1831. inštalirati hrvatski ban Franjo barun 
“Vlašić, prijatelj biskupa Alagovića. . 

Često je u Gradec dolazio i biskup dr. Juraj Haulik, koji 
je g. 1837. naslijedio Alagovića. Haulik je g. 1853. postao prvim 

nadbiskupom, a g. 1856. i kardinalom rimske crkve. On je obi- 


čavao u Gradecu ljetovati. Takvom je prigodom u svome dvorcu 
priređivao zabave i svečane objede, na koje su bili pozivani 
krajiški (graničarski) .časnici iz Bjelovara, te brojna vlastela iz 
gradečke okolice, gdje su posjedovala imanja: Vrbovec, Lovre- 
činu, Pogančec, Preseku, Veliku, Tkalec, Repinec, Špiranec, 
Raven, Brežanec, Grgurovec, Božjakovinu, Gušćerovec i druga. 

Haulik je g. 1845. doveo u Zagreb iz Tirola časne sestre 
milosrdnice, kojima je na svoj trošak u Frankopanskoj ulici 
sagradio crkvu i samostan. Iste je opatice g. 1857. doveo u 
Gradec, gdje im je iznajmio nadbiskupski dvorac i velik dio 
svog imanja. Opatice su u dvorcu uredile odgojilište za siro- 
mašne djevojčice, a od g. 1862. i djevojačku pučku školu. Se- 
stre milosrdnice ostadoše u nadbiskupskom dvorcu do g. 1871. 
Tada je opet u Gradec počeo dolaziti nadbiskup Josip Miha- 
lović, koji je g. 1870. naslijedio Haulika, a g. 1877. postao i 
kardinalom rimske crkve. 

Manje je za Gradec mario Mihalovićev nasljednik dr. Ju- 
raj Posilović, koji je od g. 1894. do g. 1914. bio nadbiskup za- 
grebački. Posilovićev pak nasljednik dr. Ante Bauer odabrao 
je za svoju ljetnu rezidenciju imanje Brezovicu kod Zagreba. 
Za njegova je nadbiskupovanja provedena agrarna reforma na 
imanju gradečkom. Nadbiskupu je ostavljeno premalo zemlje 
za potrebho gospodarenje u Gradecu. Zato je g. 1926. dozvolom 
pape dao na dražbu ostatak nadbiskupskog imanja u Gradecu. 
Tom je prigodom nadbiskupski dvorac kupila. gospođa Jelisava 
Horvat, koja je rođena Gračanka. Počevši od 25. ožujka 1930. 
stanuje u dvorcu i općinski liječnik. Ovu je službu od g. 1930. 
obavljao dr. Josip Rožanek, od g. 1937. dr. Ante Dančević, a 
od g. 1941. dr. Ivan Žokalj. 


Prihodi gradečkoga župnika god. 1801. 


Po nalogu viših oblasti sastalo se 4, srpnja 1802. u Gradecu | 


povjerenstvo, da ustanovi godišnji prihod gradečkoga župnika. 
Povjerenstvo su činili: dijecezanski izaslanik Mijo Kolarić, žu- 
pnik u Sv. Križu i podarhiđakon čazmanskog arhiđakonata; 
zatim Filip Stojković, provizor biskupovog vlastelinstva; J osip 
Kardoš, okružni plemićki podsudac križevačke županije (za sela 
na području građanske Hrvatske); Vinko Jelačić, kapetan va- 
raždinsko-križevačke 5. pješačke pukovnije (za dohotke iz sela 
na području Vojne Krajine); napokon gradečki župnik Petar 
Škrlec i natporučnik Rebrača, 

i Kod izračunavanja lukna uzelo je povjerenstvo, da po- 
žunski vagan prose vrijedi 45 krajcara. (Tada i sve do godine 
1850. se forint dijelio na 60, a ne 100 krajcara). Povjerenstvo je 
ustanovilo, da 17 kmetskih kuća u samom Gradecu moraju 


= 

župniku godimice u ime lukna pridonijeti 43 požunska vagana 
žitka, što vrijedi 32 forinta i 15 krajcara. U 14 kuća gradečkih 
stanuju »inquilini«, t. j. hižari, koji osim kuće, vrta i potku- 
ćnice nemaju zemlje, pa zato ne pridonose lukno, nego svi za- 
jedno plaćaju župniku u novcu 2 forinta i 30 krajcara. Prema 
tomu donosi cijeli Gradec župniku godišnji dohodak od 34 fo- 
rinta i 45 krajcara. Veliki i Mali Brezovec broje zajedno 
19 kuća, koje moraju župniku u ime lukna dati 57 požunskih 
vagana prose, što po 45 krajcara vrijedi 42 forinta i 45 krajcara. 
Podjales ima 10 kuća, koje godimice daju 19 požunskih va- 
gana prose u vrijednosti od 14 forinti i 15 krajcara, Re pinec 
broji 9 kuća, od kojih 2 daju župniku zajedno 7 požunskih va- 
gana prose, što vrijedi 5 forinti i 15 krajcara, dok ostalih 7 
kuća plaća po 24 krajcara, što iznosi 2 forinta i 48 krajcara. 
Ukupno dakle Repinčani daju župniku godišnji dohodak u iz- 
nosu od 8 forinti i 3 krajcara. Sela Pakasini Festinec 
zajedno imaju 8 kuća, koje župniku podavaju 22 požunska va- 
gana prose, što vrijedi 16 forinti i 30 krajcara. U Pav lovcu 
i Potočecu ne stanuju vlastelinski kmetovi, nego slobod- 
njaci. Svaka od tamošnjih 36 kuća plaća župniku po 24 kraj- 
cara, što iznosi 14 forinti i 24 krajcara na godinu. 

Prema tomu je gradečki župnik u ime lukna dobivao go- 
dišnji prihod od 130 forinti i 42 krajcara. Graničarska sela bi- 
jahu još godine 1781. oproštena od plaćanja lukna. Mjesto luk- 
na dobivao je ondje gradečki župnik u ime »kongrue« od kri- 
ževačke krajiške pukovnije godimice 200 forinti, Od toga mu 
se ipak isplaćivalo samo 195 forinti, jer je 5 forinti išlo u 
državnu blagajnu kao prinos za »ratnu potporu«. 

Daljnji je prihod imao građečki župnik od t. zv. »š tol a- 
rine«. Župljani su naime plaćali posebne pristojbe za kršte- 
nje, vjenčanje i sprovode. Ove pristojbe nisu bile jednake u 
svima selima, izuzev krštenje, za koje se svuda plaćalo po 3 
krajcara. Tečajem prošle godine 1801. dobio je gradečki župnik 
4 forinta i 42 krajcara za krštenja, 22 forinta i 14 krajcara za 
vjenčanja, a 38 forinti i 55 krajcara za sprovode. Ukupno je 
dakle župniku štolarina donijela 65 forinti i 51 krajcar. 

Za vjenčanje su kmetovi i »hižari« u Gradecu, Podjalesu, 
Repincu, Festincu, Pakasinu, te u Velikom i Malom Brezovcu 
plaćali pristojbu od 21 krajcara; oraničari u Cugovcu, Lubeni, 
Grabriću, Fuki, Zabrđu, Tučeniku i Salajcima po 41 krajcar, 
a u Pavlovcu i Potočecu, gdje stanuju sami slobodnjaci, ubi- 
rala se za vjenčanje pristojba od 1 forinta i 45 krajcara. Za 
sprovod se župniku plaćalo u Gradecu 9 krajcara; u Podjalesu, 
Repincu, Festincu, Pakasinu, te u Velikom i Malom Brezovcu 


.po 18 krajcara; u Pavlovcu i Potočecu po 30 krajcara (za djecu 


samo 18 krajcara); u graničarskim pak selima Cugovcu, Lubeni, 

Fuki, Grabriću, Zabrđu, Tučeniku i Salajcima 51 Krajcar za 
sprovod. odrasloga, a 17 krajcara z sprovod djeteta. : 
Župnik je tečajem godine 1801. obavio 94 krštenja, i 
to: 15 u Gradecu, 19 u Pavlovcu i Potočecu, 7 u Velikom i Ma- 
lom Brezovcu, 9 u Podjalesu, 6 u Repincu, 4 u Festincu i Paka- 
sinu, 7 u Tučeniku i Salajcima, 4 u Lubeni, 6 u Cugovcu, 3 u 
Fuki, 11 u Zabrđu, a 3 u Grabriću. — Iste se godine u grade- 
čkoj župi vjenčalo 27 parova, i to: 5 u Gradecu, 6 u Pav- 
lovcu i Potočecu, 2 u Velikom i Malom Brezovcu, 2 u Podja- 
lesu, 1 u Repincu, 1 u Pakasinu, 2 u Tučeniku i Salajcima, 1 u 
Lubeni, 2 u Cugovcu, 1 u Grabriću, 4 u Zabrđu, a nijedan u 
Fuki i Festincu, — Tečajem godine 1801. umrlo je u grade- 
čkoj župi 98 osoba; i to: 15 u Gradecu, 14 u Pavlovcu, 13 u Ve- 
likom i Malom Brezovcu, 6 u Podjalesu, 7 u Repincu, 7 u Paka- 


sinu i Festincu, t0 u Tučeniku i Salajcima, 4 u Lubeni, 4 u 


Cugovcu, 10 u Zabrđu, 3 u Fuki i 5 u Grabriću. Većinom su umi- 
rala djeca; tako 9 u Pavlovcu i Potočecu, 4 u Repincu, 5 u Tu- 
čeniku i Salajcima, 2 u Lubeni, 1 u Cugovcu, 6 u Zabrđu, 2 u 
Fuki i 4 u Grabriću. 


Gradečkomu je župniku pripadao hododak od krčme, koja -' 


se nalazila blizu nove crkve sv. Križa. Računalo se, da mu je 
prodaja vina u toj krčmi godine 1801. donijela 10 forinti čisto- 
ga prihoda. 

Povjerenstveno je 4. srpnja 1802. ustanovljeno, da gra- 


/ dečki župnik uživa nadarbinu, koja posjeduje 13 i po rali ora- 


e 


nice te 16 i po rali vrta i livade, što čini 1 cijelu i 1 četvrtinu 
»sesije« (selišta), jer se uzimalo, da jedna sesija zaprema 24 
rali urbarskoga zemljišta. Nadalje se ustanovilo, da župnik po- 
sjeduje 2 vinograda, od kojih onaj u Cugovcu treba 10, a u 
Gradecu 20 kopača. Odbivši troškove obrađivanja uzelo se, da 
župniku vinograd u Cugovcu donosi 3, a u Gradecu 2 forinta 
godišnjega čistog prihoda. Tada se računalo, da 1 sesija oranica, 
vrtova i livada donosi godimice 25 forinti, ako vlasnik obra- 
đuje svojim troškom, a 50 forinti, ako obrađuju kmetovi. Po- 
vjerenstvo je ustanovilo, da gradečki župnik nadarbinske zemlje 
obrađuje sam; zato je uzelo, da ima 33 forinta čistoga prihoda 
od uživane 1 cijele i 1 četvrtine sesije. 

U Gradecu je župnik imao samo jednoga kmeta, koji mu 
je — kao svome vlastelinu — morao podavati jedan dio priroda, 
a povrh toga besplatne težake (ljeti po 3, a zimi po 2 težaka na 
tjedan). Povjerenstvo je g. 1802. ustanovilo, da župnikov pri- 
hod od toga kmeta vrijedi 15 forinti i 39 krajcara na godinu. 

Nadalje su župniku godimice 33 forinta donosile »altarije«, 
t. j. prihod od zaklada, koje su svojedobno učinjene s namje- 
rom, da župnik odsluži stanoviti broj svetih misa (zadušnica) 
za duše preminulih zakladatelja. Župniku pripada trećina od 
milostinje, koju narod daje prigodom sv. misa, kada se sa »škra- 

bicom« obilazi po crkvi. Iz računa, koje su podnijeli crkveni 
starješine, uvjerilo se povjerenstvo, da je narod putem ovih 
»škrabica« tečajem godine 1801. darovao 39 forinti, od čega je 
župniku pripalo 13 forinti. 

Zbrojivši sve župnikove prihode, ustanovilo je povjeren- 
stvo, da je gradečki župnik Petar Škrlec tečajem godine 1801. 
imao 507 forinti i 32 krajcara čistoga dohotka. 


Gradečki župnici u 18., 19. i 20. vijeku. 


Početkom 18. vijeka bijaše u Gradecu župnikom Martin 
Fortuna. On se rodio godine 1669. u Bosiljevu, za svećenika 
je zaređen g. 1693., a gradečkim je župnikom postao g. 1697. 

Kad je Fortuna postao kanonikom, došao je u Gradec za 
župnika Juraj Rogan, koji se g. 1678. rodio u Sisku, te je od 
g. 1706. bio župnik u Ivaniću. Rogana je biskup Mirko grof 
Esterhazi g. 1713. imenovao zagrebačkim kanonikom. Kad je 
8. 1716. nastao rat s Turskom, bio je Rogan — uz kanonika 
Ivana Zebeca — nadzornik tvrđe u Dubici. Maršal Ivan grof 
Drašković pismeno je potvrdio, da se kanonici Rogan i Zebec 
osobnom hrabrošću odlikovaše u borbi s Turcima. (Acta čapi- 
tuli Zagrabiensis saeculi 18, fasciculus 7, broj 64.) Rogan je 
1. veljače 1724. umro u Zagrebu kao kanonik. 

Gradečkim je župnikom postao 9. veljače 1722. Franjo 
Šomšić. On je g. 1724. imenovan zagrebačkim kanonikom, a 
umro je već 29. rujna 1727. u Beču. Nato je župnikom u Gra- . 
decu postao Nikola Srebrić, koji se rodio g. 1695. u Sisku, 
a za svećenika je bio zaređen g. 1719. Srebrića je u ožujku g. 
1729. biskup Juraj Branjug učinio kanonikom u Zagrebu. 

Nasljednikom župnika Srebrića postade 31. ožujka 1729. 
biskupov rođak Nikola pl. Petričević de Miketinec. On 
bijaše rodom iz Lobora, a poznat kao učenjak. Uz to je bio 
veoma pobožan, a mnogo je dijelio sirmasima. Petričević je na 
svoj trošak u Pogančecu kod Preseke sagradio kapelu bl. dje- 
vice Marije, koja postoji još i sada. On je u Gradecu župnikovao 
samo godinu dana, jer ga je biskup Branjug već g. 1730. učinio 
kanonikom u Zagrebu. Tamo je naslijedio kanonika Mihalja 
Nikolu Vrbanića, koji je umro 16. veljače 1730. Petričević je 
umro 3. travnja 1756. kao prepošt kaptola čazmanskog i kao 
opat sv. Nikole de Gacka. 

Biskup je Branjug g. 1730, župnikom u Gradecu imenovao 
domaćega sina Miju Skerbu, koji se rodio g. 1696., a visoke 
je škole polazio u Beču i Bolonji. Skerba je mnogo dobra učinio 
za gradečku župu. Zato ga je biskup Branjug učinio zagre- 
bačkim kanonikom, kad je 4. kolovoza 1739. umro kanonik La- 
dislav Bedeković. Skerba je proživio još 23 godine, a umro je 
g. 1762. kao varaždinski arhiđakon. ' ' 

Gradečkim je župnikom g. 1740. postao Josip Mikino-' 


vić, koji se rodio g. 1714. u Gorici, učio je u Beču i Rimu, a 
za svećenika je bio zaređen g. 1728. Mikinovića je g. 1749. bi- 
skup Franjo Klobušički učinio kanonikom u Zagrebu, gdje je 
g. 1789. umro kao najstariji kanonik i kao arhiđakon katedralni. 
Mikinovića je 1. veljače 1750. u službi gradečkog župnika 
naslijedio Matija Petrović, koji se rodio u Zagrebu na po- 
dručju Kaptola. On je u Bolonji izučio teologiju i stekao mnogo 
znanja. Kako je uz to provodio čestiti život, imenovao ga je bi- 
skup Franjo Tausi g. 1756. kanonikom u Zagrebu, gdje je umro 
kao lektor kaptola i kao opat bl. djevice Marije de Marchia. 
Mjesto Petrovića postade 4. travnja 1756. gradečkim žup- 


nikom dr. Ivan pl. Škrgatić, koji se rodio 1. lipnja 1730. u: 


Mirkovu polju kod Karlovca, a visoke je škole izučio u Beču i 
Rimu. Škrgatića je. biskup Franjo Tausi g. 1762. imenovao ka- 
nonikom u Zagrebu, gdje je umro 20. srpnja 1791. kao dubički 
arhiđakon i opat bl. djevice Marije de Saskvar. 

Kako je redomice već 7 gradečkih župnika bilo imenovano 
zagrebačkim kanonicima, počeli su ljudi govoriti, da je Gradec 


»klerikat za kanonikat«. Činjenica je pak, da su zagrebački bi- _.. 


skupi za župnike u Gradecu zaista postavljali odlične i vrijedne 
svećenike. Biskupi su tako činili već radi toga, da imaju ugod- 
nije društvo, kada u Gradec dođu na odmor ili u poslu vlaste- 
linstva svoga. 

Škrgatića je kao župnik u Gradecu g. 1762. naslijedio dr. 
Juraj pl. Ožegović, koji se rodio g. 1737. u Vinarcu pod 
Kalnikom, a teologiju je svršio u Beču, gdje je postojao kon- 
vikt »Hrvatski kolegij«. Ožegović bijaše mile ćudi, radi čega 
su mu prijatelji dali nadimak »Picek«. On je u gradečki župni 
dvor doveo brojne svoje rođake, koje je podučavao i odgajao. 
Tako je njegov — po ocu — brat Franjo Ožegović postao pre- 
fektom biskupskih dobara i konačno podžupanom zagrebačke 
županije. Drugi je pak župnikov brat Martin Ožegović bio ka- 
snije župnik u Krapini. Oba brata Jurjeva pomogoše iškolati 
još dva odlična Ožegovića: braću Mirka i Stjepana. Mirko je 
Ožegović kasnije postao biskupom u Senju, gdje je osnovao 
gimnaziju i konvikt »Ožegovićianum«, a polučio je i barunat. 
Njegov je brat Stjepan Ožegović bio protonotar kraljevine Hr- 
vatske, te se odlikovao na saborima u Požunu kao branitelj 
hrvatskih pravica. Jednako se obranom hrvatskoga prava od- 
likovao Stjepanov sin Metel Ožegović, koji je po svojemu stricu 
Mirku dobio barunat i postao savjetnikom ministarstva u Beču. 

Župnik Juraj pl. Ožegović počeo je g. 1768. u Gradecu gra- 
diti sadašnju župnu crkvu sv. Križa. On je taj posao rukovodio: 
do g. 1773., kad je imenovan kanonikom čazmanskoga kaptola, 
ali je naskoro i umro. Gradnju crkve nastavio je Ožegovićev: 
nasljednik Josip Galjuf, bratić istoimenoga zagrebačkog bi- 

skupa. Galjuf je također postao kanonikom u Zagrebu, gdje je 
8. 1798. umro kao dubički arhiđakon, te kao prepošt kaptola i 
prisjednik duhovnoga stola. 


Iza Galjufa postade g. 1780. gradečkim župnikom dr. Mijo 
Bračun, koji se g. 1749. rodio u Hrvatskom Zagorju. On je 
popodio novu župnu crkvu, ali je već iza 3 godine otišao iz Gra- 
deca za kanonika u Zagreb. 


' Bračuna je g. 1783. u Gradecu naslijedio Petar Škrle c, 
koji se rodio g. 1747. u Turopolju. On je 34 godine bio župnik 
u Gradecu, gdje je i umro 2. svibnja 1817. (Zanimiva je činje- 
nica, da 100 godina prije Bračuna — a evo i 125 godina poslije 
njega — nije u Gradecu umro nijedan građečki župnik, jer su 
svi pomrli u Zagrebu). Škrlec je u Gradecu dovršio gradnju 
župne crkve sv. Križa, izuzev toranj, koji je podignut samo do 
kupule. On se pobrinuo također za novi župni dvor, jer je u 
Gradecu našao samo ruševine nekadašnjega župnoga dvora. 
Tada je plemićka obitelj Rafaj rasprodala svoje imanje Kop- 
čevec kod Dugoga Sela, gdje je preostala samo obiteljska kurija 
(dvorac). Kako ta kurija nije više bila potrebna obitelji Rafaj, 
kupio ju je župnik Petar Škrlec. Njegovi su župljani građu 
prenijeli u Gradec, gdje je Škrlec od nje dao podići novi župni 
dvor. Kako gradečki župnik nije uz sam župni dvor imao ni- 
no vrta, pretvorio je Škrlec jedan dio župnoga dvorišta 
u vrt. 


Poslije Škrlčeve smrti postade 29. lipnja 1817. gradečkim 
župnikom dr. Franjo Ksaver Šuflaj, koji se rodio g. 1782. 
u Samoboru. On je bio g. 1805. kao prvi klerik zagrebačke bi- 
skupije poslan u obnovljeno »glavno sjemenište« u Budimpeštu, 
gdje je izučio filozofiju i teologiju, a polučio i doktorat. Iza 
toga je u Zagrebu služio kao kapelan stolne crkve, a kasnije. 
kao prebendar i podjedno kancelista duhovnoga stola. Šuflaj je 
kao gradečki župnik počeo pisati »Liber memorabilium« (Spo- 
menknjigu) gradečke župe. U njegovo je doba dovršen toranj 
župne crkve sv. Križa, koju je biskup Maksimilijan Vrhovac 
posvetio 28. listopada 1824. Šuflaj bilježi i gradnju novoga bi- 
skupova dvorca g. 1821. i 1822. Vrhovčev nasljednik biskup 
Aleksandar Alagović, koji je mnogo boravio u Gradecu, opeto- 
vano je ustao protiv toga, što se u samom župnom dvoru nalazi 
vinotočje. Kako Šuflaj nije htio izgubiti svoj dohodak od toga 
krčmarenja, dao je blizu župne crkve g. 1837. graditi zidanu 
zgradu, u kojoj će dolje biti nova pivnica kao krčma, a gore 
hambar za spremanje žita i drugih plodina. Šuflaj je snosio 
većinu troškova kod gradnje ove kućice, koja postoji još i sada. 
On je 19. ožujka 1840. imenovan kanonikom u Zagrebu, gdje 
je dočekao visoku starost od 83 godine, jer je umro istom 28. 
prosinca 1865. 

Iza odlaska Šuflajeva u Zagreb postade g. 1840. gradečkim . 


župnikom Franjo Kureš, koji je dotle bio protokolista du- 
hovnoga stola u Zagrebu. On je u Gradecu župnikovao 22 go- 
dine, a bio bi tu ostao i do smrti, da nije vatra 14. srpnja 1862. 
spalila toranj župne crkve i gospodarske zgrade župnoga dvora: 
To je Kureša sklonulo, da je zatražio mirovinu i odselio se u 
Zagreb, gdje je živio još mnogo godina kao arhivar duhovnoga 
stola. Dok je Kureš bio župnik u Gradecu, podignut je g. 1848. 
novi župni dvor u obliku lijepe jednokatne zgrade. Za njegova 
je župnikovanja sagrađena kod Cugovca zidana i prostrana ka- 
pela sv. Barbare, koju je 17. studenoga 1861. blagoslovio pod- 
arhiđakon dr. Luka Rumpler. 

Mjesto Kureša postade g. 1862. gradečkim župnikom Mijo 


Smetiško, koji je dotle bio vjeroučitelj u Zagrebu kod se- . 
stara milosrdnica i profesor u nadbiskupskom liceju. Smetiško | 


je obnovio toranj župne crkve i gospodarske zgrade u župnom 


dvoru. On se veoma brinuo za pučke škole u Gradecu, a lijepo | 


je u ćudorednom i rodoljubnom pogledu odgajao sve župljane 
svoje. Kad je gradečka župa g. 1871. odijeljena od ivanićčkog i 
pripojena križevačkomu crkvenom kotaru, imenovan je Smeti- 
ško podarhiđakonom toga kotara. On je g. 1880. postao kanoni- 
kom u Zagrebu, gdje je doživio visoku starost. Djelovanje Mije 
Smetiška u gradečkoj župi opisuje tadašnji učitelj Stjepan Lauš 
u »Spomenici pučke škole u Gradecu« ovako: »Pod njegovom 
upravom i željeznom strogošću procvala je ova župa svima kre- 
postima. Smetiško je od razuzdanih i svemu zlu naklonih gre- 
šnika načinio krotke janjce, te pobožne i skrušene pokornike.« 
Smetiška je kao župnik u Gradecu naslijedio Ivan Lisac, 
koji se rodio u Vukmaniću kod Karlovca, te je do g. 1880. bio 
župnik u Dubravi. Već g. 1882. ode Lisac za župnika u Miho- 
ljec pod Kalnikom. Ondje je župnikovao do g. 1901., kad je 
postao kanonikom u Zagrebu, gdje je umro 27. svibnja 1907. 
Iza Lisca je gradečkom župom upravljao kapelan Juraj 
Ortner. Istom 6. ožujka 1884. postade gradečkim župnikom Đuro 
Šimončić, koji se rodio 14. liječnja 1845. u Kuzmincu, pa 
je dotle bio učitelj pedagogije u zagrebačkom samostanu milo- 
srdnih sestara. Šimončić je 31 godinu upravljao župom u Gra- 
decu. On je 1. svibnja 1889. u župnoj crkvi uveo Svibanjsku 
pobožnost, koju je narod veoma zavolio. Šimončić bijaše poznat 
kao učen čovjek i hrvatski rodoljub. U crkvi je uveo uzoran 
red i čistoću, a mnogo je propovijedao, jer je bio vrstan govor- 
nik. Šteta, što je mjesto starog oltara postavio novi glavni oltar, 
koji je obično »tirolsko« djelo bez umjetničke vrijednosti. Kad 
je Šimončić g. 1915. bio umirovljen, preselio se u Zagreb, gdje 


je proživio još 8 godina. Šimončić je u Zagrebu umro g. 1923.. 


posve slijep i s dugom bradom, jer se nije brijao, otkako je g. 
1920. izgubio vid. 

Kad je Šimončić g. 1915. otišao u Zagreb, preuzeo je upravu 
gradečke župe njegov kapelan Franjo Brdarić, koji se rodio 
16. siječnja 1885. u Križevcima. Brdarić je uzorno vodio crkvu 
i gospodarstvo. Mislilo se, da će on postati i župnikom gra- 
dečkim. Međutim je gradečku župu zaželio Milutin Fržić, 
koji je dotle bio župnik u Ivancu kod Koprivnice. Zato je nad- 
biskup dr. Ante Bauer g. 1916. imenovao Fržića župnikom u 
Gradecu, a Brdarića župnikom u Ivancu, gdje je uzorno djelo- 
vao do 6. prosinca 1941., kad je umro od kapi. 

Fržić se rodio 28. srpnja 1869. u Kuzmincu, gdje je njegov 
otac tada bio učitelj. Zaređen g. 1892. za svećenika stekao je 
Fržić brojne prijatelje, kojima je omilio hrvatskim rodoljub- 
ljem i dobrotom srca svoga. U Gradecu se za župnika inštalirao 
14. rujna 1917., ali je ostao samo do 10. studenoga 1921., kada 
je bio izabran za križevačkoga župnika. Radi slabog vida i živ- 
čane bolesti napustio je Fržić iza desetak godina križevačku 
župu, te se preselio u Zagreb, gdje živi još i sada. 

Poslije Fržića je gradečkim župnikom g. 1922. postao kri- 
ževački kapelan Miško Skočen, koji se rodio 9. travnja 1883. 
u Oborovu, a za svećenika je bio zaređen g. 1907. Kad je Sko- 
čen umro 29. ožujka 1932. u zagrebačkoj bolnici milosrdnih se- 
stara, upravljao je gradečkom župom 8 mjeseci Janko Rogoz, 
župnik iz nedaleke Lovrečine. Nato je župnikom u Gradecu po- 
stao dr. Vilim N uk, koji je dotle bio profesor vjeronauka na 
donjogradskoj gimnaziji u Zagrebu. On je revno djelovao u 
crkvi, a u župnom je dvoru iskopao duboki zdenac i sagradio 
lijepu staju, ali je radi bolesti morao g. 1936. otići iz Gradeca. 
Kraiko je vrijeme gradečkom župom upravljao vrbovečki ka- 
pelan Karlo Ivančić, koji se rodio u Davoru na Savi. Na pro- 
ljeće g. 1937. postade gradečkim župnikom Dragutin Jesih, 
koji je bio dotle župnik u Ruševu kod Požege. Jesih se rodio u 
Vrapču kod Zagreba, ali je teologiju svršio u sjevernoj Americi, 
gdje je isprvice služio i kao župnik u građu Milwake na jezeru 
Michigan. On je u Gradecu točno vršio župničke dužnosti, ali 
je posve zanemario svoje gospodarstvo, za koje nije imao ni 
volje ni znanja. Jesih je u Gradecu ostao do sredine g. 1940., 
kad je gradečku župu zamijenio sa župom u Sladojevcima kod 
Slatine. Odanle je u Gradec za župnika došao Petar Đipalo, 
koji se rodio u Šandrovcu kod Bjelovara. 


Dječačka škola. 


Prve učitelje u Gradecu nalazimo već u 17. vijeku. Ipak 
moram spomenuti, da to nisu bili pravi učitelji u današnjem 
smislu, jer su oni samo nuzgredno (sporedno) i uz poseban ho- 
mnorar podučavali djecu u čitanju, pisanju i računstvu. Tada- 
šnjim je naime učiteljima glavno zanimanje bilo orguljanje i 

pjevanje. Zato se i zovu latinskim jezikom »magistri ludi.« 
Oni orguljaju i pjevaju u crkvi kod svete mise i kod večernice, 
a sudjeluju i kod svih obreda, naročito kod sprovoda i kod za- 

dušnica. : : : 
Zagrebački kanonik Juraj Pavun, koji je g. 1684. vizitirao 
gradečku župu, izvješćuje, da tamošnji učitelj Juraj Szembi- 
borezy, koji se spominje već g. 1679., ima malo učenika; on ih 
ne podučaje dobro u nauci, ali dovoljno za službu u crkvi, gdje 
pjevaju na koru. Naredne g. 1685. nalazi se već u Gradecu novi 
učitelj Pavao Lenardić, koji bijaše školovan čovjek. Za njega 
naime kaže kanonik Nikola Dobrilović, da dobro poznaje la- 
tinski jezik. Kanonik pak Petar Orehovački god. 1688. izvje- 
šćuje, da Lenardić nema dobro grlo za pjevanje. i 
- Kad je godine 1693. u Gradec došao zagrebački kanonik 


Peiar Stabarković, da obavi kanonsku vizitaciju, našao je tamo . 


učitelja Pavla Lenardića. Kanonik u svom izvještaju ističe, da 

nije čuo nikakove pritužbe protiv učitelja Lenardića. 
Kanonik Mijo Šimunić, koji je gradečku župu vizitirao g. 

1699., izvješćuje, da učitelj Juraj Bocak prkosi župniku Mar- 


tinu Fortuni, koga,ne će slušati. Bocak je bio učitelj i g. 1701.,. 


kad je u Gradec došao kanonik Tomo Kovačević, da obavi ka- 
nonsku vizitaciju. Kovačević izvješćuje, da učitelj Bocak (kao 
orguljaš: župne crkve) dobiva od svake kuće u gradečkoj župi 
po jednu »štrtinku« (t. j. četvrtinu vagana) žita, a za sudjelo- 
vanje kod sprovoda dobiva 6 denara; kada pak učitelj prati 
župnika, koji o Božiću blagoslivlje kuće svojih župljana, onda 
mu svaka kuća daje 1 povesno lana ili 1 denar. (Sto denara 
vrijedilo je 1 ugarski forint). 

Prigodom kanonske vizitacije, koja je u Gradecu obav- 
ljena 28. lipnja 1704., vršio je učiteljsku službu Jakov Lac- 
ković. On bijaše pjesnik i valjan pjevač, te je pjevao kod sve- 
čane mise i večernice, a marljivo je ministrirao kod tihe sv. 
mise. Učitelj uživa besplatan stan i vrtić. Prateći župnika kod 
sprovoda, dobiva 6 denara; kada pak pjeva kod zadušnica, 
onda mu se daje 12 denara; kada prati župnika kod sv. mise 
u kojoj područnoj kapeli, onda dobiva objed ili 5 groši. 

. Učitelj Jakov Lacković spominje se također u izvještajima, 
koje su o kanonskoj vizitaciji podnijeli zagrebački kanonici 
Grga Paravgić (godine 1710.) i Matija Mužinić (godine 1715.). 
Potonji izvješćuje biskupu, da učitelj Lacković zadovoljava 
svojoj dužnosti, ali da gradečki župljani ne će uzdržavati ogradu 
oko učiteljeva stana i vrta. 

. . Lackovića je u učiteljskoj službi naslijedio Petar Karloci, 
koji bijaše rodom Hrvat iz Zagorja. Karloci je dugo službovao 


u Gradecu, gdje se prvi put spominje u izvještaju kanonika | 


Matije Muženića od godine 1720., a posljednji put ga spominje 
godine 1752. zagrebački kanonik Grga Gašparić. 

Karloci je bio naobražen čovjek, kako to potvrđuje ka- 
nonik Nikola Stanislav Pepelko, koji je 9. veljače 1729. vizi- 
tirao gradečku župu. Pepelko naime izvješćuje, da je Karloci 
svršio retoriku, t. j. tadašnju gimnaziju, koja je onda imala 
samo 6 razreda. Župnik Nikola Srebrić nije volio učitelja Kar- 
locija. On ga je dapače i tužio kanoniku Pepelku, jer da Kar- 
loci ne drži škole i ne će podučavati dječake, koji žele učiti, 
pa da »rado izostaje iz crkve na blagdane i nedjelje.« Radi 
toga je kanonik Pepelko opomenuo Karlocija, neka točno vrši 
svoje učiteljske dužnosti. Ipak i sam kanonik u svome izvje- 
štaju žali Karlocija, koji da za svoju službu nema ni oranice 
ni livade ni vinograda, nego jedino kuću, funduš (gradilište) 
i vrtić. 

Čini se, da su Gračani zavoljeli učitelja Karlocija. Isti 
naime kanonik Pepelko g. 1729. spominje, da Karloci ima »novo 
sagrađenu učiteljsku kuću«. (To je ista zgrada, u kojoj i sada 
stanuje učitelj. Vjerojatno je g. 1729. imala samo prizemlje, 
a prvi je kat nadograđen kasnije.) Kanonik Petar Matačić u 
svom izvještaju od g. 1732. hvali učitelja Karlocija, da je svršio 
poetiku, da ima dobre običaje i da je blage ćudi. I kanonik 
Ivan Kos g. 1746. izvješćuje, da učitelj Karloci, koji ima oko 
50 godina, zadovoljava svojim dužnostima. Kanonik pako Grga 
Gašparić 15. prosinca 1752. piše, da se općenito hvali odušev- 
ljenje i marljivost, kojom učitelj Petar Karloci podučaje svoje 
učenike, služi u crkvi i obavlja svoje dužnosti. Dotadašnje do- 
hotke učitelja kao orguljaša potvrdio je biskup Juraj Branjug 
svojim urbarom od 12. svibnja 1746. ' 

Prigodom kanonske vizitacije, koju je 4. lipnja 1758. oba- 
vio kanonik Grga Gašparović, ustanovljeno je, da gradečka 
župa.za sada nema učitelja. Stan za onoga, iko će naslijediti 
Karlocija, ostaje na fundušu, što ga je doznačilo vlastelinstvo; 
ipak bi na toj kući trebalo popraviti krov.. 

Kanonik Josip Mikinović g. 1761. izvješćuje, da gradečki 
učitelj Šimun Štefanković ne zadovoljava svojoj dužnosti; zato 
je kanonik arhiđakon ovlastio župnika Ivana Škrgatića, da smije 
učitelja otpustiti, ako se ne popravi. 

Naskoro je iz Gradeca nestalo učitelja Štefankovića. Ka- 
nonik naime Antun Miloš, koji je 16. srpnja 1765. vizitirao 
gradečku župu, izvješćuje, da je učitelj Matija Kolaj, rodom 
Hrvat iz Nedelišća u Međimurju. Njemu su 44 godine, oženjen 
je, a u Gradecu služi prvu godinu. Znade latinski, jer je svršio 
poetiku. On zadovoljava učiteljskoj dužnosti, ali nema ni jed- 
noga đaka »ob defectu populi« (radi zaostalosti naroda). 

Radi trošnosti školske zgrade dozvolio je g. 1771. biskup 
Ivan Paksi, da se škola drži u biskupskom dvorcu. Tu je Kolaj 
podučavao 38 djece, od toga 22 dječaka i 16 djevojčica. Za 
njihovo podučavanje ne prima nikakve nagrade od njihovih 
roditelja. Svi učenici umiju čitati, a šestorica i pisati. Mnogi 

bi pisali, da imaju papira. Knjige je učenicima kupio župnik 
Juraj Ožegović na svoj trošak. Kao orguljaš dobiva Kolaj go- 
dimice 56 vagana prose ili heljde, što vrijedi 33 forinta i 36 
krajcara, zatim 15 funti lana u vrijednosti od 1 for. i 6 kraj- 
cara, a 4 forinta za pjevanje kod svetih misa u područnim ka- 
pelama. Sprovodi mu donose godimice 5 for. i 30. krajcara, jer 
ubire po 6 denara ili 4 i po krajcara od sprovoda. 

Isti je Matija Kolaj bio u Gradecu učitelj također g. 1780., 
kad je kanonsku vizitaciju obavljao kanonik Franjo Milašinčić. 
Taj kanonik izvješćuje, da je Kolaj već 15 godina učitelj u 
Gradecu, gdje od vlastelinstva za obuku u školi dobiva godi- 
mice 15 forinti u novcu, a 10 vedara vina i 12 vagana žita u 
naravi. Kasnije je učitelj dobivao 30 mjesto 15 forinti, a povrh 
toga 2 utovljene svinje. | u. ' 

U Gradecu je prava pučka škola otvorena godine. 1771. 
Ona je doduše bila godine 1795. zatvorena, ali naskoro je opet 
otvorena. Ipak je ugarskomu namjesničkomu vijeću, koje bi- 
jaše tada vrhovna vlada za cijelu Ugarsku i Hrvatsku, došla 
godine 1802. prijava, da se pučke škole na imanjima zagrebačke 
biskupije ne uzdržavaju tako, kako bi trebalo. Zato je namje- 


sničko vijeće 10. kolovoza 1802. pod brojem 16.992 pozvalo ' 
zagrebačkoga biskupa Maksimilijana Vrhovca, neka povodom | 


spomenute pritužbe dade svoje očitovanje. Biskup je Vrhovec 
nato naložio gradečkom župniku Petru Škrlcu, neka mu pošalje 
izvještaj o stanju gradečke škole. 

Gradečki je župnik Škrlec 20. rujna 1802. izvjestio biskupu 
Vrhovcu, da je vlastelinska uprava u Gradecu sve učinila za 
napredak tamošnje pučke škole. Vlastelinska je uprava prošle 
godine dala popraviti školsku zgradu, a na svoj trošak nabavlja 
sve potrepštine za pučku školu. Osim toga daje ta uprava biskup- 
skog vlastelinstva pučkomu učitelju u Gradecu godimice po 
15 požunskih vagana žita, 10 vedara vina i 15 forinti u gotovom 
novcu. Druge dohotke dobiva učitelj (u prvom redu kao orgu- 
ljaš) od župljana prostrane gradečke župe. Taj izvještaj žup- 
nika Škrlca potvrdio je tadašnji gradečki učitelj Antun Bolt- 
hauzer, nasljednik prijašnjeg učitelja Josipa Jelenčića, koji 
bijaše domaći žitelj (vjerojatno iz Repinca). 

Istodobno je biskup Vrhovec primio također izvještaj Fi- 
lipa Stojkovića, koji bijaše godine 1802. provizor (upravitelj) 
biskupskog imanja u Gradecu. Stojković javlja biskupu, da 
pučka škola u Gradecu imade »18 dijakov na Gradzu, kojima 
je po vsakom vremenu prilično vu školu hoditi.« Uz to imade 
ista škola i 12 takvih učenika, »kojima je neprilično vu školo 
hoditi po zločestomu vremenu zbog dalekosti sela.« i 


“Stojković u svomu izvještaju navodi i potrebe za gradečku > 


školu u godini 1802. Ovdje on doslovce piše: »Za gradečku je 
školu potrebno 16 knjig za decu vučiti (»Abeze knig«); item 


kJ 

(zatim) je potrebno 6 knig, koje dijaki ladanjski su navadni 
šteti (»Lezen puh«); item je potrebno 6 knjige istorialske. Pa- 
pira je potrebno na leto 12 koncev. Species tinte je potrebno 
1i pol. Plaibaza (olovke) je potrebno ordinarie (redovito) 12. 
Krajde je potrebno za na tablu pisati 4. Spondije (spužve) je 
potrebno za brisati 4 lota. Lenovali (ravnala), koja ja ovde mo- 
rem dati napraviti, potrebno je 8. Potreben je mali stolek na 
ključanicu, gdi se bude zapiralo plajbaz, papir i ostala dugo- 
vanja.« , ' 
(Nadbiskupski arhiv u Zagrebu. Polica VI. broj 1547. Pri- 
općio Janko Barlč u 6. svesku »Narodne Starine«, strana 272.) 


Dugo je u Gradecu službovao učitelj Antun Bolthauzer. 
On je u Ruškovici kod Lovrečine imao svoj vinograd, u kojemu 
je rado sprovodio slobodne svoje časove. Bolthauzera je naslije- 
dio Matija Barišec, koji je u Gradecu službovao do g. 1835. Tada 
je otišao u Zagreb, gdje je u Vlaškoj ulici otvorio »Mineralno 
kupalište.« Njega je naslijedio učitelj Antun Špoljar, koji je 
već iza godinu dana pošao za učitelja u Sv. Križ-Začretje. 


Od g. 1836. do g. 1863. službuje u Gradecu učitelj Ivan 
Kovačić, rodom iz Križevaca. Kovačića je g. 1863. naslijedio 
Stjepan Lauš, koji se rodio u Preseki. Lauš je prije službovao 
u Lovrečini i u Cerju. Kad je Lauš bio g. 1890. umirovljen, 
postade namjesnim učiteljem starac Luka Dončević. Njega je 
naslijedio Vilko Popović, koji je 1. veljače 1894. bio premješten 
u Varaždin. Neko je vrijeme opet službovao Luka Dončević, a 
1. listopada 1894. postade učiteljem Viktor Kružić, koji je slu- : 
žio sve do svoje smrti 13. srpnja 1904. Gradečka je jednoraz- 
redna dječačka škola proširena 1. rujna 1904. u dvorazrednu, 
te je ravnajućim učiteljem postao Josip Horvatić, rodom iz 
Mostova kod Ivanić-Kloštra, a namjesnim učiteljem domaći sin 
Benko Filipčić. : 

Kad je ravnajući učitelj Horvatić 27. listopada 1909. otišao 
u Bjelovar, preuzeo je upravu škole Vjekoslav Blaga, koji je 
naslijedio Benka Filipčića. Sad je dječačka škola u Gradecu 
dobila prvu učiteljicu, i to Katarinu Mladen. Ona je službovala 
do g. 1912., kada se zahvalila na službi i udala za ljekarnika 
Habuneka u Daruvaru. Neko su vrijeme u Gradecu službovali 
također učitelj Mijo Lulić (g. 1906.) i domaća (gradečka kći) 
Tinka Borić. 

Ravnateljem dječačke škole postade g. 1911. učitelj Martin 
Vlašić. Uz njega je od g. 1912. službovala učiteljica Marija Cik. 
Na njeno mjesto dođe 1. srpnja 1917. učitelj Matija Sudeta. 
Vlašić bude na proljeće g. 1919. premješten u Gornju Kova- 
čicu, a Sudeta u Koprivnicu. Mjesto njih dođu u Gradec učitelj 


- Rudolf Orešković iz Bereka i njegova supruga Jelena Orešković 


iz Ivanjske. ' 
4 

Orešković je pečetkom g. 1925. bio premješten u Rovišće, 
odakle je u Gradec došao 9. ožujka 1925. ravnajući učitelj 
Srećko Johanes. On je u Gradecu službovao sve do 15. stude- 
noga 1935., kad je bio premješten u Vrbovec. Uza nj je službo- 
vala njegova kći Ružica Johanes od 9. ožujka 1925. do 29. rujna 
1927., te opet od 18. listopada 1928. do 27. listopada 1932. Iz 
Plešca je u Gradec bila 1. rujna 1927. premještena učiteljica 
Anka Šestak, koja je tu službovala do svoga umirovljenja 16. 
lipnja 1937. Iz Andrijevca je 16. prosinca 1935. u Gradec došao 
ravnajući učitelj Matija Gjerkeš. Uz njega služi od 5. listopada 
1937. učiteljica Lidija Cipra, koja je dotle službovala u Alek- 
sincu. Kad je ona na jesen g. 1940. bila premještena u Zagreb, 
naslijedila ju je Dragica Crnković, koju je na jesen g. 1941. 
zamijenila S. Kraljević, supruga gradečkoga bilježnika. i 


U Gradecu se sve teže osjećalo pomanjkanje prostora za . 


dječačku pučku školu. Zato je kr. kotarska oblast u Križevcima 
u ožujku g. 1902. odredila, da se u Gradecu ima graditi nova 
zgrada za dječačku pučku školu. Prigodom jeftimbe, koja bi- 
jaše obavljena 15. svibnja 1903. u Križevcima, dostao je grad- 


nju nove škole graditelj Colusi iz Siska. On je gradnju lijepe. 


jednokatnice dovršio do Sesveta g. 1903. Obuka je u novoj 


školi započela sredinom studenoga g. 1903. Zgradu je blago-- 


slovio župnik Gjuro Šimončić 29. studenoga 1903. Stara je škol- 
.ska zgrada adaptirana za 2 učiteljska stana. 

Vlada je 19. kolovoza 1928. dozvolila, da se na dječačkoj 
pučkoj školi u Gradecu otvori i treće odjelenje. To je odjelenje 
zatvoreno 17. rujna 1932., kad je za područna sela Repinec, Fe- 
stinec i Pakasin otvorena nova pučka škola u Repincu. Za otvo- 
renje ove škole dala je banska uprava u Zagrebu doprinos od 
10.000 dinara, a g. 1941. sagrađena je u Repincu i krasna škol- 
ska zgrada. : 

Počevši od g. 1855. uzdržavala je učitelja općina, koja mu 
je — uz besplatni stan i uživanje četvrt rali vrta — davala godi- 
mice 315 forinti u novcu kao plaću i 16 for. za podvornika, a 
12 hvati hrastova drveta u naravi. Uz to je učitelj kao orguljaš 

. dobivao u onih graničarskih 8 sela, koja spadaju pod gradečku 
župu, od svake kuće polovicu vagana žita, što je učitelju go- 
dimice donosilo 36 vagana; k tomu je dobivao 50 novčića za 
sudjelovanje kod sprovoda i 50 novčića za pjevanje kod zaduš- 
nica. Kako je uslijed diobe zadruga porastao broj kuća na po- 
dručju bivše Krajine, odredila je hrvatska zemaljska vlada 16. 
siječnja 1882., da gradečki učitelj ima od sada kao orguljaš 


ubirati svoj »bir« od svake rali, a ne od svake kuće. Ipak je ' 


time bio povišen dohodak gradečkog učitelja, jer je godimice 
ubrao 60 mjesto dotadašnjih 36. vagana raznoga žita (većinom 
kukuruze i pšenice), pošto je od svake rali dobio tri četvrtine 
litre žita. 

Skupština križevačke županije zaključila je 28. veljače 
1872. na prijedlog gradečkoga župnika Mije Smetiška, da se 
godišnja plaća svih pučkih učitelja u toj županiji povisuje od 


“315 na 400 forinti. Smetiško je uopće bio velik prijatelj učitelj- 


skoga staleža. On je kao mjesni školski nadzornik u Gradecu 
izradio g. 1869. gradnju nove pučke škole za djevojčice. Nje- 
govim je nastojanjem proširena i stara dječačka škola, koja je 
godine 1864. dobila prvi kat kao stan za učitelja. Kad je g. 
1875. u život stupio novi školski zakon za Hrvatsku i Slavoniju, 
prestadoše župnici biti školski nadzornici, te je županijska 
oblast imenovala školske nadzornike. Ipak je narod u Gradecu 
tražio, da Smetiško bude izabran za mjesnoga školskoga nad- 
zornika. Ovu su časnu službu vršili i nasljednici župnika Sme- 
tiška — poimence Ivan Lisac i Gjuro Šimončić — sve do g. 
1895., kad je za mjesnoga školskog nazornika imenovan An- 
tun Kruljac, provizor nadbiskupskog imanja. Uz nadzornika 
kao predsjednika birana su po općinskom zastupstvu još 4 člana 
školskog odbora. To je kasnije povišeno na 8 članova; uz to je 
školski odbor dobio i tri virilna člana, poimence: župnika, rav- 
najućeg učitelja i upravitelja općine. 

Dječačka škola u Gradecu ima 2 knjižnice: učiteljsku i 
učeničku. Uz redovitu svoju plaću ubirahu učitelji iz općinske 
blagajne t. zv. petgodišnje doplatke. U lipnju g. 1911. povisio 
je ban dr. Nikola pl. Tomašić redovitu učiteljsku plaću za 10 
postotaka, a ban Slavko pl. Cuvaj g. 1912. za daljnjih 15 posto- 
taka. Kada je tečajem svjetskoga rata padala vrijednost novca, 
doznačila je hrvatska vlada učiteljima ratnu i nabavnu pripo- 
moć, i to g. 1917. u iznosu od 1000 kruna, a g. 1918. u iznosu 
od 2000 kruna. Učiteljske su plaće znatno povišene g. 1919. 
Počevši pak od 1. lipnja 1920. ne uzdržaje učitelje gradečka 
općina nego sama država; zato učitelji poput ostalih državnih 
činovnika dobivaju svoju plaću iz blagajne poreznog ureda, a 
ne iz blagajne gradečke općine. Od onda je općini preostala 
samo dužnost, da gradi i uzdržaje školske zgrade, pa da za 
škole na svome području nabavlja knjige i druga učila; potonje 
je g. 1938. preuzela banska uprava, koja je u tu svrhu ubirala 
poseban »školski prirez« na izravni državni porez. Sada pak to 


.čini Nezavisna Država Hrvatska. 


Djevojačka škola. 


Iz Tirola je u Zagreb g. 1845. nadbiskup dr. Juraj Haulik 
doveo časne sestre milosrdnice. On im je u Zagrebu na svoj 
trošak sagradio crkvu i samostan u Frankopanskoj ulici. Haulik 
je ovim sestrama milosrdnicama g. 1857. iznajmio nadbiskup- 
sko imanje u Gradecu pod uvjetom, da za oranice i livade pla- 
ćaju godišnju zakupninu od 1200 forinti, a u nadbiskupskom 
dvorcu otvore odgojilište za siromašnu djecu. Tako su u Gradec 

došle prve opatice. S njima je kao njihov spiritual (duhovnik) 
došao Ferdinand Rebić, svećenik. ljubljanske biskupije, kako 
javljaju »Narodne Novine« od 15. studenoga 1857. i, 

Župnikom u Gradecu postade 24. kolovoza 1862." Mijo 
Smetiško, koji je dotle bio vjeroučitelj i propovjednik u zagre- 
bačkom samostanu sestara milosrdnica. On je zamislio, kako 
bi korisno bilo, da se u Gradecu osnuje posebna djevojačka 
škola, u kojoj bi podučavale sestre milosrdnice, kako su to već 
tada činile u Zagrebu. U tu svrhu zamoli Smetiško poglavar- 
stvo sestara milosrdnica u Zagrebu, da u nadibskupskom dvorcu 
gradečkom odstupi oveću sobu za djevojačku školu, na kojoj 
će podučavati sestre milosrdnice. 


Smetiškova je molba bila uslišana, te je u studenomu g. 


1862. bio otvoren prvi razred djevojačke škole u nadbiskup- 
skom dvorcu. Tu su časne sestre milosrdnice besplatno podu- 
čavale djevojčice gradečke župe. Na jesen g. 1863. otvoren je 
drugi razred djevojačke škole. Tada je ova škola imala 53 uče- 
nice, od toga 40 u prvom i 13 u drugom razredu. Kad je na 
jesen g. 1864. otvoren i treći razred, brojila je djevojačka škola 


101 učenicu, od toga 21 u prvom, 25 u drugom, a 7 u trećem - 
razredu, dok je 48 učenica polazilo opetovnicu, jer tada još nije . 


bilo četvrtog razreda na pučkim školama u Hrvatskoj. Četvrti 
je razred na dječačkoj i djevojačkoj školi u Gradecu otvoren 
tekar godine 1877., kad je prvi razred imao 43, drugi 40, treći 
24, a četvrti 24 učenice. : 

Početkom g. 1867. odlučilo je poglavarstvo sestara milo- 

srdnica, da će napustiti zakup nadbiskupskog imanja u Gradecu. 
To je zabrinulo župnika Smetiška, jer se nije znalo, kamo će 
se smjestiti gradečka djevojačka škola, kada sestre milosrdnice 
ostave nadbiskupski dvor, 
: Iza poduljeg nagovaranja sklonuo je Smetiško gradečke 
župljane, da sami dobrovoljno sagrade posebnu zgradu za dje- 
vojačku školu. Smetiško je nadbiskupa dra. Jurja Haulika na- 
govorio, da za gradnju ove rimokatoličke konfesijonalne škole 
daruje polovicu rali svoga vrta, koji javna cesta dijeli od nad- 
biskupskoga dvora. Župljani su g. 1868. počeli praviti i paliti 
ciglu za gradnju djevojačke škole, a naredne godine 1869. za- 
počela je i sama gradnja ove jednokatne kuće. Kako su Gračani 
besplatno obavljali sve težačke poslove i privažali građevni 
materijal (pijesak, drvo, vapno, ciglu i crijep), potrošilo se samo 
2000 forinti za gradnju ove jednokatnice, Zgrada bijaše dovr- 
šena već g. 1870., a gospodarska zgrada i vrtna ograda u ožujku 
g. 1871. ' ; 

.. Međutim su opatice početkom g. 1871. ostavile nadbiskupski 
dvor i otišle u Zagreb. Sada se zabrinula i vrbovečka općina, 
pod koju je tada spadao Gradec. Na prijedlog župnika Smetiška 
zamolila je vrbovečka općina poglavarstvo sestara milosrdnica 


= o 

u Zagrebu, da pošalje u Gradec 2 učiteljske sile, koje će uz 
posebnu plaću od 400 forinti na godinu preuzeti obuku na dje- 
vojačkoj školi. Poglavarstvo se odazvalo toj molbi, te je u Gra- 


. :dec poslalo 2 sestre milosrdnice, od kojih je Alberta Matasić 


bila rodom iz Zagreba, a Pulharija Benda iz Ljubljane. 
U spomenutoj jednokatnici stanovahu i podučavahu sestre 


milosrdnice 36 godina, t. j. od g. 1871. do g. 1907. Djevojačka 


je škola bila posve odijeljena od dječačke. Protiv njezine samo- 
stalnosti ustade godine 1905. učitelj Horvatić, koji je prvi od 
gradečkih učitelja bio imenovan »ravnajućim učiteljem«.« 
Skolski je odbor po njegovoj uputi zaključio, da se djevojačka 
škola ujedini s muškom školom, a uprava jedne i druge škole 


* da se povjerava ravnatelju Horvatiću; zato se od sada ima gra- 


dečka škola službeno zvati: »Opća pučka četverorazredna obo- 
spolna škola.« 

Zaključak školskog odbora potvrdio je upravni odbor žu- 
panije bjelovarsko-križevačke; samo je naredbom od 6. listo- 
pada 1905. g. donio zaključak, da škola mora nositi naslov: 
»Niža opća pučka obospolna škola.« 

Protiv toga zaključka ustadoše časne sestre milosrdnice, 
koje nikako nisu htjele dozvoliti, da njihovim radom u školi 
upravlja svjetovnjak. Opatice je podupro gradečki župnik Gjuro 
Šimončić. Borba se vodila gotovo 2 godine, a svršila se pobje- 
dom sestara milosrdnica. Hrvatska je naime vlada 27. kolovoza 
1907. ukinula naredbu upravnog odbora bjelovarsko-križevačke 
župnije od 6. listopada 1905. Od sada postoje u Gradecu dvije 
posve samostalne škole, od kojih jedna nosi naslov: »Djevojačka 
dvorazredna pučka škola.« 

Međutim je u Gradecu bila g. 1896. osnovana posebna 
upravna općina. Sjedište općinskog ureda nalazilo se u privatnoj 
kući u Pavlovcu. Općinski je odbor 1905. zaključio, da će gra- 
diti posebnu zgradu za djevojačku školu, a dotadašnju školsku 
zgradu upotrijebiti za nastambu općinskog ureda i za stan op- 
ćinskog bilježnika. 

Nadbiskup dr. Juraj Posilović podupro je izvedbu toga 
zaključka time, što je općini za gradnju djevojačke škole prodao 
za 1000 kruna krasan i velik svoj voćnjak kod župne crkve. 
Tamo je općina troškom od 20.000 kruna sagradila g. 1906. pro- 
stranu prizemnu kuću, u kojoj se uz 2 velike školske sobe na- 
laze također prostorije za nastambu 6 sestara milosrdnica. U 
tu novu zgradu preselila se djevojačka škola koncem lipnja g. 
1907. Osim školske zgrade imaju tu sestre milosrdnice vrt i 
voćnjak u površini od 1 rali i 300 četvornih hvati. 

' Počevši od g. 1907. nalazi se djevojačka škola neprekidno 
u toj školskoj zgradi. Tamo su i sestre milosrdnice — iza 50 
godišnjeg boravka u Gradecu — konačno našle svoj dom. Gra- 
čani umiju cijeniti njihovu požrtvovnu službu. Ove se naime 

opatice neumorno brinu za naobrazbu povjerenih djevojčica. 
One ih pomno odgajaju u duhu katoličke crkve. Podjedno se 
brinu za napredak svojih učenica u ručnom radu, pa u pjevanju 
i u svemu, što je lijepo i plemenito. Ali tako su časne sestre 
milosrdnice u Gradecu radile od prvoga početka. Najbolje nam 
to pokazuje priznanje, koje su stekle g. 1864, —, 

Pod konac naime školske godine 1864, došao je u Gradec 
veliki župan i hrvatski književnik Ljudevit pl. Vukotinović. 
On je pribivao javnome ispitu djevojačke škole, koju su vodile 
časne sestre milosrdnice. Vukotinovića je iznenadio krasan us- 
pjeh te škole. Zato je 10. kolovoza 1864. iz Zagreba upravio 
tadašnjem kotarskom sucu Dragutinu Pajanoviću u Vrbovac 
ovo pismo: 

»Poglaviti gospodine veliki suče! Imao sam onomadne u sa- 
mostanu milosrdnih sestara na Gradcu kod javnoga ispita lijepu 


priliku vidjeti, kakovim hvale vrijednim uspjehom milosrdne 


sestre posvećuju sile svoje othranjivanju i podučavanju djevo- 
jaka. Bogoljubno i rodoljubno posve narodno othranjivanje, što 
no ga tamo dobivaju djevojčice, sigurno će donijeti najblago- 
nosnije posljedice budućem naraštaju. Zato izvolite, poglaviti 


suče, časnoj predstojnici i svima sestrama učiteljicama naj-: 
uljudnije izjaviti moje potpuno priznanje i pohvalu u pogledu , 


njihovoga uspješnoga podučavanja. Podjedno se izvolite pobri- 
nuti, da se — na koliko to zasjeca u političku oblast — sva 
moguća pomoć pruži onom vrijednom zavodu. U ostalom: s oso- 
bitim štovanjem: U Zagrebu 10. kolovoza 1864. na službu pri- 
pravan Ljudevit Vukotinović, veliki župan križevački.« 

Lijepu priznanicu velisoga župana popratio je kotarski su- 
dac Pajanović ovim dopisom: 

»Časnoj predstojnici milosrdnoga zavoda na Gradcu. 

Ovo — od tako visokoga i podjedno domoljubnim čuv- 
stvom skroz i skroz nadahnutoga dostojanstvenika — otprem- 
ljeno mi pismo imadem čast u potpunom prijepisu tim radost- 
nije časnoj sestri saopćiti, što u njemu izjavljeno priznanje jest: 
pravi odjek mnijenja, koje ovdje općenito vlada. U Vrbovcu, 
na 19. kolovoza 1864. Dragutin Pajanović, veliki sudac.« 

(Jedno i drugo pismo odštampano je u »Narodnim Novi- 
nama« od 16. prosinca 1864.) 


Gradečki kolodvori. 


Godine 1868. počela je zajednička ugarsko-hrvatska vlada 
graditi željezničku prugu od Zagreba preko Križevaca i Ko- 
privnice do Žakanja, gdje je dobila preko Kaniže vezu sa Be- 
čom i Budimpeštom. Gradnja se izvodila također tečajem cijele 
godine 1869., pa je ta važna pruga 4. siječnja 1870. predana 
javnomu prometu. 

' Isprvice su bile otvorene samo željezničke postaje u Se- 
svetama, Dugom Selu, Vrbovcu, Križevcima, Lepavini i Ko- 
Privnici. Da se željeznicom uzmognu služiti također Bjelovar- 


. čani, otvorena je 1. travnja 1871. postaja Građec, i to na onom 


mjestu, gdje željezničku prugu siječe državna cesta, koja vodi 


.od Zagreba preko Gradeca u Bjelovar i dalje u Viroviticu. 


O tomu su »Narodne Novine« od 28. ožujka 1871. donijele ovu 
obavijest: »Dne 1. travnja otvara se kod stražarnice broj 37 
postaja Gradec za prijevoz osoba i prtljage. Ondje će po 1 čas 
stajati svi osobni i mješoviti vlakovi. Ova postaja nije priređe- 
na za otpravljanje tereta«. (Spomenuta stražarnica postoji još 
i danas, ali nosi broj 64 mjesto 37. Sa strane bjelovarske ceste 
vidi se na toj stražarnici prozorčić, kroz koji je željeznički 
stražar izdavao putnicima vozne karte). 

Kako je željeznička postaja Gradec bila najbliža gradu 


Bjelovaru, pozvao je hrvatski sabor 17. listopada 1876. hrvat- 


sku zemaljsku vladu, neka zajedničku vladu u Budimpešti 
sklone, da se željeznička postaja u Gradecu preustroji također 
za primanje razne robe, a ne samo putnika. Hrvatska je vlada 
živo i ozbiljno nastojala kod zajedničkog ministarstva za pro- 
met i javne radove, da se udovolji zaključku sabora hrvatskog, 
Iza svetrano iscrpljene rasprave napokon je ministarstvo za 
promet i javne radove javilo hrvatskoj vladi, da »pogledom na 
slabi promet, na malen prihod i na znatne troškove, koji bi bili 
potrebni za preustrojstvo željezničke postaje u Gradecu, ne 
može pristati na to, da spomenuto preustrojstvo preduzme 
država o svome trošku«. 

U istom. dopisu preporuča ministarstvo hrvatskoj vladi, 

neka ona izgradi cestu od Križevaca do Sv. Ivana-Žabna, gdje 
bi ova cesta imala priključak na cestu, koja već vodi od Za- 
greba preko Gradeca u Bjelovar. Ministarstvo u svome dopisu 
naglasuje, da bi izgradnja ceste Križevci—Sv. Ivan - Žabno 
omogućila Bjelovaru i okolici uporabu željezničke postaje, 
koja u Križevcima već postoji za robni promet. 
. Nato je hrvatska vlada dopis ministarstva za promet i 
javne radove priopćila poglavarstvu grada Bjelovara i bjelo- 
varskoj podžupaniji s pozivom, da ispitaju dotične gradnje, pa 
da se očituju, ne bi li oni bili voljni preuzeti troškove za iz- 
gradnju ceste od Križevaca do Sv. Ivana-Žabna ili za preu- 
strojstvo željezničke postaje Gradec. 

Gradsko je poglavarstvo u Bjelovaru odgovorilo hrvatskoj 
zemaljskoj vladi, da u spomenute svrhe ne može ništa prido- 
nijeti, pošto mora dograditi gimnazijsku zgradu. Bjelovarski 
pak trgovci izjaviše, da su pripravni putem subskripcije pri- 
donijeti 9000 forinti, ali i to istom onda, kada će se vidjeti, da 
je zaista preduzeta dogradnja ili preustrojstvo željezničke po- 
staje Gradec. 

O svemu tomu je godine 1880. u hrvatskoj sabornici ras- 
pravljao odbor za obrt, trgovinu, promet i javne radnje. U ime 
toga odbora podnio , izvjestitelj Ante Zindl u hrvatskom sa- 
boru 24. lipnja 1880. izvještaj, koji svršava ovako: »Iz troš- 
kovnika, koji je sastavilo ravnateljstvo državnih željeznica, 
uvjerio se odbor, da bi preustrojstvo željezničke postaje Gra- 
dec zaista stajalo preko 50.000 forinti, izuzev trošak, koji bi izi- 
skivalo povećanje željezničkog osoblja na spomenutoj postaji. 
Jednako se odbor uvjerio, da bi pučanstvu mnogo veću korist 
donijela izgradnja ceste od Križevaca do Sv. Ivana-Žabna, 
hego li preustrojstvo željezničke postaje Gradec. Zato odbor 
predlaže, neka se do kraja izvede gradnja spomenute ceste, 
koja se već počela graditi«. Hrvatski je sabor taj prijedlog je- 
dnoglasno prihvatio. 


Bjelovarski su trgovci nato pokrenuli misao, da bi trebalo , 


Stvoriti izravan priključak Bjelovara na željezničku prugu 
Zagreb—Žakanj. Mnogi su Bjelovarčani predlagali, neka se iz- 
gradi željeznička pruga od Bjelovara preko Pitomače i Virovi- 
tice do Barča, odakle je već vodila pruga društva »Južne že- 
ljeznice« preko Gole i Žakanja u Kanižu i Beč. Tako je u »Na- 
rodnim Novinama« od 11. svibnja 1881. izašao uvodni članak 
pod naslovom »Nešto misli o bjelovarskoj željeznici«. Pisac 
prezoruča gradnju 78 kilometara duge željezničke pruge od 
Barča preko Bjelovara do Gradeca. Za gradnju dijela ove 
pruge od Bjelovara do Gradeca postoji poteškoća jedino kod 
brda između Gradeca i Bolča (u Hagnju), inače je posve ravno 
zemljište i bez potrebe gradnje velikih mostova. Pisac drži, 
da bi zgodnije bilo povući spomenutu prugu od Bjelovara preko 


Farkaševca do Vrbovca, premda bi ta pruga bila za 5 kilome- * 


tara dulja. Najzgodnija bi pak bila gradnja pruge od Bjelovara 
preko Dubrave do Božjakovine, gdje bi onda trebalo podići kolo- 
dvor; ova bi pruga bila 13 kilometara dulja od pruge Bjelo- 
var-Gradec. 

= Dugo su još bjelovarski građani čeznuli za željezničkom 
vezom. Oni su preko 23 godine morali putovati kolima do že- 
ljezničke postaje Gradec, koja je 34 kilometara udaljena od 
Bjelovara. Konačno su Bjelovarčani sastavili dioničko društvo, 
koje će graditi željezničku prugu Gradec-Bjelovar s nastavkom 
do Virovitice. (Društvo »Južne željeznice« izgradilo je i 18. ko- 
lovoza 1885. prometu predalo željezničku prugu od Barča preko 
Virovitice do Daruvara i Pakraca). 

Madžari se usprotiviše gradnji željezničke pruge Bjelo- 
var-Gradec. Oni su naime sustavno pazili na to, da se željezni- 
čke pruge grade tako, kako će najbolje odgovarati Budimpešti. 
Zato su počeli zahtijevati, neka se bjelovarska pruga gradi 
oi .a će od postaje Sv. Ivan-Žabno voditi u Križevce mjesto 
u Gradec. 

. Uzalud su Bjelovarčani dokazivali, da bi time njihova 
vožnja željeznicom do Zagreba, kamo najviše putuju, bez po- 
trebe bila dulja za 15 kilometara. U Križevce je 25. listopada 
1890. iz Budimpešte došao građevni savjetnik Gedđuly, kao iza- 
slanik ministarstva trgovine, koje je tada upravljalo i javnim 


. željeznicama. Geduly je preuzeo reviziju — do tada zasnovane 


— trase bjelovarske željeznice. On je ovu trasu samovoljno 
promijenio odredbom- da bjelovarska željeznička pruga mora 
od postaje Sv. Ivan-Žabno voditi u Križevce, a ne u Gradec. 
Ova je pruga zaista god. 1893. i 1894. građena, pa je 12. rujna 
1894. predana redovitom prometu. (Njezin je nastavak preko 
Kloštra i Pitomače do Virovitice dovršen godine 1900.). 
Međutim je Gradec na jesen godine 1893. dobio svoj kolo- 
dvor mjesto dotadašnje stražarnice. O tomu, kako se to desilo, 


. doznajemo iz dopisa, koji je 14. rujna 1893. štampan u »Naro- 


dnim Novinama«, a glasio je ovako: 

Tvrtka Sorger i drug iz Osijeka kupila je u rujnu godine 
1892. državnu hrastovu šumu, koja se zove »Bukovac«, a uda- 
ljena je tri četvrta sata od željezničke postaje Gradec. Spome- 
nuta je tvrtka odlučila, da će u Gradecu podići veliku parnu 
pilanu, u koju će se na tehničku izradbu dovažati drva iz šu- 
me Bukovca. U tu je svrhu tik željezničke postaje iznajmila 9 
rali veliko zemljište zagrebačke nadbiskupije, pa je tu već u 
svibnju g. 1893. dovršila i otvorila svoju tvornicu. Pilana je 
uređena najmodernijim strojevima, koje tjera parni lokomobil 
u jakosti od 100 konjskih sila. Isti taj parostroj proizvodi tako- 


đer električnu rasvjetu u tvornici. 


Pilana zaposluje 300 do 400 radnika, sve samih kršnih 
Primoraca. Radnici se dijele na strukovne i na obične (nadni- 
čare), a ima i takvih radnika, koji su plaćeni na mjesec mjesto 
na tjedan. Čitav posao rukovodi 12 vrsnih činovnika, koji su 
strukovno izobraženi. Svi su činovnici i radnici smješteni u 
zgradama, koje su podignute oko pilane. Zato cijeli taj teritorij 
ima obilježje prave tvornice. 

Radnici su osigurani za slučaj tjelesne nesreće, a uz to 
plaćaju 3 postotka za bolničku zakladu. U slučaju potrebe radi 
se 10 do 12 sati mjesto redovitih 8 sati dnevnoga rada, što se 
onda dvostruko nagrađuje. Divno je pogledati uzorno uređeni 
prostor u veličini od 5 rali, gdje je smješten izrađen drveni 
materijal, koji je već priugotovljen za sve moguće svrhe. Taj 
se materijal izvozi u Englesku, Francusku, Belgiju, Španjolsku, 
Bavarsku i Ugarsku, dapače i u Egipat, gdje se gradečkim 
drvom upravo gradi most preko široke rijeke Nila. 

Domaći seljaci mnogo zarađuju izvažanjem drva iz šume 
Bukovca do pilane u Gradecu. Neki seljaci služe i kao obični 
težaci. Uz to dobivaju Gračani jeftino od pilane drvo za ogrjev, 
jer se ne mogu svi komadi upotrijebiti za tehničke svrhe. Usli- 

jed pilane silno je porasao osobni promet na željeznici, gdje je. 


do sada bila samo malena željeznička postaja. Zato se sada 


uplivom tvrtke Sorger gradi pravi kolodvor sjeverno od stra- | 


žarnice. Taj će kolodvor naskoro biti dovršen i prometu predan. 
Uplivom iste tvrtke Sorger bit će za koji dan prometu predana 
i brzojavna postaja, jer je Gradec do sada imao samo poštanski 
ured. Ista je tvrtka u najam uzela od upraviteljstva nadbiskup- 
skih dobara i onu (Lauševu) gostionicu kod kolodvora, koju 
sada nadograđuje, da udobnije posluži radnicima i putnicima. 

Oveća prizemna zgrada, u kojoj je na jesen g. 1893. bio 
smješten drugi gradečki kolodvor, postoji još i sada, a u njoj 
se nalazi stan za prometnoga činovnika. Taj drugi kolodvor u 
Gradecu služio je prometu samo 9. godina. Na željezničkoj 
naime pruzi, koja od Zagreba (počevši od 15. studenoga 1894.) 
vodi u Budimpeštu ravno preko Đekeneša (a ne okolo preko 


Žakanja i Kaniže), silno je porasao promet, jer se ovuda izvo- 
zila roba iz Ugarske na Rijeku i obratno. Kako ova pruga nema. 


dvostruke tračnice, bila je državna željeznica prisiljena, da 
otvara nove kolodvore, na kojima će se moći vlakovi »križati«. 
Tako je između Vrbovca i Križevaca trebalo podići kolodvor 
s nekoliko kolosjeka u duljini od pol kilometra. To se nije 
moglo u Gradecu izvesti tamo, gdje je bio drugi kolodvor, jer 
bi ranžiranje vlakova sprečavalo promet na javnoj cesti prema 
Bjelovaru. Zato je izabran prostor sjeverno od drugoga kolo- 
dvora, gdje je u tu svrhu državna željeznica od zagrebačke 
nadbiskupije kupila potrebito zemljište. Tamo je godine 1902. 
građen novi kolodvor u obliku jednokatnice. Željeznička je 
uprava izgradila i cestu do toga trećega kolodvora u Gradecu. 


Bilješke iz gradečke prošlosti. 


Lovro pl. Agaić, graničarski kapetan i zapovjednik tvrđe u 
Koprivnici, te njegova supruga Helena pl. Paris dali su godine 
1678. na svoj trošak izraditi četiri kamenita stupa, koje su po- 
stavili u staroj gradečkoj crkvi sv. Petra, Iz ove su crkve spo- 
menuti stupovi premješteni poslije 100 godina u novu župnu 
crkvu sv. Križa. Danas jošte u toj župnoj crkvi stoji jedan stup, 
a na nj je postavljen kameniti kip Žalosne Majke Božje, koji 
je nekada bio u kapelici pred ulazom u nadbiskupski dvor. Na 
stupu je uklesan ovaj skraćeni latinski napis: »O gloriosa Do- 
mina et spes nostra! Sicut mundus per manus tuas recepit Sal- 
vatorem, ita in manibus tuis spero me visurum Dominum Jesum 
Christum. Generosus dominus Laurentius Agaić, sacrae cesarae 
regiaeque Majestatis praesidii Caproncensis capitaneus et com- 
mendans, et cum generosa domina Helena Paris, consorte sua, 
fieri fecit omnes quatuor, anno Domini 1678.« 

Stjepan Čuntić, upravitelj biskupskog imanja Gradec, jav- 
lja 27. siječnja 1755. zagrebačkom biskupu Tausiju, da su ze- 
mljomjeri — pod nadzorom časnika Švajgera i Hrustana mjerili 
zemlju.u selu Zvekovcima, koje spada pod župu u Dubravi. 
Radi toga se uzrujao narod, pa je u subotu na večer 300 grani- 
čara navalilo na spomenute časnike. Švajger je sretno utekao 
u Gradec, gdje se zaklonio kod župnika Matije Petrovića. Na- 
protiv su graničari uhvatili časnika Hrustana. (Pismo se nalazi 
u bivšem tajnom dvorskom arkivu u Beču, a priopćio ga je dr. 
Ljudevit Ivančan u Vjesniku arkiva, knjiga IV. strana 165.). 


. Prigodom kalničke seljačke bune, koja je buknula u veljači 
godine 1755., sudjelovao je i Juraj Ruganec, kmet grofice Dra- 
šković, udovice Petra Keglevića, vlastelina kalničkog. Ruganec 
je osobitom vještinom palio vlastelinske dvorce i majure. Tako 


. je on zapalio i biskupov štagalj u Gradecu. Ruganca je u Fo- 


drovcu uhvatio Ivan Kešer, koga je podban Ivan Rauch poslao 
u Miholjec s odjelom vojske. 


. U gradečkom je dvorcu bila g. 1762. održana velika skup- 
ština križevačke županije. Skupštinu je sazvao Antun pl. Be- 
deković, upravitelj križevačke županije. On je podjedno uprav- 
ljao imanjima zagrebačke biskupije kao »vicarius in temporali- 
bus.« Na toj skupštini je obavljena i t. zv. »varmeđinska re- 
stauracija«, t. j. obnova (izbor) činovništva križevačke županije. 
(Krčelić Baltazar: »Annuae«, strana 427.) 


Biskupovim imanjem u Gradecu je sredinom 18. vijeka 
upravljao Josip pl. Arbanas, kojega je zagrebački biskup Franjo . 
Tausi imenovao gradečkim provizorom (providnikom). Arbanas 
bijaše ugledan plemić. Najbolje se to vidjelo godine 1762., kada 
se na velikoj skupštini u gradečkom dvorcu obavljao izbor či- 
novništva križevačke županije. Prisutni su plemići Josipa Ar- 
banasa izabrali za redovitoga podžupana križevačke župnije. 
Podžupan je stvarno upravljao cijelom županijom, jer je vodio 
sve upravne i sudbene poslove. Zato treba i zamjenika, koji će 
ga zamjenjivati u slučaju bolesti. Spomenuta je skupština za- 
mjenikom podžupana Arbana izabrala Ignaca. Kašnera, vlaste- 
lina iz Ravna. Arbanas je i nadalje ostao provizorom gradeč- 
kim. On bijaše vjenčan s Julijanom pl. Jelačić, sestrom Josipa 
pl. Jelačića, vlasnika imanja Bedenice kod Sv. Ivana Zeline. 
Kad je Josip g. 1767. umro bez djece, zatražila je Bedenicu nje- 
gova sestra Julijana, jer je to bilo imanje njezino oca i djeda. 
Protiv toga ustade Konstancija pl. Bušić, udovica Josipa pl. 


. Jelačića, premda je uvijek govorila, da ona nije prava žena Jo- 


sipova, s kojim nije htjela za života niti zajedno stanovati. Radi 
toga je Julijana pl. Arbanas povela parnicu protiv Konstancije 
pl. Bušić. (Acta congregationalia god. 1767., broj 50. Rukopis u 
hrvatskom državnom arkivu u Zagrebu). 

Kad je godine 1767. u Gradec došao zagrebački kanonik “. 


Mijo Margetić, da kao čazmanski arhiđakon vizitira gradečku 


župu, uređeno je i podavanje lukna. Tako su župljani iz, Gra- - 


deca, Potočeca, Repinca i Buzadovca ugovorili, da će župniku 
mjesto podavanja žitka plaćati po 8 groši. Župljani iz Fuke i 
Zabrđa moraju godimice dati 59 zagrebačkih vagana žita. To 
se sada preračunalo u požunski vagan, kakav se tada upotre- 
bljavao u Gradecu, a koji je sadržavao samo 16 pinta. Zato će 
ova 2 sela od sada župniku podavati 81 požunski vagan i 2 pinte. 
Župljani pak iz Tučenika i Salajaca imaju dati godimice 30 po- 
žunskih vagana i 8 pinta. Sve je to uređeno po ugovoru, koji 
je još godine 1742. bio učinjen pred čazmanskim arhiđakonom 
i pred izaslanikom zapovjednika križevačke krajiške pukovnije. 

Pod biskupski je »grad« (kaštel) u Gradecu godine 1769. 
spadalo 21 selo, poimence: Gradec, Potočec, Veliki Brezovec, 
Jales, Mali Brezovec, Mokrice, Brezje, Podvinje, Vugrinšćina 
(Selnica), Gorice, Miholjec, Cugovec, Lubena, Đurđic, Čulinec, 
Buzadovec, Repinec, Brežane i Biškupec u križevačkoj županiji, 
a Črnec i Tomaševec u županiji varaždinskoj, te povrh toga još 
»domus Varasdinensis«, t. j. biskupova kuća u Varaždinu. (Iz- 
vornik u Hrvatskom državnom arkivu u Zagrebu: Zbirka »Ur- 
baria et Conscriptiones«, svezak 102, broj 12). Tada već nisu 
Gradecu pripadala sela: Zabrđe, Fuka, Grabrić, Salajci i Tu- 


čenik. Ova su sela od gradečkog imanja otrgnuta godine, 1768., 


kada ih je kraljevsko povjerenstvo pripojilo Vojnoj Krajini. 
Zagrebački je biskup u zamjenu dobio veliko i bogato selo Iva- 
nec kod Koprivnice, koje je dotle pripadalo Vojnoj Krajini. 

Službeno je 4. srpnja 1802. ustanovljeno, da cijela gradečka 
župa broji 2215 žitelja rimokatoličke i 3 žitelja (u Fuki) grčko- 
istočne vjere. Sam je Gradec imao 302, Pavlovec i Potočec za- 
jedno 446, Veliki Brezovec 114, Mali Brezovec 81, Podjales 178, 
Repinec 122, Festinec i Pakasin zajedno 107, Cugovec 231, Lu- 
bena 82, Tučenik i Salajci zajedno 213, Zabrđe 221, Fuka 98 i 
Grabrić 60 žitelja. Na onom dijelu gradečke župe, koji je godine 
1802. pripadao t. zv. »Provincijalu« (t. j. građanskoj Hrvatskoj, 
a ne Vojnoj Krajini), popisane su i kuće. Tako se ustanovilo, da 
selo Gradec ima 31 kuću, Pavlovec s Potočecom 36, Veliki i 
Mali Brezovec zajedno 19, Podjales 10, Repinec 9, a Pakasin 
zajedno s Festincem 8 kuća. Prema tomu je na području gra- 
dečke župe — izuzev sva graničarska sela (istočno od rijeke 
Glogovnice) — godine 1802. bilo samo 113 kuća, u kojima je 
stanovalo 1350 žitelja. To znači, da su Gračani godine 1802. ži- 
vjeli u zadrugama, jer je poprečno u svakoj kući bilo 12 sta- 
novnika. 

U Gradecu je biskup dr. Juraj Haulik odlučio godine 1847. 
podići novi župni dvor, jer je stari bio već u trošnom stanju. 
Novi su dvor počeli graditi 3. lipnja 1847., a dovršen je u rujnu 

g. 1848. Kako je tada upravo započeo rat između Hrvata i Ma- 
džara, blagoslovljen je novi župni dvor istom u nedjelju poslije 
Uzvišenja sv. Križa g. 1849. Blagoslov je obavio Ivan Ivančić, 


*. župnik iz Štefanja, kao podarhiđakon ivanićkoga crkvenoga ko- 


tara, kojemu je tada jošte pripadala i gradečka župa. Novi 
župni dvor, koji se impoznatno diže iznad ceste, morali su po- 
pravljati već g. 1868. (Stari je župni dvor postojao jošte g. 
1862.). 

Gradečka je župa godine 1848. brojila 2965 žitelja. Od toga 
je sam Gradec imao 394, Pavlovec 495, Podjales 140, Repinec 
150, Festinec 80, Pakasin 100, Tučenik zajedno sa Salajcima 
303, Lubena 92, Cugovec 315, Grabrić 90, Fuka 72, Zabrđe 304, 
Potočec 170, a Veliki i Mali Brezovec (zajedno) 260. Na po- 
dručju cijele gradečke župe nije stanovao nijedan inovjerac, 
nego-su svi žitelji bili rimokatoličke vjere. Pučka škola u Gra- 
decu imala je 70 obvezanika. U župnom dvoru, koji poput župne 
crkve stoji pod patronatom zagrebačkog biskupa, stanuje župnik 
Franjo Kureš, koji je za svećenika bio zaređen godine 1828. 
On vodi crkvene (t. zv. matične) knjige. Matica krštenih počinje 
s godinom 1678., matica vjenčanih s god. 1671., a matica umrlih 
vjernika gradečke župe s godinom 1761. 

Čini se, da je mnogo Gračana poginulo tečajem god. 1848. 


i 1849. na bojištima u Italiji i u Ugarskoj. Vjerojatno je neke 


žitelje pokosila i kolera, koja je godine 1849. harala u sjevernoj 
Hrvatskoj, naročito u Križevcima. Tako se dade protumačiti 
činjenica, da je gradečka župa godine 1851. brojila samo 2890. 
žitelja. Ona se dakle od godine 1848. umanjila za 75 mjesto da 
se u ove 3 godine povećala barem za toliko žitelja. 

Od starine je gradečka župna crkva pripadala čazmanskom 
arhiđakonatu. Kad su uređeni crkveni kotari, dospjela je gra- 
dečka župa pod ivanićki kotar. Tako je ostalo do godine 1871., 
kad je duhovni stol u Zagrebu — po želji nadbiskupa Josipa 
Mihalovića — dozvolio, da se gradečka župa odijeli od udalje- 
nog ivanićkoga kotara, pa da se pripoji znatno bližemu križevač- 
komu kotaru, kojemu pripadaju također susjedne župe u Vr- 
bovcu, Lovrečini i Preseki. Tim je gradečka župa ispala također 


" iz čazmanskog arhiđakonata, pa je dospjela u kalnički arhiđa- 


konat. Nadbiskup je gradečkoga župnika Miju Smetiška odmah 
imenovao podarhiđakonom križevačkoga crkvenoga kotara. 
Zagrebački je nadbiskup Josip Mihalović često dolazio u 
Gradec, gdje je običavao sprovesti i dulje vremena. Nadbiskupa 
je g. 1874. u Gradecu posjetio nadvojvoda Albreht, koji je kao 
maršal austrijske vojske obišao velik dio Hrvatske. On je u 
Gradec doputovao vlakom iz Zagreba 26. travnja u 6 sati i 20 
časa poslije podne. Nadvojvodu je pratio general topništva An- 
tun vitez Mollinary, koji je bio glavni vojni zapovjednik u Za- 
grebu i podjedno upravitelj cijeloga teritorija bivše Vojne Kra- 

jine. S nadvojvodom su u Gradec došli još neki viši časnici, 


među ostalima i potpukovnik Kčnig, šef glavnog stožera. Na ' 
malenom gradečkom kolodvoru dočekaše ih nadbiskup sa mnogo “ 


svećenika, te kotarsko i općinsko 'činovništvo iz Križevaca i 
Vrbovca. S njima je maršal pješice pošao uzbrdo do nadbiskup- 
skog dvorca, pred kojim ga je dočekala i klicanjem pozdravila 


školska mladež uz gruvanje mužara. Nadvojvoda se odmah sa , 


cijelom pratnjom zaputio u župnu crkvu, gdje je klečeći molio. 
Iz crkve je pošao u djevojačku školu, gdje su ga pozdravile ča- 
sne sestre milosrdnice s djevojčicama. Nato je unišao u nad- 
biskupski dvorac, gdje je večerao i prenoćio, Sutradan u jutro 
odvezao se nadvojvoda kočijom u Bjelovar, odakle je još istoga 
dana preko Đurđevca stigao u Koprivnicu. ; ' 

Na majuru zagrebačkog nadbiskupa zapalio se 28. listopada 
1893. o podne najveći štagalj, u kojemu bijaše preko 200 vozova 
sijena i do 1000 vagana raznovrsnoga žita. Iz pilane je odmah 


— pod vodstvom Supančića — na garište pojurilo 200 radnika ' 
sa štrcaljkama i sa svim potrebitim oruđem. Njima je pošlo za - 


rukom lokalizirati vatru, da ne prijeđe na druge gospodarske 
zgrade. Spašen je dapače i onaj dio štaglja, u kojemu se nala- 
zilo žito, koje nije bilo osigurano, dok je sijeno bilo osigurano. 
U Gradecu je na pošti 17. travnja 1894, otvorena brzo- 
javna postaja. Naredne je godine hrvatska zemaljska vlada 
dozvolila, da se Gradec odijeli od vrbovečke upravne općine, pa 
da se u Gradecu osnuje posebna upravna o Pćina, kojoj 
će pripadati sela: Gradec, Pavlovec, Potočec, Mali Brezovec, 
Podjales, Veliki Brezovec, Repinec, Festinec i Pakasin. Zastup- 
stvo novo ustrojene općine je 30. prosinca 1895. održalo prvu 
svoju sjednicu, kojoj je predsjedao Pavao Huber, kotarski pred- 
stojnik iz Križevaca. Zastupstvo je zaključilo, da se banu Dra- 
gutinu grofu Khuen-Hedervariju i velikomu županu dru Milu-! 
tinu pl. Kukuljeviću ima poslati zahvala, što su dozvolili osnutak 
upravne općine Gradec. Nova je općina počela uredovati 11. si- 
ječnja 1896. Prvim je upraviteljem gradečke općine postao Jo- 
sip Vađon, nećak hrvatskoga romanopisca Ljube Babića Đal- 
skoga, dok je za blagajnika bio izabran M. Matijašić. 
.»Narodne Novine« od 3. studenoga 1905. donijele su ovaj 
dopis, koji im je iz Građeca bio poslan 27. listopada: »U uprav- 
noj općini Gradec kraj Vrbovca ustrojilo se ovih dana dobro- 
voljno vatrogasno društvo, i to nastojanjem domaćega župnika 
i općinskog upravitelja, od kojih je Prvi bio privremeni pred- 
sjednik, a drugi tajnik, dok nisu pravila potvrđena od vlade. 
Na konstituirajućoj skuštini imalo je društvo 40 izvršujućih i 
23 podupirajuća člana. Ovi su u smislu društvenih pravila iza-. 
brali za predsjednika župnika Đuru Šimončića, za tajnika M. 
Heraka, za blagajnika Đuru Matijašića, za vojvodu Franju Ko- 
larića, glavara željezničke postaje, za podvojvodu trgovca Stevu 

Kušića, a za odjelne vođe: Antuna Zlobca, Franju Knežareka i 
Matu Baguna. Ovako ustrojeno društvo napreduje svakim da- 
nom, te će već za koje vrijeme biti potpuno spremno priskočiti 


> svakom zgodom u pomoć susjedu i bližnjemu.« 


Na majuru nadbiskupa zagrebačkog u Gradecu zapalila se 
19. travnja 1907. neka daščara. Silan je sjeverni vjetar raznio 
vatru preko Dedakove kuće na zgrade ispod istočne strane nađ- 
biskupova dvorca, gdje je stanovalo nekoliko obitelji Rakoš i 


.Rakošec. Goruća je slama letjela preko novogradnje djevojačke 


škole u Pavlovac, pa i dalje sve do sela Potočeca. Gradečki su 
vatrogasci prvi put nastupili. Oni su učinili sve, što su mogli 
za obranu od strašne vatre. Ipak je izgorjelo 35 zgrada, od toga 
15 istočno od nadbiskupova dvorca. 

Iste se godine 1907. — mjeseca lipnja — djevojačka škola 
preselila u novu zgradu. Stara pak djevojačka škola, u kojoj su 


časne sestre milosrdnice boravile 35 godina, pretvorena je u op- 


ćinski ured. 

Uoči Miholja godine 1908. stradao je Gradec s okolicom 
od strašnoga nevremena. Pala je silna tuča, koja je potukla | 
vinograde, a na poljima oštetila kukuruz i druge jesenske plo- 
dine. Još više je štete orkan s tučom počinio na voćkama, kojima 


je polamao grane, te na krovovima gradečkih kuća i gospodar- 


skih zgrada. 

Napredna sela Pakasin, Festinec i Repinec sagradiše godine 
1910. veliku novu kapelu sv. Ivana Krstitelja. Troškom od 9000 
kruna u gotovu novcu — a podavanjem besplatnih težaka i pod- 
voza građevnog tvoriva — podignuta je lijepa ova kapela na 
vinorodnom brežuljku Lovrentovici, radi čega je vidljiva iz ne- 
brojenih sela u gradečkoj okolici. 

U preostalom dijelu ogromnoga štaglja uredio je nadbi- 
skup dr. Juraj Posilović spremište žita. Njegov pak nasljednik 
dr. Ante Bauer dade ondje godine 1912. urediti krasan mlin, 
koji je mogao proizvoditi i najfinije brašno. S tim u savezu 
uveden je g. 1913. i vodovod. Tamo naime, gdje je prije 20 go- 
dina bila osnovana Sorgerova pilana, nalazio se preko 100 me- 
tara duboki arteški zdenac. Iz toga se zdenca pomoću električ- 
nog pogona tjera voda na brijeg kroz cijevi, koje su duge 1000 
metara. Nad spomenutim mlinom načinjen je rezervoar, koji 
može primiti preko 200 hektolitara vode iz vodovoda. Iz rezer- 
voara je voda drugim cijevima uvedena u nadbiskupski dvor, 
u djevojačku školu, na majursko dvorište, te pred općinu i dje- 
čačku školu. Mlin je g. 1926. kupio Zvonimir Horvat, koji ga 
je kao stručnjak temeljito preudesio i pretvorio u moderni pa- 
romlin. Kako je već davno prestala djelovati tvornica, koju je 
Sorger g. 1893. utemeljio kod željezničke pruge, uredio je Zvo- 
nimir Horvat uz svoj paromlin i pilanu. Ova je dobro poslužila 

Gračanima i susjednim selima, gdje su posljednjih godina raz- 


dijeljene zemljišne zajednice, te su seljaci većim dijelom po- ' 


sjekli svoje — tako dobivene — šume,.a drvo su dali u gra- 
dečkoj pilani izrađivati za građevnu svrhu. 

Na gradečkom su kolodvoru 26. veljače 1914. — u ovećim 
razmacima — postavljena 3 jarbola, koji su dobili t. zv. Kronos 
žarulje. Svaka je takva kružna svjetiljka imala jakost od tisuću 
svijeća. Time bijaše gradečki kolodvor dobro rasvijetljen. Žali- 
bože je ta rasvjeta prestala već godine 1918., kad je Hrvatska 
dospjela u okvir države Jugoslavije. Inače služi kolodvor na 
ukras Gradecu, jer se glavar postaje Sabljak neumorno brine 
za čistoću i za lijepe nasade cvijeća. 


Pri koncu svjetskoga rata g. 1917. izgubila je župna crkva - 


u Gradecu sva 3 svoja zvona, te je preostalo samo sitno zvonce. 
Deset godina iza toga rata kupljeni su novi zvonovi, u koju 


svrhu su najviše pridonijele zemljišne zajednice. Malomu je 


zvonu kumovao dr. Juraj Krnjević, srednjemu dr. Vlatko Ma- 


ček, a velikomu zvonu profesor dr. Rudolf Horvat sa svojom 


suprugom Jelisavom rođenom Kruljac. 

Prigodom prevrata na jesen godine 1918. bilo je pljačkanja 
također u Gradecu. Radi pljačkanja su uhvaćena 2 vojnika, od 
kojih je jedan bio zastavnik, a drugi narednik. Prijeki je sud 
obadva pljačkaša osudio na smrt, te su oni bili 4. studenoga 1918. 
strijeljani pred gradečkom crkvom. Jedan bijaše rodom Dalma- 
tinac, dok se drugi pljačkaš rodio u selu Orle kod Velike Gorice. 
Radi uzrujanosti, koja je zbog pljačkanja vladala u Gradecu i 
u okolišnim selima, bila je prekinuta i obuka u školi. Obuka je 
nastavljena 11. studenoga. 

Učitelj Srećko Johanes je u Gradecu godine 1926. osnovao 
hrvatsko seljačko pjevačko društvo »Grozd«. Kako su Gračani 
vrsni pjevači, krasno je napredovao »Grozd«, koji je sa svojim 
mješovitim zborom uspješno nastupio također u Zagrebu. Dru- 
štvo se kasnije ipak raspalo. Najviše je to skrivio sam Johanes, 
koji je »Grozd« 10. studenoga 1929. odveo u Beograd, gdje je 
društvo pjevalo pred kraljem Aleksandrom. To bijaše krivo 
rodoljubnim Gračanima, koji su Johanesu pogotovo zamjerili, 
što je naredne godine 1930. (mjeseca studenoga) gradečke pje- 
vače opet odveo u Srbiju, gdje je »Grozd« priredio koncerte u 
Nišu, Skoplju i Kumanovu. Johanes je u travnju g. 1930. ute- 
meljio u Gradecu također »Sokol kraljevine Jugoslavije«. U to 
društvo nisu htjeli stupiti članovi prijašnjega »Hrvatskoga So- 
kola«, koji je po odredbi diktatorske vlasti morao prestati kon- 
cem g. 1929. Novo sokolsko društvo nije uopće u Gradecu steklo 
nikakvih simpatija. Zato je već g. 1934. prestalo raditi, jer nije 
imalo »ni članova ni podmlatka ni naraštaja, pa niti načelnika«, 
kako izvješćuje sam Johanes. 

- Da se pojača vjerski žar, pozvao je upravitelj župe Franjo 
Brdarić zagrebačke Isusovce, da prirede svete misije u Gradecu. 
Pozivu se odazvaše o. Ilija Gavrić i o. Michielli. Oni su od 17. 
do 19. prosinca 1915. održali uspješne propovijedi, kojima je 


“. prisustvovao i nadbiskup dr. Bauer sa svojim tajnikom drom 


Kamilom Dočkalom. Druge je svete misije od 11. do 18. ožujka 
1934. udesio gradečki župnik dr. Vilim Nuk. Tada su propovije- 
dali oci Franjevci: Đuro Bencetić iz Karlovca i Solan Matković 
iz Čakovca. 


U Gradecu je nadbiskup dr. Ante Bauer na proljeće g. 1912. 


dijelio sakramenat sv. potvrde, koji je primilo 1256 osoba. Tom 


je prigodom u nadbiskupskom dvorcu priredio svečan objed, 
kojemu su prisustvovali svećenici iz cijele okolice. Iz Ravna je 
nadbiskup 14. lipnja 1927. ponovno došao u Gradec, gdje je 
sutradan potvrdio 713 osoba. Jednako je i nadbiskup dr. Aloj- 
zije Stepinac g. 1936. mnogobrojnim osobama u Gradecu po- 


dijelio sv. potvrdu. 


Beloši i Rasani ili Krisi 
Napisao Juraj Čuk 


oh Pred nama je rod tinjskih župana ili sudaca, koji su 
nosili značajna imena Katala i Beloša. ' 

God. 1182. dosudio je Mauro, »župan i cijele primorske 
zemlje marni upravljač«, Kokićane Stanku, sinu Petra Lapčana. 
Stanku ih je osporavao Dragoš, sin Prodana Otolenića.* »Mauro« 
je primorski ban Makar Moslavački. Kod izricanja presude 
bili su prisutni bribirski župan Miroslav, tinjski Katal, sidraški 
Desko, sin Slovinje, lučki Kosma Pribičević, Jakob, sin Misli- 
mira, i Miha »Zadranin«. Svjedočili su Grubeša Gausić (Gau- 
guli), Radoš Hrisić, Rastiša Virović sin Desimira i Mihajlo, sin 
Strijana, koji su potvrdili, da znadu, da je još djed Stankov 
Pribić prijeporni posjed uživao. Kod uvedenja u posjed bili su 
Kačići Miroš i sin njegov Dobroš, Dragoslav sin Otora, Juraj 
i Desko sinovi Toliša, Dragoš, Pribislav i Premko, Cernosići 
(Sernosechi) Predko, Tehomir i Lemeš, Praskovići Prvoslav, 
Strahonja i Granić. Službu pristava ovršio je Gradislav Miro- 
šević. 
: Ne samo Katal, nego i spomenuti Grubeša bio je tinjski 
župan ili sudac, no prije Katala." Iz vremena prije Grubeše 
poznat nam je tinjski župan, »iudex Tini«, Tolen.* Kao kođ 


* Cod. II. 178. 179. 1182. 
2 Cod. II. 127. 132. 1172. 
? Cod. II. 96. 99. 1164. 

* parnice 1182. Grubeša, tako je Tolen u jednoj parnici od god. 


1164., koju je vodila Bona ili Dobra, nadstojnica samostana . 


sv. Dimitrija i Tome, sa »Slamosanima« (pravo Dlamosanima),. 


svjedočio na prvom mjestu. Prijeporne zemlje bile su u Mo-, 


kranima pod Tinjskim brdom (sub monte Tini) ili pravo Tinj- 
skoj Gorici u susjedstvu Mogorovića (Mogorouizi). U toj su 
parnici sudili ban Beloš i njegova »braća« primorski bani Stje- 
pan i Čip ili Čop. 

Parnicu, o kojoj govori isprava od god. 1172., vodio je Vu- 
čina, unuk Plesana,; »pridavkom«, ili bolje po porodici Brukona,“ 
s opatom sv. Kozme i Damjana Niciforom za zemlje u Tinju. 
Vučina je za ove zemlje vodio više parnica. U zadnjoj od god. 
1188. svjedoci su zavoda Vučina sin Tola, Beloš od Tinja (Be- 
loscius de Teno) i Jakob Hropinić. Ma da se Beloš ne navodi 
izričito kao sudac Tinja, ipak na tu njegovu službu zaključu- 
jemo po predikatu »de Teno«, a svakako bio je »Tinjanin«. 


Spomenuti Kokićani ili Kokani bili su u kraju Tinja i 


Nadina, a tamo je rod Stankov imao drugi veći posjed Korin, 
koji se ne smije zamjenjivati s Karinom na Karinskom zaljevu. 
Iz nekoliko isprava iz prve polovice trinaestog vijeka vidimo, 
kako su porodice naših tinjskih župana, nakon što su Kokićani 
voljom Stanka i njegova sina Jurja poslije njihove smrti prešli 
na samostan sv. Krševana u Zadru, višeput pokušale, da samo- 
stanu posjed oduzmu. Što je za nas kod toga osobito, jest, da te 
porodice sada nastupaju kao »Zadrani«, te da nije teško dalje 
po tome ustanoviti, da su one među »Zadranima« od starine, 
baš kao i rod Stankov. sa 

Kačić Dragoslav sin Otora, koji je bio kod zavoda za Ko- 
kićane u parnici 1182., bio je živ još god. 1238., te sa svojim 
bratom Petrom svjedoči, da baš Kamaša Kapić (Capillitus) i 
Krševan Belošev (Bellosii) nijesu protuslovili, kad je Tolimir 
sin Radoša Šubića izvršujući posljednju volju sina Stankova 
Jurja, koji mu je po sestri bio nećak, uvodio samostan sv. Kršet 
vana u posjed Kokićana, nego su pače Kamaša i Krševan pred 
svima pokazivali međe.“ Ovakovu službu obavljali su susjedi i 
interesirani, koji su tim priznavali posjed svoga susjeda. Iz toga 
onda vidimo, da su Kamaša i Krševan Belošev, ma da su »Za- 
drani«, posjednici i kod Korina. Svjedočanstvo sinova Otorovih 
u vezi je sa svjedočanstvom Stjepana, sina Lovre, sina zadar- 
skog suca Josipa, koji je god. 1240. svjedočio, da su jednom 
Grube Belošev (de Belloxio) i Stepko (Stepco) sin Kamaše Ka- 
pića (Capilleti) tužili župana Lapčana Martina od Korina i nje- 
gova rođaka Jurislava sina Stjepanova (de Steppe) za Kokićane, 
ali su na tužbu opata sv. Krševana obje stranke priznale, da 
posjed pripada samostanu. 


“ Cod. III. 42. 46, 1238. 
5 Cod. IV. 98. 105. 1240. ; bad 

Treće svjedočanstvo dao je Juraj Lapčanin Korinjanin 
(»de Crino«) pred Stjepanom s pridavkom »Fallicantius«, Petri- 
njom Gatulićem (Gattulino) i Dobrojem.“ »Gattulinus« u ispravi 
samo je romanizirani oblik Gatula, pravije Gatala. Stjepan 
»Fallicantius« iz porodice je Masovina ili Masića, iz koje su i 


a Drasinja »Falicaticius« i hvarski biskup, te izabrani zadarski 


nadbiskup Nikola. Oni su potomci Masa sina Korina, koji je 
Korin Čiki pomogao osnovati samostan sv. Marije u Zadru. 
Svakako su sva trojica bili nekako po svojim rodnim i posje- 
dovnim odnošajima pozvani, da prime Jurjevo svjedočanstvo. 

Stepko ili Stjepan, sin Kamaše, dolaži u navedenoj ispravi 
od god. 1172. među Zadranima, koji su uzeli na znanje izvješće 
pristava Dobronje sina Ivana Madešića i Toliša Prodanića, da 
je izvršena presuda izrečena protiv Brukone, te samostan sv. 
Kuzme i Damjana uveden u posjed Mojmirove zemlje u Tinju.? 
Ti su Zadrani osim nadbiskupa i kneza te sudaca Damjana Slo- 
radiča i Davida Grubinića Martin sin Petrane, Petrica i Prest 
sinovi Mihajla, Blaž sin Mirče, Boleša, Stjepan sin Kosuta, 
Stjepan sin Kamaše, Dimitrije Komorčar, Madije sin Kosa, 
Trusan, Segur, Dobren i Prest sinovi Ciprijana, Bit sin Presta, 
Prest župnik sv. Stjepana i Andrija župnik sv. Marije. Kod 
izricanja presude, koju je izrekao župan Desen poznat nam iz 
parnice g. 1164., bili su: »Slaveni« Drasimir sin Komeša, nave- . 
deni sudac Tinja Grubeša Gausić, Damjan, Dragoš sin »Froka« 
ili Vroka te Vučina i Toliš sinovi Tola. Ovi su »Slaveni« Ti- 
njani, kao što je i Stepko ili Stjepan Kamašev, ma da »Zadra- 
nin«, Tinjanin, a jedno su pleme, kako izlazi iz onoga, što smo 
naprijed govorili. Oni su dakako svi Hrvati, samo jedni su više 
živjeli pod banskom vlasti i »slavenskom« pravu, a drugi su 
svoju vlast imali organiziranu u Zadru po gradskom pravu 
rimskog porijekla, ma da su drukčije i sami živjeli po slaven- 
skom pravu. 

2. Imali smo tinjskog suca ili župana Grubešu Gausića, 
Tinjana Jakoba Hropinića, koji se u zavodu u parnici Vučine 
Brukone 1172. navodi odmah iza Beloša, Gruba Beloševa i za- 
darskog suca Davida Grubinića. U ovim imenima osnova Grub 
nema značenja po kakovoj »grubosti« bilo u kojem obliku. 

Isti imeni motiv Gruba, koji jednako dolazi kao i Grob, 
imamo u prezimenu Hropinić kao Hropa. Baš u jednom svje- 
dočanstvu sačuvanom u izvatku na pripisu jednoj ispravi od 
god. 1129., koje radi o jednom pokušaju Vučine Brukone, da se 
nagodi za sporne vinograde u Tinju sa samostanom sv. Kuzme 
i Damjana, nalazi se oblik Hropić kao ime jednog svjedoka, 
Hropića Dalmosanina.* Pristavom je bio Opor, a među svjedo- 


5 Cod. IV. 84. 91. 1239. 
7 Cod. II. 127. 132. 1172. : 
š Cod. II. 39. 40. gq. ka ZEA Zod jA and 


Juraj Ćuk: 


cima je Oprina. Kad kod Tinja u razmeđašenju posjeda samo- 


stana sv. Kuzme i Damjana i templara g. 1194. nalazimo vodu. 


Hripinu, tad u tom nazivu imamo dalju. pretvorbu Hropa,. , 
Hripa." Imamo i naziv Horupa u međi Gladuše zadarskih Va- . 


rikašića kod Polišana,** Kod naziva »de'“Chripauica« zadarskog. 
đakona Mihajla ne znamo, da li se radi o prezimenu ili mjestu." 

. Značajna je činjenica za upoznanje starine naših Sidražana, 
da u samom današnjem nazivlju u trokutu Biograd, Nin, Za- 
dar preteže motiv, koji nam pokazuju spomenuta imena osnove 
Gruba, Hropa i Hripa, motiv, koji bismo mogli zvati motivom. 
Grba. Kraj od Gorice do Bibanja nosi ime Grobnica. Tu je bio 
i posjed Grobonica samostana sv. Kuzme i Damjana." Moramo: 
misliti, da je u nazivu ime nekoga od onih, 6d kojih je samo- 
stan posjed imao. Kraj zapadno od Polešnika također se zove: 


Grobnica, a ta se nastavlja u Grobnici među Dračevcem i Lju-. 
bačem. Tako nas taj naziv prati od Belgrada do Ljubača, a to 


dakako mora imati i svoje historijsko opravdanje. 
- Grobonice svuda prate Grebe, u kraju Tuštice, u Kame- 
njanima, na Pašmanu i Velom otoku. 

Draganići su imali na međi Sidrage i Luke Grabrovičane,. 
zapravo Grabovičane, u kojima kao član plemena traži dio Ivan. 
Nosdronić (Ivan Nosdronig) iz Zadra.“ U nazivu je ime Grab. 

Ovdje možemo načiniti jedan skok do Beloša i Gatala u 
kopnenoj Hrvatskoj. Tu pleme Beloša i Gatala ima Gorbonik: 
ili Gorbovu u kraju Katalene i Kloštra Podravskog, a ostatak 
tom starom nazivu imamo u današnjoj Grabovnici. Isto je 
pleme odmah u susjedstvu prema Grđevcu imalo Greben, koji 
pokazuje danas potok Grebenska. U Zagorju na Ivančici uz: 
ruševine Gotalovca i Bele imamo Grebengrad, te bismo mislili, 
da se grad tako prozvao, jer je sagrađen na »grebenu«, da nema. 
Gotala u Gotalovcu i njihova Grebena na Bilogori, gdje je 
jedva naći pijeska, a kamo li »grebena«., A iz plemena Gatala. 
jest ban Beloš, jedno od najznačajnijih lica naše povijesti, 
kojega je naša historiografija zamijenila s raškim županom. 
Belošem, sinom Uroša. i 

Rekli smo već, da su mu braća Stjepan i Čop bili primor- 
ski bani. i 

Spomenuti zadarski sudac David Grubinić dolazi i kao 
Garbonić (Garbonice), koja inačica nije bez značenja, jer upu- 
ćuje na plemensku vezu s Garbonićima.:! Sigurno na ovog Da- 
vida, jer ime je posve rijetko, misli Sanko sin Kozme, kađ: 
svjedoči za jednu zemlju na Pašmanu do zemlje Grube, žene: 


% Cod. II. 253. 268. 1194. 

2 Cod. VII. 341. 387. 1300. “ 

11 Cod. VI. 465. 549. 1186. 

2? Cod. II. 180. 182. 1183. 207. 219. 1188. 
1% Cod. V. 790, 296. 1264. 

34 Cod. II. 149. 152. 1178. 

“Germanove, da ju je Grubin rođak David darovao samostanu 
sv. Kuzme i Damjana.“ 

Prije Davida Grubinića ili Garbonića nalazimo zadarskog 
suca imenom Grube, god. 1134. s Majom Sambarom, a g. 1146. 
s Desinjom i Ferom.«** Ferima ispravno narodno ime čuvati će 
otok Zverinac. 

Prviput ime Grubeše u spomenicima, koji za nas dolaze 
u obzir, nalazimo kod Grubeše sina Grgureva g. 1092. među 
«dvanaestoricom svjedoka, koji su Vekenegi, časnoj majci samo- 
stana sv. Marije u Zadru, pomogli, da za samostan obrani, što 
joj je ostavio muž Dobroslav. Spomenuti Grgur, Grubešin otac, 
bit će Grgur brat biskupa belgradskoga Presta i zadarskog 
priora Madija, kojih porodica spada među patrone samostana 
sv. Krševana i sv. Marije.'7 

Ne možemo sa sigurnošću ustanoviti potomke Krševana 
Beloševa (Bellosii), kao ni Gruba Beloševa (de Belloxio), a ne 
znamo ni to, kako potječu od Beloša. Svakako zadarskim Be- 
lošima pripadaju porodice de Peloso, de Piloso, te ovoj srodna 
porodica Grubonje ili Grobonje. 

Prvi »Pilosi«, koji nam se u ispravama ovako javljaju, 
jesu Črne i Marin, sinovi Diminka »Pilosi«.* Črne je imao sina 
Sanina i kćer Nikolotu, Lipu i Dobru. Lipa i Dobra ušle su u 


. ženski samostan sv. Dimitrija. Sanin se često javlja u ispra- 


vama sve do god. 1347. Sačuvala se i njegova oporuka iz god. 
1345." God. 1296. Črne s materom Lipom potvrđuje, da je pri- 
mio miraz svoje žene Marije." 

Črnova kćer Nikolota udala se za Kresa sina Krisa Gro- 
bonje (Cressio filia Criste de Grobogna)." Stric Nikolote Marin 
dao je uz razmjerno manje vrijednu zamjenu Nikolotinu mužu 
posjed na Ugljanu, te tako povećao tamošnji Kresov posjed. 
Kresovi su međaši bili Krisica Plišić ili polatinjeno Grisolus 
de Plisa, Nikola de Sgagno, svećenik Vučina i Stjepan sin Mar- 
tinuša. S Marinom su međašili Krisko (Crisce) Grobonja, Jakob 
sin Petra Jurjeva, Kande Ranja i sam Kres, muž Nikolotin. 

Prezime de Plisa samo je oblik prezimena de Piloso. 

Posjed Grobonja na Ugljanu dolazi prviput spomenut god. 
1294. kao posjed oca Kresova, koji se navodi kao Kresto, sina 
Andrije de Grubogna i njegove sestre Lipe.?? Andrija je sin 
Vitače."“ U Crnu kod Zadra spominju se god. 1347, »nasljed- 


15 Cod. III. 334. 387. 1237. 

18 Cod. II. 43. 44. 1134.; 60. 61. 1146. 
17 Šišić: Priručnik. Str. 313. 

18 Cod. VI. 473. 557. 1286. 

198 Cod. XI. 190. 244. 1345. 

2% Cod. VII. 229. 260. 1296. 

21 Cod. X. 91. 142. 1234.; 186. 251. 1336. 
2* Cod. VII. 148. 169. 1294. : 

23 Cod. VI. 189. 216. 1277. 292. 348. 1280. | 

nici« Andrije Grobonje.kao međaši Kosa de Begna.?* U blizome 


Babindubu nalazimo god. 1332. kao posjednika Mateja sina 
Krševana Grobonje i Nikolu sina Vida ,Grobonje, a 1341. Ni- 
kolu sina Kristofora Grobonje.?" 

U Drenovcu, gdje je bio i posjed Nosdronića, prodao je 
god. 1328. Kresko Grobonja neke zemlje spominjanom Saninu 
Peloševu.'* Ovaj Kresko bit će isti s Krševanom, ocem Mateja. 
Sin Kreskov Pavao bio je u izaslanstvu Zadra god. 1345., koje 
je išlo pred kralja Ljudevita tražiti pomoć protiv Mlečana," 
Pavao je pod stare dane bio rektor Zadra. 

U Papratu srećemo g. 1359. nasljednike Marka Grobonje.?? 

Grubonje ili Grobonje potomci su Marina de Grubonia, 
koji je živio oko god. 1232. Te godine Crno sin Mrga iz poro- 


dice Kučića (Cucille), Dobre de Begna, Marin de Grubogna, ' 


Kreste sin Mihe i Krševan sin Maura svjedoče, kad je samostan. + 


sv. Krševana davao iz dijela svoje zemlje u Dragi sv. Krše- 
vana.“ Zajednica njihova interesa na ovim zemljama upućuje 
i na njihovu plemensku blizinu. 
Marin de Grubogna vjerojatno je isti s Marinom Grube. 
Garbonići ili Karbonići potomci su Garba, Grba ili Graba. 


U prvoj parnici za Sušan među svjedocima je Miha de: 
Carbone, a zapisan je u ispravi između Luke Cekorova i Dobra. 


Belina.“ Živ je još god. 1220., kad svjedoči u sporu između 


Petra sina Grube i njegovih nećaka Dobra i Sumoša, vjero- 


jatno svojih rođaka, za kuću u Zadru." 
God. 1204. Miha sin Dobra »Cambonis«, što je pogrješno: 


mjesto »Carbonis«, i sin mu Dobre dali su svoj posjed na trgu. 


sv. Marije Stare kraj kuće nekad Andrije sina Suronje Dominu 


sinu Martina za njegovu zemlju između zemlje Plišića (Pli- 


chuti) i dragom Dragšana.** 


Početkom četrnaestog vijeka dolaze na više mjesta u Tu- 
klečanima nasljednici Dobra Garbonića kao međaši Franje sina: 


Ivana de Cernuho ili Černuhova."“ Osim njih međaši su Marin, 
sin Semergota, i Marko, sin kneza Nikole iz Splita. 

Ugledna je bila porodica Črna Garbonića (Carbonis). Črne 
Garbonić prviput se spominje g. 1219., kad je svjedočio dari- 


vanju, koje je učinila udova kneza Damjana Streja nakon svog; 


24 Cod. XI. 303. 397. 1347. 

25 Cod. X. 1. 1, 1332.; 26. 36. 1332.; 442. 625. 1341. 
28. Cod. IX. 319. 388. 1328. 

27 Cod. XI. 198. 260. 1345. 

28 Cod. XIV, 299. 407. 1372. 

2% Cod. XII. 418. 552. 1359. 

2% Cod. III. 312. 359. 1232. 313. 360. 1232. 
5 Cod. II. 308. 328. 1199. 

9 Cod. II. 153. 179. 1220. 

53 Cod. III. 41. 44. 1204. 

%4 Cod. VIII. 364. 444. 1317. 


Beloši i Rasani ili Krisi. 71 


ulaska u samostan sv. Platona samostanu sv. Krševana.#* Nad- 
biskup spljetski Guncel pozvao je Črna Garbonića za svjedoka 
uz spljetskog plemića Gruba, kad je pristao na obranički sud 
sa svojim kaptolom.“ God. 1239. bio je sudac egzaminator u. 
Zadru, a 1242. za vrijeme tatarske provale rektor i sudac u 
Trogiru, dok je knezom bio Stepko Bribirski." Jedna isprava 
od god. 1237. govori o tome, kako je Črne Garbanić od svoga 
posjeda na Pagu darovao šest solana Radovani udovici iza 
Ivana Ranje. Te je solane Črne bio dobio .od nekog Desidruga, 


.no Grabovica i Grba na Pagu pokazuju, da su Garbonići tamo 


imali svojih posjeda od starine. 

Sin Črna Garbanića Damjan spominje se god. 1269. kao 
međaš kuće u Zadru, koju je Nikola sin Sema Kolinova dao 
svomu rođaku Dominiku sinu Slagotena. Drugi su međaši De- 


- ometrije sin Koreše, Desa sin Grgura, Bane i Surdo.? 


Od god. 1340.—1361. javlja se u spomenicima Nikola sin 
Črna Garbonića (Carbunich), koji dakako ne može biti sin 
spomenutog Črna Garbonića, barem ne neposredni. God. 1347. 
kupio je neke zemlje na Velom otoku od Stane kćeri Hrano- 
tine. Međaš mu je Kres sin Nikole od Mesana." Mesani su pro- 
zvani po Mesu, a puniji je oblik Mesar. God. 1291, Matej 
»Mezzarius« sin Sanina de Carbona kupio je zemlju od crkve 
sv. Jurja na rtu »Michabona«, Mihe Bona.“ »Mezzarius« bi 
ovdje moglo značiti kao Mesanin. Mesar je u imenima inačica 
Mosora, Masora i sličnih oblika. Miha Bona jest Miha de Begna, 


što je običnije, no samo prezime kao da je skraćenica Garbona. 


Miha de Bena dolazi u parnici za Sušan također kao svjedok 
u redu iza Mihe de Carbone i Dobra Belina. | 

U Lemešima, koji su prozvani po porodici Lemeša, spo- 
minju se god. 1259. vinogradi Presta Kotopanje i Marina Gar- 
banosova (Carbanossi)." Marin Garbanosov i Andrija Koto- 
panja svjedoče god. 1264., kad su Bratoslav sin Dine i žena 
mu Bogdana, kćer Dragoševa, svoju drvenu kuću u Zadru u 
Kartiniku (in Cartinico) blizu crkve sv. Silvestra darovali sa- 
mostanu sv. Nikole zajedno s jednim vinogradom kod Nina.# 

Prezime Garbanos nastalo je od oblika Garbanoh, koji je 
inačica Garbana. 

Na otoku Ižu g. 1266. kod jednog omeđašenja spominje 
se vinograd Garbonosa (Carbonosi).“ U Zadru početkom četr- 


85 Cod. III. 148. 173. 1219. 

3% Cod. III. 268. 300. 

27 Cod. III. 332. 385. 1233.; 338. 399. 1233.; IV. 71. 74. 1239.; IV. 139. 
154. 1242. ! 

8% Cod. III. 31. 35. 1287. | 

9% Cod. V. 156. 254, 1263. 

“* Cod. X. 367. 521. 1340.; XI. 279. 367. 1347.; XIII. 74. 1361. 

4 Cod. VII. 25. 31. 1291. 

12 Cod. V. 644. 136. 1259. 

#2 Cod. 794. 299. 1264. 


: g Nika , Juraj Čuk: 


naestog vijeka dulje se vremena kao sudac egzaminator javlja > 


Franjo Garbonos (Carbonossus).* 


Ime prvoga »Crnoga«, koji nam se javlja po sačuvanim - 


ispravama, glasilo je Crnota. On i oba priora Drago i Vitača, 
sudac Desinja, Kando Bodanić i Slota vratili su samostanu sv. 
Krševana posjed darovan mu od belgradskog biskupa Presta, 
njegove braće i rođaka na Pašmanu. To je bilo oko god. 1105." 
Za ovo smatrali su se ovlašteni i po svom rodu. 

Drugi Crnota dolazi u spominjanoj presudi nadbiskupa 
Petra g. 1164. kao prvi iza suca Tina Tolena.*" U parnici za 
Kokićane imali smo među svjedocima Lemeša, Predka i Te- 
homira sinove Mateja Cernošića (Sernosechi), ali nije sigurno, 
da li je i Lemeš Cernošić." No Lemešova porodica, koja je 
bila znatna u zadarskom vladanju, spada među »Crne«. 

U svim porodicama zadarskog plemstva nalazimo .»Crne«, 
kako se već naprijed kod navedenih porodica moglo zapaziti. 
Navesti ćemo još samo jedan primjer. God. 1243. prodali su 
zajednički neki Zadrani svoju lađu Dubrovčanima." Gotovo 
kod svih prodavača možemo ustanoviti ime »Crna«, samo što 
su nam se imena iskrivljeno sačuvala. Prodavači su Prest sin 
Mateja Cerniše (»Sermize«), Ivan (Ivan): sin Madija od Mu- 
ruice, Dobren rođak Strisa, Valentin Mesov i Petar sin Jurja 
Crnje (»Creme«). Porodica Ivana sina Madija od Muruice ista 
je s porodicom Crna sina Vita »Moruice« ili Moruvića, 


3. Kad smo se nešto potanje pozabavili s motivom Grba 


u nazivima i imenima naprijed, učinili smo to i zato, da.nam 


bude jasnije, zašto se jedan dio Zadra zvao Grapi ili Gripi. 


God. 1314. prodao je Andrija de Raua svoju kuću u Zadru 
»in confinio Grappi sive Arsane«, u kraju Grapa ili Rašana."" 
U jednoj drugoj ispravi potvrđuje se, da zadarski ribari »de 
Gripo« imadu sv. Krševanu, crkvi sv. Krševana, od ulovljenih 
riba davati dio kao pojedinom ribaru. Bio je dakle taj kraj 
zadarskih Grapa ili Gripa posebno vezan na štovanje sv. Krše- 
vana, kojega su posebno smatrali svojim zaštitnikom. | 


Jedna vrata Zadra nosila su ime Belotina vrata, Kako je 
bio star taj naziv, vidi se po tome, što dolazi g. 1066. u ispravi, 


koja govori o osnutku samostana sv. Marije po Čiki, »sestri« . 


kralja Petra Kresimira"* Oni, koji su pomogli Čiki osnovati 
samostan, dali su samostanu crkvu sv. Marije »ante portam 
Bellate«, pred vratima Belote. Belota je dakako samo inačica 


44 Cod. V. 868. 388. 1266. : 

45 Cod. VIII. 203. 245. 1309. 291. 349. 1314. 
4 Cod. II. 101. 107. U pripisu. 

imena Beloša, Bele i sličnih oblika. Baš sam oblik Belote, 


imamo kod rabskoga priora Belote (Bellata) iz g. 1018." Za- 


darsko i rabsko plemstvo starinom je jedno pleme, a samo je 
pleme, što se već moglo razabrati, kudikamo više, nego da se 
iserpi u zadarskom i rabskom plemstvu. Plemići zadarski i 
rabski mogu g. 1178. u parnici za otok Pag, koju su zajedno 
vodili i dobili protiv Rogera Maurocena i njegove matere Da- 
rije, kazati: »Smatra se javnim i sigurnim, da su naši pređi 
dvije stotine godina i od toga više rečeni otok posjedovali«." 
Kad su se pak kasnije Rabljani i Zadrani mnogo svadili za 
otok Pag, uzeli su jedni i drugi sebi za obraničkog suca Fri- 
drika, kneza krčkoga, kao svoga »najposebnijega rođaka i pri- 
jatelja«."* Knez u presudi veli, da je presudio »više za dobro 
mira i srodstva nego po pravu«. Tada još nije bila izmišljena 
neistina, da porodica krčkih knezova potječe od rimske poro- 
dice de Frangepanibus, već je bila živa svijest o domaćem 
pripadništvu te porodice i njezinu plemenu. 

Pred Belotinim vratima u Zadru bila je i crkva sv. Mar- 
tina, zvana sv. Martin pred vratima grada, koja je pripadala 
samostanu sv. Krševana. Ta je crkva sv. Martina bila znatnija 
ustanova, te nije bila samo obična crkva, jer je oko sebe imala 
osam zgrada.“ Samostan sv. Krševana odnosio se prema sa- 
mostanu sv. Marije kao stariji brat prema mlađoj sestri, te su 
oni, na primjer, kad su ustanovljivali međe na posjedu u Petri- 
čanima, dijelili i crkvu sv. Petra tako, da je opaticama ostala 
crkva, a njima toranj. Zadarsko plemstvo bilo je jednako pa- 
tronom jednom i drugom samostanu. Zato je lako razumjeti, 
da je crkvama sv. Marije i sv. Martina na istom mjestu pred 
Belotinim vratima bio isti početak u zajedničkom kultu sv. 
Marije i sv. Martina, koji se općenito razvio kod Hrvata nakon 
pokrštenja. Sam sv. "Martin biti će onaj svetac, za kojeg svje- 
doči bizantski car Konstantin Porfirogenet, da ga Hrvati od 
svih svetaca štuju najviše. 

Isto »zadarsko« plemstvo bilo je u Barbatu kod Raba pa- 
tronom crkve sv. Martina, koja je bila usko povezana sa stol- 
nom crkvom sv. Marije u Rabu. God. 1237. patroni sv. Martina 
u Barbatu određuju, da se dohocima crkve sv. Martina, koje su 
uživali biskup i neki kanonici, imade popraviti stolna crkva 
sv. Marije."* Većinu patrona nalazimo među zadarskim plem- 
stvom, a prvi među njima Kristofor Maldenarov sin je Mal- 
denara »Zadrana«, koji se još zove i Maldo i Domald, te po 
porodičnom imenu Bračić.*"" To je prezime od jednog oblika 


52 Ljubić: Listine. 

imena Brakun, Brokun, koje se na latinski krivo prevodilo. ' : 


s Barba, pa su Barbati na Rabu i Pagu zapravo Brokunovci. 
Rab sam nije nego inačica Graba i Rava, a Grpe kod Barbata 
inačica Grba. Komorčar nad Rabom nazvan je po rabskim i 
zadarskim Komorčarima ili Komorićima, koji su se drugim 
imenom zvali i Slovinje. U prezimenu Komorčara imamo ime 
Komora, a u nazivu Kampora ime Kapor. 

Dio istoga plemstva nalazimo i među patronima sv. Mar- 
tina u Trogiru, koji je bio crkva prepošta trogirskog kaptola." 
Često ime Marin među patronima pokazuje, da se ovdje uz 
sv. Martina štovala i sv. Marija. aji 

Tako bismo sa zajedništvom kulta sv. Martina i Marije 
mogli poći i dalje, te doći i do Zagreba, gdje je crkvica sv. 
Martina pod biskupskim dvorom i stolnom crkvom sv. Marije, - 
koju je na mjestu stare crkve istog sveca podigao biskup Martin 
Borković, rječiti pomen prošlosti. . 

Ovo, što smo naveli, svjedoči, da mi naše »Zadrane« mo- 

žemo doista dovesti »dvije stotine godina i više« ranije od g. 
1178., ali im ovo određuje i mjesto, na kojem ih je zateklo već 
svitanje prvoga kršćanstva kod nas. Sad nam ostaje prema 
zadatku, da se riješi pitanje, zašto su zadarski Grapi još i 
Rasani. 
Budući se zadarski »Arsani« ili »Arsane« katkad zovu i 
»Arsanatus«, činilo bi se, da je naziv od riječi »arsenatus«, oru- 
žarnice za brodove, koju je Zadar sigurno imao. No nije tako, 
već to pokazuje, da je samo »arsenatus« bio u zadarskim Ra- 
sanima. , 

. Pop Dukljanin priznat je kao dobar geograf. On pripo- 
vijeda, da je veti kralj Budimir uređujući crkvenu hierarhiju 
u Hrvatskoj osnovao nadbiskupije u Spljetu i Duklji, a među 
biskupijama da je spljetskoj nadbiskupiji podredio i »Aurasa- 
nam, quod nunc est castellum Jadrae«, Rasanu, što je sada, 
gradac (stari) u Zadru. Orbini je preveo: »Aronsio, hora detto: 
Castel di Zara.«" Izgleda, da je Zadar obnovljen kraj već po- 
stojećih Rasana. : : i 

. Dakako Rasanima pripada spomenuta porodica Rava, u 
kojoj se ovo ime, do danas usčuvano u otocima Ravi i Rva- 
nju, opetovalo u imenima članova porodice. Rvanj jasnije po- 
kazuje, gdje je imenu izvor, jer upućuje na Hrva, koji je u 
sredini među Ravom i Grbom. Kuće Rava stajale su kraj sa- 
mostana sv. Krševana i hospitala sv. Martina.“ Ravi su veliki 
posjednici na Pagu. Tu je g. 1286. Andrija Ravov prikupio u 
kraju danas razvaljene crkve sv, Eufemije posjed Krasića ođ 
Paga, komu je zadarsko vijeće za neku kznu bilo zaplijenilo: 


5% Cod. V. 916. 451. 1267. : 
, Šišić: Letopis popa Dukljanina. Str. 306. 
% Cod. X. 346. 492. 1339. 

imovinu.“ Kraj istočno od Sv. Eufemije zove se i danas Ra- 


zanka, a naziv znači, da je pripadao Razanima ili Rasanima. 
Tamo se nalaze ruševine crkve sv. Andrije, kojoj po rečenom 
nije teško pogoditi osnivača. Sjevernije od Razanke nad samim 
Pagom leži Krisna zvana i Krsinka. Nazivne osnove inačice su 
s Rasom u Razanki, a pokazuju, da im je izvor u Hrisu, Hrsu, 
gdje je početak i Krasu kod Krasića. Barem su oni, koji su 


“tako ta imena snovali, da im u pojedinim imenima bude ozna- 


čeno i pleme, morali ih tako shvaćati. Da Grabovac i Grba 
južnije na Pagu također imadu vezu s Rasanima i Grabima, 
pokazalo se već kod »Garbonića«. 

U Ravanjskoj na Balenici pod Velebitom stajao je nekad 
samostan sv. Jurja od Koprive." Zadužbina je Rava, a to osim 
naziva pokazuju Sopanj nad Ravanjskom, Razanci na moru i 
Razanac na kopnu preko kanala. Sopi su blizi Ravima, te su 
među ostalim držali otok Rivanj ili Rvanj. Ime je od Sopora, 
te se veže na Kopora. Koprivom po nekom Koporu zvao se 
cijeli kraj pod južnim Velebitom, i sama rijeka Zrmanja. U 
Obrovcu je ime iste osnove bez prvoga suglasnika, kao i u 
Obrovici, kako se zvao cio kraj među Zadrom i Ninom. U Obro- 
vici je bio Koprag. Naprijed smo imali Opore i Oprine. Prema 
dosadašnjoj našoj historiografiji sve bi to bili ostaci Obara ili 
Avara, ali nije. Balen je inačica Belena. 

Po jednoj ispravi od god. 1289. susjedi su samostana sv. 
Krševana u luci crkva sv. Fuske, Miha sin Martinušev i Desa 
Selinić.* Sv. Fuska je sv. Crna, pa lako može označivati vri- 
jeme, dok su naši »Bijeli« i »Crni«, isti, štovali i Bijelog i Cr- 
nog boga. Posljednjeg je maknula sv. Crna. Svakako je sv. 
Crna svetinja »Crnih«, a iz plemena »Bijelih«. 

Nas više od sv. Crne privlači sv. Krševan, s. Chrysogonus, 
koji je posvetio sve oblike Hrisa i Rasa, uključivši, kako smo 
vidjeli, i Krisa i Kresa. Već ova služba sv. Krševana, koju su 
mu dali njegovi Rasani, upućuje, da su mu ovi osnivači, te da 
su prije njega tamo bili. Na Rabu i u Šibeniku istu je službu 
imao sv. Kristofor, na Krku opet sv. Krševan, od kojeg se 
usčuvala crkvica iz devetog vijeka, u Ninu i na mnogim mje- 
stima sv. Križ. 

Razišli bismo se od neposrednog puta naših razmatranja, 
kad bismo htjeli van Zadrana kupiti primjere imenog motiva, a 
što ga je u zadarskim Rasanima posvetio sv. Krševan. Ipak ne 
možemo ne spomenuti oblast Hrisovu (Chrisoua) sjeveroistočno 
od Cetine, gdje imamo Aržane i Rošnjače. Tamo negdje uz 
Cetinu do Hrisove i Kamenice bila je i Grabova, po istoj is- 
pravi od g. 1210., koja nam je usčuvana u slabom izvatku.*“ 


% Cod. VI. 561. 666. 1286. 
% Cod. III. 384. 441. 1235. 

#4 Cod. III. 82. 101. 1210. 


E, : Juraj Ćukis bo u 


Bez obzira, tko je bio onaj, po kome je prozvana Hrisova; ' 
vidimo, da Hris i njegovo pleme nijesu izmišljeni. Ne možemo ' 


dakako time još utvrditi lapidarno sačuvanu vjest, da se sedam 


banova pokoravalo Hrisu ili u drugom obliku, da je devet duž- 


deva bilo podložnih Krisu, ali se ne da tako jednostavno ni 
tvrditi, da je ta vijest povijesno bez vrijednosti. Napose se to 
ne može tvrditi s razloga, što bi među tim banovima bio ban 
Srbije ili Raške. To je ban nekih Rasana, koji su prije dobili 
svoje ime po svojim gospodarima, nego što bi bili »rasejani«, 
ili od Ilira ili od grada Raške. Mimo Raške i Rasana tamo su 
najčešći stari nazivi Rzavi i Krzavi. Rasko, najmlađi sin župana 
Nemanje, i u obliku Rastko ima ime, koje je nastalo od oblika 
Ras, inačice Rsa i Krsa. Uroš, često »Horossius« latinskih is- 
prava, a najčešje ime iste županske i kraljevske porodice,. vodi. 
k istom izvoru. Tvrdnje,-da je ime Uroš nastalo od mađarske 
riječi »ur«, jer Mađari imaju riječ »ur« za oznaku gospodina, 
ili od riječi »urešen«, ne mogu nikakovi auktoriteti ni staro- 
slovenske ni hrvatske lingvistike ni hrvatske historiografije 
ničim pokriti. To vrijedi i za cijeli njihov sistem tumačenja 
povijesnih imena po »značenju«. ' 

4. God. 1335. navode se u Drasanima, koji su bili negdje 
u okolici Tuklečana, kao susjedi Stjepan de Rasolo, Petar de 
Rosa i ostavina Filipa de Rosa.* Na Ižu porodica. de Rasolo 
također međaši s porodicom de Rosa. Samostan sv. Marije bio 
je dao svoju zemlju na Ižu iz dijela Maroju, šinu Mihovila: de 
Rosa, i njegovu rođaku Nikoli, sinu Radoslavovu, župniku crkve 
sv. Petra na Ižu. Tri godine kasnije daje Stjepan, sin Radova- 
nov, svomu sinu Petru zemlju do crkve sv, Petra na Ižu uz 
vinograd Marojev i vrt Mihajla Rasića (Rasich).% 

Porodice de Rasolo i de Rosa bile su očito jedna porodica, 


a oblici njihova prezimena, pod kojima dolaze u ispravama; 


romanizirani su narodni oblici. Skraćen narodni oblik jest Rasić 
ili Rosić, a puni Krasić ili Korosić. Kod oblika de Rasolo svr- 
šetak Rasića preveden je kao deminutiv, dakako krivo, pa ova- 
kovi krivi deminutivi već po sebi redovito otkrivaju prvotni 
svoj narodni oblik. U Drasanima g. 1280. porodica dolazi pod 
oblikom de Rasela."“ Kod oblika de Crasolo vidi se jasnije puni 
oblik Krasić." Stjepan de Rasolo ili Crasolo sin je Maura. 
eFrviput se javlja g. 1315. God. 1339. prodao je svoju kuću u 
u mein Bit će, sudeći po godinama, sin Stje- 
pana Maurova Stjepan de Rasolo, koji u ispravama vosliie god. 
1362. dolazi kai tribun Zadra." roli E 5 PE 

Matej sin Ivana de Rasolo prodao je svoju kuću u Obrovcu. 
£. 1340. Vitu, sinu Stjepana Rusova, Za oba se veli da su Za- 
drani. 
= Raštane među Tinjem i Goricom odgovaraju starim Koru-: 
šanima ili Korašanima. Dolaze i kao Krasani i Kresani. Posjed. 
su samostana sv. Kuzme i Damjana, ali blizini Krasića ili Ko- 
rosića upućuje, da je to nazivanje s posjedom od njih. 

Iz isprava o ostavini Filipa, sina Mihajla de Rosa, sazna- 
jemo mnogo o posjedila te vrlo bogate porodice." Po oporuci 
Filipovoj imetak je imao zapasti Filipova sina Nikolu, kćer: 
Perušu i ženu Dobricu, ali kad je Nikola umro, prodao je Fili-- 
pov brat Petar veći dio imovine Mihajlu, sinu Mateja de Rosa. 
Po oporuci je žena Filipova imala dobiti posjed na otoku Viru. 
Tu Rasovača čuva ime porodice još danas. Dvor Filipov u Za- 
dru bio je do crkve sv. Vita. Među međašima je i Petar, Filipov“ 
brat. Na glavnom trgu kraj crkve sv. Petra imao je dvije kuće, 
a međaš mu je Mihajlo de Rosa. U ulici Bekara (in confinio 
Beccario) međašem mu je Nikola, sin Vučine Martinuševa, 
a kod Posterule uz druge brat Petar. Kod Kastela međaši su. 
mu bili Poletići. : 

Kao ostali zadarski Rasani i de Rosa bili su posjednici na 
Pagu na više mjesta. U samom Pagu uz kuće Filipove spominje: 
se »locus comitatus Corcule«. Izgleda, da se pod tom oznakom. 
krije zajedničko mjesto plemena Korosića uključivši sve paške 
Rasane. Na teritoriju kotara ninskog imao je Filip posjeda na 
pet mjesta. Posjed Korosića u Petričanima spominje se raz- 
mjerno često. 

Porodica Korosića ili de Rosa javlja se u spomenicima i 
pod oznakama de Resti i Scolatura. To je lako razumljivo, jer 
je oznaka de Rosa ili Korosić zapravo bila preširoka. Naziv de: 
Resti potjecat će od Kresta de Scolatura."“ Krest je bio među: 
onim Zadranima, koji su bili pokušali, da grad oslobode mle-: 
tačke vrhovne vlasti. 

Godine 1236. samostan sv. Marije davao je neke zemlje-. 
u Brestu, danas Briševu, iz dijela. Kod toga kao svjedok bio je 
prisutan Ivan sin Vita »Choressa«, Koresića."“ U jednoj ispravi 
dvadeset godina kasnije potvrđuju »sinovi Koreše« Pavao i 
Diminko i njihova mati Stana pred duhovnim svojim ocem. 
zadarskim nadpopom Rastišom jedan vrt, koji je Stana bila 
namijenila samostanu sv. Platona, samostanu dominikanaca, 
jer je taj preuzeo imovinu samostana sv. Platona." Ime Rastiše- 


71 Cod. II. 180, 182. 1183.; 207. 219. 1188.; Cod. X. 377. 531. 1340. 
72 Cod. X. 168. 226. 1335.; 281. 376. 1338. 

78 Cod. VII. 364. 408. 1300.; IX. 258. 314. 1326.; XI. 304. 400. 1347. 
7 Cod. IJI. 297. 338. 1231. 

75 Ljubić Šime: Listine. Str. 68. 1247. 

78 Cod. IV. 5. 6. 1236.; 6. 7. 1236. 

77 Cod. V. 538. 4, 1256. 

«od osnova je Ras, te nadpop Rastiša nije bio samo duhovni otac, 
“nego i član porodice sinova Koreše. 


. U Cerodolu među Brestom i Petričanima imao je samo- > 


stan sv. Krševana posjed, od kojega su neke zemlje imali na 
uživanju Bratoslav sin Kresa, Krasonja sin Grubonje i Kra- 
sonja sin Dominika." God. 1294. spominje se u Cerodolu vino- 
grad Petra sina Krasonje, a g. 1312. Krasonje i .Dese, sinova 
Petra, i njihove sestre Dminke." Kaže se za njih da su Za- 
drani. Drugi »Krasinja«, koji se također navodi kao Zadranin, 
imao je sina Grisana. To je ime kao Krisan. U Zadru je bio 
posjednikom »ad Virrullas«, što će značiti u Virićima.*“ U Cero- 
dolu je Grisanova ili Gresanova udovica Benedeta prodala vi- 
nograd, koji je imala uz »nasljednike« Petra Krasovića i zemlju 
samostana sv. Demetrija, Krševanu Gramačiću. Nasljednici su 


Petra Krasovića spomenuti sinovi i kćer Petra, sina Krasonje.. 


Iz istog plemena zadarskih Krasića jest Simon sin Kra- 
Vita.“ Nose pridjevak »Beccarius«, Bekar, po kraju u Zadru, 
su njegovi nasljednici međaši kuće Filipa de Rosa kod sv. 


Vita." Nose pridejvak »Beccarius«, Bekar, po kraju u Zadru, . 


gdje im je bilo sijelo. Simonov otac Krasonja bio je također 
ugledan ninski plemić. Za plemićke gospodare Nina vrijedi isto, 
što i za Rabljane, da su istog plemena s plemićima zadarskim. 
God. 1276. piše papa Ivan XXI. dajući upute zadarskom. nad- 
biskupu, kako da se pomogne dominikancima u Ninu, da su 
Marko i Mihajlo, »zvani knezovi«, Miroslav, Krasonja i Buče, 
»građani ninski«, razvalili dominikancima u Ninu dio samo- 
stana.** To su ninski Krasići, koji su ovako mislili spasiti svoj 
samostan sv. Marije Mljetske, u koji su ušli dominikanci protiv 
njihove volje. : 
Među zastupnicima kraljevskog Belgrada god. 1076. n 
sastanku izaslanika Zadra, Spljeta, Trogira i Belgrada dolazi 


iza Grgura, brata biskupa Presta, Drago de Crastina."" Saču-' 


vala se vijest, da su crkvu sv. Mihajla na Pašmanu s posjedom 
g. 1092. darovali samostanu sv. Krševana u Zadru biogradski 
biskup Prest, njegov brat zadarski prior Majo i neki njihovi 
nećaci, među njima i Drago." Drago je i sam kasnije bio prior 
Zadra. : 


Naziv de Crastina nije ništa drugo nego porodična oznaka 
Krastina ili Krasina. Umetanje je slova »t« kod ovog oblika, 


78 Cod. VI. 191. 218. 1277. 

7% Cod. VII. 156. 176. 1294.; VIII. 258. 305. 1312. 

8% Cod. VI. 580. 686. 1290. 

a i uopće u imenima uz slovo s često. Rod dakle .biogradskog 


biskupa Presta i zadarskih priora Maja i Draga jest rod Kra- 
sine. Nije teško utvrditi još dalje, bez obzira, što je već rečeno 


o Rasanima i Krasonjama, da je to središnji rod »zadarskog«, 


a sada dakako i »belgradskog« plemstva. Iz jedne bilješke, koja 
se sačuvala na listu isprave o Kamenanima g. 1166. saznajemo, 
da su u vrijeme priora Draga i Vitače, dakle oko g. 1100., neki 
htjeli samostanu sv. Krševana oduzeti jedan dio dara biskupa 
Presta i priora Maja. Tad su s opatom Majom na otok pošli 
priori Drago i Vitača, sudac Desinja, Kando Bodanić, Crnota, 
Slota i drugi, te su uspostavili prvotne međe. 

Jednaki se spor ponovio g. 1133.* Opat Andrija i »advokat« 
Sv. Krševana Petar Bergul tužili su one, koji su izmijenili me- 
čaše, i one, koji od zemljišta, koja su uživali nijesu ništa sa- 
mostanu htjeli davati. Nakon izrečene presude »velikim ve- 
seljem« pošli su s opatom Andrijom na otok sudac Petrača, 
njegov bratić Petar Savarić, Majo Komorčar i Petar Bergul, 
te.su međe, »koje su potvrdili pređi ili oci njihovi sami naj- 
većim marom ustanovili i pohvalili njihovu odluku«. Bergulu 
je ime ostalo u Brguljama na Molatu, a možda i u Brganki 
sjeverno od Biograda. 

Na samom Pašmanu, gdje su bile darovane zemlje, Raso- 
vica i Rsevo nad Kruševom i samo Kruševo, u komu je Krus 
samo inačica Krsa, čuvaju imena inačice porodičnog naziva 
biskupa Presta, njegove braće i rođaka. 

Biskup Prest »i njegov brat« Drago »Castriza« sudjelovali 
su i kod osnutka samostana sv. Ivana u Rogovi kod Belgrada, 
kako se to vidi iz navoda njihovih imena na povelji kralja 
Petra Krešimira o osnutku samostana. Dok je kralj novom sa- 
mostanu dao svoj dvor u Rogovi, oni su s 'privolom naroda 
samostanu dali crkvu sv. Kuzme i Damjana na Pašmanu za- 
jedno s posjedom te crkve. 


U kraljevoj povelji porodično ime Drago navedeno je 


krivo »Castriza«, mjesto ispravno »Crastiza«, a to je ili Kra-, 


stiša ili Krastića, zamjena za Krasić. Pogrješka se ustanovljuje 
prema prije navedenoj ispravi i nazivima, koji u kraju nji- 
hovih posjeda čuvaju njihov rodni imeni motiv. Približujemo 
se misli, da je to i rodno ime kraljevske porodice. 

Rasevac južno od Biograda i prije spominjani Raštani sje- 
verno kod Gorice sad su nam razumljiviji. 

U međi posjeda samostana sv. Kuzme i Damjana na Pa- 
šmanu g. 1216. dolaze zemlje Girice i Girarda »Riculi« u Tri- 
sinu ili kraj Trisina.** U Zadru g. 1193. spominje se kuća An- 
drije »Girrize«, koja je stajala na odličnom mjestu kraj dvora 


% Cod. II. 101. 107. Dodatak. 
#7 Cod. II. 40. 40. 1133. 
8 Cod. III. 124. 141. 1216. 

Rogera Maurocena.** G. 1217. pripovijeda Vučina Madijev, da 
je prije dvanaest godina prodao samostanu sv. Kuzme i Da- 


mjana zemlje u Rogovi, koje je kupio od djece i udovice An- 
drije »Girize« uz posjed nekad kneza Damjana, te jednu zemlju 
uz Krševana Grdoševa (Girdosi)." »Riculi« su Risići, Hrisići, a 
»Girize« Grisi. Krševan zamjenjuje Krisa. Na ova imena upu- 
ćuje i naziv Trisina, jer ime Tris prati Krisa, odnosno Tres 
Kresa, a oblik potiče od Stresa nastalog od Hresa, 

Imali smo naprijed Rastišu Virovića i Radoša Hrisića 
(Chircich)."“ Rastiša je ime osnove Ras. Radoš Hrisić spominje 
se mnogo kasnije u već navedenoj ispravi od g. 1238., ali za 
konac negdje dvanaestog vijeka, kao Radoš Hrističić (Christi- 
cic). Bit će, da njegovoj porodici pripada Milonja od roda 
»Criscelzo«, Krisela, koji je bio prisutan u parnici Brukone sa 
samostanom sv. Dimitrija i Tome na strani Brukone g. 1189.% 

U Drežniku, gdje dva Bročanca i drugi nazivi upućuju na 
rod Brokuna, nalazimo po ispravi od g. 1292. Krisiće (Crisich), 
a današnje Kršlje pokazuju drugi oblik Krsela."“ Skok je doduše 


velik, ali ne neopravdan, jer spomenuti Brukona vodi svoje 


parnice u zajednici sa Sracinom, ocem kneza Domalda, a ro- 
đaci Domaldovi g. 1253. dobivaju darovnicu, u stvari vjero- 
jatno samo potvrdu, na Drežnik." . ' 

5. Još nešto treba nam dodati k onome, što smo naprijed 
govorili o zadarsko-tinjskim Belošima, čim ćemo opet izići iz 
užeg zadarskog kruga. 

God. 1328. prodao je Pribinja, sin Petronje, »građanin i 
stanovnik Nina iz sela Slivnice«, spominjanom Črnu Pilošu ili 
Bilošu neke zemlje kod Slivnice."" Kao međaš kod opisa pro- 
dane zemlje dolazi Črnov stric župnik sv. Stjepana u Zadru 
Marin, pa se po tome vidi, da zadarski Piloši- Biloši nijesu 
ovamo došli istom ovim kupom. 

Okolnost, da su zadarski Beloši kod Slivnice bili od starine, 
jest važna za njihovu prošlost već obzirom na samo mjesto. U 
Brdu kod Slivnice bili su dvorci i kralja Petra Kresimira i 
djeda Hrvata Ivana Drusenića, te je prvi svoj dvorac poklonio 
samostanu sv. Marije u Zadru, a drugi samostanu sv. Krše- 
vana."7 

Ali od Slivnice, kojoj ime znači isto, što i Slavnica, još je 
jedan put za. upoznanje starine zadarsko-tinjskih Beloša, koji 

nam je naziv dakako stvarno već postao preuzak, U međi Črnova 
posjeda spominje se zemlja »nekad Slavogosta od Posedarja«. 

Slavogost od Posedarja i sam je po rodu bio Beloš, te kon- 
cem dvanaestog i početkom trinaestog vijeka predstavnik Be- 
loša, među kojima su bili i njegovi susjedi kod Slivnice Biloši. 

Župan Slavogost dolazi u sačuvanim spomenicima prviput 
g. 1188. na povelji Bele III., kojom potvrđuje posjede samo- 
stana sv. Kuzme i Damjana s hrvatskom oznakom župan (Sla- 
vogost iupano)."" Da je bio krbavski župan, saznajemo iz po- 
velje vojvode Andrije g. 1198. izdane istom samostanu sv. 
Kuzme i Damjana." U ispravi od g. 1191., koja govori o ome- 
đašenju Labina sjeverno od Trogira, Slavogost dolazi s dodat- 
kom »Albus«, Bijeli.“ To mu je plemenska oznaka prevedena 
na latinski. Pa ' 

God. 1219. dobili su župan Slavogost i Dragoslav od kralja 
Andrije potvrdu na veliko vlastelinstvo Posedarje, koje su već 
držali na osnovu povelje kralja Bele III." Jedno je imanje no- 
silo ime Blašani. Puniji oblik glasio bi jamačno Belašani. 

Slavogost je bio glava Dragoslavića ili Draginića, koji su 
u Zadru bili brojno zastupani, gdje su među njima bili naj- 
odličniji Nosdronići. Dolaze i u zadarskim Rasanima. 

Ako gledamo na današnje krajevno nazivlje, vidimo, ća 
sav kraj od Kašića, koji su stajali na međi posedarskog vlaste- 
linstva, na jug nosi ime Biljana. Kraj od Kašića na zapad zove 
se Veljani. 

U zrmanjskom kraju u staroj Koprivi ili pravo Koporovoj 
Bilišani među Obrovcem i Bogatnikom samo su zamjena za 
Belošane. Kopor u Koprivi i Obor u Obrovcu jedna su veza 
više, koja veže ove »Biliše« s Belošima. No ii Greb je bio ovdje, 
jer se brda nad Bilišanima zovu Greblje, a kako u Repišću pod 
Grebljana imamo inačicu Greba u obliku Rep ili Repoš, po- 
tvrđuje se imeno porijeklo naziva. Krupa je više pod Velebi- 
tom, a u nazivu je samo tvrđi oblik Gruba. 

Da su naši zadarski Beloši bili u ovom kraju, potvrđuju. 
nazivi kao Komašezi, Komažec i slični, kako ih nalazimo u 
kraju između Parčića i Žegara i drugdje. Oblici tih naziva pače 
pokazuju tragove gradskog latiniziranja. Komaše i Kamaše u 
porodici zadarsko-tinjskih Beloša spominjali smo naprijed. I u 
tuđinski prekrojenoj im odori Capilleti pokazivali su Kapiće ili 
Kaporiće. Ovdje nam ta tuđinština u Komašezima dobro dolazi. 

Kad se kraj na gornjem toku Zrmanje zove Komom, tad 
nam je po rečenom poznat i izvor toga naziva i njegovo po- 
vijesno značenje. Tu se od stare županije Luke obrazovao 


, 

distrikt značajnog naziva Odorija od imena Odor, Hodor. Ime, 


koje je poteklo od Hotora, usčuvalo se u inačici osnove Ot, | 


Hot, u Otonu na lijevoj strani gornje Zrmanje. Za Svinigrad, 
kasnije prezvan Zvonigrad, sačuvala se vijest iz konca prve 
četvrti trinaestog vijeka, da je u njem 'bio gospodar Busen 
(Buysenus, nobilis vir de Luca in Suinigrado).'" Busen je brat 
kneza Domalda, sina Sracinova. 


Kod Nunića je selo Bjelina, od kojega zapadno imamo Bi- 
linu i planinu Bjelinu. : 

Glavni su posjednici u krajevima na Zrmanji sa središtem 
u Obrovcu bili po sačuvanim vijestima Gusići. No Gusići spa- 
daju također u zajednicu »zadarskog« plemstva. Više porodica 
Gusića bilo je u Zadru. Porodica Ivana Gusića imala je u Za- 
dru kuću u kraju crkve sv. Vita, Oni su patroni crkve sv. 
Petra u Bubanu kod Tinjske Gorice, a tu je bio njihov stari 
posjed, jer Buban je njihovo ime.*“ U Gatskoj opet našli bi uz 
Gusiće »Zadrane«. God. 1278. prodali su Gusići krbavski župan 


Matej i njegov brat Bartol sinovi Grubeše od svoga posjeda 


Kruševa jedan dio Zadranima Kosu Saladinu te Damjanu i 
Grguru, sinovima Barta Sloradića%* U Obrovcu je stanovala 
Branica, kći Vita Sloradića. Imala je velike posjede u Zadru, 
na otocima, u Kamenanima, obrovačkom / vladanju i drugdje. 
Imetak je ostavila većinom crkvama i samostanima, a za izvr- 


šiteljicu svoje oporuke odredila na prvom mjestu Bunu udo-. 


vicu Lovre Sevalića (de Zeualis), zadarskog plemića. Zevelinac 
među Obrovcem i Novigradskim zaljevom pokazuje, gdje je 
kod Obrovca bio posjed te porodice.' 


6. Međaš samostana sv. Krševana u zadarskim Rasanima 


Miha, sin Martinuša, unuk je kneza Vučine. Otac Milin Mar- 
tinuš bio je god. 1240. u parnici za Sušan jedan od tri suca, 
koji su u parnici sudili, te se u sačuvanoj presudi navodi kao 
sin kneza Vučine. (comitis Uocin).“" Druga su dvojica sudaca 
bili Jurislav sin Stepa od zadarsko-korinskih Lapčana i Pavao 
sin Lampreda iz porodice priora Lampreda, ali se samo Mar- 


tinuš navodi kao sin »kneza«. No Vučina nije bio knez u Zadru, 


nego u Trogiru. 

Sačuvao se kratak izvadak jedne isprave od god. 1263., 
kojom su trogirski biskup Kolumban, potestat trogirski Stjepan 
sin Martinuša, »Nikola« i nadstojnica trogirskog ženskog samo- 
stana sv. Dujma Draga svjedočili, da je trogirski knez Vučina 
Pred 50 godina u trogirskoj crkvi sv. Dujma bio pohranio svoje 


1?" Sabo: Stari gradovi. Str. 210. 

svečano odijelo." Nikola je iz originala u izvadak preneseno 
ime »Micha«, kako se Miha Martinušev redovito zvao. Stjepan 
je Mihin brat, a umro je bez muške djece ostavivši kćer Mi- 
haču.“ Treći je brat nosio djedovo ime Vučina. Njegov. sin 
Federik bio je zadarski sudac.“ Mihin sin opet je Vučina.i'! 
Ovoga Vučine sin nosio je ime Nikola,“? Sudeći po unukovu 
"imenu i obliku iz spomenutog izvatka, te da su se 'imena u 
porodici opetovala bio je Miha zapravo »Mika« crkveno doista 
Nikola. 

Od posjeda Mihe Martinuševa i njegove porodice među 
Zadranima možemo spomenuti njihove posjede u Raši i kod 
Tuklečana.““* Ova Raša bila je u kraju Veljana ili Beljana, 
Suhovara i Kašića, gdje na stari naziv opominje Rašinovac. 


Porodica Mihina dakako je i porodica trogirska. Iz god. 
1290. usčuvala se isprava o jamstvu, koje su mnogi plemići 
“dali za sinove Jakoba Peča (Petii) iz Trogira Petra, Luku, Zana, 
:Martinoša i Margarita, da ih vijeće trogirsko pusti na slobodi.!:* 
Prvi je jamac bio Vit sin Črna Mrgova iz Zadra za sebe s 500 
libara, a za »gospodina« Mihu Martinuševa s 1000 libara. Kao 
jamci redaju se dalje plemići zadarski, rabski, krčki, među 
kojima su i krčki knezovi Zane, Dujmo i Leonard, Vučeša sin 
Budislava od Bribira, plemići trogirski i spljetski, Izgleda, da 
su ta jamstva dana ne samo iz političkih razloga, nego i po 
plemenskoj i rođačkoj dužnosti. 

Spomenuti Jakob Pečev dolazi god. 1267. među patronima 
već spominjanog trogirskog sv. Martina.5 Uz Jakoba se tada 
navode kao patroni kasniji trogirski knez Marin sin Amblaša, 
Dujmo de Cega, Valentin sin Petra Basana, Luka sin Teodosija 
i Deša Amblašev. To su bili samo predstavnici patrona, koji su 
sklopili ugovor, da se crkvena kuća podigne na više. Otac je 
.Jakobov Peč (Pecce) Teodosijev.“'* Bratstvo patrona sv. Martina 
u Trogiru jest i bratstvo Mihe Martinuševa i njegova djeda. 
trogirskog kneza Vučine. ' 

Miha Martinušev bio je vanredno ugledna osoba. Vidi se 
“to po tome, što je on imao vrlo važnu ulogu g. 1274. kod skla- 
'panja mira između Omišana i Mlečana, a g. 1277. između Tro- 
girana i Spljećana.t7 U ispravi o miru između Omišana i Mle- 
taka navodi mu se porodično prezime »Bechec«, Bečec ili Bečić. 

Osnova je ista kao kod Peča. Vidimo to i po tome, što se Mi-- 


hina porodica zove i de Pechac, Pečac, i de Pechiar, Pečar.t1* 

Vučina je prema svjedočanstvu svojih unuka svoje svečano 
odijelo ostavio u crkvi sv. Dujma u Trogiru g. 1213., što znači, 
da je već tada bio trogirskim knezom. Iz nedatiranog pisma. 
dubrovačkog kneza Zolovela »Velcino Spalatensi potestati et. 
'Traguriensi comiti« razabiremo, da je jedno vrijeme bio za-- 
jedno spljetski potestat i trogirski knez.“* Vučinu su naši po-- 
vjesničari nepravom zamijenili sa spljetskim knezom Busenom. 
(Buissenus, Buusinus), a od obojice su nepravom načinili Vi-- 
šena. Isto se tako nije gospodar Svinigrada ili Zvonigrada na: 
Zrmanji zvao Višen, nego Busen. Busen je bio brat kneza Do-- 
malda. Kralj Bela zove Domaldova brata »Boyzen« i »Boyzin«, 
što je Bosen, Bosin.:* Istina je, da je porodica Vučine bila u: 
srodstvu sa Šubićima, ma da nam je to srodstvo pobliže nepo- 
znato. Tako i Vučeta, sin kneza Budislava od Bribira daruje“ 
g. 1275. Mihi Martinuševu (Micha Pechiario) »Zadranu« svoje- 


zemlje u Rašici »iz same ljubavi«, a na srodstvo se ima svesti | 


i Vučetino jamstvo za trogirske Peče, za koje je Miha prvi' 


jamčio.'"* Knez Vučina još je od kralja Mirka bio dobio Drid,. , 
u koji je posjed po smrti Vučininoj htio ući Budislav, kad je“ 


vojvoda Koloman Drid dao trogirskom biskupu.?? da 


Drugi Vučina, koji privlači našu pažnju na spljetsko-- 
poljičko plemstvo, jest Vučina sin »Witi« ili »Biti« »Nasi- 
torti.«"** Navedene isprave govore o parnicama, koje je ovaj: 


Vučina vodio sa spljetskim ženskim samostanom sv. Benedikta: > 


i njegovom nadstojnicom Kačom za zemlju »in. Dillato subter: 
vipera, quod Lugoperscina vocitatur«, u Dilićima pod Oporom,. 
koja se zove Operščina lug. Ovaj Opor bio je u Poljicama. 

Ma da je Vučina s opaticama sv. Benedikta vodio parnicu,, 
on je, svakako prije toga, bio »advokat« samostana sv. Bene-- 
dikta."* Tu je službu imao u vrijeme spljetskog kneza Ivana. 
Budkova, predšasnika Grubeše. Vučinina služba »advokata« 
nije značila samo zastupanje pred sudom, nego je on po toj: 
službi uopće bio službeni zaštitnik samostana. Da bude za to: 
osposobljen, morao je biti iz plemena zaštitnika ili patrona sa-- 
mostana. 

Vučina nije bio »grbava nosa«, kako bi se pogrješno pre-- 
vela njegova oznaka »Nasitorti« nego je latinska oznaka krivi: 
prijevod njegova porodičnog imena Garbanos ili Garbanosić,. 


Lošić ABENLEN 


118. Cod. VII. 25. 31.; X. 144. 200. 1335. 

11% Cod. III. 182. 208. 

120 Cod. IV. 338. 383. 1249.; 405. 467. 1251. 

121 Cod. VI. 112. 126. 1275. i 

122 Cod. III. 231. 258. 1226.; 249, 278. 12217. f 
š 128 Cod. II. 208. 221. 1188.; 323. 348. 1200. Dodatak. Str. 389. 1200.. 
ia 14 Cod. II. 54. 57. 


Beloši i Rasani ili Krisi. 85 


nastalog od imena Garbanoh, kako smo imali u Zadru. Da li je 
to slučaj, ili je u stvari kakova bliža veza? 

Spor, kod kojega je Vučina nastupio kao zaštitnik samo- 
stana, bio je zametnut o zemljama zvanim Pod Kilakom (Pot 
Cilco) ostavljenim samostanu od popa Crnote u vrijeme spljet- 
skog priora Črnehe, bana Beloša, nadbiskupa Gaudija i kralja 
Gejze, te prije od Crnotinih pređa. Sama je presuda izrečena, 
dok je Sedina Kasarić (Casarius) bio advokatom, a Vučina je 
kasnije nastupio uz drugog advokata Petra Grgurića (Girgu- 
relli) kod ustanovljenja međa. 

Lako je dokučiti, da pop Crnota i njegovi pređi i »zaštit- 
nici« samostana, pa i Vučina sin Vita Garbanosića, pripadaju 
istom rodu sa spljetsko-poljičkim (i trogirskim!) Crnotićima. 

Bratski samostan opatica sv. Benedikta jest samotan sv. 
Petra kod Zelovića osnovan po Petru Crnom, sinu Gomaja ili, 
što bi bilo izvornije, Gomara. Crni se zvao po porodici naprosto 
zato, što je postojala i porodica Belog Petra. Niti je Petar Crni 
“bio «crn«, niti je Petar Beli bio »bijel«, već nam je i ovo razli- 
kovanje i, što se u njem iz davnije prošlosti krije, poznato iz 
.Zadra. I 

God. 1187. tužio je Crnja sin Hrapa ili Krapa (filius Chrap- 
pe) samostan sv. Petra »de Gumaio« za zemlje od Belaja do 
:zida kod mosta. Za samostan je, budući je samostan bio u po- 
sjedu, položio prisegu Dalmas, župan sv. Petra, »Talmatius 
sancti Petri iuppanus«.' 


10m imenu, no rog 
rinjane Tamo ja + Hatun 
su prilog više, ća ss kod 
ix, voć ća j2> cnako, kako jo na- 
j> kilo u Zadru kod zadarskih Cramni 


korjsn vuče »Prestancije« otac 
takovo ja i svega 
«ili »Latini«, jor jo to 


86 Juraj Ćuk: 


Vučina Vitov ili Bitov izdao je g. 1208. u Spljetu ispravu;, - 


kojom je svjedočio, da je bio prisutan u sudu spljetskog kneza. 
Grubeše i bio pristav, kad je taj presudio između Nikole i 
njegovih sestara Dabre i Tihe, koja je bila u Zadru, za zemlje 
u Kilaku.“" Vučina je podijelio zemlje u prisutnosti Dese Ma- 
rulića, Andrije Guseva i sinova Rusina. Dabra je bila udata za 
nekog Karasa. Vikarom je bio Dobre Karosić. 

U parnici sa samostanom sv. Benedikta g. 1188. Vučinu je 
zastupao Dragutin sin Dabrana Gumaja. Među potpisnicima 
isprave dolazi kao župan (iupanus) Draguš. Naši historici, koje 
je porodica Gumajeva zanimala, tvrđe, da je Gumaj Roman, 
te su mu našli i ime »Geminijan«. Među drugim osobama, koje 
se navode, jesu spomenuti Talmas, Petar Rusinić, Petar Stre- 
zov, Dabro Marov i naprijed spomenuti: Nikola Kalanić. 

Kod parnice samostana sv. Mojsija i sv. Petra g. 1106. na 
strani samostana sv. Petra dolazi svećenik Ivan de Kerna, pra- 
vije Cerna, porodice Crnje.!s Crnje su dugo u dvanaesti vijek: 
držali priorsku čast u Spljetu. Prior Črneha i njegov stric Čr- 
neha bili su od pomoći časnoj nadstojnici samostana sv. Bene- 
dikta Mariheni, kad je uređivala nastambu svoga samostana 


u Spljetu kraj dvora »Grimaldi«." God. 1142. piše kralj Gejza. - 


II. Črnehi pismo, u kome se zahvaljuje na sažalnici zbog smrti 
oca kralja Bele II, i čestitci za stupanje na prijestolje, te šalje 
zakletvu na križ spljetske crkve (dan od Kolomana), da će ču- 
vati slobodu Spljeta.!s ' 


Prior Črneha imao je sina Karusa, kojega su dva sina, 
Susal i Črneha, postali redovnici samostana sv. Stjepana.!'** 
Karus je kratko vrijeme poslije Črnehe bio također spljetskim+ 
Priorom. Osnivač je porodice Karusića. Ime je inačica Karasa, 
Korosa, Krasa. Ono je dakako u porodici opetovanje od pređa, 
a da je to ime u starini u plemenu imalo svoje znamenovanje, 
pokazuje, što se kosa, koja zatvara Poljice od mora, zvala po 
tom imenu Krasom. X 

Za vinograde na Krasu vodio je parnicu g. 1251. spljetski 
nadbiskup Roger s Nikolom »sinom« Petra Bijelog (Beli Petri), 
a još prije nadbiskup Rajnerije s Nikolinim djedom Nikolom.s? 
Ustanovljene su među »ex parte Dalmisii«, uz Dalmisane, na 
potok Morovu, te od strane spljetskih zemalja na more. Isti 
Nikola Belog Petra (Bellipetri) bio je g. 1273. prisutan, kad je 
spljetsko vijeće dalo samostanu sv. Benedikta komad gradske 
zemlje u Brdu kao odštetu za neke zgrade kod gradskog zida, 


127. Cod. II. 70. 80. 1208. 

8 Cod. II. 12. 16. Oko g. 1106. 
'*? Cod. II. 28. 30. 1119. 

15 Cod. II. 49. 49. 1142. 

131 Cod. II. 64. 63. 1150. 

koje je samostan sv. Benedikta po odluci vijeća predao samo- 
stanu sv. Petra Gumajeva.i?3 

Petar Beli biti će ista osoba s Petrom Bela, koji je uz priora 
Vitalisa i druge g. 1076. zastupao Trogir na sastanku gradova 
Zadra, Belgrada, Spljeta i Trogira, kad su pozivanje Normana 
u Dalmaciju osudili kao veleizdaju. Dvadeset godina kasnije 
spominje se uz priora Draga,'“ ' 

God. 1176. »Sclaui Adrianiki«, Adrijanić, i to Prodan sa 
svojim rođacima »Slavenima« i nek »Latini«, koje su pred- 
stavljali Jakob Aprić, Dabral Kasar, Prodan Cikola, te Pavao 
i Nikola Kalonići, počeli su od samostana sv. Petra Gomajeva 
tražiti zemlje u Stipici, jer da ih te pripadaju po njhovu brat- 
stvu.'“" Samostan sv. Petra zastupao je župan 'Talmas (iuppa- 
nus) kao župan bratstva i po njegovoj odluci (de voluntate uni- 
Yersorum parentum). On je tužiteljima odgovorio, da je zemlje, 
koje traže, samostanu darovao knez pomorski Rusin (Rossene 
moristicus) i darovanje njegov sin Petar Slovinja po očevoj 
smrti opetovao, a njihov stric Petar Slavić (Slauzo) da je daro- 
vanje potvrdio. Samostanu je posjed potvrđen na licu mjesta, 
a kod toga je svjedočio župan (iuppanus) Draguš Dabrana Go- 
majeva. 

Spomenuti Slavić nije drugi, nego onaj, koji je 1072. s bra- 
tom Petrom, županom Sidrage, nadario samostan sv. Krševana 
u Zadru sa zemljama u Obrovici. Po drugoj ispravi od iste 
godine to su učinili ne samo Slavić i Petar, koji sada dolazi uz 
dodatak »Grimella«, nego i ostala »braća« Sovina i Desemir,1s% 
Samostan sv. Marije na istom mjestu nadarili su Petar sin Se- 
mivita i sinovi. Korina s rođacima. Zemlje su samostani sami 
morali do kraja dijeliti, zbog čega su došli u spor, pa su podije- 
lili i crkvu.'" Sv. Petar je svih ovih dobročinitelja zaštitnik, 
njemu su posvećene njihove crkve, njegov je samostan u Zelo- 
viću, njegova su imena. 

O osnutku samostana sv. Petra kod Zelovića usčuvali su 
se jedna isprava i vrlo dragocjen regest o načinu, kako je samo- 
stan došao do svojih zemalja.“ Tu se veli, da su zemlje u Tr- 
steniku do Tugara darovali pomorski knez Rusin i kralj Slavić. 
Po smrti Rusinovoj njegova je udovica pozvala muževe rođake: 
sina Mileše, Rusića sina Sovine, Desimira sina Drevara i De- 
jana, koji su darovanje potvrdili. U jednoj nastaloj parnici 
sudio je kralj Slavić sa svojim županima Petrom i Sarubom u 
crkvi sv. Petra kod Omiša. 

Mjesto, u kojem je Petar Crni samostan osnovao, navodi“ 


se kao »Selle«. To je Selovo, nazvano po Selu, kratici imena 
Osel, Osal. Iz opisa međa razabire se, da se kraj zvao i Saline. 
Ne radi se o solanama, kojih tamo zbog brdovitosti nije bilo, 
nego je Sal kratica Osla. U ispravi svećenika Belčeva Tišenova, 
koji govori o daru bana Adrijana samostanu sv. Benedikta, ove 
Saline su zamjienjene sa »Salonom« — Solinom, no dolazi i 
oblik »Saline«.“““ U zavodu, koji je izvršila nadstojnica sv. Be- 
nedikta Kača g. 1171., naziv ima oblik Soline. Radi se o zem- 
ljama u istom kraju. 

Naziv dvora Grimalda, koji je dvor Marihena pretvorila 
u samostan za svoje opatice, kraj potpune nestašice kakovih 
Grimalda u spljetskom plemstvu, upućuje na oznaku Petra 
Grimele, koja nam je i sama usčuvana u već romaniziranom 
obliku. Možda bi se i tu dalo izići na kraj, te naći narodni oblik, 
ali ovdje nam je u zadaći bilo samo utvrditi nešto od veza »Za- 
drana« i sa spljetskopoljičkim plemstvom. 


49 God. II. 341, 368. 


Dvije oporuke zagrebačkih biskupa ' | 
u 15. vijeku 


Napisao dr. Fran Hrnčić. 


Oporuka, kao očitovanje posljednje volje, dotično raspo- 
ložba sa cjelokupnom imovinom pojedinca u stanovitom mo- 
mentu — prema prilikama -— može biti dokumenat daleko 
zanimljiviji s kulturno-historijskog i socijalnog, nego li s prav- 
noga gledišta. U nekim je slučajevima ona naime po svojim 
odredbama dosta vjeran odraz vremena i prilika, u kojima je 
oporučitelj živio, kao i prilika, u kojima je uslijedilo njegovo 
očitovanje posljednje volje. Kod toga nam oporuka daje dapače 
kadikad i mogućnost, da upoznamo opće shvaćanje tadašnjih 
savremenih i aktuelnih problema, koji su u to doba pokretali 
javnim životom. 

Ovdje će biti govora o dvjema oporukama zagrebačkih 
biskupa iz XV. stoljeća, i to Ivana Albena od g. 1433. te 
Oswalda Thuza od Lak-a od g. 1499.* . 

Ne može se kazati, da ove oporuke baš u svemu odgova- 
raju gornjim izla jima, ali su ipak dokumenti, koji nam ne 
samo otkrivaju r u sliku prilika, u kojima je živio jedan 
od najugledn jih stalci? u Hrvatskoj sredinem i koncem XV. 


! Tkalčić: Spomonte! iL oc 
Pita. ieoIA4 
ibidem dok, 324. 

vijeka, već nam u neku ruku pružaju i sliku naših tadašnjih 
općih prilika. U tomu pak i jest njihova prava vrijednost. 

Želi li se pak pravilno ocijeniti pojedine odredbe ovih 
dviju oporuka, potrebno je, da se najprije prikaže sam postanak 
i važnost zagrebačke biskupije; zatim treba prikazati položaj 
zagrebačkih biskupa, kakav su zauzimali u našem javnom ži- 
votu srednjega vijeka; a napokon je potrebno barem s nekoliko 
poteza ocrtati i ličnosti spomenutih biskupa.. ' 

Položaj zagrebačke biskupije i ugled njenog biskupa 
rezultat je razvitka tečajem stoljeća, a na taj je razvitak utje- 
«calo više raznih faktora. 

Prije svega valja uočiti, da je zagrebačka biskupija od 
samog svog osnutka usko povezana s historijom hrvatskoga 
kraljevstva. Uzme li se pako još i to u obzir, da je nastala cije- 
panjem područja nadbiskupije u Splitu, dotično njezine sufra- 
ganske biskupije u Kninu, može se mirne duše kazati, da spada 
među naše najstarije biskupije, te da joj prvi počeci sežu sve 
do prvih pojava kršćanstva u tim krajevima, a to znači do 
prvih stoljeća kršćanske ere. Kad je naime u polovici V. sto- 
ljeća propala sisačka biskupija, njezin je teritorij spao najprije 
pod solinsku, a po propasti i ove pod splitsku nadbiskupiju. Za 
zagrebačku bi se dakle biskupiju moglo stoga reći, da je s njome 
zapravo uspostavljena drevna sisačka biskupija, jer je pod nju 
spao i dio bivšeg njezinog teritorija. 

Prije osnutka zagrebačke biskupije sijelo je crkvene orga- 
nizacije u Hrvata bilo u Dalmaciji, gdje se u doba vladara iz 
narodnih dinastija nalazilo političko i kulturno središte države. 

Kada su naime Hrvati došli u ove krajeve, našli su u Dal- 
maciji već gotovu crkvenu organizaciju, kakova se bila razvila 
vijekovima, te kakova je preživjela burne dane seobe naroda. 
Kad su pak Hrvati primili kršćanstvo, nije bilo potrebno stva- 
rati novu crkvenu organizaciju, već su došli pod vlast dalma- 
tinskih biskupija onako, kako su postojale od davnine. ' 

Među svim dalmatinskim biskupijama imala je splitska 
prvenstvo prema tradiciji još iz najstarijih vremena, i to kao 
slijednica solinske nadbiskupije." U novo osnovanoj pak hrvat- 
skoj državi nije splitski nadbiskup samo umio zadržati taj svoj 
povlašteni položaj, već je sebi znao pribaviti i čast primasa 
Hrvatske. ' 

Ovakova ali crkvena organizacija nije mogla trajno zado- 
voljiti Hrvate, naročito ne više onda, kad je stao rasti ugled 


90 Kk .Dr. Fran Hrnčić: 


države i njezina moć. Sjedišta su naime dalmatinskih biskupa Ki 
bila u gradovima s tuđinskim žiteljstvom, pa su i biskupi bili: 


ponajviše stranci, a tako i sam splitski nadbiskup, primas Hr- 
vatske. Osim toga su ti gradovi spadali pod suverenost istočno- 
rimskih careva u Bizantu, akoprem samo više manje formalno 
i po imenu. UMA 

Stoga već za rana nalazimo pokušaj, da Hrvati dobiju svoga 
posebnoga hrvatskog biskupa. Takvim se smatrao najprije 
biskup u Ninu, koji je sebi baš zbog toga i htio uzurpirati pravo 
metropolite (Grgur ninski). To je zapriječio splitski crkveni 
sabor god. 925., koji mu je točno odredio položaj, i to kao sufra- 
ganskom biskupu splitskog metropolite.“ Čini se, da je time 
bilo za jedno vrijeme riješeno pitanje posebnoga hrvatskog 
biskupa, ali ne i trajno. 

Kasnije su hrvatski vladari tražili, da se osnuje posebna 
čisto hrvatska biskupija i to za unutarnje krajeve Hrvatske 
države, pa su u tomu i potpuno uspjeli. Tako je nastala bisku- 
pija u Kninu, sjedištu hrvatskih vladara, te se njezino područje 


prostiralo sve do državne granice na Dravi, dakle u najvećem , 


dijelu hrvatskoga kraljevstva. Na taj je način kninska bisku- 


pija, obuhvatajući velik dio Slavonije, obuhvatala i teritorij. 


nekadašnje sisačke biskupije. ' 

Na kninskoga je biskupa prešao sada naslov »hrvatskog 
biskupa«, te je — premda bijaše sufragan splitskog nadbiskupa, 
kao primasa Hrvatske, — ipak zauzimao daleko odličniji polo- 
žaj od ostalih biskupa kraljevstva, pa i od samoga metropo- 
lite svojega. 

Kraj velike prostorne nadležnosti njegove vlasti i mnogo- 
brojnih posjeda, bio je kninski biskup i jedan između naj- 
uglednijih dvorjanika hrvatskih kraljeva. On je kao takav 
stalno pratio kraljevski dvor, a vjerojatno je bio i kraljevski 
kancelar; na svaki je pak način imao znatan utjecaj u cijeloj 
državi. (»Voluerunt etiam Chroatorum .reges quasi specialem 
habere pontificem, petieruntque ab archiepiscopo spalatensi; et 
fecerunt episcopum qui Chroatensis appellabatur, posueruntque 
sedem eius in campo, in ecclesia sanctae Mariae iuxta castrum 
tiniense. Hic multas obtinuit parochias, habuitque praedia et 
possessiones per totum pene regnum Chroatiae, quia regalis 
erat episcopus et regis curiam sequebatur, eratque unus ex 
principibus aulae, et sua jurisdictio usque ad Dravum fluvium 


“>XI. Ut episcopus Chroatorum, sicut nos omnes, nostrae ecclesiae 
metropolitanae subesse se sciat«. Capitula concilii spalatensis a. 924. 
Rački: Documenta. X 

»In hac synodo — sc. spalatense — restauratus est episcopatus no- 
nensis, cuius episcopus Gregorius multas olim molestias Johannem, spa- 
latensem archiepiscopum, sustinere fecit, debitam ei subtrahendo obe- 
dientiam et sibi ius metropoliticum indebite  vendicando:« Rački: 
Documenta. 

extendebatur. Ecclesia nempe metropolis has sibi voluit paro- 
chias retinere: comitatum Cetinae, Cleunae, Clissae, Massarum, 
Almisium et Corbaviam et ultra Alpes fereas usque ad confinia. 
Zagrabiae, totamque Maroniam«.* 

Jasno je, da je kraj takvoga stanja stvari vlast splitskog" 
nadbiskupa, kao primasa Hrvatske, a kasnije — nakon što je 
osnovana kninska biskupija, — još više i snažnije vlast knin— 
skoga kao posebnoga hrvatskog biskupa mnogo pridonijela obli— 
kovanju i jačanju državnog jedinstva, kao i hrvatske državne 
ideje, koja će se poslije kroz vijekove manifestirati u raznim 
oblicima te u političkim i kulturnim smjerovima i pokretima. 

Ovom je razvitku odlučan udarac zadala provala madžar- 
skoga kralja Ladislava u sjeverne krajeve hrvatskog kra- 
ljevstva. 

Poznato je naime, da su Arpadovci iza smrti hrvatskoga. 
kralja Stjepana II. bacili oko na susjednu Hrvatsku, a naročito: 
na onaj dio između Gvozda i Drave, koji je u kasnijem sred-- 
njem vijeku nazivan Slavonijom. 

Domaće razmirice i nemiri, a još više nesloga, pružili su. 
im najbolju zgodu, da se umiješaju u naše unutarnje prilike,. 
a to im je bilo tim lakše, što su se kod toga mogli pozivati i na. 
rodbinske veze s hrvatskom narodnom dinastijom, jer je Je- 
lena, sestra madžarskoga kralja Ladislava bila žena hrvatskog: 
kralja Dmitra Zvonimira. 


Kako je uslijed ovakovih unutarnjih prilika tečajem vre-- 
mena znatno oslabila udarna snaga hrvatskog kraljevstva, bu-- 
Gući da je po malo nestajalo centralnog autoriteta, uspio je 
kralj Ladislav vojnički, te je osvojio Slavoniju, postavivši ondje- 
dapače i svoju.upravu. Kod toga je ali vrlo dobro znao, da mu. 
taj vojnički uspjeh ne može ostati trajan, ne uspije li istodobne“ 
i politički. Ovo je pak nastojao postići time, što će pokidati 
pojedine duhovne i političke veze između Slavonije i ostale: 
Hrvatske. 

U tomu mu je imala u prvom redu poslužiti crkva, za ono- . 
doba jedna od najjačih i najvažnijih veza između pojedinih. 
dijelova hrvatskoga kraljevstva. Stoga se je odlučio za novo. 
osvojene krajeve osnovati posebnu crkvenu upravu, nezavisnu. 
od ostale crkvene organizacije Hrvata. Tako je negdje godine 
1093. ili 1094. u istinu po njemu i osnovana nova biskupija u. 
Zagrebu, i to kao sufraganska metropolije u Kaloči, a vjero- 
jatno u prvom redu zbog toga, da se u ovim krajevima potpuno 
ukloni spomenuti politički i kulturni utjecaj hrvatskog biskupa. 
u Kninu. ' 

Time je kralj Ladislav u isti mah postigao dvoje u pogledu. 
ostvarenja svojih političkih ciljeva, jedno što je ove krajeve: 
izdvojio ispod, vlasti i utjecaja kninsko-hrvatskog biskupa, kao 


* Toma arhidjakon: Historia Salonitana c. XV. de exemptione epi— 
scoporum superioris Dalmatiae. 

pod neposredan utjecaj madžarske nadbiskupije u Kaloči. 
Ovaj sasvim politički razlog stvaranja nove crkvene orga- 
nizacije u našim krajevima, trebalo je na svaki način nekako i 


opravdati. Kralj je Ladislav držao, da se to može najlakše. 


:postići kakovom zvučnom krilaticom; zato je naveo, — kako 
to bilježe izvori, — da zagrebačku biskupiju osniva zbog su- 
zbijanja navodnog poganstva i idolopoklonstva.“ 

Kad se ali uzme, da su u to vrijeme Hrvati bili već pokr- 
šteni oko 400 godina, pa da su ovi krajevi spadali pod vlast 
splitskih nadbiskupa, među kojima je u svako doba bilo mnogo 
odličnih i vrijednih crkvenih glavara, tada je prozirna namjera, 
s kojom je istican upravo taj razlog osnutka zagrebačke bisku- 
pije. Vrlo je malo vjerojatno, da se u ovim krajevima još pod 


konac XI. vijeka održalo poganstvo i idolopoklonstvo, a još = 


manje, da je to postojalo u tolikoj mjeri, da je za suzbijanje 
toga bilo potrebno osnivati i posebnu biskupiju, i to kraj 
«crkvene organizacije, koja je već stoljećima djelovala. 

Prvim biskupom zagrebačke biskupije nije kralj Ladislav. 
postavio kojeg između domaćih prelata, već je izabrao stranca 
češke narodnosti po imenu Duha. Ovo vjerojatno iz razloga, 
jer je držao, da će taj biti prikladnija osoba u provađanju nje- 
govih ciljeva (»quendam boemicum venerabilis vitae virum, 
nomine Duch, idoneum repperit«)." Moguće je izabrao prelata 
češke narodnosti baš iz razloga, jer je bio vješt slavenskomu 
pismu (»et forsan fuit de littera Sclavica«)" a to je bilo i po- 
trebno, jer se na području hrvatske biskupije u Kninu služba 
božja vršila na slavenskom jeziku. 

Daljnji je ali razvoj prilika pokazao, da se kraj svega toga 
ni malo nijesu ostvarile političke namjere kralja Ladislava, 
vezane s osnutkom zagrebačke biskupije. Tako je već g. 1096. 
nestalo Madžara i madžarske uprave iz zaposjednutog dijela 
Hrvatske, a Ladislavov nasljednik kralj Koloman morao je 
osjetiti na Dravi g. 1102., da unatoč svih tih nastojanja, hrvat- 
ska državna ideja nije ni malo oslabila, pa je bio prisiljen na 
diplomatsku akciju umjesto namjeravanog vojničkog osvajanja. 
On je doduše mogao posebnim ugovorom sebi osigurati hrvat- 
sku krunu, ali je ostvario samo personalnu uwwmics' 1 
unije, pa akoprem je tao delo Lo zniiineti 

i primasa Hrvatske u Splitu, a drugo što ih je ujedno stavio - 


pri 

i Ugarske, zbilo se to na sasvim drugom osnovu, nego li što je 
to svojedobno bio zamislio osvajač kralj Ladislav.. 

No ne samo da utemeljenjem zagrebačke biskupije nijesu 
bile ostvarene političke namjere njezinog osnivača, uperene pro-- 
tiv cjelokupnosti našeg državnog teritorija, već nam je time bila 
učinjena još i stanovita politička usluga. Kad je naime polovicom. 
XV. stoljeća velik dio Dalmacije konačno potpao pod vlast 
mletačke republike, te je time došao pod njenu vlast i splitski. 
nadbiskup, — primas Hrvatske, — imali smo u sredovječnoj 
Slavoniji već gotovu i ustaljenu novu crkvenu organizaciju, 
posve neovisnu od nepoželjnog utjecaja Venecije. Utjecaj pak: 
Venecije, vršen preko crkve, mogao je biti i te kako koban na 
politička zbivanja i na daljnji razvoj prilika u ovim hrvatskim. 
krajevima, — kraj poznate upornosti i sposobnosti mletačke 
diplomacije, — dok se naprotiv politički utjecaj nadbiskupije u 
Kaloči nije gotovo niti osjećao. Ovo je bilo u toliko još i 
važnije, jer je centar političkog zbivanja i akcije te državnog 
života po malo prelazio iz krajeva između Gvozda i mora u 
Slavoniju dotično u Zagreb, gdje uz bana Slavonije često 
stoluje i herceg (dux Sclavoniae). 


hrs 


Čini se, da je za ovo bilo najpovoljnije doba, kada se na: 
stolici zagrebačkih biskupa nalazio Stjepan od roda moćnih i 
uglednih knezova Babonića. Stoga je herceg Koloman g. 1240. 
po svojem posebnom izaslaniku, — a uz pristanak splitskog 
nadbiskupa Guncella. — Zamolio papu Grgura IX., da splitsku 
nadbiskupija sjedinila sa zagrebačkom biskupijom (»et eandem 
— sc. spalatensem — ecclesiam unire zagrabiensi ecelesiae 
curaremus«).* Papa je pristao na ovaj prijedlog uz uvjet, da se: 
s time suglase i svi zainteresirani faktori, a to su kaločki nad- 
biskup, zagrebački biskup, kao i njihovi kaptoli. I zaista je na- 
kon smrti splitskog nadbiskupa Guncella bio zagrebački biskup 
Stjepan izabran i za splitskog nadbiskupa. Međutim je ali umro: 
papa Grgur IX., a njegov nasljednik nije bio istog mišljenja u 
toj stvari, pa rimska kurija nije nikada potvrdila taj izbor. 
Moguće je kod toga imala svoje prste i Venecija, kojoj ovakav: 
razvoj prilika sigurno nije bio ni malo po ćudi. 

-. Kasnije kroz čitav srednji vijek, pa sve do sredine XIX. 
stoljeća, nije više bilo pokretano pitanje uređenja položaja za— 


* Tkalčić: Spomenici 1. dok. 15. 

grebačke biskupije. Kako je poznato, zagrebačka je biskupija: . 


istom g. 1852. podignuta na metropoliju, čime je konačno bila 
izuzeta ispod vlasti kaločkog nadbiskupa. Ha 

No već i sam taj jedan pokušaj dovoljno nam pokazuje 
važnost zagrebačke biskupije, budući da joj se time htjelo dati 
i naslov, koji će odgovarati stvarnom položaju zagrebačkog 
biskupa. Kako je zagrebačka biskupija preuzela velik dio teri- 
torija kninske, moguće je kod stvaranja položaja zagrebačkog 
biskupa djelovala makar i blijeda uspomena na nekadašnji 
ugled kninskog biskupa, kao biskupa hrvatskih kraljeva. 

Zagrebačka se biskupija u XV. stoljeću protezala na sje- 
veru preko rijeke Drave i Mure, obuhvatajući krajeve s hrvat- 
skim pučanstvom, na jugu preko Save i Kupe kao i na sjevero- 


zapadni dio Bosne do Vrbasa, dok jena istok između Save i 


Drave pod njezinu jurisdikciju spadala gotovo čitava današnja 
Slavonija. Dalje joj je pripadalo 6 Metličkih župa, a na jugo- 
zapadu je graničila s krbavskom i ostacima kninske biskupije. 


Prema tomu je zagrebačka biskupija imala u to doba upravo _ 


golem teritorij, pa nipošto nije pretjerano, kad se kaže, da je 
zagrebački, kao sufraganski biskup, nadmašivao jednako po 
ugledu kao i po prihodima svojega kaločkog metropolitu. 
Ugledu zagrebačkih biskupa ne malo je pridonašao i kaptol, 
koji je u srednjem vijeku brojio 32 člana, dok je kraj toga 
postojao još i poseban zbor prebendara stolne crkve od 12 
članova. 

Kad se govori o stvarnom položaju zagrebačkog biskupa, 
bilo to u srednjem vijeku ili kasnije, moraju se uvažiti tri bitna 
momenta. Zagrebački je biskup naime ne samo prvi crkveni 
dostojanstvenik kraljevstva, već je ujedno jedan između prvih 
i najuglednijih velikaša, a kraj toga još i moćan vlastelin. Na- 
kon što je pako primorje Dalmacije g. 1433. konačno pripalo 
mletačkoj republici, tko bi bio mogao zagrebačkom biskupu na 
preostalom teritoriju Hrvatske osporiti neslužbeni primat, koji 
mu je ostao sve do danas. . 

Teritoriju zagrebačke dijeceze i položaju zagrebačkog bi- 
skupa odgovarali su i njegovi prihodi. 

Zagrebački su biskupi ubirali svoj posebni crkveni porez. 
"To bijaše tada općenito običajna desetina" od žita, vina i sitne 


: » Desetina (decima, desetak, deseto, dežma, dižma) je opća crkvena 
daća u srednjem vijeku, koja prema crkvenom pravu počiva na božjem 
zakonu (juris divini), a u pravilu je ubiru prelati-biskupi. Biskup ustupa 
kadkada desetinu stanovitog kraja, i to u cijelosti ili pak stanoviti dio, 
kaptolima, samostanima ili drugim crkvenim korporacijama, šestnaesti 
"dio desetine redovito zapada mjesne župnike..Desetina je velika i mala 
već prema objektu od kojeg se ubire, te načelno tereti svakog kršća- 
nina. Od plaćanja: desetine izuzeti.su plemići. za svoja plemićka zemlji- 
išta, kao i svećenici za crkvena dobra. Desetinu su ubirali posebni na- 
mještenici (decimatores, dižmari), ili se ubiranje te daće davalo u 
zakup, a kadkada se ustupala ta daća kralju za obranu zemlje, kao 
:poseban doprinos crkve u tu svrhu, pa se tada zvala »decima regia«. 

stoke. Kako je bilo prostrano njihovo područje, tako je bio i 
ovaj prihod znatan, pa su jedan dio od njega ustupili svojemu 
kaptolu: za uzdržavanje kanonika. Njihovi su. prihodi učinili 
zagrebačke biskupe ne samo ekonomski potpuno neovisnima, 
već su im davali i dovoljno sredstava za podmirenje crkvenih 
potreba te za postignuće svih onih svrha, koje im je nalagao 
njihov položaj. Takova je u prvom redu briga oko stvaranja i 
odgoja svećeničkog podmlatka, pa uređenje bogoslužja, te s tim 
u vezi nabava crkvenog posuđa i potrebnih crkvenih knjiga. 
Kraj toga su zagrebački biskupi imali još i trajnu brigu oko 
gradnje stolne crkve, koja je — kako je poznato — građena 
stoljećima, da svako doba na njoj ostavi ponešto od svoje ka- 
rakteristike. No baš u tom pogledu zadesio je stolnu crkvu 
koncem XIX. vijeka tragičan udes t. z. »restauracije«, kad su 
na njoj upravo stručnjački uništena sva obilježja narodnoga 
kulturnoga spomenika. ' 

Među velikašima kraljevstva imao je zagrebački biskup 
mjesto odmah do hercega i bana. U slučaju sedisvakancije na 
banskoj stolici, zagrebački je biskup banov zakoniti zamjenik, 
dotično vršioc dužnosti banske vlasti (locum tenens). Prema 
privilegiju kralja Emerika od g. 1199. biskupovi su podanici 
oslobođeni od plaćanja državnog poreza (t. z. marturine), kao 
i od dužnosti podavanja zalaznine — ukonačivanja — (descen- 
sus) banu. Naprotiv je zagrebački biskup uz kralja, hercega i 
bana imao za svoju osobu i pratnju pravo na zalazninu na čita- 
vom području kraljevstva. 

Kao vlastela imali su zagrebački biskupi isprvice juris- 
dikciju nad dijelom Zagreba, i to nad okolišem stolne crkve i 
Vlaškom ulicom (»vicus Latinorum«), kao i nad prostranim 
imanjem u Dubravi, kojeg su primili na osnovu donacije još 
od osnivača biskupije kralja Ladislava. No tečajem vremena 
umjeli su zagrebački biskupi toliko proširiti svoje posjede, da 
su po malo bili ubrajani među našu najjaču vlastelu. 

Zagrebački su biskupi često stajali i u središtu državnog 
života i političkog zbivanja, i to baš zbog toga, što su kao. 
crkveni prelati u isto vrijeme spadali među prve hrvatske veli- 
kaše. Kraj toga je njihov položaj znao biti i te kako delikatan. 
Tako se od zagrebačkih biskupa katkada tražila ne samo okret- 
nost u vođenju državničkih posala, nego u doba turskih ratova 
čak i sprema u vojničkim poslovima. 


Desetina sačuvala se kod nas kao posebna crkvena daća sve do ukinuća 
podaničkih odnošaja god. 1848. (VI. Mažuranić: Hrv. prav. povjesni 
rječnik I. str. 218. i sl). 

. '* Zagrebački je biskup spadao među t. zv. zastavnu gospodu kra- 
djevstva (»banderiatae«), pa je njegov banderij polazio u boj u sastavu 
banske ili kraljevske vojske pod njegovom zastavom. Banderij zagre- 
bačkog biskupa sačinjavali su njegovi predijalisti i slobodnjaci, a Spo- 
“men na taj banderij nalazimo još i danas u onim dvjema dvorjani- 
«cima, koji u svečanim zgodama kod crkvenih obreda prate zagrebačkog 
nadbiskupa u historijskoj nošnji banderijalaca. 

bio u glavnom sve do novijega doba. ' 

Prvu od navedenih oporuka, o kojoj je tu riječ, sastavio: 
je Ivan Alben, koji je bio zagrebački biskup od g. 1420. 
do g. 1433. e 

Porodica Alben dala je hrvatskom kraljevstvu dva bana, 
i to Petra i Ivana, kao i dva zagrebačka biskupa: braću Eber-: 
harda i Ivana. Obojica su ujedno obnašali i čast vrhovnog 
kancelara kralja Sigismunda. Stoga biskup Ivan ponosno ističe 
u poveljama i listinama, koje izdaje: »Ivan, božjom i apoštolske 
stolice milošću biskup zagrebački i vrhovni kancelar kraljev- 
skog i kraljičina veličanstva ...«. Treći pak od spomenute braće: 
zagrebačkih biskupa bio je Rudolf Alben, vlastelin na Medved-- 
gradu, Rakovcu i Vrbovcu. On bijaše: poznat kao siledžija i 
čovjek bez ikakovih obzira i skrupula. ' 


Biskup je Ivan: češće dolazio u sukob sa zagrebačkim. gra--| 


đanima. Povod je tomu zapravo bio sam kralj Sigismund, kad: 
je god. 1421. Ivanu i njegovomu bratu Rudolfu sasvim neosno- 


vano i protuzakonito založio za 14.000 zlatnih forinti" — osim. | 


tvrđe i imanja Kalnik — još i grad Zagreb, akoprem je Zagreb 
od g. 1242. bio slobodan i kraljevski grad. Naročito im je založio: 
posjede gradske općine Dedići, Bitek, Černomerec i Novake 
s »kraljevskim brodom« (prijevozom) na Savi. Kralj Sigismund 
kao stranac nije poštivao zakonske ustanove kraljevstva i ste- 
čena prava, već je — pošavši sa stanovišta feudnog prava —- 
držao, da kao vrhovni lenski gospodar može po volji raspola- 
gati sa svakom nekretninom. 

: Zagrebački su građani oštro prosvjedovali protiv ovakovog: 
očitog kršenja i gaženja privilegija, koje su primili od njegovih 
predšastnika, no uzalud, jer su bili nemoćni protiv krune, i to“ 
tim više, što se baš u tomu očitavala nova kraljeva politika 
prema staležima. 

Osim toga spora zagrebačkih građana s biskupom Ivanom: 
postojao je još i stari spor s kaptolom. Baš taj se znao s vre- 
mena na vrijeme ispoljiti kao otvoreno neprijateljstvo, te se“ 
nijesu birala sredstva borbe, gledalo se napakostiti protivniku, 
pljačkala se imovina, a bilo je i krvavih sukoba. 

Zagrebački su građani jednom takovom prilikom, radi od-- 
mazde za nasilja, koja su im bila prije počinjena, god. 1422... 
provalili na Kaptol, oplijenili kanoničke kurije, pa su u svom: 
bijesu počinili svakojaka nasilja, te su dapače izranili i po- 
ubijali nekoliko kaptolskih podanika. 

Ovaj je čin zagrebačkih građana toliko razjario biskupa: 
Ivana, da ih je iste godine svečanim načinom izopćio iz crkve 


12 Zlatni forint (forenus aureus) nije bio novac u prometu, već“ 
samo. računska jedinica na bazi zlata, a vrijedio je najprije 60, a ka-- 
snije 100 srebrnih denara tekućeg novca (moneta usualis). - ga 


"Time bi bio ocrtan položaj zagrebačkih biskupa, kakav je: . 

(»accensis candelis, denumque extinctis et in terram projectis, 
pulsatisque campanis«). "s ' 

Braća biskupi Eberhard i Ivan mnogo su učinili za gradnju 
stolne crkve. Drži se, da su oni počeli sa gradnjom triju glav- 
nih crkvenih lađa, ali to je dovršio tek biskup Osvald Thusz pod 
konac istog stoljeća. 

Oporuka biskupa Ivana kazivana je u pero 14. ožujka 1438. 
u biskupskoj palači u Pečuhu, gdje je biskup bolestan ležao 
(»aegrotus decumbens Quinqueecclesiis in stubella parva in 
palatio chori in castro quinqueecclesiensi«), Ona sadržaje nje- 
govu posljednju volju bez tada običajenog uvoda, pa umjesto 
toga započinje željom, da bude sahranjen u Zagrebu u stolnoj 
crkvi (»ante suum altare in choro«). 

U oporuci biskup najprije raspolaže sa svojim potraživa- 


* njima, pa kaže, da otpušta kralju dug od 14.000 zlatnih forinti, 


a založenu mu zagrebačku gradsku općinu vraća na slobodnu 
raspoložbu. 

Od drugog pak potraživanja od kralja u iznosu od 10.000 
forinti u zlatu —- iz naslova založenih mu tvrđa Kuvar Kamen- 
grad na Bilogori, grada Koprivnice, te Sv. Petra kraj Drave, 
kao i iz naslova založenih mu 300 podanika, — otpušta kralju 
3000 zlatnih forinti, dok ostatak od 7000 zlatnih forinti, kao i 
založene mu podanike ostavlja svome bratu Rudolfu, Polovinu 
prihoda navedene tvrđe i grada Koprivnice ostavlja za na- 
stavak gradnje stolne crkve u Zagrebu, i to za sve vrijeme, 
dok njegovo potraživanje ne bude potpuno namireno i gradovi 
vraćeni kralju. Osim toga ostavlja za nastavak gradnje stolne 
crkve još i posebnu gotovinu od 1500 zlatnih forinti. 

Svoj grad i imanje Kalnik ostavlja zagrebačkoj stolnoj 
crkvi prema dispoziciji, koju je već prije učinio pred pečuh- 
skim kaptolom, 

Stolnoj crkvi u Zagrebu ostavlja dalje velike slike (»pan- 
nos magnos imaginibus«), crkveno ruho i knjige, te od svoje 
srebrnine polovicu, i to ono, što će odabrati kaptol, kao što su 
relikvijari, kaleži i drugo crkveno posuđe. Od druge pako po- 
lovice srebrnine ostavlja jeđan dio svomu bratu Rudolfu, da 
time plati molitve za spas njegove duše i njegovog pokojnog 
brata Eberharda, dok drugi dio ostavlja stolnoj crkvi u Pečuhu 
za njeno uređenje. 

Stolnoj crkvi u Zagrebu ostavlja još i dva velika pokrivala 
(»duas magnas coperturas, vulgo poplun«), koja su se nalazila 
na Medvedgradu, i to u svrhu ukrašivanja oltara (»pro orna- 
mentis altarium«). Tu se vjerojatno radilo o veoma skupocje- 
nim tkaninama. ' 

. Svoje palače i kuće u Budimu ostavlja svojim nasljedni- 
cima: zagrebačkim biskupima, i to uz obvezu, da iz njihovih 
prihoda isplaćuju godišnje kaptolu po 20 forinti radi čitanja 
triju sv. misa prema namjeni osnivača grada Kalnika, te da 
u Dubravi sagrade i urede kuću za konačište putnika. 

Za zakladu oltara sv. Kuzme i Damjana u stolnoj crkvi | 


zagrebačkoj ostavlja 500 forinti. 


s ra 


Prstenje ostavlja .svojim nećakinjama: kćerkama Antuna 


kneza Blagajskoga i njegove sestre Magdalene. 

Četvora kola, — od kojih jedna zajedno s konjima, — te 
svoja odijela ostavlja zagrebačkim i čazmanskim prebendarima. 

Župi sv. Magdalene u Dubravi ostavlja dva bolja osedlana 
konja kao doprinos za dalnju gradnju crkve, dok tamošnjem 
župniku ostavlja svoj brevijar, da se za njega moli. 

Ujedno knezu Nikoli i njegovom bratu oprašta dug, na 
osnovu kojeg mu je bio založen dio prihoda u Tržiću (Thersycz). 

Time je u glavnom bila iscrpljena sva imovina biskupa 
osim gotovine. Biskup je odredio, da se od njegova gotova 


novca imade najprije isplatiti Henriku od Plomberga, kastelanu, . 


njegove tvrđe Kalnik, 114 forinti u ime zaostale plaće; ostalim 
pak biskupovim službenicima, koji su mu služili bez plaće iz 
zahvalnosti (»qui ex gratia servient«), imadu izvršitelji oporuke 
podijeliti 600 forinti, i to prema vrsti i karakteru službe, koju 
su obavljali. 

Oporuka sadržaje još i mnogo legata. Tako biskup ostavlja 
svomu nećaku Ladislavu 1000 forinti, pečuhskim prebendarima 
ukupno 50 forinti, a za miraz siromašnim djevojkama 500 fo- 


rinti. Još je biskup. odredio, da se 500 forinti imade razdijeliti “ 


među siromašne svećenike njegove. dijeceze za sv. mise, koje 
će služiti za njega, njegove roditelje i rođake, i to tako, da za 
svaku misu otpadne po 20 denara. Posebno ostavlja 80 forinti 
za sv. mise, koje će se služiti za njegovog pokojnog brata 
Eberharda. i 


Osim toga ostavlja biskup: pojedine iznose raznim samo- - 
stanima i bolnicama, i to zagrebačkim Franjevcima, domini- “ 
kanskom samostinu sv. Nikole, Pavlinima u Remetama i Domi- 


nikancima u Čazmi po 25 forinti. Po 100 forinti ostavlja biskup 
samostanima u Topuskom, Beli i Gariću, pa stolnoj crkvi u 
Vesprimu i za gradnju crkve sv. Duha u Čazmi, kao i bolni- 
cama za gubavce u Zagrebu i Čazmi. Konačno ostavlja biskup 
zagrebačkom kaptolu 150 forinti u svrhu, da se drže molitve 
za njega. 

Za troškove svog pogreba kao i za zadušnice ostavlja na- 
pose 500 forinti. 

Biskup raspolaže i sa svojim perinama, koje se nalaze na 
Medvedgradu i drugdje, pa određuje, da se jedna velika perina 
imade izručiti njegovom bratu Rudolfu, a ostale treba prodati 
te iz utrška obući siromahe. 

. U koliko bi pako nakon svega toga još preostala kakova 
imovina, imade se po biskupovoj oporuci razdijeliti siromasima. 

.. Ovo je bila po redu treća oporuka biskupa Ivana. Od prvih 
dviju jedna je bila pohranjena u zagrebačkoj stolnoj crkvi, a 
druga u pavlinskom samostanu u Strezi. Stoga imade ova treća 
posebnu dispoziciju, prema kojoj se stavljaju van snage od- 

redbe onih ranijih oporuka, osim napred navedene raspoložbe 
s tvrđom i s imanjem Kalnikom u korist stolne crkve. 

Biskup je Ivan izvršiteljima svoje oporuke imenovao Hen- 
zika, biskupa pečuhskoga, zatim svoga brata Rudolfa, pa Ivana, 


«svoga vikara i kanonika pojca, te Eberharda, kanonika štioca, 


i Henrika od Plomberga, kaštelana svoje tvrđe Kalnik. Kao 
svjedoci fungirali su neki kanonici pečuhskoga kaptola, koji se 
ali ne spominju poimence, kao i dva zagrebačka kanonika, koji 
su navedeni, i to Toma ujedno i župnik u Dubravi te Ivan od 
Rakonoga (Rakovca). 

Druga od sačuvanih oporuka zagrebačkih biskupa iz XV. 
vijeka sastavljena je 15. travnja 1499. u dvoru kaptola u Čazmi 


po biskupu Osvaldu Thuszu od Laka (»acta sunt haec in pallatio 


chasmensi«). 
Osvald bijaše zagrebački biskup od g. 1466. do g. 1499. On 
je bio vrlo odrešite, dapače moglo bi se kazati u neku ruku i 


= silovite ćudi. Kraj toga je volio sjaj i viteške jahaće konje 


(»equus gradarius«)'* od kojih je samo u oporuci osam ostavio 
\kralju i svojim prijateljima, što je za ono doba već samo po 
sebi značilo imetak. 

Poput biskupa Ivana i on je svoju raspoloživu gotovinu 
najvećim dijelom ulagao u sigurne hipoteke, posuđujući naro- 
čito kralju znatne iznose, a primajući za to u zalog razne 
posjede. 

Tako je kralj Matija Korvin založio biskupu Osvaldu i nje- 
govu bratu Ivanu za 12.000 forinti u zlatu tvrđe i imanja Med- 
vedgrad, Lukavec i Rakovec, pa su time navedeni došli i u 
njihov posjed. 

U vezi ali s posjedom Medvedgrada svojatala su sebi braća 
Thuzi također pravo na posjede zagrebačke općine Dedići, 
Bitek, Černomerec i Novake s »kraljevskim brodom« na Savi, 
koje je svojedobno bio založio kralj Sigismund zajedno s Med- 
vedgradom biskupu Ivanu Albenu. 

Zbog.toga je naravno došlo do spora sa zagrebačkim gra- 
đanima, koji su opet bili prisiljeni braniti ove svoje ponovno 
ugrožene posjede, kao i ono nekoć protiv zahtjeva biskupa 
Ivana Albena. Ovaj puta je ta obrana bila tim ogorčenija, jer 
je spomenute posjede kralj Matija istom bio Zagrepčanima 


vratio posebnim pismom od 20. svibnja 1472. i to za usluge, što 


su mu ih iskazali u ratu protiv Turaka u Bosni. Dapače je isti 
kralj. odredio bio kaptolu stolnobiogradskom — kao korporaciji 
i vjerodostojnom mjestu »locus credibilis«, koje u tome sporu 


15 »equus gradarius«, Belostenec prevađa sa konj pružec, njemački 
Zelter. To je konj naučen na poseban korak (Passgang). Ovakovi su 
konji bili mnogo cijenjeni od vitezova u srednjem vijeku, kao i još na 
početku novog vijeka. Držimo, da je u hrvatskom jeziku za ovakove 
konje najprikladniji izraz »viteški jahaći konj«, jer nam nije poznat 
izraz, kojim su bili kod nas nazivani. 

Biskup Osvald se vrlo malo obazirao na sve ovo, pa je: 
kratko vrijeme iza toga došao u otvoreni sukob sa zagrebačkim. 
građanima, kad je kratkim putem i samovlasno riješio taj spor 
u svoju korist. On je naime s bratom Ivanom 2. kolovoza 1472.. 
na čelu svojih slobodnjaka navalio na spomenute gradske po- 
sjede, te ih je jednostavno zaposjeo s oružanom silom. Bisku-- 
povi su slobodnjaci tom prigodom počinili razna nasilja, — 
kako već to biva u ovakovim prilikama, — pa je postradalo. 
više gradskih kmetova, od kojih su pojedini bili bačeni u tam- 
nicu na Medvegdradu, dok su neki i glavom platili svoj otpor. 

Kad je biskupov brat Ivan bio god. 1484. prisiljen vratiti. 
kralju Medvedgrad, Rakovec i Lukavec,.a uz to je morao osta-' 
viti i Hrvatsku, upotrijebili su zagrebački građani tu zgodu, te 
. su opet zaposjeli svoje posjede, koji su im bili g. 1472. oteti. 

Osim sa zagrebačkim građanima imao je biskup Osvald 
također sporove s pojedinim prebendarima svoje stolne crkve, 
i to radi zemljišta na području njegove jurisdikcije u Vlaškoj 
ulici. Biskup je vjerojatno polazio sa stanovišta općeg tadašnjeg: 
shvaćanja, da na lenu, koje je donacijom njemu podijeljeno, 
može po volji raspolagati s pojedinim nekretninama, a bez: 
obzira na stečena prava drugih osoba. Prebendari su zatražili 
zaštitu svojih prava od zagrebačke županije, pa su ti sporovi 
raspravljeni na županijskim skupštinama, koje su ih sve rije- 
šile u korist prebendara. Prebendari su se pako u tim prijepo-: 
fima obratili na županijsku skupštinu, mjesto na crkvenu vlast 
zato, jer se tu radilo o posjedovnim sporovima iz feudnog 
prava, a ne iz odnosa na osnovu kanonskog prava. 

Kraj svih tih sporova ipak nije biskup Osvald ni malo: 
zanemarivao svoju dijecezu, pa se brinuo za obnovu duhovnog: 


života. On je sazivao sinode svećenika zagrebačke biskupije u. | 


nastojanju, da ukloni neke nepravilnosti, koje su se bile uvukle: 
tečajem vremena, a uz to da ukloni utjecaj svjetovnjaka na 
crkvena pitanja i poslove. ' 

Osobito se pak mnogo brinuo za svoju stolnu crkvu. Dovr- 
šio je djelo Eberharda i Ivana Albena t. j. gradnju triju glavnih 
crkvenih lađa, te ih je nadsvodio, a uz to je namjeravao po- 
dignuti uz katedralu dva tornja, pa je još za života u tu svrhu. 
odredio 7000 forinti (»ad elevationem duarum turrium«), ali iz: 
nepoznatih razloga ovo nije izveo, te je ova svota ostala ne- 
iskorišćena.“ Osim toga mnogo se je brinuo i za unutarnje: 
uređenje crkve. 

.Iz samih ovih podataka iz njegovog života ne može se. ali. 
dobiti potpun i cjelovit lik ove interesantne ličnosti, već se: 


“X Ovih 7000 forinti nije nikada bilo upotrebljeno prema namjeni : 


= biskupa Osvalda, već je ova svota kasnije nakon njegove smrti prive+ 
dena sasvim drugoj svrsi. 


“m 

kod toga moraju uzeti u obzir i pojedine odredbe njegove opo- 
ruke. Tek tada se vidi, da je biskup Osvald bio muž, koji je 
potpuno odgovarao duhu vremena, u kojem je živio i djelovao. 

Navedena oporuka sadržaje najprije uvod, kakav je bio 
uobičajen u ono doba, pa u njemu kaže biskup, da koliko je 
:slab tijelom, toliko je duhom potpuno svjež (»quamquam vo- 
lente Deo corpore sim infirmus, imente tamen per omnis sanus«). 
Nakon općenitih misli o kratkom trajanju života i neizvjesno- 
sti časa smrti, za koji je ali osjećao, da se približuje, raspolaže 
biskup sa cjelokupnom svojom imovinom (»de rebus et bonis 
mihi a Domino Deo collatis tale ordino et facio testarhentum«). 

Najprije se u svojoj oporuci sjeća kralja Vladislava, njemu 
ostavlja u gotovom 10.000 forinti, a povrh toga mu otpušta još 
3500 forinti, koliko bi na njega otpalo od dugovanja pokojnog 
Pavla od Kynys-a. : 

«Osim te gotovine ostavlja kralju još i razne srebrne pred- 


"mete od velike vrijednosti. Tako mu daruje dvije velike ukra- 
.ššene i pozlaćene čaše; zatim daljnje 4 pozlaćene čaše, od kojih 


«dvije nose lik sv. Kristofora, a dvije su bile urešene relijefima 
zmajeva i vitezova; pa srebrni vrč sa zdjelom za pranje, vrč 
od kristala s ukrasima od zlata i srebra, te još posebno dva 
velika srebrna vrča. Kraj toga ostavlja kralju i dva viteška 
jahaća konja s pozlaćenim uzdama, i to jednog zelenka, a dru- 
gog bijelca madžarske pasmine (»hungor dictum«). 

Nakon kralja sjeća se biskup Osvald u svojoj oporuci od- 
mah domovine, pa kaže, da kako je u domovini stekao cijeli 
svoj imetak, tako joj ne smije biti nezahvalan ni kod očito- 
vanja posljednje volje (»Item ex quo natus sum in regno et 
ea bona quae habui, ex regno habui, idcirco quantum possibile 
fuit, nolui esse ingratus patriae«). Budući da je tada iza potpu- 
noga sloma srpske države prijetila Hrvatskoj najveća opasnost 
od provale Turaka, ostavlja biskup 32.000 forinti — za ono 
doba upravo golem imetak — u svrhu utvrđivanja pograničnih 
gradova Jajca, Šapca, Beograda i Severina. To je bila ona stra- 
teška linija, koju su u to doba držali dijelom Hrvati, a dijelom 
Madžari protiv zajedničkog neprijatelja, koji je prijetio s in- 
vazijom. Glede samog legata određuje biskup Osvald, da staleži 
kraljevstva imadu pronaći prikladnu osobu ili više takovih, pa 
se ovima imade ova svota odmah isplatiti bez svake formalnosti, 
da ih što prije privedu svrsi i izvedu potrebne radove na utvr- 
đivanju tih gradova. Neprestani bojevi s Turcima početkom 
godine 1499. sigurno su u velikoj mjeri utjecali na visinu ovog: 
legata. Na žalost plemenita namjera biskupa Osvalda nije uro- 
dila trajnijim uspjehom, jer je ova obranbena linija bila već 
četvrt stoljeća nakon njegove smrti od Turaka potpuno 
pregažena. 

Dalje se Osvald sjeća u svojoj oporuci i stolne crkve, za 
koju se toliko brinuo za života. Kod toga kaže, da je bila za- 
nemarena od početka gradnje i nikad dovršena, pa za njezino 

dovršenje ostavlja 10.000 forinti." Osim toga ostavlja stolnoj . 
crkvi srebrni vrč sa zdjelom, koji je uvijek upotrebljavao, pa. 


dvostruku pozlaćenu čašu, 12 srebrnih tanjura, od kojih su. 
.4 pozlaćena, 12 velikih srebrnih zdjela, kao i 8 male za miro- 
dije, sve ovo neka se upotrijebi za izradbu relikvijara.(»ad 
labores reliquiarium«), kojima će se čuvati moći svetaca, Dalje 
ostavlja biskup stolnoj crkvi 2 velika srebrna pozlaćena svi- 
jećnjaka, pa korporal ukrašen zlatom i biserjem, kao i neke 
druge ukrase prema uputama, koje dao izvršiocima oporuke. 
Osvald je trideset i tri godine bio zagrebačkim biskupom, 
pa je kroz to vrijeme mogao upoznati sve potrebe svoje dije- 
ceze, a naročito nedostatke. i potrebe pojedinih crkvi. Stoga. 
nastoji u oporuci, ne bi li u tom pogledu pomogao barem naj- 
potrebnije crkve, no kod toga je neke od njih posebno bogato 
i obilno nadario. Stoga se ne smije niže navedene odredbe nje- 


gove oporuke gledati samo kao puka nabrajanja, već ih treba 


ocijeniti prema onome, što je ovdje istaknuto. 


Tako je biskup ostavio 500 forinti za izgradnju crkve sv. 
Duha u Čazmi, koja da je dosta zapuštena; istoj crkvi ostavlja. 
još i daljnjih 500 forinti za buduće potrebe, kao što je popravak: 
krova uslijed trošnosti ili za slučaj da crkva bude spaljena po 
Turcima. Podjedno ostavlja toj crkvi svoju kazulu iz bijelog: 
damasta, urešenu zlatnim ornamentima i križem iz dragulja; 
zatim kutiju, urešenu draguljima i likom Isusovim, kao i sliku 
s raspetim Kristom. Vidi se, da je biskup Osvald svoju oporuku: 
pisao u Čazmi, jer se te crkve sjetio s mnogo većim iznosima 
i dragocjenostima, nego li ostalih — osim dakako svoje stolne: 
crkve. 


Crkvi sv. Marije u Topuskom ostavlja biskup 500 forinti,, 
pavlinskoj crkvi sv. Magdalene u Čazmi fl. 200, a crkvi sv. 
Ivana u Novoj vesi ostavlja fl. 100. 


Zatim još ostavlja po fl. 25 crkvama sv. Lenarda, sv. 
Mirka, dominikanskoj crkvi sv. Nikole u Zagrebu, Majke Božje 
u Remetama, sv. Magdalene i sv. Marije kraj Čazme, bl. Dje-- 
vice Marije u Gariću, sv. Marije u Glogovnici, sv. Ivana u St.. 
Čazmi, sv. Margarete, sv. Martina, bl. Djevice Marije u Ivaniću,. 
Svih Svetih u .Zalatnoku, te filijalnoj crkvi u Kapeli. 


5 Ni ovaj iznos nije nikada bio u cijelosti upotrebljen u određenu: 
svrhu. Kralj Vladislav II. pozvao je naime pismom od 29. svibnja 1500. 
zagrebačkog biskupa Luku Baretina, da od navedenog legata pokojnog: 


biskupa Osvalda upotrijebi potrebne iznose za izgradnju novih i valja- , 


nih utvrda oko stolne crkve u Zagrebu (»sed destructo iam veteri castro, 
iuxta praedecessorum nostrum indulta, multis et aliis novih propugna-- 
culis, meliori ordine, quo fieri poterit, fortificat«, a tek ostatak da 
upotrijebi za dalnju izgradnju crkve i popravak biskupskog dvora. 
Stoga je i opet zapela izgradnja crkve, te je bila odložena na kasnije 
povoljnija vremena. Vrijedno je spomenuti, da je biskup Luka vlasto-- 


ručno vodio račune o upotrebi pojedinih iznosa iz navedenog legata, a: 
prema gornjim uputama. 

Fl. 20 ostavlja biskup crkvi sv. Jurja u Bontoševcu, a po 
£f1. 17 crkvama sv. Jurja u Lemešu i sv. Nikole na cesti iz 
Dubrave u Križevce, dok po fl. 12 ostavlja crkvama sv. Jurja 
kraj Hejmovca, sv.. Stjepana u Rakičnici i sv. Katarine u 
Gračini. : 

Po fl. 10 ostavlja crkvama sv. Petra u Petrecu, sv. Nikole 
u Podgorju, sv. Andrije nad ribnjakom u Čazmi, sv. Ivana, kao 
i župnoj crkvi u Dubravi. i 


Osim toga imadu izvršitelji oporuke podići kapelu u 
Zalatnoku, a crkva sv. Ladislava u Zali imađe se providiti 
crkvenim posuđem, ruhom i potrebnim uređajem. 


No kraj crkva sjeća se biskup Oswald i pojedinih samo- 
stana, pa tako ostavlja Kartuzijancima u Leweldu 1000 forinti, 
oaisto tako i Pavlinima kraj Budima. Franjevačkom redu kod 
nas ostavio je 2000 forinti za potrebe pojedinih samostana, a 
još posebno zagrebačkim Franjevcima fl 25. Samostanu pak 
redovnica Dominikanaka u Ivaniću ostavio je za sliku na veli- 
kom oltaru £f1 100. 


Ubožnici sv. Antuna u Zagrebu u Vlaškoj ulici, koja se 
nalazila na području njegove jurisdikcije, ostavio je f1 500, dok 
je drugoj (kaptolskoj) ubožnici u Zagrebu sv. Jelisave ostavio 
fl 100, a ubožnici sv. Kuzme i Damjana u Čazmi fl 32. Kako 
se odatle vidi, bio je karitativni rad i socijalni osjećaj u onom 
malom sredovječnom Zagrebu relativno veći i bolje organiziran 
nego li što je to danas. 


Nakon što je biskup Osvald najveći dio svog imetka nami- 
jenio za javne svrhe, sjeća se i svojih prijatelja. Tako je ostavio 
Tomi Bakaču, nadbiskupu ostrogonskomu, veliku pozlaćenu 
čašu i 6 srebrnih tanjura talijanske izradbe, od kojih su tri bila 
pozlaćena. Dominiku, biskupu varadinskomu, ostavio je novu 
pozlaćenu čašu i pozlaćenu soljenku. Svome kumu Nikoli 
Banfy-u ostavio je viteškog jahaćeg konja, pozlaćenu čašu i 
dvostruku pozlaćenu soljenku, a tamiškom županu Josipu od 
Sema ždrijepca i pozlaćenu času. Vojvodi Lovri Iločkome osta- 
vio je viteškog jahaćeg konja i dvije baliste s potrebnom zali- 
hom strelica,“ kumu Jurju od Kaniže viteškog jahaćeg konja, 
pozlaćenu čašu i tri male pozlaćene zdjelice za sol; Jurju, 
prepoštu i kraljevskom savjetniku, viteškog jahaćeg konja i 
pozlaćenu čašu; Blažu Raškaju ostavio je 12 velikih srebrnih 


1 >balistas duas cum pharetris tractoriis et sagittis«. Ratni stroj 
»balista« je sprava za izbacivanje strelica s daleko većim dometom i 
probojnom snagom nego li iz luka. Ovaj je stroj bio oružje defenzivnog 
karaktera, pa se u srednjem vijeku upotrebljavao kod obrane utvrđenih 
mjesta sve do pojave artilerije, a bilo je poznato još iz rimskih vremena. 
U vrijeme sastava ove oporuke, to je oružje već po malo gubilo od 


svoje vrijednosti, jer su se u to doba na bojištima Europe već pojavili 
prvi topovi. 

žlica," od kojih je šest bilo pozlaćenih, te dvije malene srebrne 


zdjelice za sol; napokon je Petru Poganu ostavio viteškog ja- ' 


haćega konja. 

Biskup se Osvald za života mnogo brinuo i oko utvrđivanja 
stolne crkve, što je već i naprijed spomenuto. Tako i sada u 
oporuci određuje, da svi uređaji za obranu,“ koji se nalaze u 
tvrđi oko stolne crkve, imadu pod svaku cijenu tamo i ostati, 
pa se ne smiju iznijeti pod prijetnjom izopćenja. Kod toga 
navađa da su ti uređaji nabavljeni prihodima crkve, pa imadu 
stoga samo njoj i služiti. Kraj svega toga ipak su se utvrde 
stolne crkve već iduće godine nalazile u dosta jadnom stanju. 


Na koncu se biskup sjeća i svoje rodbine, tako ostavlja 
svome sinovcu Alfonzu, prepoštu zagrebačkom i glogovničkom 
fl 1000, malodobnoj djeci pokojnog Stjepana Derfy-a ostavlja 
poseban legat, i to Nikoli f1 300, a Sofiji fl 500, a ujedno obojicu 
kao i cijeli njihov imetak naročito preporuča kraljevoj zaštiti, 
jer su nejake sirote (»orphanos et omnigque destitutos«). Po 


100 fl ostavio je svojim sestrama, i. to udovicama Ladislava. 


Petkaja i Gašpara Fanchy, kao i ženi Gašpara Gyulay-a. Ko- 
načno je. ostavio svome nećaku Franji Petkay-u 50 fl te 
magistru Inarcho fl 100. 

Ostale pako stvari, koje nisu spomenute u oporuci, a te 
su vjerojatno bile manje vrijednosti, kao predmeti dnevne 
uporabe, odijela i slično, imadu prema njegovoj uputi izvrši- 
telji oporuke tako razdijeliti, da se zadovolje svi ukućani. 


Oporuka biskupa Osvalda bila je vlastoručno pisana (»Haec 
propria manu scripsi«) i potpisana (»et de manu eiusdem con- 
dam domini episcopi in inferiori margine consignatum«) pa 
stoga nema navedenih svjedoka, već imade samo imenovane 
izvršioce i branitelje. Kraj svega toga ipak ju je oprezni biskup 
Osvald dao registrirati kod zagrebačkog i čazmanskog kaptola, 
kao vjerodostojnih mjesta, pa je na taj način dobila još i javno- 
bilježničko ovjerovljenje. Oba su kaptola originalnu oporuku u 
tu svrhu providili svojim pečatima potvrdivši na taj način, da 
je ovjerovljenje izvršeno. 

Izvršiteljima svoje oporuke imenovao je zagrebačke kano- 
nike dr. Andriju, Ivana arhiđakona goričkog, dr. Andriju arhi- 
đakona kalničkog te Ivana kustosa, a kraj ovih još Jurja 
Kerecheny-a upravitelja biskupskih dobara i svog dvorjanika 


17 U XV. vijeku žlica je jedini pribor za jelo, koji se općenito upo- 
trebljavao, dok je nož služio jedino za raskomadanje. Nož i vilica kao 
pribor za jelo pojavljuje se tek u XVI. vijeku, i to sporadički, a redo- 
Vito istom od XVII. vijeka, 

!5 >Item ingenia de castris ecclesiae sub poena excommunicationis 
late sententiae nullo pacto exportentur, quoniam ex proventibus ecele- 
siae ordinata sunt, et dignum est, ut semper in eisdem castris pro eccle- 
sia remaneant.« 

Franju Keczara od Radwana. Svakom od navedenih ostavio je 
.po 50 fl u ime naknade za njihov trud. 


Braniteljima pak svoje oporuke imenovao je Tomu Bakača, 


nadbiskupa ostrogonskog, Dominika, biskupa varadinskog, svog 
kuma Nikolu .Banfy-a te Josipa od Sema župana tamiškog, pa 


je prema tomu u tu svrhu oprezno izabrao takove ličnosti za 


Koje je držao, da će postupati prema njegovim intencijama, te 


koje će moći i provesti sve njegove odredbe. 
Ova oporuka imade još i vlastoručno pisani kodicil bez 
datuma, prema kojem ostavlja djeci svog pokojnog brata Ivana 


Alfonzu i Sofiji, kuću u Budimu u ulici Svih Svetih, koju je 


svojedobno sam kupio i u kojoj je stanovao prigodom svog bo- 
ravka u prijestolnici. ' 


Biskup se Osvald htio još potpunije osigurati, da će biti u 


«cjelosti izvršene sve odredbe njegove oporuke, pa je stoga kraj 


imenovanih branitelja ove, posebno zamolio još i kralja, da ju 


štiti (»Unde supplico maiestati regiae et dominis devote, ut 
haec omnia praemissa pro Deo et servitiis meis dignentur 


:observare et manutuere«). 

Iza smrti biskupove htjeli su. se i izvršitelii oporuke na 
jednaki način osigurati protiv svih eventualnih poteškoća i ne- 
prilika oko izvršivanja pojedinih odredba i raspoložba ove, pa 
su stoga odmah poslali kralju Vladislavu posebno izaslanstvo. 


“Ovo su sačinjavali zagrebački kanonici Ivan arhiđakon gorički 


i Nikola od Waska, čazmanski kanonik pojac Tomo te Ivan 
Keglević od Donje Hrastovice. 

Navedeno je izaslanstvo zamolilo kralja, da i njegova 
kancelarija registrira oporuku pokojnog biskupa Osvalda 
(»supplicatum itaque est maiestati nostrae . . . ut huiusmodi 
testamentum litteris nostris inseri et inscribifacere«) kao i da 
potvrdi njezine pojedine raspoložbe. Kralj je Vladislav to i 
učinio posebnim pismom izdanim u Budimu 12. svibnja 1499. 
(>... Praescriptas litteras testamentarias cum sceda in superio- 
ribus denotata... praesentibusque litteris.nostris privilegiali- 
bus de verbo ad verbum sine diminutione et augmento aliquali 
insertas, ratificamus, acceptamus et approbamus.. .«). 

Usporedimo li'ove dvije oporuke, koje dijeli. vremenski 
razmak od 66 godina, opaža se bez obzira na razliku u imovini, 
kojom su raspolagali navedeni; ipak zajednička crta, a ta daje 
ibiljeg jednako prvoj kao i drugoj. Imovinu naime, koju su 
navedeni stekli kao crkveni prelati — zagrebački biskupi — u 
najvećem su dijelu ostavili u javne i dobrotvorne svrhe. Oso-: 
bito je pak biskup Osvald pokazao svojim očitovanjem po- 
sljednje volje, da su mu bili daleko važniji opći javni interesi, 
kao i interesi njegove dijeceze, nego li rodbinske ili bilo kakove 
«druge osobne veze. 

Vlastelinstvo kutjevačke opatije 
u 18. stoljeću 


Napisao Josip Buturac, metrop. arhivista i bibliotekar. 
PODANICI I NJIHOVA SELA 


Uvod 


U istočnom dijelu požeške kotline na području današnje 
kutjevačke i bekteške općine, odigrali su .se u prošlosti zanim- 
ljivi i važni događaji. : 

U današnjem Kutjevu stajala je od g. 1232. do 1536., dakle 
preko 300 godina, cistercitska opatija. Redovnici cisterciti sa- 


gradili su ovdje prostrani samostan i crkvu, koju su po svom . 


običaju posvetili B. D. Mariji. Predaja kaže, da je titular crkve 
bio Mala Gospa (Rođenje B: D. Marije), te da je u crkvi svaki 
dan služilo sv. misu dvanaest svećenika redovnika.“ U starim: 
ispravama spominje se više puta kutjevačka cistercitska opa- 
tija. Tako g. 1282., 1347., 1444., 1460., 1478., 1493. Zove se mo- 
nasterium ili abbatia B. Mariae V. honeste vallis de Gotho.« 
Od opata poznat nam je jedino Rikard iz isprave od g. 1347. 
Opatija je imala i patrone, koji su se brinuli za popravak crkve. 
Kao patron spominje se g. 1460. udovica Ladislava Gorjanskog, 
a g. 1493. Lovro Iločki. 

Posjedi su se kutjevačke cistercitske opatije sterali u naj- 
bližoj okolici Kutjeva. Ti su posjedi bili uglavnom na sjeveru 
od samostana i crkve. Predaja drži, da su posjedi išli od Pod- 
gorske rike kod Vetova pa do Motičine,* gdje su cisterciti pred- 
lagali na imenovanje župnika za tamošnju župu.* To nije ne- 
moguće. U srednjem vijeku u Motičini doista postoji župa, ple- 
mići Morovići jesu gospodari i Kutjeva i Motičine, pa su na 
širokom prostoru od Kutjeva do Motičine mogli ležati posjedi 
i cistercita i Morovića. No na istoku i jugu od Kutjeva nije bilo: 
cistercitskih posjeda. Od Kuijeva na istok prostiralo se u sred-- 
njem vijeku gradišćansko vlastelinstvo, koje je obuhvatalo sav 
prostor od gorskog bila u Krndiji do Londže kod Krnjakovaca 
(danas Latinovci), zatim Šimunovce (danas Bekteže), Porečje: 
(danas Poreč), Bogdince (danas Ciglenik), Duboku i Sapnu. Da 


1 Državni arhiv u Zagrebu, Acta coll. Soc. Jesu Požegana I. 2. £.8.. 
2 B&sendorfer, Crtice iz slavonske povijesti (Osijek 1910.) 122., 


137, 275. 
3 Vidi br. 1. 
*“ Ondje, fol. 5. 

je vlastelinstvo sredovječne cistercitske opatije ipak bilo ma- 
leno, vidi se i po tome, što su sela Sveti Đurađ (Kula), Čaglin, 
Grabarje, Sesvete, Gradac i Knešci pripadala raznim plemi- 
ćima. j 

Za turskoga gospodstva u Požeškoj kotlini (g. 1536—1688.) 
nestalo je stare kutjevačke cistecitske opatije, razbježalo se 
ovdašnje plemstvo, a hrvatski katolički narod ginuo je, bježao, 
ali najviše odilazio u tursko ropstvo. Na opustošenu hrvatsku 
zemlju dolazilo je novo stanovništvo: muslimansko i pravo- 
slavno. Muslimani su sami sebe zvali Turcima, a zapravo su 
bili Hrvati ikavci. Oni su držali mjesna imena: Biliševci, Rika, 
Bila voda, ali su i mijenjali imena: Šimunovci u Bekteže, Bog- 
dinci u Ciglenik, Krnjakovci u Latinovce itd. Stanovali su kao 
jedini stanovnici u Bektežama, Gradištu, Dubokoj, Grabarju, 
Sesvetama, Cerovcu itd. S katolicima su bili izmiješani u Ku- 
tjevu, Hrnjevcu, Venju i Lukaču, a s katolicima i pravoslav- 
nima u Latinovcima i Mitrovcu. Čista su katolička sela bila: 
Kula i Čaglin, a čista pravoslavna Sibokovac, Londžica itd. 


Glede porijekla muslimana požežkoga polja držimo, da to nisu 


poturčeni Hrvati požeškoga kraja već doseljenici iz Bosne. Mi- 
slimo, da su nastala tolika muslimanska sela u požeškom polju 
brzo iza g. 1536., kad je 50.000 Hrvata odvedeno odavle u tur- 
sko ropstvo. Prema predaji pravoslavno stanovništvo nalazi se 


-u kutjevačkoj okolici već oko g. 1600.) a to se slaže i sa saču- 


vanim suvremenim ispravama Katoličko stanovništvo, ukoliko 
ga je u 17. st. još preostalo, jest starosjedilačko. Duhovnu su pa- 


stvu među katolicima vršili franjevci veličkoga samostana. To- 


kom cijele turske vlade katolici su mnogo trpjeli tako, da ih je 
u nekim selima i nestalo neposredno prije oslobođenja od Tu- 
raka. To su sela Latinovci, Poreč, Vučevci, Hrnjevci, 


G. 1688. oslobođen je požeški kraj od Turaka. To je za- 


sluga koliko austrijske carske vojske toliko Hrvata požeškoga 
:. polja, koji su pod vodstvom franjevca Luke Ibrišimovića digli | 


ustanak protiv Turaka. Tako su Turci, muslimani ikavci bili 
prisiljeni ostaviti Slavoniju i pobjeći u Bosnu. Njihova brojna 
sela u požeškom polju ostala su pusta, ali ne dugo. Između g. 
1688. i 1697. naselili su ih novi stanovnici: katolici i pravoslavni. 
Katolici su zauzeli Sesvete, Grabarje, Bekteže i Šumanovce, a 
pravoslavni Latinovce, Ciglenik, Poreč, Gradišće, Duboku, To- 
minovac, Ćošinac, Granje, Biliševce. Doseljenici katolici žesu 
Bošnjaci, ali je bilo zacijelo dosta i takvih, koji su došli iz ka- 
toličkih sela bliže požeške okolice te iz raseljenoga Poreča, Neke 
su obitelji doselile iz kraja preko Drave (Pečuh—Vel. Kaniža). 
Pravoslavni su doselili u mnogo većem broju od katolika. I 


5 Ondje. 

pravoslavni doseljenici potječu djelomično iz Bosne, a djelo- | 


mično valjada iz napučenijih pravoslavnih sela požeškog i na- 
šičkog kraja. Iz Bosne se selilo između g. 1688—1697. 

Kad je g. 1688. oslobođen požeški kraj od Turaka, nije time 
rat s Turskom još bio gotov. Pa ipak je već tada kr. komora 
odredila, da se u novooslobođenoj zemlji ima točno i savjesno 
obaviti popis stanovnika i njihove imovine u svrhu oporezova- 


nja. Za popisivača ili provizora poslan je u Slavonju Gabrijel 


Hapsz s time, da se nastani u Požegi. Pojedine predjele imala 
je kr. komora zadržati za sebe, a druge prodati zaslužnim i bo- 
gatim velikašima. Što je nekada bilo u crkvenim rukama, tre- 
balo je ostaviti Crkvi. 


O crkvenim poslovima i potrebama u cijeloj zapadnoj Sla- > 


voniji vodio je još za turskog vladanja brigu zagrebački biskup 
i kaptol. Požeška je kotlina doduše nekada spadala pod pečušku 
biskupiju, ali se to s vremenom zaboravilo, jer je Pečuh bio u 
"Turskoj, a pečuški biskup boravio izvan svoje biskupije. Kad 


su Turci iz požeškog kraja istjerani, došao je ovamo zagrebački 


kanonik! i naslovni skadronski biskup Ivan Josip Babić, da upo- 
zna, kakve su tu vjerske i crkvene prilike. Da li je Babić došao 
od svoje volje ili kao izaslanik zagrebačkog biskupa, ne znamo. 
No sigurno je, da je Babića bolilo srce, kad je vidio, kako su 
slavonski katolici, nakon svoga oslobođenja od turske vlasti, 
zadržali mnoge loše turske običaje, a zanemarili poznavanje ka- 
toličkih vjerskih istina i vršenje kršćanskih dužnosti. Osim 
toga, naišao je Babić na narodnu predaju i pisane isprave, da 
su nekada postojale opatije Kutjevo, Rudina, Podborje, Bijela 
ili Bijela Stijena pa je — po svemu se čini — poduzeo odlučne 
korake, da bi posjedi tih opatija bili povraćeni u crkvenu vlast. 
Za sebe je preko kardinala i ostrogonskog nadbiskupa Kolonića 
tražio i g. 1689. poveljom cara Leopolda dobio posjede kutje- 
vačke opatije. Podborje i Bijelu Stijenu dobila su druga dva 
zagrebačka kanonika." Razlog, zašto je Babić tražio posjed u 
Slavoniji, jest iskrena želja, da se stalno nastani u požeškom 
kraju i poradi oko toga, kako bi se tamošnji Hrvati katolici po- 
digli u vjerskom, moralnom i prosvjetnom pogledu. Osim toga, 
Babić je kao naslovni biskup imao u Zagrebu vrlo skromne 
Prihode; prihodi kutjevačke opatije svakako bi više odgovarali 
biskupskom dostojanstvu." 


Kad je Babić imenovan naslovnim kutjevačkim opatom i 
kad je preuzeo posjede opatije, dao se svom dušom na duhovni 


5 Ondje, III. 1,6. Smičiklas, 200-godišnjica oslobođenja Slavo- 
nije II. (Zagreb 1891.) 70, 158—187. . 

7 Drž. arhiv u Zagrebu, Acta coll. Soc. Iesu Požegana III. 32, 38. 

5 Ondje, III. 1a. 

posao. G. 1690. predložio je svjetovnoga svećenika Mavračića. 


zagrebačkom biskupu, neka ga imenuje župnikom u Kutjevu. 
Doskora je izradio, te je Kutjevo dobilo kapelana i pučku školu, 
a Sesvete župnika. O svom je trošku sagradio crkve u Kutjevu. 
i Sesvetama, uzdržavao župnike, te od cijeloga kutjevačkog: 
opatijskog vlastelinstva za sebe osobno nije ništa imao. Bosanski. 
(đakovački) biskup prigovarao je, što Babić uživa posjede ku-: 
tjevačke opatije. Tvrdio je, da nekadanja cistercitska opatija 


. Gotho ili Kutjevo odgovara Kutini, nedaleko Kraljeve Velike. 


Zagrebački je kaptol (g. 1692.) uzimao Babića u zaštitu. Uprav- 
ljanje s kutjevačkim vlastelinstvom, poradi velike daljine od 
Zagreba, bilo je povezano s teškoćama. Zato ga je Babić dao u. 
najam (arendu) Požežaninu Petru Zemljaku, koji je u najmu. 
držao također posjede opatije Podborja i Bijele Stijene. Ipak: 


su prihodi bili tako maleni, te je Babić g. 1700. molio od cara 


novčanu potporu i obećao, ako je dobije, da će se u požeškom. 
kraju stalno nastaniti, na području svoga vlastelinstva obnoviti 
još dvije župe te u cijeloj požeškoj okolici obnavljati župe i. 
podizati škole." 

Babić je bio već i prestar i preslab, a da bi mogao ostvariti. 
svoje velike i plemenite želje. Zato je ponudio kutjevačko vla-- 
stelinstvo zagrebačkim isusovcima uz uvjet, da imaju u Požegi 
otvoriti gimnaziju. Isusovci su pristali. I tako je na Babićevu. 
molbu car Leopold g. 1700. izdao povelju, kojom su posjedi. 
kutjevačkog vlastelinstva darovani Družbi Isusovoj. 

Isusovci su došli u Požegu već g. 1698., i to kao misijonari, 
vjerojatno u sporazumu s kanonikom Babićem, koji je već tada. 
S njima pregovarao. Narod ih je prozvao »jezoiti«, »jezoviti« ili 
Društvo Isusovo." Od cara Leopolda dobili su kao dar ruševnu. 
crkvu sv. Lovre. Nastanili su se privremeno u kući kod Kame- 
nitih vrata, kraj gradskog zida. Kuću su kupili za 120 for. od 
Katarine i Ane Ličiković. To je nekada bila kuća požeškog: 
muftije (turskoga svećeničkog dostojanstvenika), a zemljište —- 
kako kaže predaja — u davno, predtursko doba pripadalo je- ' 
crkvi." 


Vlastelinstvo kutjevačke opatije preuzeli su požeški isu-- 
sovci g. 1701. Od prihoda toga vlastelinstva uzdržavali su svoju, 
novoosnovanu gimnaziju u Požegi. Vlastelinstvo je obuhvatilo: 
oko 35 sela, od kojih su neka bila pusta, a u svakom je ležalo. 
po nekoliko sesija neobrađene zemlje. Otprilike polovica sta- 
novnika bili su katolici, a polovica pravoslavni. Odnošaj između. 
isusovaca i stanovništva vrijedio je kao odnošaj između. 
zemajskoga gospodara i podložnika (kmetova). Podložnici su. 


* Ondje, III. 30, 32. 
19 Ondje, V. 42, 45, 46. 2. 
11 Ondje, V. 28. 

bili obvezani na razna podavanja, a isusovci kao zemaljski go- 


sporadi imali su dužnost brinuti se za mir i red te, u slučaju - 


potrebe, suditi svojim podložnicima. Sporovi su između isuso- 
vaca i njihovih podložnika bili rijetki, i ako je uvijek bilo 
dosta dužnika na daćama. 


Da bi podložnici kutjevačkog vlastelinstva došli do većeg 
blagostanja, dopušteno im je, da sade duhan i da ga po volji 
prodaju. Osim toga, išlo im se na ruku kod uzgajanja svilene 
bube. 


Pojedina sela nisu imala pašnjaka nego su marvu napa- 
sivala u vlastelinskoj šumi i na svojem pustom, neobrađenom 
zemljištu. Većina sela od zasijanog 1 mjerova dobivala su 8 
mjerova, prema tomu je bio čisti prihod 7 mjerova. Vlastitih 
šuma sela nisu imala nego su građevno i ogrijevno drvo bes- 
platno dobivala iz vlastelinske šume. Svako je selo sadilo du- 
han te ga prodavalo u Požegi, Brodu, virovitičkoj županiji pa 

čak u Kostajnici i Petrinji. Od duhana je dolazio lijep prihod, 
npr. Kutjevu 200 for. na godinu, Grabarju 19 for. itd. Svoj su 
prirod prodavali na sajmovima u Požegi, Brodu i Našicama. 
Od svake. obrađene sesije davali su kola drva, koja su bila 
vožena u požeški kolegij. Tom se prigodom izručivala i dese- 
tina duhana. Tri puta na godinu išli su ljudi u lov sa svojim 
prahom i olovom, a u korist vlastelinstva. ' 


Podložnici ili kmetovi slavonskih vlastelinstava bili su 
previše opterećeni raznim daćama pa su se zato bunili protiv 
svoje zemaljske gospode. Car je želio ublažiti njihovu nevolju 
i izići u susret njihovim željama. Zato je izdao patent, koji se 
ticao i kutjevačkog vlastelinstva. 


Prema carskom patentu od 27. svibnja 1737. ukinut je bio 
kuluk i rabota, koju su kmetovi davali vlastelinu (spahiji). 
Desetina (desetak) se imala davati od vina, žita, ječma, raži, 
zobi i kukuruza. Kmet nije trebao desetinu od kuće voziti niti, 
mjesto daće u naravi, plaćati gotovi novac. Vlastelin je imao 
o svom trošku vršiti pšenicu i druge žitarice te voziti s polja 
na svoje guvno i u svoju žitnicu. Nakon poževenoga polja pše- 
nica je u snopovima i krstacima čekala tri dana. Ako kroz to 
vrijeme vlastelin ne bi odvezao svoj deseti dio, smio je kmet, 
u nazočnosti kneza i dvojice svjedoka, svoje uzeti i odvesti, a 
vlastelinov dio ostaviti. Mala desetina: svinje, pčele, janjci, 
duhan i sir bila je prema spomenutom patentu ukinuta. Vla- 
stelin nije smio oduzimati kmetu bolju zemlju i zamijeniti je 
sa slabijom, pa ukoliko je to učinio, bio je dužan oduzetu zemlju 
povratiti kmetu. Dalje, vlastelin nije više smio davati svoju 
zemlju kmetu u najam (kiriju) za novce; nego, ako je ne bi 
obradio, mogao ju je kmet uzeti i obraditi, a vlastelin je dobio 
od ploda samo desetinu. Osim toga, vlastelin je bio dužan na 

pusto zemljište naseljavati nove stanovnike, što je donosilo 
korist i njemu i kr. komori. 

Kako su gostione (mehane) bile na veliku smetnju, odre- 
đeno je, da kmetovi smiju, slobodno i bez naplate nameta, 
točiti i prodavati svoje vino od Miholja do Đurđeva. Naprotiv, 
između Đurđeva i Miholja, točili su vino i rakiju samo vlaste- 
lini; kmetovi su u to doba mogli kupiti i držati kod kuće opojna 
pića jedino za domaću potrebu. Rakiju mogu kmetovi peći bez 
ikakve naplate takse (akciza), ali prodavati — samo naveliko. 
Svinje i dr. mogu kmetovi klati jedino za domaću potrebu; 
klati za prodaju može samo vlastelinstvo (»kasapnica«). Od 
potočne vodenice (»suhare«) plaća se vlastelinu 1 for. Glede ži- 
rovine određeno je, da se plaća ovako: od velikog brava (krmka) 
8. potura, srednjeg 6, malog 4, a za cedulju 2 potura. Za hra- 
stove kraj drumova i kuća nema takse. Uzdržavanje pandura 
ima pasti na teret kmetova samo utoliko, ukoliko su oni po- 


trebni za opću sigurnost od hajduka ( pusta'ija«). Kmetovi ne 


mogu od vlastelina (spa'ije) dobiti ništa u najam (arendu). Si- 
romašni kmetovi ne smiju se kazniti (kaštigovati) novčanom 
kaznom već zatvorom ili radom tako, da ostaju vezani u lance 
(gvožđe). Ako li kmet dovozi u kasarnu vojnicima drva, hranu 
itd., ima mu se platiti podvoz.“? 

Kako ćemo kasnije iz popisa daća vidjeti, spomenuti se 
carski patent nije održao u cijelosti, jer su podložnici kutje- 
vačkog vlastelinstva g. 1773. plaćali desetinu i od duhana, a 
mjesto u naravi plaćali su svoje daće i u gotovom novcu. 

Dugotrajan i neriješen spor postojao je između požeških 
isusovaca i drugih, susjednih vlastelina. Pozivajući se na Ba- 
bića, cara Leopolda i predaju tvrdili su požeški isusovci, da 
su međaši njihova vlastelinstva: Krndija, Londža do Graca, 
Orljava i Podgorska rika, pa prema tomu, da njima pripadaju 
sela Jakšići, Čakulić (Čagutić) i Vetovo, a što je pleternički 
vlastelin sebi svojatao. Spor je bio i zato, što su sela Mihaljevci, 
Tulnici i Bilač otimali zemljište preko Londže. Nesigurna je 
međa bila i prema vlastelinstvu našičkom i blackom.“? 


* 


Prelazimo na prikazivanje pojedinih sela kutjevačkog vla- 
stelinstva. Najprije ukratko spominjemo povijesne podatke o 
samom selu. Zatim iznosimo mjesne nazive rudina, koji nazivi 
potsjećaju na predtursko i tursko doba. Iza toga navodimo obi- 
telji, koje su živjele u selu g. 1773. Križ znači obitelji, koje su 
prema podacima župskog ureda (Jakšići, Kutjevo, Ruševo, Se- 
svete, do danas izumrle. Broj u zagradi kazuje broj kuća, koje 
su prije g. 1773. nastale od jedne razdijeljene zadruge. 


12 Ondje, V. 47. 
18 Ondje, I. 20. III. 8. 

KUTJEVO 


U doba turskoga vladanja u Slavoniji stanovali su u Ku- 
tjevu Hrvati katolici i muslimani. Posljednji zemaljski gospodar 
Turčin bio. je Mehmed Alaj-beg Agisagić iz Požege, kome se od. 
* svega davala desetina. Kad je g. 1688. oslobođena Slavonija 
od Turaka, ostavili su muslimani Kutjevo i otišli u. Bosnu. 

Mjesni nazivi rudina: Medinovo polje, Popin Orah, Šokačke 
čaire, Kamjenjača, Tomaševac (nekoć selo), Kataline, Ve- 
liki Cioluk, Dobro brdo, Dragašnica, Ilijaševac (nekoć selo), 
Brizovka, Ruščica, Rastić, Hajdarovac, Erdut, Kod Kapele, Rakit, 
Buk, Musaginka. 

Porodice u Kutjevu g. 1778.: Akšamović, # Anđekić, Bega- 
nić (3), $ Begović, Bešlić (2), Božić, # Babić, Boić, Biškupović, 
T Bošnjak (2), # Ciglarić, Čočić (3), # Dragomanić, Đajić, Đur- 
vec, # Đuriškić, Ferbašić (4), Filipović, Gašić, Gorjanac, # Han- 
dić, f Halavuk, Ivić (4), T Kanižanac, € Katušić, Ketović, Ko- 
vačević, Križanović, + Kopiarić, Kalajković (4), Kristić, f Lo- 
vasić, Lukić, Lukanović, T Mihalčević, + Marušević, Marković, 
T Matijašević, Mikić (4), Marinović, Mijatović (2), T Matičević, 


Metić, Milošević (4), Mikšić (2), Milić, Munduković, # Maroica, . 


Marojčić, Matezić, Novak, Oraovčanin, # Pavić, £ Politar, 
Porčić (2), Paulić, Pavičić, Relić, Rundić, Stojčević (2), T Stan- 
ković, + Stivalić (4), T Sešmarić, Sanduković, Sarajlić (2), Slip- 
čević, Terzić, Tubić (6), Tomić, # Tirk, # Trandić, f Vinceković, 
T Vranić (5) # Vuković, Zvekić (3), + Živković, 

Trgovište je imalo 6. 1773. 471 svilca, 763 jutara oranice 
I. klase, 1209 jut. II. klase. Dijelilo se u tri dijela: Gornja, Sred- 
nja i Donja mala (mahala). Ta je razdioba preostala od Turaka. 

Od 76 porodica iz 8. 1773. izumrlo je do danas 31. Neke 
su se opet veoma umnožile. Tako Akšamović ima sada 19 
duša, Bešlić 18, Vranić 37, Tubić 36, Mikić 37 itd. Danas ima 
u svemu 500 potomaka porodicA iz 8. 1773. i odprilike toliko 
duša doseljenikA iz posljednjih stotinu godina. : 

God. 1732. htjelo se od Kutjeva učiniti grad, te su isusovci 
predložili vlastima na imenovanje senat s 12 senator4. 


Ašikovci 


—-_—_ 

(3), Jakobović, Marković, # Martinović, # Matijević, # Papazović, 
T Starčević. x 

Od g. 1702—1773. izumrle su i raseljene 4 porodice, a do- 
seljeno 7 novih porodica. Od g. 1773. do 1941. od 15 porodica 
13 je izumrlo, a 2 su se održale. Danas u 2 kuće stanuju staro- 
sjedioci, a u 38 kuća potomci doseljenika iz 19. i 20. stoljeća. 

Selo je imalo g. 1773. 306 jut. I. kl., 76 jut. II. k1., 39 svi- 
laca. 


Bekteže 


God. 1413. i 1499. nalazila su se ovdje dva mala sela: Ši- 
munovci i Dragalovci. Za turskoga vladanja stanovali su u 
selu Turci, a nakon njihova odlaska u Bosnu naselili su katolici. 
Zemaljski gospodar Turčin Mehmed-spahija stanovao je u selu. 
Turci su dali i selu ime. Krivo je mišljenje, da su za turskoga 
gospodstva u ovome selu stanovali katolici, (Smičiklas II. 179.) 

Mjesni nazivi rudina: Taborišće, Dragalićevac, Drum, Ka- 
dionica, Kratel, Leđenica, Palucak, Dragaljevac. 

G. 1773. stanovale su u selu ove porodice: Abramović, Bar- 
birović (2), Blažević, Čurčić, Dobulija, Filić, Filipović, Gašić, 
T Kovačević, Lukačević, Mandić (3), Marjanović, Mijatović, 
T Matošević, Pejić (2), # Poričanac, Stipčević (2), Vardić, Vu- 
ković. 

Od g. 1702.—1773. izumrle su 3 porodice, a doselilo se 11. 
Danas ima 156 potomaka onih porodica, koje su živjele g. 1773. 
Broj se porodica od tada umanjio za tri, a broj stanovnika pao 
je na polovicu od nekadanjeg broja. 

Selo je imalo g. 17783. oranice I. kl. 183 jut., II. kl. 148 jut., 
58 svilaca. 


Biliševci 


Za turskoga gospodstva stanovali su ovdje Turci. Iza iz- 
gona Turaka ostalo je selo nekoliko godina pusto, a onda su ga 
naselili pravoslavni. Ime »Biliševci« svjedoči, da su muslimani 
ovoga sela bili ikavci Hrvati. | 

Mjesni nazivi rudina: Tursko greblje, Đukina ograda, Bo- 
žina ograda. 
= Porodice 1773.: T Gruičić, # Milošević (2), # Milovuković 
(4), # Vukajlović. 

Od g. 1702.—1773. izumrlo i raseljeno: 11 porodica, dose- 
ljene 2. Do danas su sve izumrle, pa su selo naselili uglavnom 
Česi. 


Oranica I. kl. 107 jut., II. kl. 47 jut. Svilaca 10. 

Cerovac 


Nekada su ovdje stanovali Turci, a nakon njihova odlaska 
u Bosnu g. 1688. ostalo je selo pusto i trnjem obraslo. Oko g. 
1700. doselili su ovamo katolici. 
Mjesni nazivi rudina: Barin grob, Strmorica. 
Porodice 1773.: # Baničić (2), Gašparović (4), Franić (3), 
T Franjetić, Kovačević (2), Ljetinić, € Marijanović, Matijević, 
* Pavlović. : ' 
Od g. 1700.—1773. izumrlo i raseljeno 11 porodica, a dose- 
ljeno 5. Od g. 1773.—1941. od 9 porodica izumrle su 3, a održalo 
se 6. Danas starosjedioci žive u 29 kuća, a doseljenici u 31 kući. 
Oranice I. kl. 231 jut., II. kl. 133 jut. Svilca 92. 


 čiglenik 


Nekada (g. 1413. i 1499.) bilo je ovdje naselje Bogdinci i 
spadalo je pod gradišćansko vlastelinstvo. 

U doba turskog vladanja stanovali su ovdje Turci, koji su 
selu dali ime. Njihov zemaljski gospodar Tebudar-spahija živio 
je u Kobašu. Iza odlaska Turaka ostalo je selo nekoliko godina 
pusto, a onda su ga oko g. 1700. naselili pravoslavni žitelji. 

Mjesni nazivi rudina: Bogdinci, Majur, Šabanovica. 


Porodice g. 1773.: f Damjanović, # Ivanović, Jovanović, - 


Kudumraković, £ Marković, Mitrović, Petrović (3), Savić, Stan- 
ković, € Stanisavljević, Trivunović, f Vukašinović, Vuković. 
Od g. 1702.—1773. izumrlo i raseljeno 6 porodica, a dose- 
ljeno 13. ' 
Oranica I. kl. 164 jut., II. kl. 81 jut. Svilaca 45. 


Čaglin 


Spominje se g. 1434., 1453., 1470., 1488., 1489. kao posjed 
plemića Veličkih i Bekefija. G. 1435. naziva se Čaglin trgo- 
vištem s dvije građanske kuće, više zgrada i 44 kmetska zem- 
ljišta. U to doba postojala je u Čaglinu kraj Londže zidana crkva 
sv. Ivana Krst. Ona je za turskoga gospodstva porušena. G. 1702. 
i kasnije vidjele su se od nje preostale ruševine. Za turskog vla- 
danja stanovali su ovdje katolici, koji su svome spahiji Lakiću 
u Lakušiji davali desetinu od svega priroda i 9 rabotara od svake 
kuće. Iza izgona Turaka iz Slavonije došlo je ovamo i nekoliko 
pravoslavnih porodica, koje su kasnije izumrle i raseljene. Isu- 
Sovci su sagradili ovdje kapelu sv. Alojzija. Selo je do g. 1779. 
spadalo pod sesvetačku župu. 

Mjesni nazivi rudina: Staro Selo, Krajna, Selišta, Stari 
Čaglin, Alilovka, Ivančevac, Bogdanov Zgon, Terzinica, Tušinac, 
Kresova mekota, Kresova međa, Krvarovac, Vrbovac, Kućište, 


Kličkovica, Subotina bara, Babajnica, Sičije, Jankovice, Lipič- X 

njak, Duga brazda, Danište, Lončaruša, Vinkovka, Jurišino 
Strnje, Bili zdenci, Ona strana, Katunište, Terbušnjak, Jelač, 
Mednjak, Ciganska mekota, Dužice, Ležaj, Jogun, Grosina do- 
Jača, Tribal, Dupljevac. 

Porodice 1773.: T Antunović (2), Benić (2), Brizar, Blažev, 
Balešić, # Filić (3), Galić, € Kolesarović, Marković, # Matičević 
(3), Medvedović (2), T Mišković, Nuić, Pečurlija (2), # Ramljak, 
T Radelić (3), Sablić, # Stipanović, # Tomičević, Topalušić. 

Od g. 1702. do 1773. izumrlo je i otselilo 13 porodica, a do- 
:selilo 5. U razdoblju 1773.—1941. od 20 porodica izumrlo je 10, 
a održalo se 10 s 86 duša. Broj se porodice umanjio jednostruko, 
a broj duša četverostruko. Selo se održaje i pomlađuje novim 
«doseljenicima. 

Oranica 1773.: I. kl. 409 jutara, II. kl. 23 jutra. Svilaca 224. 

Čošinci 

Za turskoga gospodstva prije g. 1688. stanovali su ovdje 
“Turci, koji su selu dali ime. Nakon njihova odlaska u Bosnu, 
došli su ovamo iz Bosne pravoslavni stanovnici. Da li su se ti 
stanovnici održali pod novonastalim prezimenima ili su izumrli 
ili su se raselili, ne znamo. Sigurno je, da od prezimena iz g. 1702. 
ne nalazimo nijedno g. 1773. 

G. 1773. porodice su u ovome selu pravoslavne: # Dejanović, 
T* Dragišić, Gojković, # Novković, Radišić, Raljetić,  Raljević, 
"Vukmanović. Danas u 7 kuća žive pravoslavni starosjedioci, u 
23 kuće doseljeni katolici Slovaci. 

Mjesna imena: Popovača, Zamračina, Kalabača, Dobrina li- 
“vada, Zapolina, Begluk, Blaževa bara. ' 

Oranica: 157 jut. I. kl., 105 jut. II. kl. Svilaca 28. 


Duboka 


G. 1413. spominje se Gornja i Donja Duboka kao selo gra- 
«dišćanskog vlastelinstva. Za turskog vladanja u Slavoniji sta- 
novali su ovdje Turci. Njihov spahija Čeribašić živio je u Požegi 
i dobivao od sela desetinu. Iza izgona Turaka naselili su ovo 
selo brzo pravoslavni iz susjednih sela, a kasnije i iz Bosne. G. 
1690. ima selo 5 kuća, a već g. 1702. 15 kuća. 

Mjesni nazivi rudina: Milanovac, Svilnice, Satnica, Alilovka, 
Celemia, Bili brig, Bedenić, Žedno drvce, Benjin dol, Vlaška 
staza, Taborišće. 

Od g. 1702.—1773. izumrlo i raseljeno 8 porodica, dose- 
lilo 10. bo A 

Porodice 1773.: $ Alilović, $ Begović, Božić, Branežac, f Bo- 
šnjak, Kragujevac (Kragujević), f Marić, Milivojević, Mandić, 
Petrović, Radojčić, Radosavljević, Radovanović. t 

Oranica: 201 jut. I. kl, 22 jut. II. kl. Svilaca 172. 

Grabarje 


Spominje se kao posjed plemića Vrbovskih (od Vrbove) 8- 
1400., 1469., 1481., 1489., 1493. Za turskoga vladanja u Slavoniji 
stanovali su ovdje Turci. Kad su oni g. 1688. protjerani u Bosnu,, 
naselili su ovo selo katolici. Već g. 1690. nalaze se u Grabarju 
4 katoličke kuće. To su valjada doseljenici iz nekog bližeg sela 
Požeške kotline. Oko g. 1697. došao je u Grabarje veći broj bo- 
“ sanskih porodica, tako da ovo selo g. 1702. ima 36 kuća, uglav- 
nom bosanske katolike. 

Mjesni nazivi rudina: Čivluk, Dukinac, Guvno, Mračaj, No- 
vak, Sirkovište, Banovka, Govedarica, Musina kruška, Kod Bu- 
bana, Balatin, Međuvode, Tursko greblje, Rika, Begluk, Kod. 
kapele. ' ' 

Porodice g. 1773.: Alilović, Bilokapić, # Anđić, + Dragiče-. 
vić (2), Grgić (2), F Ilić, Jakobović (4), £ Lučić, # Jurić, T Gložić, 
T Matičević, Matić (2), Miladinović (2), # Marinović, * Marti- 
nović, # Ovčarević, Ljubičić, # Stojčević, Pokrajac, Šarić, Trno- 
kop, £ Tomić, # Šegorović, # Vitkovac, Pečujac, Šimić. 

Od 1740.—1773. izumrlo je 11 porodica, doseljene 2. Od g. 
1773.—1941. od 27 porodica 15 ih izumrlo, a 12 ih se održalo. 
Starosjedioci sada žive u 28 kuća, a doseljenici iz 19. i 20. sto- 
ljeća u 122 kuće, većinom Česi i Slovaci. 


Oranica g. 1773.: 541 jut. I. kl., 419 jut. II. kl. Svilaca 113. 


Gradac 


G. 1445. i 1498. spominju se plemići od Graca, koji su tu: 


imali svoj posjed. Za turskoga vladanja živjeli su ovdje katolici 
Hrvati, koji su svom zemaljskom gospodaru Hally-paši iz Broda. 
davali desetinu i tri rabotara na godinu. G, 1690. ima selo tek 
10 kuća, a g. 1702. već 27, jer se ovdje nakon izgona Turaka iz. 
Slavonije nastanilo više bosanskih porodica. 

Mjesni nazivi: Kustošica, Međuvode, Čuprija, Vrbova, Ster-. 
kovica, Srčika, Brod, Babišnjak, Okuč, Bisage, Vučetinka, Me- 
strušje, Usina, Kuter, Kratina, Lazina, Cicina, Lio, Kobaca, Ste-- 
čenica, Palučak, Koria, Otok, Zekinica, Ograđenica. ; 

Porodice g. 1773.: Bošnjak (6), Adžidović (5), Berčinac (2), 
T Barić, # Blažanović, Blašković (4), Dražetić, Đuranović, An- 
daković, Kanižanac, Lončarić, # Mihaljević, Mačković (3), * Mi- 
haljev, Knežić, Jakobović, Klarić, Marinović, Pavlović, # Ra- 
dovčić (4). 

: Od g. 1702.—1773. izumrlo 5 obitelji, doseljeno 9._Od g. ' 
1773.—1941. od 20 porodica izumrlo je 5, a održalo se 15. 
Oranice I. kl. 510 jut., II. kl. 109 jut. Svilaca 97. 

Gradišće 


U današnjem Gradišću nalazila se nekoć utvrda i trgovište. 
Prvi put se spominje kao posjed Gradišće 1343., kao drvena 
utvrda 1413., kao trgovište 1483. U Gradišću su stanovali g. 1441. 
buntovni plemići, koji su nanosili veliku štetu državi. Drugačije, 
posjed i utvrda nalazili su se u rukama plemića Sečija sve od 
g. 1343. Pod gradišćansko Sečijevo vlastelinstvo spadala.su sela: 
Lončarevac (danas brdo Lončar), Butkovac, Melka, Duboka, 
Filepusolci, Sćivinja, Topalovci (kod Latinovaca), Vršanci, Po- 
rečje, Drenovci, Uksinci, Bogdinci (danas Ciglenik), Gradusolci, 
-Koprinici, Jobađovci, Habininci (kod Gradišća), Dragmerovci 
ili Dragalovci (danas Bekteže), Vučjak i Krnjakovci (danas La- 
tinovci), Stupar, Starigrad, Pavlovci, Satna (Sapna), Uterk, Be- 
nedicsity (kod Gradišća). G. 1332. spominje se ovdje katolička 
župa; a g. 1347. i 1413. katolička crkva sv. Nikole. G. 1536. palo 
je Gradišće, kao i cijela požeška kotlina, pod Turke. Za tur- 
skoga gospodstva stanovali su ovdje Turci plaćenici, koji su u 
«doba rata služili kao vojnici. Zemaljski gospodar zvao se Jeny 
Zaim, a stanovao je u Požegi. Gradišćanska je utvrda i crkva 
razrušena od Turaka, te su se g. 1690. i 1702. vidjele samo ru- 
ševine. Još g. 1690. piše popisivač kutjevačkog vlastelinstva, da 
je Gradišće — trgovište (oppidum). Već tada, dakle neposredno 
iza odlaska Turaka u Bosnu, ima Gradišće 30 pravoslavnih kuća, 
od kojih skoro polovica ima prezime »Bošnjak« i »Bosanac«. 
"To znači, da je novo pravoslavno stanovništvo u Gradišću ve- 
likim dijelom doselilo iz Bosne. 


Imena mjesnih rudina: Selišta, Habinac (g. 1413. i 1499. 
tu je selo »Habinci«), Halajbegovac, Bedenić (možda ime sre- 
dovječnog opustjelog sela »Benedicsity«), Varošište (mjesto, 
gdje su se u srednjem vijeku držali vašari, odnosno, gdje se 
nalazilo trgovište), Razovište, Tunovac, Lončar (nekada selo), 
“Tursko groblje, Alaginci, Vladisavljev dol, Dsovoria, Čukar. 


Porodice g. 1773.; Bogdanović, Budišić, # Ciganović, Cvjet- 
ković, Dokić (2), Đaković (2), Gostimirović, Gvozdenović, # Grui- 
Čić, Jurišić, TJovičić, Đurđević (2), Ivanović, Kosić, Makšić, 
Maksimović, # Miličević, Milosavljević, Milojković, # Milova- 
nović, € Mrđenović, # Jermanović, Jovanović, Milivojević, Mi- 
jatović, # Nikolić, Petrović, Radojčić, Popović, # Savić, Stan- 
ković, Stojnović, Stevanović, Stipanović, Tatomirović, # Vu- 
četić, T Vuković, Vukolić, # Todorović, Zarić, Živković, # Mi- 
lojčić, 

Od g. 1740.—1773. izumrle su 23 porodice ili su dobile 
druga prezimena. Od g. 1773.—1941. od 42 porodice umrlo je 
12, održalo se 30. : 


Oranice g. 1773.: I. kl. 466 jut., II. kl. 205 jut. Svilaca 237. 

Granje 


Za turskoga vladanja u Slavoniji stanovali su ovdje Turci, 


koji su g. 1688. otselili u Bosnu. Selo je kroz nekoliko godina. 
bilo pusto, a onda su ga oko 1697. naselili katolici i pravoslavni 
stanovnici iz Bosne. ' 
Mjesna imena rudina: Slatinsko polje, most Slatina, Rupić, 
Pod kurijom, Tursko groblje, Prelo, Pištanac, Galdiani. 
Porodice g. 1773.: T Blažević, Dragojlović,.T Đukić, Gru- 
. bišić, Milojević, £ Preradović (doselio iz Cerovca), f Točković, 
Živković, Od g. 1773.—1941. od 8 porodica 4 su izumrle, 4 se 


održale, i to pravoslavni. Danas ima 5 doseljeničkih katoličkih 


kuća, 21 starosjedilačka pravoslavna. 
Oranice I. kl. 105 jut., II. kl. 62 jut. Svilaca 20. 


Hrnjevci 


a Za turske vlađe živjeli su u selu Turci i katolici. Spahija. 
im je bio pod konac turskog vladanja Zvečić i stanovao je u 
Požegi. Nakon izgona Turaka u Bosnu doselili su ovamo pravo- 
slavni stanovnici. 


Mjesni nazivi: Pandurača, Novkuša, Rođenuše, Demirovac,. 


Vučinac. 
. Porodice g. 1778.: Bošnjak (2), Cvijić, Kuzmanović, Lazić, 
Milašinović, Milivojević (2), Puhač, Radivojević, Radosavljević, 


Savić, Tadić. Koje su porodice izumrle, nije poznato, jer žup. | 


ured nije poslao podatke. 
Oranice I. kl. 100 jut,, II. kl. 136 jut. Svilaca 59. 


Jurkovac 


. Za turske vlade stanovali su ovdje Turci plaćenici, kojima 
je bila dužnost služiti u ratu. Nakon njihova odlaska u Bosnu 
8. 1688. ostalo je selo oko 20 godina pusto. Naselili su ga pravo- 
slavni oko g. 1710. s 

Mjesni nazivi: Stari Jurkovac, Begluk, Mihal, Kućerina,, 
Dabrona, Svilnice. 

Porodice g. 1773.: Bogojević (2), Bošnjak, # Buzađić, Božić 
(2), Janić (2), € Kragujević, # Novaković (2), Radetić, f Radić. 

Oranice: 124 jut. I. kl, 3 jut. II. kl. Svilaca 86. 


Knešci 


G. 1471. spominje se neka utvrda »Knesyewez« (Kneževci). 
Neki misle, da se to odnosi na Knešce. Za turske vlade ovdje 
. SU živjeli Turci. Kad su oni g. 1688. protjerani u Bosnu, ostalo. 
je selo nekoliko godina pusto. Oko g. 1697. naselili su ga kato- 


lici iz nekoga daljeg kraja, jer nisu ništa znali o prilikama sela: ' 


za turske vlade. 

Mjesni nazivi: Spajnski hambar, Nametak, Greblje. 
Porodice g. 1778.: € Berić, Brblić, + Čočić, # Gobčević, 


0Jaić, T Jarić, € Jurić, + Mutapčić, P Račić, # Živković. Danas 


žive u 19 kuća starosjedioci, u 11 doseljenci. 
Oranice: I. kl. 192 jut., II. kl. 67 jut. Svilaca 23. 


b Lakušija U 
Za turske vlade stanovali su u selu katolici, koji su ovdje 
ostali i nakon njezina pada. Turski spahija Alaga živio je u selu. 
Mjesni nazivi: Karakovica, Korlati, Petriševac, Markovac, 


Kakovica, Borinovac. 
Porodice g. 1773.: T Blažević, + Damjanović, + Grgurić, 


: T Kopunić, € Hrgović, # Matić, + Mutapčić, # Poričanac, # Pri- 


dragović, # Šajnović, # Tomašević; sve izumrlo. Danas selo ima 
40 doseljeničkih katoličkih kuća. 
Oranice 198 jut. I. kl., 79 jut. II. kl. Svilaca 26. 


Latinovci 


Ovo se selo pod imenom »Krnjakovci« spominje g. 1413. i 
1499., i to kao posjed gradišćanskog vlastelinstva. Za turskoga 
vladanja živjeli su ovdje Turci, grčkoistočnjaci i katolici, po ko- 
jima je selo dobilo ime »Latinovci«. Njihov spahija Husein Čeri- 
paša stanovao je u Požegi i dobivao od sela desetinu. G. 1690. Spo- 
minju se Latinovci i Krnjakovci kao dva različna sela, jedno do 
drugoga, ali su obadva već odavna opustjela. Čini se, da su u Kr- 
njakovcima nekoć živjeli pravoslavni i Turci, a u Latinovcima 
katolici, koji su još prije turskoga rata g. 1683.-90. izginuli ili 
otselili. Oko g: 1697. naselili su Latinovce pravoslavni stanovnici, 
i to nekoliko porodica iz Bosne, a druge iz drugih krajeva. — 
Između Latinovaca i Poreča ležalo je nekada selo Vukčevci. 
Spominje se g. 1413. i 1499. kao »Farkashaza« — posjed gradi- 
šćanskog vlastelinstva. Za turskog vladanja stanovali su ovdje 
Turci i katolici, a kad je turska vlada g. 1688. nestala, Turci su 
otišli u Bosnu, katolici su izginuli ili se raselili, a selo su na- 
selili novi pravoslavni stanovnici. Ovo je selo već 1740. opet 
opustilo. Njegovo je stanovništvo dijelom izumrlo, a dijelom se 
preselilo u Latinovce i stopilo u jedno selo. — Kod današnjih 
Latinovaca nalazilo se nekada još i selo To palovci. Spomi- 
nje se g. 1413. i 1499. kao posjed gradišćanskog vlastelinstva. 

Mjesni nazivi rudina: Krnjakovac (!), Popovac, Halajbe- 
govac, Latinovci (!), Jankovica, Babajnica, Tursko groblje, 
Vučjak, Topolovac, Zornica, Vrtlovi, Spavalica, Jezero, 
Boginci, Kratina, Dionica, Kotlina, Obična njiva, Jagmice, Ra- 
kite, Zvirinjak (!), Šabanovac. 

Porodice g. 1773.: # Cvijić, Dragičević, f Dokić, # Bjelo- 
brković, Bošnjak, Ivić (2), Jovičić, Kotrljanović, # Milojević, 

Nikolić (2), # Petrović, Radić, # Savić, Stanković, + Stanić, 


f Stanivuković (2), Savković, # Sačić, # Stojanović, # Tatomi- ' 


Tović, $£ Vukadinović, # Vukašinović. 
G. 1740. bilo je u Latinovcima 15 izumrlih kuća i opustjelih 
. gruntova. č S 
. Oranice g. 1773.: I. kl. 247 jut., II. kl. 101 jut. Svilaca 147. 
Tad se nalazila u selu crkva. U Londži i Gradiškoj Riki bilo 
je riba. 
Ljeskovica 


Spominje se u srednjem vijeku g. 1322., 1329., 1424, Pot- 
kraj turske vlade selo je opustilo, i ostalo pusto dulje vremena. 
Oko g. 1740. naselilo ga je novo pravoslavno stanovništvo. , 

Mjesni nazivi rudina: Armanište, Taborište, Točak, Bekinac, 
Mileševka, Mala brazda, Đurašinovac, Brekinja. ' 

Porodice g. 1773.: Milosavljević, Poznanović, Zarić. 

Oranice: 59 jut. I. kl., 25 jut. II. kl. Svilaca 64. 


Londžica 


U ovome su selu za turskoga vladanja stanovali pravoslavni 
stanovnici, koji su u ratu služili kao pomoćna turska vojska. 
Svome spahiji Hasan-agi, koji je živio u Kaptolu, plaćali su 3 
for. i 3 funte maslaca. U selu su potkraj turske vlade na koncu 
17. st, ležale ruševine nekadanje crkve, koja je valjada sagra- 
čena i postojala još u predtursko doba, kad su u ovom kraju 
živjeli katolici Hrvati. Za turskog rata g. 1683.-90. selo je opu- 
stilo, ali su ga oko g. 1700. opet naselili pravoslavni stanovnici. 
U 18. st. doselilo je ovamo i nešto katolika. 

Mjesni nazivi rudina: Graničko selište, Buban, Kovačevo 
brdo, Rika, Vučkovac, Zalakino brdo, Trojacište, Popadija, Sa- 
račica, Kečino guvno, Oršulin bostan, Vrućac, Lunijevac (!), 
Marinovac, Šatorište, Palucki, Krvačica, Glavičinac, Toporica, 
Bilač Gornji i Dolnji, Kod crkve, Derpića brdo, Kaniža. 

Porodice 1773.: Bogdanović, Budišić, Bošnjak (2), Cvitko- 
vić, f Danilović, Marinović (2), Matošević, Marković (2), Milo- 
savljević, + Milojević, Jurišić, Maksimović (2), Milošević, Mi- 
šljenović, Petrović, + Popović (4), # Radovanović, f Sergijević, 
Tutnjević, Vukolić (2). 

U sredini 18. st. bilo je u selu 5 izumrlih kuća. 

Oranice: 441 jut. I. kl., 84 jut. II. klase. Svilaca 249. 


Lukač 


«| U srednjem vijeku kao posjed plemića Partašovaca spomi- 
nje se g. 1413., 1427., 1499. 

Za turskoga gospodstva živjeli su u selu Turci i katolici u 

8 kuća. Spahija njihov Osman stanovao je u selu. Davali su 

mu desetinu od svega i 3 rabotara od svake kuće. Nakon izgona 
Turaka iz Slavonije ostale su samo 3 katoličke kuće. G. 1702. 
ima selo već 8 kuća. Ovamo su 18. st. doselile i dvije pravo- 
slavne porodice. Uz Lukač postojalo je za turske vlade i selo 
Dolac, koje je kasnije opustilo. 

Mjesni nazivi: Stivanovica, Kuštevci, Bešinac, Portuševac, 
Tapsa., 

Porodice g. 1773.: Bodulović, Đipanović, Maričević (2), Ma- 
tošević (2), Raljević (2), Pavić (4). Koje su izumrle, nije poznato. 

Oranice: 155 jut. I. kl., 102 jut. II. klase. Svilca 683.- 


Mitrovac 


U ovom selu, kao i u susjednom selu Tomaševu, stanovali 
su za.turske vlade Turci, katolici i pravoslavni. Davali su je- 
dino turskom caru desetinu i dva for. od svake kuće. Iza izgona 
Turaka g. 1690. kaže se, da Tomaševo ima 15 kuća, dok se Mi- 
trovac i ne spominje; a g. 1702., da Mitrovac ima 20 kuća. Čini 
se, da se oba izvještaja odnose samo na Mitrovac, dok je To- 
maševo valjada naseljeno bilo uglavnom s Turcima, pa je na- 
kon njihova odlaska u Bosnu zauvijek opustilo. 

Mjesni nazivi rudina: Visača, Baština, Tomaševac, Kaplavci, 
Vražjak, Vlašice, Medinac, Strmenica, Pomole, Išenice, Madža- 
ruša, Podolica. 

Porodice g. 1773.: Antolović, Benić (2), Čubić, Antunović, 
Filipović, Janić, f Hodabašić, Franić, Leopoldović, Maričić, 
T Marković, € Novak, # Poljac, Razumović, Sarajlija, Vuičić (3). 

G. 1740. spominje se u selu već 9 izumrlih kuća. Od 16 
porodica iz g. 1773. održalo se 13. Njihovih potomaka ima 116, 
tj. trećina sela. 

Oranice: 219 jut. I. kl., 193 jut. II. kl. Svilca 92. 


Novoselci 


Ovdje su za turske vlade stanovali Turci. Njihov spahija 
Mehmed Čehaja živio je u Požegi. Iza odlaska Turaka u Bosnu 
g. 1688. ostalo je selo nekoliko godina pusto, a onda su ga oko 
g. 1697. naselili katolici i pravoslavni. 

Mjesni nazivi rudina: Popovište, Išeta, Prekaja, Tatar- 
bašća, Bila voda. 

Porodice g. 1773.: Čurčić, + Ivanović, Mihaljević, # Mila- 
ković, £ Rajelojčić, £ Peić. 

. G. 1740. od 11 kuća kaže se, da je 5 izumrlo, a 6 se održalo. 
Danas ima 8 starosjedilačkih i 32 doseljeničke kuće. 
Oranice: I. kl. 97 jut., II. kl. 40 jut. Svilaca 18. 

Porečje 


Selo se spominje g. 1413. kao posjed gradišćanskog vlaste- 
linstva. Za turskog vladanja živjeli su ovdje katolici. Njihov 
spahija Zaim stanovao je u Orahovici. Kao što su katolici u La- 
tinovcima i Vukčevcima oko g. 1690. nestali, tako se dogodilo 
i s porečkim katolicima. Katoličke obitelji preselile su se iz 
Porečja u Bekteže, Lakušiju i druga okolišnja sela. Između g. 
1690.—1697. Porečje je bilo pusto. Istom oko g. 1700. došli su 
u njega iz Bosne novi pravoslavni stanovnici. 

Mjesni nazivi: Kadionica, Porečje, Pouze. . 

Porodice g. 1773.: £ Cvetković, + Mikolić, # Puhač, + Ra- 
danović, € Radojčić, # Radosavljević (2), £ Savić, # Stevanović. 

G. 1702. ima selo 4 kuće, 1740. ima 10 naseljenih i 3 puste 
kuće, 1758. ima 16 kuća, 1773. 8 kuća; Iza toga brzo nestaju, a 
selo naseljuju Nijemci katolici. 

Oranice: 63 jut. I. kl., 28 jut. II. kl. 


Rajsavci 


Za turskoga gospodstva stanovali su u selu katolici, ali 
su izumrli, izginuli i nestali. G. 1690.—1697. selo je pusto. Oko 
g. 1700. naselili su. selo novi doseljenici katolici. Jedna je po- 
rodica došla iz Žepča, a odakle druge, ne znamo. G. 1702. ima 
selo 11 kuća, g. 1740. — 14 naseljenih i 3 puste kuće, g. 1751. 
13 kuća, g. 1773. 15 kuća. Porodice, naseljene na početku 18. st., 
za 100 godina su sve od reda izumrle. Novonaseljene hrvatske 
porodice: # Matijević, T Bošnjaković i # Klaić te njemačke: 
T Schissler, # Peck, # Luur, # Poocz, # Hobich — do danas su 
također izumrle ili možda raseljene. 

Mjesna imena: Maklinovac, Gorkulja, Prekaja, Fajdin vrt. 

Oranice 136 jut. I. kl., 99 jut. II. kl. Svilaca 18. 


Sapna 


Spominje se g. 1435, kao selo sa 7 mardurinskih zemljišta. 
G. 1499. selo »Zahtna« (valjda je i to Sapna) pripada gra- 
dišćanskom vlastelinstvu. Potkraj turskog vladanja u Slavoniji 
te na koncu 17. st. i početku 18. st. Sapna je sasvim pusta, bez 
stanovnika, i ako ima 350 jut. zemlje. Oko g. 1710. naselili su 
Sapnu pravoslavni stanovnici. G. 1740. imala je 9 naseljenih, 
7 izumrlih i 2 napuštene kuće. 

Mjesni nazivi: Trbušnjak, Stara Sapna, Dupljevac, Stanovi, 
Djedovac, Babin dol, Vranjak, Krajna, Krakovi, Potočnjak. 

Porodice g. 1773.: Maić (5), £ Budimirović, * Vuković, Mi- 
lovuković, Jaćimović, Vuksanović (2), # Bošnjak, # Slipčević, 
T Meštar, # Jovanović, Despotović, Grabovac, T Simić. 

Oranice: 296 jut. I. kl., 7 jut. II. kl. Svilaca 210. 

' Sesvete , 
Župa u Sesvetama spominje, se g. 1332. te 1474. Pripa- 


daju plemićima Jakušićima oko g, 1469 —1489. Za turskoga vla- 


danja u Slavoniji stanovali su ovdje Turci, koji su porušili 
staru župsku crkvu, a poštedili samo čvrsto zidani toranj. Kad. 


.SU g. 1688. istjerani Turci iz požeške kotline, naselili su Sesvete 


katolici. G. 1690. Sesvete zajedno s Ašikocvima imaju tek 5 
kuća, a g. 1702. nalazi se samo u Sesvetama 15 kuća. Nešto. 
prije g. 1700. kanonik i opat Babić podigao je u Sesvetama na 
starim ruševinama kraj zidana tornja novu drvenu župsku cr-- 
kvicu Sviju svetih, kojoj je poslao i župnika, svjetovnog sve- 


..ćenika. G. 1740. ima selo 13 naseljenih kuća, 10 izumrlih i 2 
“napuštene. ' 


Mjesni nazivi rudina: Kod Crkve, Daranovka, Srdan, Ci- 
ganska kućišta, Bilika, Šarenika. 

Porodice g. 1774.: Baričević (2), Marić, Bošnjak (3), Pera- 
ković, Stojčević, Vitkovac, Živković — održale su se do danas, 
a T Đukić, + Matić, + Čačić, + Stipković, # Butorac jesu do 
danas izumrle. Danas ima 28 starosjedilačkih kuća i 62 dose- 
ljeničke koje su naseljene u 19. i 20. stoljeću. 

. Oranice: I. kl. 147 jut., II. kl. 219. Svilaca 11. 
ci. 


Sibokovac 


: Za turskoga gospodstva stanovali su ovdje pravoslavni ži- 
telji. Spahija njihov Halli-paša boravio je u Đakovu. Davali 
su mu desetinu od svega. 

Mjesna imena: Bosanske livade, Most, Katin dol. 

Porodice g. 1773., održane do danas: Savić, Zečević (3), 
Mrkojević (2), Okružnik (2), Mlađenović, Puhalović (2); izumrle: 
do danas T Kosovac, f Vladisavljević. 

G. 1740. bilo je u selu 9 naseljenih kuća, 9 izumrlih i I. 
otseljena. 

Oranice: 270 jut. I. kl., 9 jut. II. kl. Svilaca 128. 


Stojčinovac 


Za turskoga gospodstva živjeli su ovdje pravoslavni. N jihov“ 
spahija Izaija beg nalazio se u Požegi. Njemu su davali od 
svake kuće 3 for. Drugačije, bili su dužni kao pomoćna turska. 
vojska služiti na svoj trošak u ratu. 

Mjesni nazivi: Lunjevačik dol, Đakića dol, Lunjevac, Br- 
kovac, Kuttel, Korečac. (U srednjem vijeku nalazila se u po-- 
žeškom kraju katolička župa i crkva sv. Martina u selu Luni 
[de Luna]. Je li Luna i Lunjevac isto, teško je reći, jer u Gra- 
nicama, 8 km dalje, bila je također crkva sv. Martina.) 

Porodice g. 1773., održane do danas: Drpić, Bošnjak, Milić, 
Agić, Jovanović, Subić; izumrle do danas: T Kršić, + Panić, - 


T Vuičić. ' 
, Oranice: 116 jut. I. kl., 25 jut. II. kl. Svilaca 72. 


Sv. DurađiliKula 


.Na mjestu današnje Kule nalazilo se u srednjem vijeku 
selo Sveti Đurđ ili Đurađ (Gothozenthgyrg, Sveti Đurađ kod 
Kutjeva). Spominje se g. 1312. kao posjed Nikole od Hanue. 
Kasnije, g. 1413-16., pripadao je taj posjed Partašovcima, zatim 
Gorjanskima. Za turskoga vladanja živjeli su ovdje katolici. 
Njihov spahija Saro-paša stanovao je u Banja Luci. Turskom 
caru plaćala je svaka kuća 2 for. na godinu. Katoličku su crkvu 
sv. Đurđa Turci porušili te od njezina kamenja napravili visoki 
toranj ili kulu s jednom sobom i komorom. Po toj kuli dobilo 
je selo novo ime »Kula«, koje je ostalo sve do danas. G. 1690. 
ima tu 5 kuća; 1702. 12 kuća; 1740. 15 naseljenih, 6 izumrlih 
i 3 napuštene kuće; 1758. 16 kuća. Iza toga je dosta kuća izu- 
mrlo; pet je kuća preseljeno u Bekteže (Varudić, Marjanović, 
Gašić, Filić, Matošević) prema odredbi požeške županije g. 
1764., jer u Kuli nisu mogle živjeti ni plaćati daće (!). Možda 
još koja na drugo mjesto. G. 1773. selo Kula ne postoji. Neko- 
liko godina kasnije naselili su ga Nijemci katolici i učinili 
jednim od najljepših i najbogatijih sela u Požeškoj kotlini. 


Šumanovci 


Za turskoga vladanja u Slavoniji živjeli su ovdje Turci. 
Kad su oni 1688. istjerani iz požeškoga kraja, ostalo je selo 
nekoliko godina pusto, a onda su ga naselili katolici i pravo- 
slavni, od kojih su barem neki došli iz Bosne. Od g. 1702. do 
1740. stanovništvo se skoro sasvim izmijenilo: sve su porodice, 
osim jedne, izumrle ili raseljene, a došle su druge. * Tako su 
pravoslavni izumrli, a održali se samo katolici. 

Porodice g. 1773.: Đuričić, Bartolović, Blažević, Katić, Lo- 
vrić, Lukačević. Sve su se održale do danas u 21 kući, ali ve- 
ćinu stanovništva sačinjavaju potomci doseljenika iz 19 st. 

Oranice: I. kl. 143 jut., II. kl. 65 jut. Svilaca 25. 


Tominovci 


Za turskoga vladanja u Slavoniji živjeli su ovdje Turci. 
Kad su oni g. 1688. istjerani iz ovog kraja, ostalo je ovo selo 
nekoliko godina pusto, zajedno sa susjednim .selom Visače. 
Oko g. 1697. naselili su Tominovce pravoslavni stanovnici iz 
Bosne, a Visače su ostale zauvijek puste. U okolišu Tomino- 

vaca prema sjevero-zapadu stajala je nekada crkva, za koju 


.se g. 1690. i 1702 zna samo po pripovijednju. 


Mjesni nazivi: Kuštevac, Siče, Gradina, Kućerine, Vukovac. 
Porodice g. 1773.: % Mihajlović, Milaković, Milinković, 
% Ninković, # Sarčević, # Simić (2), Stanković (2), # Radojević, 


'f Trivunović (3), Vuković, # Žigić. Njihovih potomaka ima 


danas 64, tj. jedna šestina sela. ' 

Porodice, nabrojene u Hapszovom popisu g. 1702., ili su po- 
grešno u popis došle ili su do g. 1740. sasvim izumrle, jer ih u 
popisu od g. 1740. ne nalazimo. 


Oranice: 281 jut. I. kl, 147 jut. II. kl. Svilaca 61. 


Trapari 


Za turskoga gospodstva u Slavoniji stanovali su ovdje 
Turci. Kad su odavle g. 1688. istjerani, ostalo je selo nekoliko. 
godina pusto. Oko g. 1697. naselili su novi stanovnici katolici i 
pravoslavni, koji su došli iz Bosne. 

* Mjesni nazivi: Straovac, Mostić, Budžak. 

Porodice g. 1773.: Ivanović (kat.), Ostojić i Milosavljević 
(prav.) održale su se do danas; izumrle su porodice: * Grbić, 
T Jovanović, T Ljetinić, # Milutinović, # Pavlović, f Antu- 
nović. ' 

Od g. 1702. do 1740. stanovništvo se sasvim izmijenilo, ođ 
g. 1740.—1773. opet skoro sasvim. G. 1702. ima selo 9 kuća, 
1740. — 5 kuća nastanjenih i 3 puste, 1758. — 12 kuća, 1773. 
— 10 kuća. Danas ima selo 38 kuća: 5 starosjedilačkih i 33 do- 
seljenih. 


Oranice: 135 jut. I. kl., 88 jut. II. kl. Svilaca 24. . 


Venje 


Za turskoga gospodstva stanovali su ovdje Turci i katolici. 
Njihov spahija Turčin Prić stanovao.je u Resniku. Davali su 
mu desetinu od svega. Neobično je, što se u Hapszovom popisu. 
tvrdi, da su Venjani služili kao vojnici u turskoj vojsci. Možda 
samo Turci. Kad su Turci istjerani, ostali su u selu samo ka- 
tolici. U 18. st. je više porodica izumrlo i raselilo se. G. 1740. 
ima 9 nastanjenih kuća, 3 izumrle i 2 napuštene. 

Mjesni nazivi rudina: Gvozdenjača, Milorna. 

Porodice g. 1773.: Bošnjak (2), Đuričić (2), Martić, Grgu- . 
rević, # Lovrić, € Martić, Miljanović (3), Razumović, Stipanović, 
Šakalić. Njihovih potomaka ima danas 79 duša, tj. trećina sela. 

Oranice: 98 jut. I. kl., 111 jut. II. kl. Svilaca 37. 

Zarilac 


Za turskoga gospodstva u Slavoniji živjeli su ovdje Turci. 
Kad su oni g. 1688. otišli u Bosnu, ostalo je selo nekoliko go- 
dina pusto, a onda su ga oko g. 1697. naselili katolici. > 

Mjesna imena: Rika, Stare kuće, Bunjevčeva međa, Pav- 
lovac. : 
Porodice g. 1773.: Kutuzović, Čačić (2), Krijanović, Franić, 
Stojčević (2) održale su se do danas; izumrle su: f Matošević, 
T. Vidaković (2), f Jurić, # Trnokop (2), $ Babić, € Tomašević, 
1 Matanović (2), # Jelačanin (2), # Suškić, f Lončarević, T Var- 
dić, $ Šarić, f Prpić, € Marjanović. . : 

G. 1702. ima selo 14 kuća, g. 1740. — 16 nastanjenih kuća, 
5 izumrlih i 6 napuštenih. Danas ima 17 starosjedilačkih kuća 
i 68 doseljenih. ' ko 

Oranice: 259 jut. I. kl., 91 jut. II. kl. Svilaca 37. 


Pregledimovineidaćia 


Donosimo posebnu tabelu, na kojoj je prikazan pregled 
imovine i daća pojedinih selA g. 1702. i 1773. To je početna i 
završna godina isusovačke uprave i posjedovanja u kutjevač- 
kom vlastelinstvu. Na prvom mjestu iskazan je broj kuća g. 
1702., 1740. i 1773. Vidi se nagli porast, a onda stagnacija i 
opadanje. Iza toga dolazi popis obrađenih sesija i jutar4 oranice. 
Razabire se, da se je broj obrađenih sesija i jutara veoma po- 
većao. Tome je razlog porast stanovništva. Što se još g. 1702. 
poradi malog broja starosjedilaca i doseljenika nije moglo ob- 
Tađivati, to je s vremenom, uslijed naravnog porasta i doselji- 
vanja naroda, postalo obrađeno. Podaci o konjima, volovima i 
kravama također pokazuju povećanje bogatstva i materijalni 
napredak pojedinih sela. Na posljednjem mjestu iskazana je 
daća, i to novac, podavanje u naravi i rabota. Kod g..1773. po- 
sebno je iskazan broj rabote (48 po sesiji), a posebno u gotovom 
novcu izražena je daća, koja se davala u ime zemljarine (titulo 
terragii) i šljivika. Rabotar se otkupljivao s 20 nov., pa tko želi 
znati ukupnu daću sela, može to lako izračunati. Uvjerit će se, 
da daća u raboti znatno nadmašuje ostalu daću. 

Cijela kutjevačka opatija - vlastelinstvo imala je 650 kuća, 
498 oženjenih parova, 236 odraslih neoženjenih muškaraca, 83 
udovca, 12 udovica - posjednica, 43 udovice, koje nisu bile po- 
sjednice (vlasnice posjeda), 1349 vola, 1140 konja, 1246 krava 
muzara, 683 krave bez mlijeka, 3070 svilaca, 586 ovaca, 1181 
koza, 262 pčleca. Oranice je bilo 7.844 jutra I. klase, 4.213 jutra 
TI. klase, a livade 2.643 kosca. Sesija 432"%/:2. U ime zemljarine 
plaćali su podložnici vlastelinstvu 1.298 for. 21 nov., davali su 
21.731 rabotara (djelavaca, težaka), za 815 jutara šljivika pla- 
“ćalo se 158 for. 41 nov. Svega se u gotovom novcu plaćalo vla- 
stelinstvu 1.456 for. 63 nov. 

Na području vlastelinstva nalazilo se 30 doseljeničkih kuća, 


.koje su imale 28 volova, 21 konja, 40 krava, 26 svilaca, 7 ovaca, 
.15 koza; oranice 114 jut. I. kl., 88 jut. II. kl., livade 37 kosaca. 


Doseljenici su plaćali 32 for, zemljarine; davali 384 rabotara; 
za 13 jutara šljivika plaćali su 3 for. 29 nov., svega u gotovom 


.novcu 35 for. 29 nov. 


Pustoga zemljišta bilo je u selima kutjevačke opatije 178 
jut. I. klase, 91 jut. II. klase, livade 60 kosaca, Vlastelinstvo 
je zbog nenaseljenog zemljišta gubilo 30 for. 8 nov. zemljarine, 
471 rabotara, 2 for. 64 nov. za 10 jut. pustog šljivika, u svemu 
32 for. 72 nov. /" 


X Zaglavak 
Iz popisa imovine požeških isusovaca lijepo se vidi, da su 
oni bili ne samo Pobožni misijonari i vrsni profesori nego i 
valjani gospodari vlastelini, koji su krčili šikare, sadili voće, 
nabavili i držali najbolje vrste stoke, te tako služili drugima 


raznih se spisa: vidi, kako su oni imali srca i osjećaja za životne 
teškoće i nevolje svojih kmetova. 

Kad su isusovci došli u Požegu, živjeli su vrlo skromno i 
siromaški od potpore dobrih ljudi. Vlastelinstvo kutjevačke 
opatije davalo je naslovnom opatu Babiću malene prihode, te 
zacijelo nisu ni isusovci ispočetka imali puno više. Pa ipek su 
oni s vremenom to vlastelinstvo silno podigli te su iz njeghvih 
Prihoda mogli uzdržavati gimnaziju i akademiju u Požegi. Na- 
kon ukinuća Družbe državni je erar prihode kutjevačkog vla- 
stelinstva upotrijebio za školsku zakladu. Dakle, ti su prihodi 
i dalje služili za istu svrhu, ali Požega je izgubila akademiju, 
a zadržala samo nižu gimnaziju, na kojoj su obučavali razni 
svećenici, (M. Turković, Povijest dobra Kutjevo 1774—1882.) 

Ako isporedimo cijene živežnih namirnica 18. stoljeća 
S današnjim cijenama, zatim tadanje plaće službenikA s da- 
našnjima i konačno ondašnje podložničke daće s današnjim 
izravnim i neizravnim poreskim opterećenjima, onda dolazimo 
do zaključka, da je danas život u svakome pogledu teži od ži- 
vota u 18. stoljeću. Npr. profesorska je plaća iznosila mjesečno 
3.000—4.000 Kn, plaća hrvatskog nedjeljnog propovjednika 

3.000 Kn, njemačkog 1.800 Kn, plaće raznih činovnika 1.000 do 
4.000 Kn. Nadničar je mogao mjesečno zaslužiti oko 600 Kn, 
što je za ondašnje prilike, kad. se odijelo uglavnom kod kuće 
pravilo od lana, vune i kože, bila razmjerno dobra zarada, po- 
gotovo, ako je kuća mogla više nadničara slati na posao. Naj- 
bogatije kuće s 30 jutara vrlo dobre zemlje davale su vlastelinu 
u današnjoj valuti 3.000 Kn. (Pod »danas« i »današnji« razumije 
se mjesec travanj 1941.) 


Narod je kutjevačkog vlastelinstva živio u malenim zadru- 
“gama. Velikih je zadruga bilo vrlo malo. Prema popisu od g. 
1748. Sesvete su imale 22 kuće, svaka kuća po 1 gospodara, u 
10 kuća po 1 oženjenog brata, u 1 kući po 2 oženjena brata, u 
13 kuća po 1 neoženjenog brata. U 9 kuća je živio sam gospodar 
sa ženom i manjom djecom. — U Grabarju je bilo ovako: 41 


kuća, u 10 kuća po 1 oženjeni brat, u 1 kući 2 oženjena brata, | 


u 3 kuće po jedan neoženjeni brat. U 19 kuća živio je sam go- 
spodar s nedoraslom djecom. U Gradišću je bila 51 kuća, 11 
oženjene braće, 1 neoženjen brat, u 1 kući udovica je bila go- 
spodar, ol 

Iz prikaza pojedinih sela jasno se vidi, da su mnoge poro-: 
dice, nastanjene na početku 18. st., već tokom toga stoljeća 
izumrle. Na njihovo mjesto doseljene su druge iz Like i iz 
okolišnjih sela. Mi smo donijeli popis porodica iz g. 1773. te 
smo naznačili, koje su se od tih porodica održale do danas, a 
koje su izumrle (križić). Ako se broj izumrlih porodica isporedi 
s brojem izumrlih porodica u drugim hrvatskim krajevima, 
onda izlazi, da je broj ovdje izumrlih porodica odviše velik. 
Koji će biti razlog izumiranju do g. 1848. tj. do vremena uki- 
nuća kmetstva, teško je kazati. Zemlje je bilo mnogo, blago- 
stanje dosta veliko, svatko je imao zemlje, koliko je trebao i 
mogao obraditi. O moralnim porocima nije nam ništa poznato. 
Sigurna je stvar, da je mnogo svijeta postradalo od kuge, a 
možda se ni novodoseljenici nisu mogli lako prilagoditi novim 
klimatskim prilikama. Iza g. 1848. izumiranje ide mnogo brže. 
Mnogi su se gospodari propili, pa zanemarili obrađivanje zemlje, 
koju su prodavali u bescjenje novim doseljenicima Česima, 
Slovacima i dr. Razlog je tome krivo shvaćanje slobodnog ras- 
polaganja s imetkom, težnja za bezbrižnim životom, te pomanj- 
kanje narodnog ponosa i svijesti. U vezi s time pojavila se i 
bijela kuga, koja je neka sela strašno poharala i dovela do po- 
svemašnjeg izumrća starosjedilaca. 
. Time smo završili svoj prikaz imovine požeških isusovaca, 
kako je ona stajala g. 1773. prigodom raspuštanja Družbe Isu- 
.sove. Opširnije nismo željeli prikazivati razvoj ni požeškoga 
kolegija ni kutjevačkog vlastelinstva. Tko se za to bude više 
zanimao, naći će dosta građe u Nadbiskupskom i Državnom ar- 
hivu u Zagrebu. 

Naše crkve i kapele 
(Iz :planinarske bilježnice) 


Napisao prof. dr. Milan Stahuljak. 


Crkva sv. Jurja u Maruševcu.' 


Sagrađena je u gotskom slogu. Kad uđeš u crkvu, nalaziš 
na lijevoj strani grb i lik viteza Baltazara Vragovića)? koji je 
utemeljio ovu crkvu. Na desnoj strani je grobna ploča preben- 
dara Antuna Zanića (1774—1806.), brata mjesnoga župnika.* 
Slika mu se nalazi na imanju čazmanskoga kaptola u Veternici,* 


što saznadoh od domaćeg: župnika vič. g. Košutića, koji ima. 


lijepu Spomenicu“. U sakristiji nađoh veliku sliku sv. Josipa od 
nepoznatog slikara. Doznadoh, da je ta slika bila prije na glav- 
nom žrtveniku, gdje je sada kip sv. Jurja. Žrtvenici u crkvi 
su novijeg porijekla, pa ne odavaju umjetničku. vrijednost. U 
sakristiji se čuva i zanimljiv popis misa zakladnica za obitelji: 
grofova Patačića," Ladislava Jelačića i drugih, Orgulje su: vilo 
lijepe i dobre, a sagradio ih je zagrebački orguljar Heferer, : 

U crkvi se čuva vrlo lijepa pokaznica (monstranca) iz 17. 
stoljeća. Na monstranci je prikazan sv. Juraj (bez konja). Na 
molbu g. župnika ja sam pokaznicu fotografski snimio. Po na- 
zoru g. Szaba pokaznica je srodna s pokaznicama u Loboru, 
Kamenici i Maču. Slike pokaznica u Loboru, Kamenici i Maču 
priopćene su, no slika pokaznice u Maruševcu nije nigdje — 
koliko ja znam — priopćena. A mogao bi original — što ne 
dao Bog — biti ukraden, kako se je to — nažalost — dogodilo 
pokaznici u Kamenici. ' 


Crkva sv. Marka u Vinici. 


Od Maruševca do Viniće vrlo je zanimljiv put: S lijeve 
strane na obroncima čarobnog Kolosa strše ostaci »Banjskog 
dvora«, kojega je tragiku osjećajno ocrtao Gj. Szabo", a s desne 
strane otvara se nepregledna dolina rijeke Drave. Lijepi Bom- 
bellov dvorac »Opeka« znak je, da je Vinica blizu. 


1 Maruševec od Marjaševec odn. od Marijaševec. . 

* Vragovići nekada gospodari Maruševca. Szabo >Vjesnik hrv. arh. 
društva XIV., str. 64. i d. i Szabo »Kroz Hrv. Zagorje« str. 112. 

5 Szabo: Vjesnik arh. dr. XIV. str. 89. i 90. 

“ Pobliže u br. 47. Katoličkog lista od 13. LX. 1913. 

* U »Spomenici« ima raznih vrlo zanimljivih podataka. 

% Gospodari Maruševca iza Vragovića. 

.7 Sabor u Vjesniku XIIL., str. 167., Mače u Vj. XIII, str. 172., Ka- 
menica u Vj. XIV., str. 75. 

* »Kroz Hrv. Zagorje« str. 116/7. 

U župnoj crkvi, koju je inače podrobno opisao — tko drugi 
nego naš Szabo, — nalazi se lijepa slika »Sv. Antun Padovanski 


* u oblaku«, a odozdo je natpis »Anton Keller pinxit 1815.« Kako 


su u ono doba kod nas slikari većinom stranci, radosno bilježim, 
da Antun Keller nije stranac, nego naš čovjek. Evo nekoliko 
dokaza: Za kapelicu sv. Jurja (u Jurjevskoj ulici u Zagrebu), 


*“ koja bijaše popravljena g. 1826., načinio je, kako to ističe za- 


grebačka »Luna« u br. 29. od 7. X. 1826. »der hiesige Kunst- 
mahler Anton Keller« tri slike, i to: za glavni žrtvenik sliku 
sv. Jurja“, za lijevi pobočni žrtvenik sliku »Bezgrješnog Za- 
čeća«,! za desni pobočni žrtvenik sliku sv. Petra." Kukuljević 
u »Sborniku« (g. 1858.), a po njemu Wurzbacher u svom Bio- 
grafskom Rječniku (svez. 11.) spominje, da je slikar Antun 
Keller živio početkom 19. stoljeća u Zagrebu te da je naslikao 
sliku »Sv. Antuna Padovanski u oblaku« u župnoj crkvi u Vi- 
nici“* Lj. Babić veli u članku »Pregled hrvatske umjetnosti«*, 


da je slikar Antun Keller »Zagrepčanin«. 


Kellerovu sliku »Sv. Antun Padovanski u oblaku« vidio 
sam u Vinici g. 1937. te sam ju snimio. Nekoliko mjeseci kasnije 
opazio sam u franjevačkoj crkvi »Uzašašća Bogorodice« u Sa- 
moboru opet sliku »Sv. Antun Padovanski u oblaku« pa sam 
držao, da je od Antuna Kellera, no Franjevci me uvjeravahu, 
da je njihov »Sv. Antun« od Mencingera.'" Moguće, jer Wurz- 
bacher, Vollmer“ i Dr. Schneider'" spominju, da je samoborski 
»Sv. Antundjeloslikara Mencingera izg. 1734, 
dok je Kelleroviz g. 1815, aistiniza voljumo- 
ram dodati, da Kukuljević u Slovniku spominje 
Mencingerove slike u Hrvatskoj, no samo one u Karlovcu i 
Bakru, dok one u Samoboru ne spominje. 


Iznosim ovdje činjenice, a stručnjaci neka kažu svoju. U 
Viničkoj župnoj crkvi postoje divne orgulje. Divne su zato, 
jer se za njih očinski brinuo dekan i župnik Andrija Jakopanec, 
rođen u Voči.'? : 


? >Kroz Hrv. Zagorje« str. 118—120. 

1% Slika još postoji. 

11 Slika ukradena prije nekoliko godina. 

12 Slike nestalo već odavna. 

18 Kukuljević i Wuzbacher (op. c.) spominju i druge Kellerove 
slike, a te još danas postoje. 

14 Obzor Spomen knjiga« 1860.—1935. , 

15 Zove se i Metzinger i Mecinger. Slovenac (1702—1759). Slikao je 
mnoge slike za žrtvenike u Sloveniji i u Hrvatskoj (Karlovac, Samo- 
bor, Bakar). 

1% Kiunstler Lexicon 1930. 

17 Ljetopis 51. str. 177. 


18 Voča, a ne Voća, jer se izvođi od Vuča, Vučja gora od riječi Vuk. 

Crkva sv. Martina u Voči (donjoj). 


ima osobit položaj, jer se nalazi — ne na vrhu brda nego — u 
dolini okruženoj sa svih strana bregovima. Sa crkvom, župnim 
- dvorom i gostoljubivim župnikom, svojim nekadašnjim učeni- 
kom, vič. g. Aug. Švogorom, vežu me ugodne uspomene. U 
crkvi, koja je puna zanimljivih umjetnina,“ lijepo se — po 
kajdama — pjeva uz valjanog domaćeg seljačkog orguljaša. 


Crkva Bezgrješnog Začeća u Lepoglavi. 


Ta nekoć pavlinsko samostanska, a sada župna crkva pruža 
putniku mnogo povijesnih uspomena. Neke ću spomenuti. U ne- 
kadašnjem »Ksenodohiju«, a sadašnjem stanu župnika, jedan 
strop je iz vremena Pavlin. Na stropu je slika nekadašnjeg 
samostana Pavlina prije nadogradnje i slika pavl. samostana 
u Čenstohovi u Poljskoj. 

Pročelje crkve — jer je sada u sklopu kaznione pa nije 
pristupačno — može se vidjeti tek sa hodnika župnikova stana. 
Nekim svecima na tom pročelju su potrgane ruke prigodom 
bijega nekoga kažnjenika. X 

U crkvu se sada može ići samo s južne strane. Čim uđeš, 
stupiš u nutarnje predvorje, opaziš na desnoj strani relijef, koji 
prikazuje redovnika Pavlina u naravnoj veličini. Nasuprot tom 
Pavlinu prikazan je zbor Pavlin4 u originalnoj re- 
dovničkoj nošnji. Tu se nameće pitanje o 
broju tih redovnika. Broj redovnika bio je 
u razno doba raznolik. Krčelić u svom djelu »Annuae 
spominje (na str. 553.), da je u Lepoglavi bilo 65, u Remetama 
25, u Križevcima 18, u Sveticama 29, u Kamenskom 10, u 
Ulimlju 28, a u Čakovcu 25 redovnika, Krčelić pozna dakle 7 
pavlinskih samostana, dok pisac članka »Povjestne crtice Le- 
poglavskog samostana«*" pozna 10 odnosno 12 samostana, a 
Szabo iznosi 25 pavlinskih samostana. . 

To nutarnje predvorje bijaše nekada dvorište. Crkva je 
naime bila građena početkom 15. stoljeća. Tu crkvu su Turci 
8. 1486. gotovo uništili, a kad je Ivan Korvin, sin kralja Matije, 
postao 1489. gospodarom Zagorja, on je oštećenu crkvu oko 
g. 1491. obnovio i proširio i u tu svrhu donio nacrte od crkve 
sv. Matije u Budimu i doveo graditelja. Ona prva crkva pro- 
stirala se je do crvenoga stupa. Poslije su crkvu dogradili do 
današnjega predvorja (nekadašnjeg dvorišta). Koso stupovlje, 
na kojem počiva pjevalište i orgulje, izradio je g. 1649. Pavli- 
nac Ivanović. 


.. “Opisao je tu crkvu Szabo u Vjesniku h. a. dr. XIV. str. 90.—96., 
. gdje je priopćio tloris crkve i 4 slike, a Dr. Schneider u Ljetopisu 51., 
. str. 184. iznosi 13 snikama te crkve. 

** »Vienac« 1880. str. 207/8. 

Na stijeni iza orgulja nalazi se velika fresko slikarija »Dva- 


deset i četiri kralja klanja se nebeskom Djetetu«. Sliku je izra- 


dio glasoviti Pavlinac Ivan Ranger (1700—1753) prema prizoru 


'iz Ivanova Otkrivenja (Apokalipse). j 


* Sa pjevališta pruža se divan vidik po čitavoj crkvi, vide 


se pojedinosti, koje se odozdo ne vide. Anđeli na najvišem 


dijelu“3. žrtvenika u lađi djeluju ugodno i pomirljivo. Prizor 
nad propovjedaonicom »Đavao zapada u paklenu vatru«, Još 
ljepše se ukazuje visoki gotski luk, koji je početak svetišta. 
Pođi sada u svetište, u pravu riznicu: Nad glavnim žrtvenikom 
je zavjetna slika Majke Božje donesene iz Čenstohove. Mariju 
okružuju crkveni oci:'sv. Jeronim," sv. Grgur, sv. Augustin i sv. 
Ambrozije. Nabori njihovih haljina vrlo su fino izrađeni. Na 
sjevernoj strani uzidan je lik Ivana Korvina, koji je lepoglav- 
sku crkvu ne samo obnovio i proširio nego i samostan opasao 
bedemom i jamama. Lik Ivana Korvina dosta je oštećen, a to 
zato, jer je prije bio pred glavnim žrtvenikom u ležećem polo- 
žaju, pa Su ljudi po njemu gazili i tako ga oštetili. Zato su ga 
g. 1824. uzidali na današnje mjesto u stojećem položaju. Nad 
likom Ivana Korvina su 2 natpisa, koji nam kazuju, da je ondje 
pokopan Ivan Korvin, koji je umro g. 1504. i njegov sin Kristo- 
for, koji je umro g. 1505. Pripominjem, da se sadašnji natpisi 
ponešto razlikuju od prijašnjih. Jedne i druge zabilježili su 
Kukuljević)?" Dr R. Horvat*? i Gj. Szabo,“ dok sam ja mogao 
snimiti samo sadašnje, t. j. one od g. 1824. Dr Stj. Ortner * spo- 
minje, da su g. 1886. otvorili grobnicu Ivana Korvina i sina mu 
Kristofora, pa da su nađeni ostaci istih pokojnika, a mali koma--“ 
dić tih ostataka da se čuva u arheološkom muzeju u Zagrebu u 
malenom staklenom ljesiću. 

Pred glavnim žrtvenikom su drvena sjedala, na svakoj 
strani po 10 sjedala u jednom komadu. Svega 20 sjedala. Kod 
većine sjedala je drvena pločica s oznakom vlasnika, i to ovako: 

Sjeverna strana: 1. Kolatorica, 2. učiteljica, 3. učiteljica, 
4. Kodytek Zlata, 5. —, 6. Kodytek Blanka, 7. Abramić Fran- 
ciška, 8. —, 9. —, 10, —. : 

Južna strana: 1. Kolator, 2. učitelj, 3. Klas Stjepan, 4. Šo- 
štarić Alojs, 5. —, 6. Marković Stjepan, 7. Zver Petar, 8. Pe- 
česki Stjepan, 9. Šantek Mato, 10. —. 

Sada na sjevernoj strani papirnate cedulje označuju vlas- 
nika: 1. —, 2. Abramić Franciska, 3. Babić Angjelina, 4. Zuber 
Antonija, 5. Ledinščak Terezija, 6. Pintar Marija, 7. Loparić 
Marija, 8. Barlek Neža, 9. Godinčić Dora, 10. Anuštanec Ana. 


#1 Prikazan na slici uz grobnu ploču Ivana Korvina. 
22 >Nadpisi« 407. 

*8 Vjenac 1885, str. 122. 

25 »Krapina« str. 48. 

“A Vjesnik XIV., str. 35. i 36. 

Na naslonu nad svakim sjedalom, t. j. na drvenoj plohi vi- 


sokoj 80 cm i širokoj 40 cm, Prikazani su prizori iz sv. Pisma 


Novoga Zavjeta (svega 20). ' 

Ove je slike izradio — po sudu Đ. Szaba?ž* — spomenuti 
već Pavlinac Ivan Ranger, koji je slikao i na stijenama sveti- 
šta: »Isus tjera trgovce iz hrama«, »Dvanaestgodišnji Isus u 
hramu među mudracima« i one krasne slike u udubinama na 
stropu svetišta. ' : 

Kad izađeš iz svetišta, stupaš po grobnici Pavlina, tumačio 
mi je sadašnji župnik, a nekada moj učenik, g. Krčmar.. 

U crkvenoj lađi žrtvenici sjećaju na neke u crkvi sv. Ka- 
tarine u Zagrebu, Oko će zapeti o žrtvenik sv. Pavla pustinjaka, 
gdje je sve u crnom relijefu prikazano: Pustinjak Pavao kleči 
pred paominim stablom. Iza sv. Pavla su drvena vrata, nad 
njim gavran, koji mu (dnevno) nosi hljeba. Blizu je grobni spo- 
menik iz crnoga mramora, što ga je postavio Pavao Češković 
svom bratu i roditeljima: Prikazana su dva viteza u oklopu 
Ben s mačem, drugi s buzdovanom). Između njih je .grb 

eškovića, a veliki natpis" u latinskom jeziku podaje točniju 

Mnoge zanimljivosti kriju i kapele, koje su — kako mi 
reče g. Krčmar — sagradili plemići, jer su htjeli da budu za- 
kopani u Pavlinskoj crkvi. 

U Patačićevoj kapeli nalazimo mnogo štuko-ornamenata. 
U kapeli je krasan relijefni grobni spomenik Ladislava Pata- 


čića: Vitez od bijelog mramora kleči pred raspelom. Pod relije- . 


fom je napis** na ploči od crnoga mramora, koji kazuje, da je 
to izradio Vrna, a dala je spomenik i kapelu do kraja izraditi 
Ladislavova vjerna žena Barbara rođena Vragović, koja je 


1706. g. zakopala svog muža, koji je kapelu počeo graditi 1705. 


i iste godine umro. — Barbara Patačić je i inače mnogo daro- 
vala crkvi Pavlina, kako spominje opisivač Lepoglave u »Vi- 
jencu« g. 1880," — Okomiti položaj grobne ploče odabran je 
očito prema iskustvu stečenom kod grobne ploče Ivana Korvina. 

U susjednoj Ratkajevoj kapeli leži Šišman Ratkaj Veliko- 
taborski, zapovjednik hrvatske vojske, a pokopala ga žena So- 
fija rođena Gajzruk g. 1702., o čem opširno priča dugačak na- 
pis“ iz g: 1722. 

U kapeli Trpećega Isusa, što ju je g. 1763. podigla Judita 
Balagović Japranska, supruga Ivana baruna Petheć de Gerse, 
gospodara Ivanca, osobito su lijepe dvije barokne klupe (kle- 
cala) urešene grbovima Balagovića (2 vijenca) i Pethea (labud), 
kojega je grob pokraj grobne ploče Ivana Korvina. 


2% Vjesnik XIV. str. 33. 
. *" Kukuljević »Nadpisi« 412., Szabo Vjesnik XIV. str. 38. 
sliku njihovog rodoslovlja. 
* Kukuljević »Nadpisi« 418. 419., Szabo, Vjesnik XIV., str. 40. 
* Kukuljević »Nadpisi« 417., Szabo. Vjesnik XIV., str. 29. 

Obilje blag4, ali to još nije sve. Neumorni tumač vodi me 
u sakristiju, koja je opet jedna riznica! 
Lepoglavska crkva puna je umjetnina svake vrsti, puna 


* umjetnina povezanih bogatom poviješću hrvatskoga življa! 


Kad ostaviš Lepoglavu, ukaže se na sjeveru prilično du- 


. gačka i gotovo ravna gora. Zove se Ravna Gora. Na njenom 


zapadnom isječku u visini od 680 metara nalazi se 


Kapela »Sv. tri kralja«. 


Do kapele nije tako lako doći, jer usred pitome gore putnik 
često dođe do pećine ili do kamena, pa se ne može snaći. Tada 
kapela — poput svjetionika na moru — pokaže smjer. Tako je 
ta kapela" mnogom planinaru pomogla. 

Na zvoniku kazuje napis, da je kapelu osnovao g. 1619. 
grof Janko Drašković. Mise služe se na sv. Tri Kralja, na Veliku 
Gospu i dr. Pred crkvom je veliko crnogorično stablo. Narod & 
ga zove“»macizovina«, a učenjaci »ariš«. Ispod stabla je humak. 
Tu je grob zidara, koji je kod prve gradnje kapele pao sa skela 
i poginuo. . 

Kapela biva sve bolje poznata, otkad je u blizini — 20 me- 
tara ispod nje — podignuta planinarska kuća »Filićev dom«, 
kamo planinari često zalaze. — Od kapele zapadno nalazi se 
kuća bez krova: nekadašnja zvonarnica, odakle je divan pogled 
na Štajersku, Kolos i dr. 


Crkva Sv. Lenarda. 


Ispod ubave samoborske Plješivice, u selu Kotari, vidi se 
ta crkva sa svih strana, jer se nalazi niti u dolini niti na vrhu. 
Nekoć je tu bio samostan franjevački »conventus S. Leonardi in 
silvis« odnosno »C., S. L. in Popovdol«. (Popovdol = Kotari). 
Petar grof Erdedi, gospodar gradova Jastrebarske i Lipovca, 
primio je bosanske franjevce, koji su bježali pred Turcima, te 
im je sagradio samostan i crkvu sv. Lenarda g. 1531., kako 
kazuje latinski natpis" i slika nad pećinom vanjskog zapadnog 
zida, Prijevod natpisa glasi: »Grofu Petru Erdedu od Monjo- 
reka, koji se nalazio u lovu, prikazao se sv. Lenard u silnoj 


- svijetlosti nad ovom pećinom i njega potaknuo, da njemu (sv. 


Lenardu) u čast sagradi crkvu i da moli milost. 1531.« 

Na zapadnom vanjskom zidu još se vidi ostatak spomenute 
slike, no bolje je sačuvana kao što i natpis u samoj crkvi ispod 
glavnog žrtvenika, osim kojega su ondje još 4 mala žrtvenika. 


% Opis i postanak te kapele priopćio je Szabo u Vjesniku XIV. , 
str. 72. 

51 Kukuljević »Nadpisi« 776.—779. : , 

#2 Samostanski arhiv, Jutarnji list. 3. IX. 1933., Hrvatski dnevnik 
11. X. 1936. 

Tradicija sačuvana u pisanim spomenicima,* koji govore . 


o samostanima i o redu Franjevaca u Hrvatskoj, pripisuje osnu- 
tak crkve sv. Leonarda: osobitom čudu: »Subotom 6. lipnja 
1531. vraćao se Petar Erdedi iz lova u gori Plješivici, kad 
opazi iznad pećine neko osobito čudno svijetlo, koje si ne mo- 
gaše nikako protumačiti. Kad se je vratio kući, u svoj grad 
J astrebarsku, neprestano razmišljavaše o onom čudnom svijetlu. 
U noći prikaže se njemu u snu sv, Lenard te mu reče, da bi 


nad onom pećinom, gdje je vidio čudno svijetlo, sagradio crkvu : 


njemu na čast. Erdedi posluša i odmah počne graditi crkvu. 
Glavni žrtvenik bi namješten upravo na onoj pećini. Sa crkvom 
sagradio je Erdedi i samostan.« 

Ispod glavnog žrtvenika nalazi se zdenac, koji se drži lje- 
kovitim, te su nekoć mnogi hodočasnici dolazili onamo.da piju 
i ponesu kući tu vodu. 

Franjevački taj samostan ukinuo je car J osip II. god. 1789. 
Od nekadašnjeg samostana sačuvan je samo maleni dio do 
crkve (vidi sliku), a taj urediše za župni dvor, jer su župom 
upravljali svjetovni svećenici. Neko vrijeme smjestiše tu i 
osnovnu školu, no poslije premjestiše školu u selo Manjaves. 
Poslije je župničke dužnosti obavljao župnik u Rudama, što 
sam i sam doživio. -— Dne 8. IX. 1935. — polazeći na Plješivicu 
— snimili smo (sinovi i ja) samostan i crkvu sv. Lenarda. Na- 
rod se skupljao k sv. misi. Kad sam djeci i narodu pročitao i 
preveo onaj natpis na hrvatski jezik, reče jedan seljak: »Slaže 


se, jer je župnik rekao, da je ta crkva 400 “emae stara«. »Koji ' 


župnik?« upitam ja, a seljak odgovori »»Župnik iz Ruda čita 
kod nas misu, jer mi nemamo župnika. Danas će misa biti u 11 
sati, dok je inače u 9 sati«. 

U napuštenom samostanu mogli su planinari i prenoćiti do 
nedavna, no sada — kako čitah u »Novom Listu« od 10. V. 1941. 
— preuzeli su upravu ove župe Franjevci iz Zagreba, a poslije 
da će ovom redu sv. Franje biti predan i sam samostan sa 
crkvom. 

U crkvi ima vrlo vrijednih spomenika kulturne povijesti, 
koje je dao fotografski snimiti g. 1937. prof. dr. A. Schneider.#* 


Kapela sv. Antuna. 


Nalazi se na vrhu brežuljaka, koji se zove »Pogled«, a 
visina mu je 199 m. Kapelu je sagradila g. 1741. Regina Ser- 
mage-Rauch, vlasnica imanja Stenjevec (Gornji)*“* od razvalina 
nekadašnje" župne crkve Svih Svetih, koja se nalazila na 
susjednom — nešto višem brežuljku (215 m), a taj se još danas 
zove »Cirkvišće«, kako nas to uče istraživanja, koja je svoje- 


*% U Ljetopisu 51., str. 177., 14 snimaka. 
34 Danas vlasništvo obitelji Junkovića, 
% Današnja župna crkva je u dolini. 

dobno izvodio dr. Lj. Ivančan, dok bijaše. ai u Ste- 
njevcu,“* 
Kapela sv. Antuna stradala je od potresa & 1880. Odmah 


“— drugi dan — iza potresa snimio ju je Standl: Na slici 


se još vidi šiljak zvonika, koji se je srušio. na krov kapele. 
Torbar u »Izvješću o potresu 1880.« razlaže, da je kapelica 
toliko “stradala zato, jer je bila sagrađena od slaboga gradiva. 

Od toga potresa do danas kapela sve se više gubi. 

Početkom god. 1935. posjetih tu ruševinu te nađoh ostatke: 
prozore, dovrainike, vrata, štukaturu, a g. 1937. snimih te 
ostatke, da se vidi razlika Jannofta ruševine od god. 1880. i 
današnje. 

Glavni ulaz je sa sjeverne strane. Nad tim ulazom je udu- 
bina za kip i dvije okrugle udubine. Prozori su još sačuvani. 
Na južnoj strani je žrtvenik od kamena. Žrtvenik se je urušio 
duboko .dolje. Iz zvonika raste stablo. Kapela mjeri u duljinu 
10 metara. Sa brežuljka »Pogled« zaista je divan pogled na 
Savu, Kćrestinec, Ponikve i dr. 

Mnogi putnici planinari voze se bilo Samoborcem bilo 
velikim vlakom, odnosno autom, kolima i drugim vozilima, a 
i mnogi pješaci prolaze cestom kraj Stenjevca Gornjeg, a ne 
znaju, da četvrt sata od pruge odnosno od ceste postoji ruševina 
kapele sv. Antuna. 

Putnici, koji onuda prolaze, neka se uspnu do te ruševine 
i ne će žaliti, jer i ta ruševina govori o vezi Hrvata s Kristo- 
vom vjerom. 


36 Pobliže o tom pisali su Ivančan, Purić i Hoffiler u Vjesniku L. 
a. dr. III, IV., VI, VII. (g. 1898.—1902.). 


Što nam govore umjetnička djela 
hrvatske prošlosti 
Napisao dr. Ivan Bach. 


O kulturnom razvoju hrvatskoga naroda, kao i o političkom 
i ekonomskom, mnogo nam govore razni stari pisani spome- 
nici: spisi, bilješke, zapisi i povijesna djela. Činjenice, koje se 
u njima navode, i opisi života prošlih vremena daju nam vrlo 
pouzdanu sliku pojedinih razdoblja hrvatske prošlosti. 

«Ali osim tih pisanih spomenika ostali su nam drugi, koji 
nam mogu možda još rječitije, življe i izrazitije prikazati život 
naše prošlosti, To su zgrade, kipovi, slike i mnogobrojni razno- , 
vrsni predmeti svakidanje upotrebe, koji su nastali u prošla 
vremena i koji su svi poprimili od ruku svojih stvaratelja ona- 
kove oblike, koji su odgovarali duhu pojedinih doba. Ti su 

predmeti, mogli bismo reći, jedini živi svjedoci prošlosti, oni 
su zapravo sami ovjekovječena prošlost. 


U 6.—7. stoljeću, kad su Hrvati došli u ove krajeve, koje 
danas nastavaju, i osvojili te zemlje, našli su tu već vrlo raz- 


.vijenu kulturu. Tu su živjeli tada Rimljani, koji su ovdje bili 
podigli mnoštvo građevina, kipova i drugih umjetnina, vrlo 
dotjerane i fine izradbe, kako riam to svjedoče predmeti, što 
potječu iz Siska, Osijeka, Vinkovaca, Mitrovice, Solina i drugih 
bivših rimskih gradova, a nalaze se u zagrebačkom, sarajev- 
“skom i splitskom arheološkom muzeju kao i u drugim javnim 
i posebničkim zbirkama naše domovine. 
.. Bilo je tu u to vrijeme već jako razvijeno kršćanstvo, kako 
vidimo naročito iz bogatih ostataka kršćanskih starina rimske 


Salonae, današnjeg Solina kraj Splita. Pobožni narod posagra-. 


dio je bio mnogo velikih krasnih crkava, od kojih nam se je 
sačuvala na otoku Krku kod Omišlja u veličanstvenoj ruševini 
jedna osobito lijepa u svojoj jednostavnosti i skladu pPropor- 
cija. To su ruševine starokršćanske crkve, koje narod krčki 
zove »mira« t. j. zidine. Velike mirne plohe. razdijeljene su 
okomitim izbočinama (lizenama), koje oživljuju te glatke rav- 
nine skladnim mirnim ritmom, karakterističnim za starokršćan- 
sku umjetnost. ' 
Tokom 7., 8. i 9. stoljeća Hrvati su u sve većem broju pri- 
mili kršćansku vjeru i sagradili su si mnoštvo crkvica, od kojih 
neke još i danas postoje duž čitavog Primorja. 


One su veoma zanimljive, jer pokazuju da se Hrvati nisu | 
ugledali u starokršćanske crkve, nego su stvorili nove oblike. . 


To su male crkvice građene od grubo tesanog kamena. Neke 
imadu jednu samu lađu, a druge imađu više lađa raznoliko 
presvođenih ili su opet sagrađene u sasvim neobičnim a vrlo 
lijepim oblicima tlorisa u trolist, u četverolist, u šesterolist i 
presvođene kupolicama ili drugim najraznovrsnijim oblicima 
presvođivanja. (Sv. Križ i sv. Nikola u Ninu, Sv. Donat i sv. 
Krševan na Krku, sv. Petar i sv. Lovre u Zadru, sv. Barbara 
u Trogiru, sv. Nikola i sv. Trojica u Splitu i dr.) Te su crkvice 
sasvim osebujne i nemaju srodnosti ni s kojim drugim crkvama 
onog doba, pa dokazuju sa koliko bogatstva invencije i kako 
a su izgradili stari Hrvati prva svoja kršćanska sve- 
išta.. 

. : Pojedini dijelovi tih crkava, propovijedaonice, pregrade i 
drugo, bile su prekrite isklesanim kamenim pločama sa re- 


ljefnim uresima, Umjesto rimskih starokršćanskih prizora i . 


ornamenata, koji su prikazivali sasvim prirodne likove ljudi 
ili životinja u mirnim i skladnim kompozicijama, ili opet ni- 
zove ukusno sabranih cvjetova, lišća ili stiliziranih uresa, 
prema davnim tradicijama klasičnih kultura Grčke i Rima, — 

nalaze se u starohrvatskim crkvicama sasvim drugačiji, ne- 
obični uresi: isprepliću se bezbrojne vrpce u snažne žive sple- 
tove, kolutaju se i vrte spirale, na sve strane sijaset preraznih 


motiva, — ali nigdje ili vrlo rijetko i tek kasnije javlja se ži- 


votinjski ili čovječji lik. Kao da su sami ti osebujni ukrasi iz- 
ražavali, kako su doživljavali naši predci zamršeni povezani 
splet životnih događanja u ono burno doba seobe naroda i ne- 
prestanih sukoba ranog srednjeg vijeka. 

Taj način ukrašavanja nalazi se u najsrodnijim oblicima 
u sjevernoj Italiji, gdje se može promatrati i postepeno njegovo 
formiranje, pa je vjerojatno, da su Hrvati odanle poprimili taj 
stil, jer se u Hrvatskoj nalazi tek njegove kasnije i dotjeranije 
primjerke. Osnovni elementi te ornamentike bili su zajednički 
već odavna svim tim novim sa istoka doseljenim narodima, pa 
i Hrvatima. Zato su Hrvati i mogli tako snažno proživjeti i 
usvojiti razvijeniji sjevernotalijanski stil tih uresa, da su stvo- 
rili djela-potpuno ravnopravna i duhom i kakvoćom sjeverno- 
talijanskim. 

Osobito je zanimljiv nakit, što su ga nosili Hrvati i Hrva- 
tice onoga vremena. U osmom stoljeću bilo je u Hrvatskoj 
mnogo nakita bizantskog podrijetla, ali kasnije u 9. i 10. sto- 
ljeću javljaju se naročito u kraju između Cetine i Zrmanje 
nakiti sasvim osebujnih motiva, koji su sigurno proizvod do- 
maćih majstora. Naušnice s tri jagode sliče samo staroruskim 
primjercima t. zv. kijevskog tipa, koje se također smatra do- 
maćim. Osobito se javljaju u to doba i naročite karičice, koje 
su resile sljepočice, karičice sljepočničarke, s nastavkom svi- 
nutim u dvostruku spiralu u obliku slova S. I te su karičice: 
zajedničke mnogim drugim plemenima, koja su se doselila iz: 
istog istočnog kruga. 

Kako vidimo, govore nam ti spomenici iz starine, koji su i 
kakovi politički i kulturni uplivi djelovali tada na razvoj hr- 
vatskog naroda: u prvom redu stare tradicije, zatim upliv jugo- 
zapadnih susjeda Talijana i napokon upliv istočnih susjeda. 
Bizantinaca. Ujedno vidimo već u ovo davno doba, u prvo vri- 
jeme razvoja hrvatske države, kako se u umjetninama odra- 
žava polet samostalnog i vlastitog stvaranja, bogatstvo inven- 
cije i ukusa. Pa i u onim motivima, koje su Hrvati poprimili 
od susjeda, vidi se, da nisu puste kopije nego da su proživljeni 
i usvojeni oni oblici, koji su općenito značajni kao izraz onog: 
doba. 

To usvajanje, a ne kopiranje tuđih oblika, opaža se i ka- 
snije tokom razvoja hrvatske umjetnosti. 


Mem Dr. Ivan Bach: 


Umjetnost romanike u Hrvatskoj. 


Dok su u doba starohrvatske umjetnosti središta hrvatskog 


političkog i kulturnog života bila u južnoj Hrvatskoj, u Dal- 


maciji, — početkom 12. stoljeća, kad je Hrvatska stupila u 
. personalnu uniju sa Ugarskom, dobili su veću važnost sjeverni 

krajevi, bliži Ugarskoj. Tu je već ugarski kralj Ladislav, kad 

je dobio u svoju vlast ove krajeve, 1093. godine osnovao novu 

biskupiju u Zagrebu, te time osigurao razvitak ovoga grada, 

kome je bilo određeno da kasnije postane žarištem političkog 
i kulturnog života Hrvatske. 

Najstariji popisi župa iz 1334. i 1501. godine pokazuju po- 
sve jasnu i čvrstu organizaciju katoličke crkve, razdiobu koja 
se u biti do danas nije promijenila. To svjedoči kako se je su- 
stavno i nadmoćno razvila ovdje crkva, koja je ujedno širila 
umjetničke i kulturne tekovine Zapada. . . 

Već starokršćanske legende o svecima mučenicima upu- 
ćuju na najistočniji dio sjeverne Hrvatske, na Srijem, pa je 
stoga razumljivo da upravo iz tog kraja potječu najstariji 
ulomci građevnih spomenika, koji pokazuju, kako se jeu ll. 
i 12. stoljeću romanički stil miješao sa tzv. starohrvatskim. U 
Iloku na mjestu franjevačke samostanske kasnogotske crkve, od 
koje neki dijelovi možda potječu iz romaničkog doba, nađen je 
vrlo zanimljivi kameni građevni ulomak: stup sa relijefno iz- 
rađenim janjetom »Agnus Dei« kako stoji na relijefno isklesa- 
nom stupu, dok se na pobočnoj strani istog građevnog komada 
nalazi karakteristični starohrvatski pleter. Jednako je važan 
stup sa pleternim uresom na kapitelu, koji se nalazi u Banoštru, 
te ulomci i kapitel sa brda Stručice kod Rakovca, sa mjesta gdje 
je nekoć stajala opatija Dumbovo. 

Za nas Hrvate upravo su dragocjeni ti rijetki preostaci iz 
onih davnih dana, koji svjedoče ovim svojim miješanim stilom 
o živim vezama sjeverne Hrvatske sa najstarijim kulturnim 
središtima u južnoj Hrvatskoj. 

Razlog, što nam se je tako malo spomenika sačuvalo iz 
onoga vremena bila je provala Tatara 1242. godine, koji su na 
svom prodoru u ovaj dio Evrope strahovito opustošili Hrvat- 
sku. Uslijed toga se i kasnije romaničke građevine Hrvatske, 
koje potječu iz druge polovine 12. i početka 13. stoljeća nisu 
sačuvale do danas nego samo u ruševinama ili ulomcima, na 
koje su nadograđene kasnije prigradnje. 

I ti se važni spomenici kasnoromaničke arhitekture nalaze 
u istočnoj Slavoniji, a pokazuju naročiti srijemski tip, koji 
potječe sa sjevera. Crkve toga tipa imaju malu, kadkad bačva- 
stim svodom presvođenu, lađu i presvođeno polukružno sve- 
tište. Među ovim građevinama osobito se ističe crkva u Bab- 
skoj koja ima karakterističnu romaničku apsidu urešenu or- 

namentom od opeka.. Osim ove crkve razmjerno je najbolje 
sačuvana crkva u Moroviću koja je živo svjedočanstvo onog 
burnog doba borba katoličke crkve sa bogomilima i drugim 


“" protivnicima. Na tornju nalaze se strijelnice u obliku križa. 


Sam glomazni toranj, pa lađa te svetište i apsida krasno su 
organski povezani u cjelinu, a njihove masivne goleme plohe 
čine silan nezaboravan dojam snage i otpornosti. Ta je građe- 
vina kasnije dograđena gotičkim stilom u prednjem dijelu. 
Osim ruševina u Ledincima i Rokovcima, koje pokazuju čisti 
romanički tip, naročito je zanimljiva crkva u Mikanovcima sa 
impozantnim masivnim okruglim tornjem, koji je jedini te 
vrsti u Hrvatskoj, a ujedno i jedini naš kosi toranj, jer se je 


tlo pod težinom tornja nešto ugnulo. 


Veličajni ostaci kasnoromaničkoga građevinskog stila na- 
laze se i u zapadnoj Hrvatskoj, u Glogovnici kraj Križevaca, 
gdje su u kasnijoj gotičkoj crkvi ostali sačuvani silni masivni 


stupovi, što očito potječu iz predtatarskog doba, Glogovnica je 
obila staro sjedište templara, a templari su zajedno sa ivanov- 


cima kao predstavnici viteških redova, bili najvažniji širitelji 
umjetničkih oblika zapadne Evrope u Hrvatskoj, jednako kao 


ocšto su to bili i benediktinci kao predstavnici monaškog reda. 


Benediktinci su osobito važnu ulogu odigrali u južnoj Hr- 
vatskoj, u Dalmaciji. Umjetnost hrvatske Dalmacije tako je 
usko povezana sa onim dijelovima Dalmacije, što danas pripa- 
daju kraljevini Italiji, da je potrebno u ovom razmatranju 
osvrnuti se na spomenike u hrvatskim krajevima kao i na one 
u talijanskim, da se dobije razumljivi, suvisli i cjeloviti pregled 
razvoja umjetničkih oblika na istočnoj obali Jadrana. 

U drugoj polovini 11. stoljeća, nakon što su za kralja 
Petra Krešimira dalmatinski primorski latinski gradovi pri- 
pali posvema hrvatskoj državi, i pošto je hrvatski dvor stupio 
u uži dodir s rimskom crkvom i zapadnom Evropom, osnivaju 
se u velikom broju po dalmatinskoj Hrvatskoj samostani južno- 
talijanskih Benediktinaca, i ti redovnici uvode kod nas novi 
tip crkava: prave trobrodne romaničke bazilike. Takve su 
crkve sv. Petra u rabskoj Drazi, sv. Ivan Evanđelist i kate- 
drala u Rabu, te sv. Marija i katedrala u Krku, 

Od ovih bazilika podignutih u dalmatinskim romanskim 
gradovima razlikuju se u mnogom istodobne bazilike podignute 
na hrvatskom tlu. 

. U drugoj polovini 11. stoljeća bile su sagrađene katedrale 
u Kninu, Biogradu i Ninu za novoosnovane biskupije, i velike 
bazilike u drugim mjestima. ; 
«Sve se one razlikuju od romanskih, — prvo time što im 
krov ne nose kameni okrugli stupovi već zidani piloni razno- 
lika presjeka, zatim su kod nekih zidovi urešeni tzv. lizenama, 

dok su zidovi pravih benediktinskih bazilika goli. Ispred same . 


crkve nalazi se u nekima predvorje. Najljepša odlika staro- 
hrvatskih bazilika je ta, da nemaju zvonik postavljen odjelito 
od crkve kao u dalmatinskim romanskim gradovima, već usred 
pročelja i kao dio same građevine, čime zgrada mnogo dobiva 
na cjelovitosti, jedinstvenosti i snazi izražaja. 

.Sve te osebine javljale su se na starohrvatskim crkvicama 
još prije 11. stoljeća, pa znače samo nastavljanje tradicije. 

Tokom 12., 13. i 14. stoljeća dalmatinski gradovi silno su 
se razvili uslijed žive i razgranjene trgovine, pa je time po- 
raslo i njihovo blagostanje i kultura. 

U najužim vezama bili su s Italijom. 


z Ugarski kralj stekao je početkom 12. stoljeća vlast nađ 
čitavom Hrvatskom, a posebnim ugovorima priznavali su ga i 
romanski dalmatinski gradovi svojim vladarom, ali im je kralj 
morao dati velike povlastice. 

. Venecija se je oduvijek otimala za posjed ovih gradova, 
koji su za nju bili vrlo važni zbog njene trgovine s istokom. 

Kako se je Ugarska bojala, da dalmatinski gradovi ne pri- 
stanu uz Veneciju,.dane povlastice ne samo da su bile točno 
održavane, nego su se i povećavale. ' 

Gradske općine Italije okoristile su se opet borbom papa 

sa carevima i stekle poput dalmatinskih veliku vlast i samo- 
svijest. ' 
. . Italski i dalmatinski gradovi sklapali su kao autonomne 
jedinice međusobne ugovore, kao na pr. Dubrovnik sa južno- 
italskim apulskim gradom Molfetom god. 1148., Dubrovnik sa 
Pisom god. 1169., a Zadar također sa Pisom god. 1188., isto 
tako kasnije, drugi naši dalmatinski gradovi sa gradovima 
južne Italije. : 

Unutrašnjost Dalmacije bila je u vlasti moćnog feudalnog 
plemstva: Svačića, Šubića i dr., pa su primorski gradovi, da si 
osiguraju trgovinu s ovim zemljama, birali po kojega člana te 
vlastele za svog gradskog kneza. 

. . Gradsku upravu vodili su uistinu, vrlo često, vješti prav- 
nici pozvani iz Italije, naročito iz ankonitanske marke. 

U lukama južne Italije uživali su građani Kotora i Zadra 
odavna velike povlastice. 

. Iz južne Italije doveli su Šubići početkom 14. stoljeća An- 
žuvince na ugarsko-hrvatsko prijestolje. 

Prirodno je stoga, da je i u umjetnosti Dalmacije ovoga 
doba jasan južno-talijanski, naročito apulski utjecaj. 

Najstarija naša katedrala čistog romanskog sloga bila je 
crkva sv. Trifuna u Kotoru, posvećena 1166. godine. 

To je trobrodna bazilika sa probitno drvenim stropom u | 
glavnoj lađi, a križnim svodovima u postranim, sasvim kao 
kod romanskih katedrala Apulije. sa 

I pročelje crkve sa dva zvonika sigurno je nastalo po 
ugledu na crkvu sv. Nikole u apulskom gradu Bari, kamo su 
često naši ljudi, pučani kao i najveći odličnici, išli na hodo- 
čašće. ' 
Kameni ciborij, koji nadkriljuje oltar sv. Trifuna, urešen 
je isklesanim prizorima iz života ovoga sveca, opet. sasvim 
slično kao ciborij nad oltarom sv. Nikole u Bariju. 

Velika dubrovačka katedrala, sagrađena tokom 13. i po- 
četkom 14. stoljeća, sa velikom kupolom, a urešena krasnim 
prozorima i popločena raznobojnim mramorom, poznata nam 
je samo po opisu i po slikama, jer je propala u velikom po- 
tresu god. 1667. 

Sačuvao se ipak u Dubrovniku stari franjevački samostan, 
možda najljepši od svih dalmatinskih. 

Sagradio ga je iza g. 1317. Miha iz Bara. 

Dvostruki stupići, što nose trijemove samostanskih hod- 
nika, urešeni su kapitelima sa životinjama, fantastičnim licima 
i drugim motivima, koji su opet očito pozajmljeni od sličnih 
uresa katedrale u apulskom gradu Bitontu. 

Pročelje zadarske katedrale, urešeno nizovima slijepih ar- 
kada u nekoliko katova, jako sjeća na crkvu S. Maria in Piazza 
u Anconi, koja je taj ures primila od Lombardije. ' 

Unutrašnjost zadarske katedrale pokazuje opet apulski 
upliv: nad postranim brodovima nalaze se galerije (empore), 
jedine u to doba u Dalmaciji, a piloni, koji ih nose, imadu uza 
se polustupove s kubičnim kapitelima, dok je srednji brod pre- 
krit ravnim drvenim stropom, što je značajno za normansku 
arhitekturu južne Italije. ' 

Jedan od najljepših i najizrazitijih primjera romaničkog: 
stila u Dalmaciji je snažni, a opet skladni zvonik rabske kate- 
drale iz 13. stoljeća. 

Vrlo je zanimljiv i lijep zvonik splitske katedrale, koji se 
gradio od 13. do početka 16. stoljeća, te pokazuje, kako su se 
teški romanski oblici u gornjim katovima sve više pretvarali 
u lakše, slobodnije, gotičke, a početkom 17. stoljeća okrunio je 
vrh renesansni oktogon. 

Domaći majstor Andrija Buvina izradio je godine 1214. 
drvena vrata splitske katedrale. U 28 malih relijefa prikazao 
je mladost Isusovu, njegovu muku i smrt. Jednostavne i 
skromne kompozicije po starim bizantsko-talijanskim uzorima 
sigurne su i skladne, a uokvirene starohrvatskim pleterom i . 
drugim preraznim uresom lišća i vitica, životinjskih glavica i 
djece, što nose ili jedu grožđe. S 

Od naših romaničkih katedrala najizrazitija je trogirska' 


velikim, snažnim oblicima lađa i apsida. Jednostavni, teški i 
masivni četvorni piloni, koji je dijele na tri lađe, daju joj zna- 
čajku ozbiljnosti i stalnosti. : ' 

“ Zapadni portal trogirske katedrale prikazuje Grijeh i Ot- 
kupljenje, Adama i Evu, rođenje Kristovo, njegov život i smrt, 
likove svetaca i razne ljudske radove u pojedinim mjesecima. 
Veliki dio tog portala izradio je godine 1240., kako kaže napis, 
Radovan, a uz njega su očito surađivala dva pomoćnika. Među 
brojnim relijefima toga portala najveličajniji je prizor raspetog 
Krista. Mršavo, iskrivljeno Kristovo tijelo rasteglo se i napelo 
na nekom neobičnom rašljastom križu, koji daje upravo ovim 
svojim oblikom silnu izražajnu snagu.- 

Umjesto ravnih krakova križa, koji uvijek čine taj prizor 
teškim i nekako nepomičnim, trajnim — Radovanov pomagač 
prikazao je križ kao rašljaste grane, na kojima se nižu same 
male grančice upravljene prema vrhovima velikih grana i sve 
one dižu nekud u visinu, k Bogu, tijelo Onoga, koji je svojim 
životom i smrću htio pomoći čovječanstvu. Dva klečeća i dva 
stojeća lika sa strane skupili su se i zgrčili, jezom prožeti. - 

Radovanov portal pokazuje u nekim motivima uplive južne 
Italije, Apulije, a u izvedbi utjecaj umjetnosti Benedeta An- 
telami, jednog od najboljih kipara sjeverne Italije početkom 
13. stoljeća, koji je spojio u originalnu cjelinu rezultate rada 
svojih talijanskih predhodnika sa pobudama iz Francuske, pa 
je romaničku plastiku Gornje Italije podigao oko g. 1200. do 
najvećeg uspona. 

Umjetnost sjeverne Italije razvila se je pod uplivom južno- 
francuske, provansalske umjetnosti, koja se je ugledala u djela 
antiknoga Rima. 3 

Apulijom je vladao u prvoj polovini 13. stoljeća njemački 
car Fridrih II., i po želji samoga vladara razvilo se je i ovdje 
kiparstvo po uzorima antiknih, rimskih umjetničkih spomenika. 


S ovom osobitom lokalnom umjetnošću stapala se je u 


Apuliji umjetnost gotike, koja je u to doba zavladala čitavom 
Evropom. 

Između skulptura antelamesknog značaja u raznim kra- 
jevima Italije najbliže su Radovanovim skulpturama mletačke, 
pa je sigurno mletačka gornjo-italska struja bila posrednicom 
antelamesknih oblika Radovana. 

Kako je ustanovio u svojoj sjajnoj raspravi o trogirskom 
portalu dr. Ljubo Karaman, Radovan je spojio u svom djelu 
arhitektonski raspored i dekorativne motive apulijskog pod- 
rijetla s figuralnim motivima i stilom gornjoitalskog antela- 
mesknog pravca, koji je preko Mletaka oko sredine XIII. sto- 
ljeća dopro do naše obale i osvježio i oplodio ovdje umjet- 
nički rad. : 

Trogirski portal ostaje potpuno u okviru srednjevjekovne ' 
umjetnosti Dalmacije, te predstavlja njezin najveći uspon i 
najuspjeliju sintezu. Na njemu se ukrštavaju utjecaji onih kra- 
jeva italskog poluotoka, koji su oplođivali i određivali razvoj 
dalmatinske umjetnosti srednjeg vijeka, to jest Južne Italije 
(Apulije), Lombardije i Mletaka. 

Upliv Radovanove radionice pokazuju samo neka djela u 
Splitu: tako lavovi sa kipovima donatora na ulazu trijema zvo- 
nika katedrale, pa na istom zvoniku relijefi Navještenja i Ro- 


“ đenja Kristova, koji su nastali već potkraj 13. stoljeća. Propo- 


vjedaonice splitske katedrale i trogirske, koje oblicima i ure- 
som sasvim sliče južno-talijanskim, kao i ciborij oltara kate- 
drale u Trogiru, nisu djela Radovanove škole, nego su ih izra- 
dili domaći majstori, koji su se razvijali pod sličnim okolno- 
stima kao Radovan. i 

Na kamenom ciboriju iznad žrtvenika trogirske katedrale 
nalaze se kipovi Navještenja Marijina: Anđeo i Marija, koji 
odaju već posebnu nježnu i otmjenu draž gotike, kakva se 
razvila u drugoj polovini 13. i početkom 14. stoljeća u Italiji, 
stapanjem antikne i sjeverne gotičke umjetnosti u djelima Ni- 
kole i Giovannija Pisana te njihovih sljedbenika, koji su na- 
stavili pokret začet od Fridriha II. i pripravili tako pravu ob- 
novu umjetnosti Italije u 14. stoljeću. 

Iz prelaznog romaničko-gotičkog doba potječe i senjska 
katedrala 13. stoljeća, koja je kasnije često pregrađivana dok 
joj nije početkom 19. stoljeća klasicizam prekrio romaničke i: 
gotičke oblike. . 


Umjetnost gotike 


pojavila se je u Hrvatskoj vrlo rano. Donijeli su je fran- 
cuski Cisterciti, koje je kralj Andrija II. pozvao u Hrvatsku. 
1211. godine sagradili su si u Topuskom samostan i crkvu. Ta. 
je cistercitska građevina u svom tlorisu i u nekim pojedino- 
stima još puna romaničkih tradicija, a bez sumnje je kasnije 
dograđivana kako svjedoči krasan ostatak pročelja iz vremena 
visoke gotike. No stariji dio topuske crkve veoma je važan 
zbog toga, što je to najraniji primjer gotičke građevine u zem- 
ljama na istoku Francuske. ' 

Sredinom prve polovine 13. stoljeća nastala je vjerojatno 
i stara biskupska crkva u Đakovu, sudeći po sačuvanom rano- 
gotičkom kapitelu, što je pohranjen u Arheološkom muzeju u 
Zagrebu. 

Nakon strašne provale Tatara 1242. godine, koji su do te- > 
melja razorili zagrebačku katedralu, započeta je tokom druge 
polovine 13. stoljeća gradnja nove stolne crkve. Najstariji 
istočni dijelovi katedrale, što potječu iz vremena oko 1275. go- 

dine, pokazuju da se je duhovno vodstvo Hrvatske ugledalo u: 


najnapredniju zemlju onoga doba na polju arhitekture, u Fran- 
cusku. 

Svetište sa tri višekutno završene apside drugi je po redu 
najstariji primjer tog veoma lijepog tipa gotičkog graditeljstva. 
Stariji spomenik je crkva sv. Urbana u Troyes, izgrađena 1262. 
godine. Treći primjer je katedrala u Regensburgu, koja se je 
tek započela graditi 1275., kad je veliki dio zagrebačke crkve 
bio već dovršen. ' 

Gotiku prožima duh sasvim novog doba. To je ono vrijeme, 
kada je u Evropi, nakon što su sređene nesigurne prilike ranog 
srednjeg vijeka, zavladao red, mir i blagostanje, procvali su 
gradovi od žive trgovine, razvilo se imućno, otmeno građan- 
stvo. Ta se je promjena odrazila i u umjetnosti. Umjesto ne- 
mirnih, napetih, dinamičnih spletova vrpca, granja i spirala, 
pojavili su se fino stilizirani, elegantni, nježni oblici lišća, kako 
vidimo na primjer na glavici stupa u kapeli zagrebačkog bi- 
skupskog dvora, koja je nekoć bila u vezi sa najstarijim istoč- 
nim dijelovima katedrale, te očito potječe iz 13. stoljeća. 

Još življe i prirodnije oblike vidimo na kapitelima stare 
iločke crkve, što su pohranjeni u zagrebačkom Arheološkom 
muzeju, a očito također potječu iz druge polovine 13. stoljeća. 
Osim biljnih motiva javljaju se tu fantastični ljudski i živo- 
tinjski likovi, — više od zabave i preobilja bezbrižne žive fan- 
tazije, a ne više kao simbolični znaci, kao slutnje tragične po- 
vezanosti ljudskih i općih prirodnih zbivanja, kao što su to 
bili slični motivi u romanici. 

I u samim oblicima zgrada očituje se lakoća, elegancija, 
fina vitkost i stremljenje u vis, poduprto čvrstim uzglobljenim. 
gotičkim rebrima, koja kao đa su izraz samosvijesne snage 
toga doba blagostanja i procvata kulture. U punoj ljepoti vi- 
dimo te oblike u zapadnim dijelovima unutrašnjosti veličajne 
zagrebačke katedrale, što su izgrađeni u 14. i 15. stoljeću. 
No samo u rijetkim slučajevima razvila se je hrvatska go- 
tika do ovakova sjaja i veličajnosti. 

Uslijed teških prilika u kojima se je razvijala kultura pa 
i umjetnost u Hrvatskoj, koja je uvijek bila poprištem borba 
Zapada i Istoka, najčešće i najznačajnije su one građevine, koje 
su imale osim prosvjetne i nabožne, još i obrambenu svrhu. 

Za starije doba razvitka gotike u Hrvatskoj osobito su va- 
žne cistercitske i benediktinske opatije. 

Cistercitske su sagrađene, poput Topuskoga, u nizini usred 
plodne zemlje, a opasane su masivnim zaštitnim ziđem i ku- 
lama. Osnovni oblik crkava je latinski križ, kao na pr. u opa- 
tijskoj crkvi Belakut kod Petrovaradina. 

Benediktinske opatije podignute su kao prave utvrde na 
teško pristupnim uzvisinama. Nažalost su nam od njih sačuvane 

. samo ruševine: Bijela i sv. Jelena od Podborja kod Daruvara _ 


te Rudina kod Sirača. 

Radi obrambenih zahtjeva zadržale su i u gotičko doba cr- 
kvene građevine snažnu masivnost vremena romanike, kako 
svjedoči, osim mnogih drugih, dobro sačuvana velika kasnogo- 
tička seoska crkva u Drenovcu kod Požege. đ 

U savezu sa tim crkvama zanimljivo je promotriti i ka- 
pele, što su se nalazile u utvrđenim gradinama (burgovima). 

Jedna od najljepših i najosebujnijih je dvokatna kapela 
u gradu Sokolcu kod Brinja, a najveća od svih bila je kapela 
u Ružici kod Orahovice, prava crkva sa lijepo profiliranim 
velikim gotičkim prozorima i znatno izbočenim potpornjima 
(kontraforima). 

Zbog ratnih potreba oblikovao se je i razvijao u Hrvat- 


“skoj gotički stil suprotno nego u ostaloj zapadnoj Evropi, koja 


je slobodno sve više iskorištavala izvanredne mogućnosti go- 
tike i provela savršeno razrješavanje arhitekture u statički i . 
konstruktivno povezani sistem stupovlja, svodova i prozora, 
dok je hrvatsko graditeljstvo toga doba moglo upotrijebiti 


. unutar masivnog obrambenog ziđa samo pojedine nevezane go- 


tičke oblike (portale, prozore, triumfalne lukove i sl.). 

Inače se i u Hrvatskoj opaža općeniti razvoj srednjo-ev- 
ropske gotike od bazilikalnog prostorno razvedenog tipa visoke 
srednje lađe sa nižim postranim lađama kasnijem cjelovitijem, 
jedinstvenijem tipu jednobrodne dvoranske crkve ili trobrodne 
trijemovne crkve, kod koje su svi brodovi jednako visoki. 
= Ladanjske hrvatske crkve i kapele, sagrađene od 14. do 17: 
stoljeća tipične su građevine ovih dvaju razvijenijih oblika go- 
tike, što su prevladali u 14. i 15, stoljeću. 

Kod jednobrodnih crkava lađu pokriva ravni, često osli- 
kani ili drukčije urešeni drveni strop, pa su za to suvišni vanj- 
ski potpornjaci, koje treba samo svetište, zatvoreno prema 
istoku trim stranicama osmerokutnika, kome svod počiva na 
rebrima, što se opiru na konzole u uglovima. Te konzole su 
često figuralne, kao i zaglavni kamenovi. Svetište se otvara 
prema lađi uskim šiljatim slavolukom. 

Zvonik nema određenog mjesta, a većinom je drven, ri- 
jetko zidan. ' 

Osobito su zanimljive slavonske, naročito srijemske go- 
tičke crkve sagrađene od opeka, što je posebna tipična pojava 
naših krajeva. Takova je na pr. crkva u Lučici kod Lipovca. 

Sasvim srodne ladanjskim župnim crkvama su samostan- 
ske crkve podignute od novih prosjačkih redova Dominikanaca, 
Franjevaca i Pavlina. 

Među najljepšima i najbolje sačuvanima valja spomenuti ' 
bivšu franjevačku crkvu u Remetincu kod Novog . Marofa i 
krasnu pavlinsku crkvu u Lepoglavi, obje iz 15. stoljeća. 


Ki 

Osim Remetinca, stara župna crkva u Belcu jedna je ođ 


rijetkih, koja ima i u lađi svod iz gotičkog doba. 

Svetišta imaju većinom mrežaste kasno-gotičke svodove, 
koje su gradili u Hrvatskoj sve do 17. stoljeća (Petrovsko, Ra- 
doboj, Zajezda), dok'je križni svod većinom stariji (Mihovljan, 
Očura, Sv. Martin pod Oštrcem, stara župna crkva u Belcu). 

= Najgušće su nikle gotičke crkve u zapadnom dijelu Hr- 
vatske, osobito u Zagorju, jer su tu bile i bliže izvoru, a rjeđe 
su u istočnom dijelu, gdje su već u 15. a pogotovo u 16. sto- 
ljeću, ratni sukobi priječili razvoj umjetnosti. 

Sredinom 18. stoljeća, uslijed prevlasti novog baroknog 
stila, izraza raskošnog obilja feudalnog plemstva, većina go- 
tičkih crkava preobrazila se je, jer su ozbiljni, oštri i čvrsti 
gotički oblici morali se sakriti ili ukloniti, da budu zamijenjeni 
mekanim, nježnim, oblim i valovitim linijama baroka. 

Stavljeni su na gotičke crkve novi prozori blago sve- 
denih lukova, a stropovi su spušteni niže i svedeni ponajviše 
u bačvastom obliku. Jer su stijene, koje su nekoć nosile lagani 
drveni strop, bile pretanke da izdrže teret svoda, stavljeni su 
u unutrašnjosti crkve ispred stijene četverouglati pilastri, koji 
su stijesnili prostor i uništili stare gotičke slikarije, koje su i 
onako morale biti zamijenjene novima, šarenijim, življim, 
bujnijim, po ukusu baroka. ' : 

Tako je izobličena većina gotičkih crkava, a u čitavoj 
Hrvatskoj veoma su rijetke pokrivene starim drvenim stro- 
pom (tabulatom). 

Osim tih preinaka 18. stoljeća gotičke su crkve naročito 
stradale potkraj 19. stoljeća kad su marljivi povjesničari 
umjetnosti i njihovi sljedbenici arhitekti u svom prerevnom 
oduševljenju ljepotom čiste gotike, htjeli ispravljati i uljepša- 
vati one gotičke crkve, koje su u barokno doba dobile nego- 
tičke prigradnje. * 

Poskidali su dakle sa mnogih crkava one dogradnje, koje 
su tokom vremena nužno nikle u suvremenim oblicima, pa su 
nakalamili na originalne stare gotičke dijelove nove, naučene 
iz školskih knjiga, kopirane po svakojakim uzorcima, te prema 
tome nametnute po pustoj šabloni, bez spontanosti stvaralač- 
kog duha onog davnog nepovratnog doba, koje je iz nužnosti 
svog doživljavanja svijeta, stvorilo bilo vlastiti izraz svom 
graditeljstvu. 

Tako je među ostalima stara zagrebačka katedrala lišena 
svog monumentalnog baroknog zvonika, namjesto kojeg su 
iskrsla dva nova pseudogotička bezizražajna zvonika, a i u dru- 
gim dijelovima je promijenjena, »dotjerana« i iznakažena, tek 
je unutrašnjost, nažalost opustjela od izbačenih krasnih ba- 
roknih oltara, ipak zadržala i možda potencirala veličinu i 
sklad svog prostora, 

Zaslugom konzervatora prof. Đure Szaboa, koji je najviše 


učinio ne samo na polju proučavanja hrvatske povijesti umjet-- 
nosti nego i za sačuvanje umjetničkih spomenika, povraćen 


je gotovo posvema prvotni oblik veoma zanimljivoj drugoj 
zagrebačkoj gotičkoj crkvi, koja je također bila izobličena re- 
gotizacijom. To je drevna gornjogradska .crkva sv. Marka, 
građena koncem 14. i početkom 15. stoljeća, zapravo gotizirana 
stara“ trobrodna romanička bazilika, u kojoj su pobočni bro- 
dovi niži od glavnog broda. Nekoć ravni drveni strop u glavnoj 
lađi zamijenjen je bio kasnije križnim gotičkim svodom. Una- 
toč te razvedenosti, prostor je ipak krasno povezan u cjelinu 
finim vitkim rebrima svodova, što se dižu elegantnim odvoj- 
cima izravno sa snažnih okruglih stupova lađe, koji nemaju 


" nikakovih glavica, tako da je prelaz linija od poda, preko stu- 


pova, rebara i svodova pa natrag i uokolo svuda neprekinut i 
jedinstven. 

Uz zagrebačku katedralu i sv. Marka povezana je i po- 
vijest najstarijih spomenika slikarstva sjeverne Hrvatske. U 
sakristiji katedrale nalaze se zidne slike svetaca i religioznih 
prizora, izrađene krajem 13. i početkom 14. stoljeća koje po- 


kazuju upliv. prirodnijeg francuskog i talijanskog shvaćanja u 


obradbi tradicionalnih bizantinskih likova i motiva. 

Iz 14. i 15. stoljeća bile su i neke zidne slike u sv. Marku, 
od kojih je sačuvana samo jedna akvarelna kopija u zagre- 
bačkom arheološkom muzeju: Bogorodica s djetetom na prije- 
stolju okružena dvim sveticama, očito izvedena pod uplivom 
talijanske škole 15. stoljeća. : 

Osim neznatnih sačuvanih ulomaka po nekim ladanjskim 
crkvama, najznatniji su ostaci zidnih slika apostola u svetištu 
kasnogotičke crkve Marije Gorske kod Lobora, koje upućuju 
na usku vezu hrvatskog gotičkog slikarstva sa slikarstvom ko- 
ruških i alpskih zemalja. Likovi su srodni radovima škole Ivana 
Ljubljanskoga i pokazuju tzv. mekani idealistički stil sredine 
15. stoljeća 

Od slika na drvu najvažniji je triptih sa pet slika prizora 
Muke Kristove, što se nalazi u sakristiji zagrebačke katedrale. 
U tom djelu, nastalom oko 1500. godine, stapaju se značajke 
njemačkih i talijanskih slikarskih škola. ' 

Među kiparskim radovima sjeverne Hrvatske, kojih je 
nakon žestokih ratova sa Turcima tokom 15., 16. i 17. stoljeća, 
vrlo malo preostalo, vrijedno je spomenuti naročito relijef sv. 
Pavla iz zagrebačke katedrale, koji potječe iz 13. stoljeća, te 
je jedan od najstarijih i najizrazitijih primjera naše romaničko- 
gotičke umjetnosti, zatim krasne reljefne ploče sv. Martina iz 
Senja iz 14. stoljeća te granešinskog župnika iz 15. stoljeća.. 

U nekadašnjoj franjevačkoj samostanskoj crkvi u Reme- 
tincu kod Novog Marofa sačuvao nam se je jedini naš drveni, 


152 S Dr. Ivan Bach: 


-izrezbareni gotički oltar 15. stoljeća, koji je ujedno i jedan od 


najljepših, što u opće postoje iz tog doba. Danas se nalazi u, 


Hrvatskom državnom muzeju za umjetnost i obrt u Zagrebu. 
U 17. stoljeću uklopljen je srednji dio starog gotičkog oltara 
u sadašnji barokni raskošni okvir sa stupovima i kipovima 
svetaca. Srednji dio oltara prikazuje Bogorodicu bez grijeha 
začetu, okruženu svecima i anđelima, a izradio ga je oko 1470. 
godine neki nepoznati, možda naš domaći majstor, pod uplivom 
onodobnog kasnogotičkog stila, što je vladao u jugoistočnoj 
Njemačkoj i Austriji. U vrijeme, kada je on zasnovao taj oltar, 
upravo se je bila u katoličkoj vjerskoj filozofiji potpuno raz- 
radila ideja o bezgrešnom začeću Bogorodice. U dvanajstoj 
glavi Odkrivenja opisao je sv. Ivan Evanđelista ovo viđenje: 

»I znak veliki pokazao se na nebu: žena obučena u sunce, 
i mjesec pod nogama njezinim, i na glavi njezinoj vijenac od 
dvanaest zvijezda«. Ta žena rodi sina, koji bude uzet k Bogu 


i k prijestolju njegovu. Sotona i svi đavli vode borbu protiv. 


njenog sina, »koji će pasti sve narode gvozdenom palicom«. 
Arhanđel Mihajlo i njegove vojsku pobjeđuju Sotonu i uklone 
mu vlast s neba. Sotona siđe na zemlju, da se bori protiv ljudi, 
koji drže zapovjedi Božje i imadu svjedočanstvo Isukrstovo. 

To viđenje Ivanovo navelo je sredovječne teologe da 
ovako protumače Bezgrješno začeće Bogorodičino: u iskonskom 
Božjem planu spasenja svijeta postojala je ideja o ženi, čiji će 
sin preobraziti svijet svojom naukom i svojim životom. Ta se 
je božanska ideja bezgrješno utjelovila u Bogorodici, jednako 
kao što se je božanski Spasitelj utjelovio u Kristu. 

Prvotna sveta legenda uzvisila se je do veličajne kozmičke 
dogme, koju je majstor remetinečkog oltara jedinstveno skladno 
i izražajno likovno prikazao: 


u sredini Bogorodica, držeći svog sina, izvila se jednim 


bokom u mekoj gotičkoj liniji. Ona stoji na mjesecu, oko čije 
se kruto modelirane srebrene glave privila do Bogorodičinih 
nogu tri anđelka svirajući klavikord, lutnju i frulu. Dva an- 
đela krune ju zvjezdanom krunom (koja nije sačuvana). Dva- 
naest malih svetica, po šest sa svake strane, zanosno slušaju 
glazbu anđela. U četiri ugla nalaze se po jedan crkveni otac i 
jedan evanđelist. Radosni smiješak Bogorodice i njenog sina 
odražava se još na blagim licima crkvenih otaca, — četiri evan- 
đelista, brižno zamišljenih naboranih lica, daju vedrim tono- 
vima čitave kompozicije ozbiljne završne osnovne tonove, koji 
divno uokviruju tu veličajnu simfoniju. 

Čim se dulje promatra to remek djelo, dublje se proživ- 
ljuje svaki njegov detalj i otkrivaju se neopažene ljepote, — 
kao u kakvoj genijalnoj partituri. 

.Baglame na dva skrajna ruba srednjeg dijela oltara, svje- 
doče da je nekoć taj oltar imao pomična krila, na kojima su 

sigurno također bili izrezbareni ili naslikani neki likovi žli > 
Prizori, ali ta su krila valjda propala za provale Turaka koji: 

su u 16; stoljeću pretvorili u ruševinu remetinečku crkvu i sa- 
mostan do nje. Franjevci, koji su tu stanovali, pobjegli su, i 
tek sredinom 17. stoljeća zaslugom Adama Bathyania i grofa 


Đure Erdčdia bude franjevački samostan tu opet uspostavljen 


i obnovljen. Tada su godine 1660. Nikola Makar, najviši pod- 
kapetan križevačke krajine, i njegova žena Ana Marija Jurčin 
dali izraditi bogato urešen i pozlaćen veliki drveni barokni 
okvir za sačuvani stari dio remetinečkog oltara. Još danas 
svjedoče grb i natpis na okviru oltara o tom daru. Desno i 
lijevo između stupova stoje apostoli sv. Petar i Pavao. Ti su 
kipovi izrađeni prilično grubo, ali se ipak svojim baroknim 
lepršavim pozlaćenim odjećama lijepo usklađuju sa čitavim 
okvirom oltara. Profesor Đuro Szabo, koji je spasio taj oltar 
od propasti, istakao je, kako je izvrsno uspjelo umjetniku 17. 
stoljeća, da prilagodi svoje djelo starom gotičkom srednjem 


dijelu iz 15. stoljeća, ne oponašajući ni malo gotičke oblike ' 


nego stvarajući sasvim iz baroknih elemenata novi veličan- 
stveni okvir. Nažalost je gornji dio tog baroknog okvira propao 
za vrijeme restauracije crkve 1911. godine. 

Nema dokumenata, koji bi nam svjedočili da je stari go- 


tički oltar remetinečke crkve bio izrađen upravo za nju, ali 


je to dosta vjerojatno, jer su upravo franjevci bili najživlji 
pobornici štovanja Bezgrješnog začeća Bogorodičina u 15. sto- 
ljeću. j 
Svakako je remetinečki oltar jedan od najvrednijih naših 
umjetničkih spomenika, koji nam govori o vrlo profinjenom 


ukusu i visoko razvitoj duhovnoj kulturi naših ljudi onog doba. 


Remetinečki oltar pokazuje umjetnost gotičkog stila, koji 


je vladao u zapadnoj Evropi u glavnom od druge polovine 13. 


do početka 16. stoljeća. Pod uplivom vjerske ideologije sred- 

njega vijeka, koja je težila za produhovljavanjem, stremila u 

vis, u nebo i kočila se u stezi, nastao je taj stil, kojega su zna- 

čajke ponajviše šiljasti oblici i uza svu eleganciju neka uko- 

čenost likova. ' 
Umjetnost gotike u Dalmaciji. 


U prvoj polovini 13. stoljeća počeli su u Dalmaciju dolaziti 
Franjevci i Dominikanci da pomognu crkvi u borbi protiv 
bogomila. ' 

Ovi redovi poprimili su u svojoj domovini Italiji poseban 
tip crkve gotičkog sloga, koji je značajan za crkve srednje i 
južne Francuske. . 

To su široke jednobrodne građevine .sa ravnim drvenim . 
stropom ili sa iznutra vidljivom konstrukcijom drvenog krova. 
Svetište završuje spolja pravokutno. ' ' 


154. . z Dr. Ivan Bach: 


Priprosti goli zidovi unutrašnjosti crkve sasvim odgova- 


raju skromnosti ovih prosjačkih redova. Veliki, cjeloviti pro- ' 


stor crkve bio je vrlo prikladan da okupi što veći broj vjernika 
oko propovjednika. ' 

Najbolje sačuvana građevina ove vrsti je crkva.sv. Do- 
minika u Trogiru. Franjevačke crkve u Krku, Zadru, Šibeniku 
i Dubrovniku, kao i dominikanska crkva u Dubrovniku izgu- 
bile: su kasnijim pregradnjama ovaj svoj prvotni lik. 

Dalmacija ima zidne slike iz druge polovine XI. stoljeća 
u crkvi sv. Mihajla na Stonskom polju, koje su osobito važne 
za nas, jer je među svecima prikazan i zetski kralj, kao dari- 
vatelj crkve. Kruna na njegovoj glavi sasvim je jednaka onoj 
na čuvenom relijefu hrvatskog kralja u splitskoj krstionici, 
što potječe također iz XI. stoljeća. ' 

Na mnogim mjestima sačuvani su ostaci romaničkih fre- 
saka, a iz 13. i 14, stoljeća potječe nekoliko krasnih slikanih 
raspela. Čuvena pala Sv. Lucije iz Jurandvora na Krku vjero- 
jatno je rad mletačkog majstora 14. stoljeća Paola Veneziana. 

Prvom polovinom 15. stoljeća Venecija je zavladala gotovo 
čitavom istočnom obalom Jadrana osim Dubrovnika. 

Provale Turaka uskoro zatim tako su zaokupile ugarsko- 
hrvatske kraljeve da je Venecija zadržala ovaj posjed kroz če- 
tiri stoljeća, sve do g. 1797. 

Kao antikni Rim htijela je i Venecija učvrstiti svoju vlast 
u osvojenim zemljama podižući sjajne javne zgrade: crkve, 
palače gradskih knezova, lože za suđenje, kule za sat, monu- 
mentalne česme i dr. 

U prvo vrijeme mletačkog gospodstva opaža se u nekim 
dalmatinskim gradovima još uvijek upliv umjetnosti južne 
Italije, koja je u doba romanike prevladavala sve ostale utje- 
caje. ž 
Pročelje korčulanske katedrale, jedne od najljepših u či- 
tavoj Dalmaciji, pokazuje upliv umjetnosti južno-italske po- 
krajine Apulije svojim glatkim, neraščlanjenim površinama, 
kao i portalom kojemu se sa svake strane na stupovima nalaze 
lavovi što stišću u šapama janje. U bogatom skulptorskom 
uresu zabata miješaju se apulski motivi sa raskošnom veneci- 
janskom dekorativnom gotikom. 

U gradskom arhivu nalazi se dokumenat koji svjedoči da 
je oko g. 1446. radio na katedrali arhitekt Giacomo Correr iz 
apulskog grada Trani, ali mnogobrojna imena domaćih gradi- 
telja: Korčulanina Higina Dragoševića, Ratka Ivančića i Du- 
brovčanina Ratka Brajkovića, koji su prije Correra radili na 
crkvi, kao i imena drugih korčulanskih arhitekata, koji su po- 
slije Correra nastavili rad: Marko Andrijić i Marko Pavlović 
Milić, svjedoče da je taj stil bio duboko prožeo same dalma- 


 tinske umjetnike, koji su bogatom vlastitom invencijom upo- . 

trebljavali elemente talijanskih upliva, 

U slobodnu dubrovačku republiku donio. je “umjetnost 
južne Italije Onofrio della Cava iz Napulja. Sagradio je i uresio 
skulpturama dvije krasne česme koje još danas stoje u Du- 
brovniku. X ' ' 

Pošto je godine 1435. eksplozija barutane uništila knežev 
dvor sagradio je Onofrio della Cava novi i uresio ga skulptu- 
rama. Današnji knežev dvor, na kojemu su nakon ponovne 
eksplozije god. 1463. radili drugi umjetnici, pokazuje još u 
mnogom njegovu ruku. Već je on dao toj zgradi veliki trijem 
sa šest arkada samo su lukovi tada vjerojatno bili šiljati, go- 
tički. Vrlo su zanimljivi kapiteli iz Onofrijeva doba. Prikazuju 
Salamonov sud, Pravednost, kneza pri suđenju i Eskulapa, 
boga zdravlja, kome dva seljaka .donose na dar kesu novca i 
dvije kokoši. 


U ovo doba radio je u Dalmaciji i jedan kipar iz sjeverne / 


Italije: Bonino iz Milana. 

Još danas stoji u splitskoj katedrali oltar sv. Dujma koji 
je on izradio god. 1427. j 

Iznad oltara sa likovima Bogorodice i svetaca diže se bal- 
dakin urešen relijefima i kipovima anđela. 

Konstrukcija i čitava izvedba toga oltara pokazuje da je 
Bonino naučio svoje umijeće od čuvenih sjeverno talijanskih 
majstora Campionesa, koji su u 14, stoljeću izradili nadgrobne 
spomenike tirana Scaligera u Veroni i druge. 

Godine 1431. počela se graditi šibenska katedrala. Preko 
stotinu godina trajala je njena gradnja, a razlikuju se u njoj 
tri doba. Prvo su kroz deset godina, do g. 1441., radili na njoj 
mletački majstori Lorenzo Pincino i Antonio di Pier Paolo 


.Busato koji su podigli zidove crkve sve do vijenca slijepih lu- 


kova, oba portala i veći dio stupova u unutrašnjosti. 

Na glavnom portalu prikazano je dvanaest apostola i Bog. 
Otac sa anđelima Posljednjeg suda, a na postranom, sjevernom 
portalu nose lavovi stupove sa kipovima Adama i Eve. 

Ova djela pokazuju stil koji je vladao u Veneciji oko 
1400-te godine. 

Radovi su to puste dekorativne gotike bez ikakova snažni- 
jega izražaja. 

Srećom su nakon ovog prvog slabog perioda preuzeli vod- 
stvo nad gradnjom katedrale dva odlična umjetnika. 

Jedan je Juraj Dalmatinac, od 1441.—1473., a drugi je 
Nikola Firentinac, od 1475.—1505. 

Majstor Juraj porijeklom je iz Zadra, a sam se nazvao 
Jurjem Dalmatincem (Georgius Dalmaticus) na hatpisu kora. 
šibenske katedrale. 


MISE aa Dr. Ivan Bach: 


On je dao katedrali poprečni brod (transept). i vjerojatno 
zamislio na sjecištu veliku kupolu, koja je kasnije ondje po- 


dignuta. Svetište je uzdigao nad nivo ostale crkve, a izgradio 


je i donje dijelove kornih apsida. Najzanimljiviji je niz od 
sedamdeset i četiri čovječje glave u prirodnoj veličini koje 
strše iz vijenca nad vanjskim podnožjem apsida. 

Kao što su mletački majstori na kapitelima duždeve pa- 
lače isklesali glavice Turaka, Tatara, Mađara i drugih naroda 
koji su dolazili u Veneciju, tako je Juraj Dalmatinac prikazao: 


u ovom nizu glava mornare, kapetane, naše dalmatinske Za- 


gorce i druge ljude što ih je vidio u šibenskoj luci. 

“ Juraj Dalmatinac naučio je svoju umjetnost u Veneciji, 
ali kod odličnih majstora kakvi su bili braća Buon, s kojima 
je on možda surađivao kod urešavanja čuvene Porta. della 
Carta duždeve palače. Arhitektonika njegovih kompozicija je 
čvrsta i zdrava a skulptura realna i živa, 

Izvrsna i originalna je njegova izgradnja krstionice ispod 
južne apside, a isto tako je genijalno i njegovo rješenje sakri- 
stije šibenske katedrale. ' 

Upotrebio je kod gradnje zidova velike kamene blokove 
sa žlijebovima sa strane, u koje su umetnute druge ploče. Ova- 
kav način gradnje omogućila je izvrsna kvaliteta otpornog 
dalmatinskog kamena. Otkrivši ova svojstva našega materijala 
Juraj je pripravio genijalno djelo Nikole Firentinca: svod ši- 
benske katedrale, sagrađen od velikih pačetvornih blokova, 
umetnutih u kamene pasove ižlijebljene sa strane, 

U splitskoj katedrali nasuprot spomenutom oltaru sv. 
Dujma, koji je izradio Bonino iz Milana god. 1427., podigao je 
Juraj po želji Splićana g. 1448. sasvim sličan oltar sv. Staša. 

Izradba ovoga oltara daleko nadmašuje Boninov rad, i po- 
kazuje da je Juraj, kao kipar, već upoznao realizam toskanske 
renesanse, 

Mučenika sv. Staša, koji je zajedno sa sv, Dujmom poginuo 
za Dioklecijanova progona kršćana, prikazao je sa mlinskim 
žrvnjem, koji su mu stavili oko vrata kad su ga bacili u more, 
a energične njegove crte odgovaraju snazi Kristova lika, koji 
je prikazan na istome oltaru, bičevan od dva krvnika. 

Majstor Juraj izradio je i anđela sa grbom nadbiskupa 
Dujma de Judicibus na zvoniku splitske katedrale. 

Taj anđeo svojim plemenitim likom, punim i bujnim uvoj- 
cima kose i jednostavnim snažnim naborima odjeće vrlo sjeća 
na djela modernog hrvatskog kipara Ivana Meštrovića. Slič- 
nost sa Meštrovićevim radovima istakao je već nekolikim dru- 
gim primjerima dr. Ljubo Karaman, koji je mnogo proučavao 
umjetnost Jurja Dalmatinca. 

Ovaj posljednji majstor gotike, radio je još u Anconi, Du- 
brovniku, Pagu i drugdje i ostavio mnogo učenika i sljedbe- 


a 

nika koji su dugo poslije njegove smrti radili u Dalmaciji “ 
njegovim stilom. ; š 

Značajno je kako je u umjetnosti Dalmacije ovoga vre- 
mena kićena mletačka gotika potisnula ostale talijanske uplive: 
južno talijanski, koji je djelovao već od vremena kolonizacije 
antiknih Grka u ove strane, i gornjo-talijanski, naročito lom- 
bardski. ' 

Prevladala je provincijska naklonost raskošnom i dekora- 
tivnom, što je jedna od glavnih značajki regionalne dalmatin- 
ške umjetnosti, koja je unatoč ugledanja u inozemne uzore 
pokazala mnogo originalnosti u njihovom variranju i primjeni 
kao i u posebnoj sposobnosti stapanja motiva raznih stilova u 
jedinstvenu i skladnu cjelinu. 

Jedan osobito lijepi primjer dalmatinskog graditeljskog 
umijeća je zvonik romaničke katedrale u Trogiru, koji je poput 
splitskog rađen tokom nekoliko stoljeća. : 

. Romaničko prizemlje je jednostavno i čvrsto, a u prvom 
katu, kojeg je izgradio 1422. godine domaći majstor Matej 
Gojković, već počinje lakoća i elegancija apulske gotike, koja 
u drugom katu, pod uplivom venecijanske čuvene CA d'oro, 
već sasvim rastvori zidne plohe u divnu mrežastu čipku. 

Treći kat sazidao je Kotoranin Tripun Bokanić krajem 16. 
stoljeća u renesansnom stilu. Kao da je svako doba dalo toj 
građevini po jednu značajku krepke, vedre i elegantne, a oz- 
biljne dalmatinske umjetnosti. 

Veoma je lijepo samostansko dvorište kraj crkve sv, Do- 
minika u Dubrovniku. Trijemove širokih hodnika za šeinju i 
molitvu redovnika nose vitke arkade u obliku trifora, sagra- 
đene 1482. godine, u skladnoj mješavini romaničko-gotičkog i 
ranorenesansnog stila. 


Renesansa u Dalmaciji. 


Pomalo u drugoj polovini 15. stoljeća, a sve više tokom 
16. stoljeća ustupala je gotika pred novim stilom. 

Umjetnici Italije 15. stoljeća, ugledajući se u djela antik- 
nog Rima, preporodili su umjetnost svoje domovine, 

Ta umjetnost preporoda, renesanse, razvila se je naročito 
iz probuđenog razumijevanja za ljepotu realne prirode, te uz 
to, kao posljedica toga, iz oponašanja starih (antiknih) grčkih 
i rimskih umjetničkih djela. Na osnovi što ispravnijeg, upravo 
znanstvenog prikazivanja prirode, izražavali su se suvremeni 
umjetnički doživljaji. Stavovi i izražaji likova postali su slo-. 
bodniji i prirodniji, a u kompoziciji ukrasa pojavili su se an- 
tikni elementi, naročito stupovi sa ravnim gredama (arhitravima) 
i oblim lukovima (arhivoltima) te zabatima. 


158. : . Dr. Ivan Bach: 


= : S Ž š : 


Umjesto elegancije i lahkoće gotike traži se ozbiljne, teške > 


ali uravnotežene i skladne forme, ne tako prođuhovljene i bez- 
tjelesne kao gotičke nego krepče, stvarnije i bliže zemlji. Teži 


se za što većom prirodnošću oblika kako to vidimo na pr. na ' 


renesansnom oltaru u Vrbniku na Krku, gdje je prikazana Bo- 
gorodica sa svecima i članovima obitelji Frankopana. 
' Sličnu kompoziciju sa stupovima, izlomljenim gredama i 


zabatom vidimo i na drugom krčkom oltaru tog doba u Omišlju, | 


sa vrlo fino izrezbarenim likovima evanđelista i drugih svetaca. 
Ako se sjetimo onih uglatih nabora kipova sa remetinečkog 
oltara i ozbiljnih napregnutih lica evanđelista, pa ih uspore- 
dimo sa ovim likovima, vidjet ćemo koliko su sada likovi slo- 
bodniji, mekši i puniji. Bliže su prirodi, ali su manje izražajni 
zbog svoje mekušavosti i svakidašnjosti. —. 

Jedan od prvih velikih graditelja ovoga doba bio je Bru- 
nelleschi, koji je od 1420. do 1434. podigao kupolu firentinske 
katedrale, ogromnu i prožetu snagom, a staloženu i mirnu. 

U drugim svojim djelima upotrebljavao je elemente an- 


tikne umjetnosti u sasvim slobodnim kombinacijama, jer nije | 


htio oponašati antiku, nego spoznati zakone njezine ljepote i 
stvarati sam jednako valjana djela. 
Drugi veliki firentinski umjetnik ovoga doba bio je kipar 


Donatello. On je od umjetnika staroga Rima naučio stvarati ' 


realistične i individualne, a u isti mah opće ljudske likove. - 

Uza svu stvarnost i istinitost odišu njegova djela silnim, 
plemenitim duhom. 

Učenik ovih dvaju velikana bio je graditelj i kipar Miche- 
1ozzo. Kad se je proslavio svojim radom u Italiji, pozvala ga je 
dubrovačka republika, da utvrdi Dubrovnik i druga mjesta u 
njenom posjedu. Michelozzo je radio u Dubrovniku od 1462.— 
1464. U to je vrijeme eksplozija barutane razrušila knežev 
dvor, koji je sagradio u gotičkom slogu napuljski graditelj i 
kipar Onofrio della Cava. Kako se dubrovačko vijeće nije moglo 
odlučiti, da dade dvor nanovo sagraditi, pregradio je Miche- 
1ozzo Onofrijev dvor. Pretvorio je gotičke šiljate arkade trijema 
u zaobljene, renesansne i možda izradio modele za tri nova 
kapitela namjesto Onofrijevih i neke druge umetke. Nakon Mi: 
chelozzova odlaska radio je na kapitelima neki Firentinac Salvi. 

Na novim kapitelima prikazani su dječaci, koji plešu, nose 
vijence cvijeća i plodova i vežu voće i cvijeće u snopove. 
Ovakve motive vrlo je volio Donatello. Lukovi trijema ukrašeni 
bogato, ali ipak odmjereno, srodni su djelima drugoga Miche- 
lozzova učitelja Brunelleschija. ' 

Nakon dvogodišnjeg boravka ostavio je Michelozzo Du- 
brovnik, a renesansnu umjetnost potisnula je tradicionalna 
kićena gotika, koju su čitavom Dalmacijom pronijeli učenici 
Jurja Dalmatinca. 

i Ali već 1468. pojavio se je u Dalmaciji drugi predstavnik ' 
toskanske umjetnosti, graditelj i kipar zvan Nikola Firentinac. 
Stil njegovih radova pokazuje očiti utjecaj Donatellova 
realizma, pa je vrlo vjerojatno ispravna tvrdnja talijanskog 
učenjaka Venturija, da je on onaj Nikola: Cocaro iz Firence, 
koji je god. 1448. i 1449. radio Donatellu neke dijelove oltara 
sv. Antuna u Padovi. 


U trogirskoj katedrali sagradio je Nikola kapelu blaženog 
Ivana Ursinija i uresio je skulpturama u suradnji s Andrijom 
Alešijem iz Drača i Ivanom Duknovićem, Hrvatom, koji se je 
naročito proslavio svojim radom u Italiji. : 

Usred kapele počiva stariji gotički sarkofag, s moći 
trogirskog biskupa bl. Ivana Ursinija. U Prenag hban 
se udubljenja (niše) s kipovima Krista, Marije, apostola i sve- 
taca, Ovu glavnu ozbiljnu melodiju niza Kristovih boraca prati 
na podnožju zidova kapele neumorna, vječno mlada melodija 
života: kroz mnogo malih vratašca ulaze i izlaze dječaci, anđel- 
čići s bakljama, donoseći i odnoseći život. ' 

Drugi se anđelčići vrzu iznad stupova i podupiru vije 
kapele. Strop je pokrit glavicama (oka 1 nai njih ax 
javljuje se Gospod. Prikaz krunisanja Bogorodice upotpunjuje 
ovu simfoniju kao završni motiv vjere u nagradu dobra. 

. — Najbolji su Nikolini kipovi Krista, Marije i apostola Petra 
i Pavla, Krasni su njihovi plemeniti likovi i bujni živi nabori 
odijela, značajni za Donatellovu kao i za savremenu flamansko- 
burgundsku umjetnost. ' 


' Drugi kipovi ove kapele mnogo slabija su djela Andrije 
Alešija, koji je bio prožet uplivom kasne gotike, a neki radovi 
vjerojatno su od Ivana Duknovića (Giovannija Dalmate), našeg 
umjetnika, što se proslavio svojim radom u Italiji. 

. Nikola Firentinac postao je godine 1477. glavnim uprav- 
ljačem šibenske katedrale, na kojoj su još od 1431. radili naj- 
B Mlečani Pincino i Busato, a kasnije čuveni Juraj Dalma- 

inac. 

Nikola je podigao na sjecištu glavne i poprečne lađe ku- 
polu, koja u mnogom sjeća na Brunelleschijevu kupolu firen- 
tinske katedrale. 


Najznatnije i najoriginalnije Nikolino djelo je kameni krov 
katedrale. : 
. U tom krovu nema nikakove drvene građe. Svodovi crkve 
u isti mah su i crkveni krov. 
To su golemi pačetvorni kameni blokovi umetnuti u.ka-., 
mene pasove sa strane ižlijebljene. 


. Svod glavne lađe je polukružan, a nad postranim lađama 
četvrikružan. 

Ljepota i čvrstoća materijala i čestitost konstrukcije daju 
šibenskoj katedrali osobitu, upravo jedinstvenu umjetničku 
vrijednost. 

U Dalmaciji su radila još dva dobra renesansna majstora. 

Venecija je poslala nakon pada Klisa čuvenog graditelja 
Michele Sammichelija iz Verone, da utvrdi Dalmaciju protiv 
Turaka. 

Od 1539. do 1540. prošavši čitavu mletačku Dalmaciju, 
pripravio je on doista planove za obranu, ali je izvedbu pre- 
pustio svom vrlo darovitom sinovcu i učeniku Gian Girolamu 
Sammicheliju. : 

Utvrde, koje je ovaj podigao, pokazuju, da je Gian Giro- 
lamo Sammicheli sasvim poprimio umjetnost svoga strica. Sa- 
čuvana su vrata tvrđave sv. Nikole na ulazu u šibensku luku i 
monumentalna gradska vrata u Zadru. 

Sammicheli naročito su voljeli graditi stupove u grubo 
otesanom kamenu, t. zv. rustikom. Inače su značajni za nji- 
hova djela veliki otvori preuzeti s rimskih trijumfalnih lukova 
i osobita sklonost dorskom slogu. 

Uz umjetnike, što su došli k nama iz Italije, radili su 
mnogi naši domaći majstori, koji su izveli, potaknuti ovim sjaj- 
nim uzorima, velik broj vrlo dobrih djela. ' 


Arhivi dalmatinski još su vrlo slabo proučeni, a rad Slo- 


venca Kovača u samom dubrovačkom arhivu iznio je na svijetlo 
preko stotinu imena domaćih dubrovačkih slikara, kipara, kle- 
sara, drvorezbara, zlatara, vezilaca, minijaturista i drugih. 

Poznata su imena mnogih naših graditelja crkvenih zvo- 
nika i drugih zgrada. , 

Od domaćih slikara valja istaći Nikolu Vladanova, Matiju 
Junčića, Ivana .Ugrinovića, Lovru Marinova te dubrovačku 
školu, pod jakim utjecajem mletačkih bizantinsko-gotičko-re- 
nesansnih majstora Vivarinija i Crivellija, koja je oko 1500. 
imala kao najboljeg predstavnika Nikolu Božidarevića. 

Neki. naši umjetnici proslavili su se svojim radom u Italiji. 
Tako slikari Stjepan Crnota Rabljanin, Juraj Čulinović i An- 


drija Medulić, kipari: Ivan Duknović (Giovanni Dalmata) i 


Francesco Laurana, pa graditelj Luciano Laurana. 

Čuveni minijaturist bio je Jure Glović, Giulio Clovio. Bilo 
je i naših bakrorezaca u Italiji: dva Šibenčanina Natale Bo- 
nifazio i Martin Rota-Kolunić. Čuveni zlatar onoga doba Ho- 
razio Fortezza, bio je također Šibenčanin. 

U sjevernom dijelu istočnog Jadrana, u Hrvatskom Pri- 
morju, razvila se je bila također tokom 15, i 16. stoljeća dosta 
živa građevna djelatnost, pa su sačuvane naročito sv. Marija 
u Omišlju iz 15. stoljeća sa zvonikom koga su gradili do 1536. 


godine majstori Pero iz Omišlja i Andrija iz Kotora, te crkve 

16. stoljeća u Bribiru, Košljunu, Novom Vinodolskom, Senju i . 
"Vrbniku. > i sE ' 


Osobito je . zanimljiva spomenuta senjska “franjevačka 
crkva, u kojoj se nalaze prekrasne renesansne nadgrobne ploče 
senjskih patricija i uskočkih vojvoda. : ša 

. Dok je Dalmacija puna renesansnih umjetnina, u sjevernim 
krajevima Hrvatske nema sačuvanih djela iz tog doba, jer su 
sve snage bile upotrijebljene za otpor protiv Turaka. 

Zato su značajni kao izraz ovoga doba čvrsti sredovječni 


. gradovi Hrvatske, Slavonije i Bosne o kojima su iscrpne studije 


objelodanili hrvatski povjesničari umjetnosti prof. Đuro Szabo: 
i Ćiro Truhelka. * 

Iz ranog gotičkog doba potječe nekadašnji kraljevski grad 
Dobra Kuća kod Daruvara, koji je građen po tipu njemačkih 
sredovječnih burgova. Danas je u ruševinama kao mnogobrojne. 
druge, nekoć moćne gradine, 

Najbolje je sačuvan krasni impozantni Veliki Tabor iz 
druge polovine 15. stoljeća. 

Gotovo to već i nije pravi sredovječni grad jer ne leži na 
nepristupnoj strmini nego na položitom brijegu, pa čini prije- 
laz dvorovima 16. stoljeća, koji uslijed promijenjenih prilika 
nisu više bili zidani kao nepredobitne visoke utvrde nego kao 
udobna nizinska boravišta okružena parkovima. 

U kasnije doba dobio je Veliki Tabor neke renesansne pri- 
gradnje, naročito krasno dvorište sa kolonadama, koje su ka- 
rakteristične za zagorske dvorove 17. stoljeća. ' 


: Umjetnost Bosne u srednjem vijeku. 


Naročito je pusta od umjetničkih spomenika starih raz- 
doblja Bosna, koja je najviše prepatila od unutrašnjih borba i 
od vanjskih neprijatelja. 

Neki rijetki sačuvani ulomci skulptura te nalazi nakita i 
oružja očito pokazuju vezu sa starohrvatskom umjetnošću južne 
Hrvatske. ' : 

Razvitak bogumilstva u visokom srednjem vijeku sprje- 
čavao: je donekle procvat umjetnosti time, što je taj vjerski 
pokret prezirao kićenost i raskoš, a naročito vjerskim ratovima, 
koje je prouzročio. Crkve se ne građe, pa je lijepi zvonik u 
Jajcu jedan od rijetkih spomenika, što pokazuje trajnu vezu 
sa dalmatinskom umjetnosti, o kojoj svjedoče i drugi podaci. 

Tako je poznato da je Obrad Vojihnić pozvao 1326. godine 
za gradnju novoosnovane crkve u Trebinju prvo nekog Vlaha 
iz Dubrovnika, a zatim nekog Lipso, Prvoslavovog sina iz Zadra. 

Jedna od najzanimljivijih gotičkih crkava Bosne je Fetije 
džamija u Bihaću, koja je pregrađena u muslimansku bogo- 
molju. 

| U tim teškim prilikama održao se je u Bosni jedino siro- > 


maški red Franjevaca, kojega su osebine bile najbliže ćudi Bo- 
sanaca.. _ 

Zanimljivo je da.su i vladari i vlastela u Bosni gradili 
tvrde, masivne gradove bez umjetničkog uresa: Bobovac, Vi- 
soko, Ključ, Blagaj, a u Dubrovniku, otvorenom raskošnom 
uplivu talijanske umjetnosti, htjeli su podizati dvorove, koji 
bi svojim sjajem trebali nadmašiti i sam dubrovački knežev 
dvor. ' 

Sasvim osebujni bosanski umjetnički spomenici su ogromni 
nadgrobni kamenovi bogomila, tzv. stećci, urešeni neobičnim 
geometrijskim stiliziranim biljnim motivima kao i životinjskim 
i ljudskim likovima te čitavim prizorima isklesanim u plošnom 
relijefu. Simbolika i značenje tih prikaza kao i njihovo umjet- 
ničko podrijetlo nisu još dovoljno proučeni. 

Otkako je sredinom 15. stoljeća Bosna pala u tursku vlast 
ne grade se više katoličke crkve nego islamske džamije. 

Mnogobrojne muslimanske građevine Bosne pokazuju ka- 
rakteristične oblike istočnjačkog tipa središnje građevine sa 
kupolom, a unutrašnjost im je urešena slikovitim ornamental- 
nim i konstruktivnim lukovima šiljastog, potkovastog ili luko- 


vičastog oblika, stalaktitnim svodovima, vijencima, portalnim 


izbočinama i dr. 

Među najljepšima je Begova džamija u Sarajevu iz 1526. 
(Bodine. 

Ferhadbegova džamija u Banja Luci ima središnju kupolu, 
tri polukupole, trijem sa arkadama i predvorje. 

Šarena (aladža) mošeja u Foči iz 1550. g. pokazuje tipičan 
četvorinasti tloris sa trijemom sprijeda. 

Zanimljive su grobne bogomolje (mesdžidi) u Sarajevu i 
okolici iz vremena prije 16. stoljeća. 


Umjetnost baroka, 


Umjetnost renesanse, kako je spomenuto, nije gotovo ni- 
kako zastupana u sjevernoj Hrvatskoj, pa se tu na umjetnost 
kasne gotike nadovezuje barok. 


Tokom 17. stoljeća, iz preobilja bogatstva i iz sveudiljne 
želje za novim, čarobnijim i blještavijim razvio se je barokni 
stil. Umjesto umjerenih, pravilnih uresa renesanse, prevladalo 
je raskošno i bujno ukrašavanje, ravni stupovi zavrtili se u 
spirale, grede, lukovi i zabati izlomili se i isprevili u razne kri- 
vulje, a sve je prekrilo obilje lišća, cvijeća, plodova, vrpca, an- 
đelčića i drugih uresnih motiva. Likovi su postali veličanstveno 
dostojanstveni. Nemirni i lepršavi, uzvitlani nabori haljina daju 
im živost i pokretnost. Umjesto intimne, usrdne osjećajnosti, 
kakvu vidimo na primjer na srednjem dijelu remetinečkog 

oltara, razvilo se, naročito u 18. stoljeću, neko neobuzdano 


ispoljavanje čuvstava, a često i upravo patetično prenemaganje. 

..Jedan primjer renesansno-barokne umjetnosti je okvir 
remetinečkog oltara iz godine 1660. Izlomljena je linija grede, 
a stupovi su prekriti bogatim relijefnim ,uresom, u kojem se 
naročito javlja bujni tzv. hrskavičavi ukras, značajan za 17. 
stoljeće. Veliki barokni kipovi između stupova daju svečani 
izgled oltaru. < 

Najljepši barokni oltari Hrvatske stajali su u zagrebačkoj 
katedrali. U Hrvatskom državnom muzeju za umjetnost i obrt 
u Zagrebu sačuvan je, i opet zaslugom prof. Szabe, veliki ba- 


rokni drveni oltar sastavljen potkraj 19. stoljeća od dijelova . 
* dvaju međusobno sličnih oltara sv. Ladislava i sv. Marije, koji - 


su oko godine 1690. bili izrađeni za zagrebačku katedralu. 


Skulpturalni ukras obaju izveo je zagrebački kipar Ivan Ko-' 


mersteiner. - 


U sredini je kip Bogorodice bez grijeha začete, sa oltara 


sv. Marije. Grb prepošta Mihalja Bocaka na njenom podnožju, 
posveta Bogorodici ispod grba: Hanc Michael Boczak maior 
praepositus aram aere suo ponit virgo Maria tibi (Ovaj žrtve- 
nik postavi tebi, djevice Marijo, prepošt Mihael Bocak, svojim 
troškom), i četverostrani okvir srednjeg dijela oltara potječu 
također sa oltara sv. Marije. a 
Ostalo je oltar sv. Ladislava, rad Ivana Komersteinera i 
zagrebačkog slikara Bernarda Bobića,. Kraj Bogorodice su ki- 


povi sv. Ladislava i sv. Emerika. Dolje u malim nišama četiri 


kipa evanđelista. Kristov kip, koji je bio u srednjoj niši, nestao 


*je. Naročito. je lijep ures od savijenih lisnatih grana u kojima 


se igraju anđelčići, ' ' 

Na krilima oltara, s prednje i stražnje strane su Bobićeve 
slike sa prizorima iz života sv. Ladislava, ugarskog kralja, koji 
je oko godine 1093. utemeljio zagrebačku biskupiju. Ta su krila 
pomična i u crkvi bila su na radne dane sklopljena, tako da su 
zatvarala srednji dio oltara. Tada bi se sa strane vidjela još dva 
stalna krila, također oslikana, ali dakako samo s prednje strane, 
prizorima iz života sv. Ladislava. Ta stalna krila propala su 
za vrijeme tzv. restauracije katedrale podkraj 19. stoljeća, te 
se od njih sačuvala samo jedna slika. 

Na desnom krilu straga, dolje, prikazano je kako kraljica 
Jelena Lepa, udovica kralja Zvonimira, moli svoga brata La- 
dislava da zauzme Hrvatsku, u kojoj su nastale građanske 


borbe, Na lijevom krilu straga dolje izaslanici iz Hrvatske do-. 


nose pred kralja Ladislava grbove Hrvatske, Slavonije i Dal- 
macije, pozivajući ga da preuzme svoje nasljedstvo. Gore je 
prikazano na istom krilu kako Ladislav predaje Čehu Duhu 
čast biskupa u novoosnovanoj zagrebačkoj biskupiji. Na lije- 


vom krilu sprijeda, gore Ladislav gleda nacrt zagrebačke kate-, 

drale, koju je navodno on bio započeo graditi. Zatim je kralj 
Ladislav morao napustiti Hrvatsku, jer su Mađarsku napali 
Kumani. Na slijedećoj slici dolje: prikazano je, kako se je za 


vrijeme ratovanja sa Kumanima u nekoj pustinji sv. Ladislav 


“pomolio Bogu da mu vojska ne izgine od gladi, i u to je na- 
grnulo krdo bivola, jelenova i košuta, koje je vojska pubijala 
i nahranila se. Zatim na desnom krilu gore: drugi prizor iz ra- 


tova sa Kumanima, kako su Kumani u bitci bacali zlatni novac, 


da unesu zabunu u mađarske čete, a na Ladislavovu molbu 
Bogu zlato se pretvaralo u kamenje. Na donjoj slici: u crkvi u 
Velikom Varadinu sv. Ladislav se tako zanio u molitvi, da se 
je uzdigao lebdeći u zraku. 

Te slike Bernarda Bobića pokazuju ga kao izvrsnog maj- 
stora, koji je vrlo mnogo naučio od suvremenih mletačkih sli- 
kara. On je naš najbolji slikar, što ga poznajemo iz 17. stoljeća. 

G. Željko Jiroušek, sveučilišni asistent, dao je u svojoj 
studiji o Bobiću izvrstan prikaz njegove umjetničke ličnosti, te 
je rekao među ostalim slijedeće: 

»Na svojim slikama provodi on u prednjim Pm 
princip savršene jasnoće pojedinačnih oblika, dok mu je poza- 
dina djela redovito -ssamo nabačena i skicozno izrađena (orisi 
pojedinačnih likova kao da se u atmosferi rasplinjuju, odnosno 
kao da se organički s njom povezuju). U pogledu kompozicije 
vlada na njegovim slikama racionalnost i pravilan raspoređaj 
likova. Energičnim kretnjama i znatnim kontrapostima daje 
Bobić svojim koncepcijama snažan dojam gibanja i pokrenu- 
tosti. Naročito je zanimljiv Bobićev kolorizam i to s obzirom 
na njegov nemirni, meki, pastozni i skicozni traitement, sasma 
na način impresionistički, kojega on provodi spontano, ovisno 
o njegovom slučajnom raspoloženju. Potezi njegova kista struje 
energično i impetuozno. Upravo na temelju toga usudili bismo 
se reći, da Bobić, s obzirom na cjelokupni općeni razvoj suvre- 
menog mletačkog slikarstva, gotovo znači za nas jednu sasma 
izoliranu umjetničku pojavu... Iako Bobićevo slikarstvo ostaje 
samo pojava, koja se kod nas zbila bez nastavka, bez nekog 


logičnog historijsko-umjetničkog produženja, ipak je ono u. 


kulturno-historijskom pogledu za nas od velikog značaja, jer 
ono u našem suvremenom lokalnom, isključivo religioznom 
(oltarnom) slikarstvu, djeluje — s obzirom na svoj pretežno 
historijski sadržaj kao i samo kolorističko shvaćanje, kao: nešto 
sasma novo, gotovo mogli bismo reći revolucionarno.« 


* 


Jedna od najljepših baroknih crkava Hrvatske bez sumnje 
je zagrebačka crkva sv. Katarine, koju su podigli Isusovci 1620. 
—1632. godine. 

Lađa i svetište spajaju se u povezanu cjelinu, a postrance | 


 šmještene su kapele, po uzoru znamenite rimske isusovačke 


crkve Il Gest. 

Time je dobiven kn prostran i cjelovit praško, ali je 
baroknom dobu bilo potrebno da taj prostor bude pun plastičnih 
i slikanih likova i uresa, jer je: barok tek u bogatoj, raznoboj- 
noj, sjajnoj množini i vrevi osjećao izraz božanske raznovrsno- 
sti i jedinstvenosti života. 

U posljednjoj četvrti 17. stoljeća izrađeni su drveni obo- 
jeni oltari, propovjedaonice i ispovjedaonice. Prvom polovinom 
18. stoljeća nadodani su dva mramorna oltara, rad talijansko- 


« slovenskog majstora Francesca Robbe, a nekako istodobno pre- - 
krite su stijene i stropovi zidnim slikarijama Franje Jelovšeka 


(Ilouschega) i stucco uresima Antonia Giuseppe Quadrio. Za- 
tim je 1762. godine izveden i barokni glavni oltar te krasna 
ogromna iluzionistička zidna slika, koja prekriva čitavu stijenu 
iza oltara, rad MOTSB MOE majstora Andrije Jelovšeka audi 
schega). 

Time je postignut onaj živi i raskošni prostor baroka, u 
kojemu i ćutila i duh nalaze intenzivne i uzvišene pobude. 

Taj stil odrazio se je ne samo u drugim mnogobrojnim 
gradskim zidanim .crkvama, kao u isusovačkoj i u franjevačkoj 
crkvi u Varaždinu, župnoj crkvi u Kutini, pa u zavjetnoj crkvi 
na Trškom Vrhu kod Krapine, nego i u čitavom nizu divnih 
seoskih drvenih crkvica, koje su nikle u 17. i 18. stoljeću, po-. 
najviše u okolici Siska i Petrinje: Turnašica kod Sedlarice, 


. Brest i druge, prekrite drvenim stropom, a urešene slikarijama 


i bogato izrezbarenim oltarima, i su dosta poput gotičkih, 
proviđeni krilima. 

Posebni, veoma skladni i lijepi tip barslenih crkava Hr- 
vatske, koje imadu nad svetištem kupolu urešenu lanternom, 
nalazimo u sv. Žaveru kod Zagreba, u Selima kod Siska, u Da- 
ruvaru, Bedekovčini, Vukovini u Turopolju i drugdje. 

Dok je sjeverna Hrvatska u doba baroka doživjela upravo 
procvat u umjetnosti, Dalmacija je u 17. i 18. stoljeću dala vrlo 
mali broj umjetnina, zbog stalnih borba s Turcima, a i zbog 
propadanja moći Venecije nakon otkrića novih puteva svjetske 
trgovine. 

' Jedino u Dubrovniku i Zadru nastalo je nekoliko vrijednih 
djela. 

1713. godine sagrađena je na mjestu spomenute romaničke 
dubrovačke katedrale nova barokna stolna crkva, koja pod- 
sjeća na rimsku crkvu San Andrea dellaValle. Po nacrtima 
arhitekta Andrije Raffalinia iz Urbina izvedena je trobrodna 
crkva sa pokrajnim kapelama i kupolom ispred svetišta, a 
pročelje sa tri portala bogato je urešeno stupovima, pilastrima, 
nišama i svetačkim kipovima. ' 

Novu crkvu sv. Vlaha u Dubrovniku sa centralnim kube- 
tom i balustradom iznad gornjeg izbočenog vijenca podigao je 
1707.—1715. godine arhitekt Marino Gropelli iz Venecije, a 


*. 1725. nastala je po uzoru rimske crkve Il Gesu i po planovima 


Isusovca Simona Capilozzi-ja iz Rima dubrovačka isusovačka 
crkva urešena na pročelju jednim od najljepših portala evrop- 
skih ,isusovačkih crkava, a u unutrašnjosti velikom iluzioni- 
stičkom zidnom slikarijom »Apoteoze sv. Ignacija« od sicilijan- 
skog slikara Giovanni-ja Garcia početkom 18. stoljeća. 

Na tornju trogirske katedrale četiri su barokna kipa evan- 
đelista od čuvenog Venecijanca, Aleksandra Vittoria. 

Drugi radovi baroka u Dalmaciji sasvim su prosječni. 


* 


pi 


Nakon što je evropska umjetnost postigla u doba renesanse j 


i ranog baroka sve što je htjela u pogledu prirodnosti oblika i 
točnog prikazivanja prirode uopće, počela je težiti za nečim 
novim, za jačim izražajima. 

O tome nam govori drvena grupa Bogorodice sa mrtvim 
Kristom, koja potječe iz vremena oko 1700. godine, a pohra- 
njena je u Hrvatskom državnom muzeju za umjetnost: i obrt. 
u Zagrebu. Kao osnov kompoziciji poslužilo je Michelangelovo 
čuveno djelo Pieta, ali je ovdje ona smirena Michelangelova 
kompozicija rastrgana, izlomljena koso nagnutim Kristovim ti- 
jelom i patetično iskrivljenim licem: Bogorodice. Nije to bilo 
učinjeno iz neznanja nego iz htijenja da se takvom kompozi- 
cijom jače izrazi izlomljenost i rastrganost duše Bogorodičine. 
Radi toga su i žile na Kristovim nogama sasvim nerealno i ne 
anatomski istaknute, da svojom nabreklošću pojačaju izraz pat- 
nje i boli. Tu je bio zametak slobodnih metoda ekspresionističke 

umjetnosti današnjice. 

Ta grupa potječe iz Slovenije, ali je karakterističan pri- 
mjer stila, koji je u to doba vladao i u Hrvatskoj, kuda su vrlo 
često bili pozivani baš slovenski umjetnici, kipari i slikari kao 
i arhitekti, koji su bili majstori na glasu. U zagrebačkim crkva- 
ma, a naročito u katedrali bilo je mnoštvo djela slovenskih 
majstora. 

Ima svjedočanstava međutim da je i u samoj Hrvatskoj 
voee izvrsnih umjetnika, kojima su se povjeravale i najteže za- 

aće. 

Varaždinski drvorezac Ivan Jakov Altenpacher izradio je 
1675. drvene kipove za oltar svetih apostola u zagrebačkoj crkvi 
sv. Katarine. 

Ljubljanski kipar Mihajlo Cussa isklesao je za zagrebačku 
katedralu najljepše i najbolje svoje djelo: propovijedaonicu 
o o kipićima svetaca, koju nosi na svojim leđima veliki 
anđeo. .* 

Redovnici Pavlini dali su Hrvatskoj izvrsnih književnika i 


raznih umjetnika, pa se početkom 18. stoljeća nalaze među 


njima i dva dobra kipara: Toma Jurjević i Pavao Bellina, oba 
pripadnici samostana u Remetama kraj Zagreba. U remetskoj 
crkvi stoji i danas veliki mramorni glavni oltar, sa kipovima 


sv. Pavla i sv. Antuna, koji je vjerojatno djelo spomenutih 


majstora, a nastao je 1706. godine. 


Njihova su djela vjerojatno i dva mramorna oltara u za- 
grebačkoj katedrali, oba nastala 1703. godine. Na jednom je 
u relijefu prikazana Posljednja večera, a na drugom evanđelist 
sv. Luka sa svojim simbolom volom. Naročito taj kip evanđe- 
liste pokazuje izvrsnog majstora, koji je uspio ne samo kip sv. 
Luke izvanredno izražajno prikazati, nego je i simboličnu živo- ' 
tinju prožeo takovom snagom i tako ju sjajno povezao u cjelinu 
s likom sveca, koji na njoj stoji, da se to djelo može smatrati 
jednim od najboljih, što su u Hrvatskoj učinjena. 

Znamo zatim, da je zagrebački biskup Juraj Branjug u 


prvoj polovini 18. stoljeća imao na svom dvoru u Zagrebu ne- 


koliko kipara i drugih obrtnika, koji su neprekidno, izrađivali 
oltare, kipove, slike, propovijedaonice, klupe, orgulje, ispo- 
vijedaonice i ostale crkvene potrepštine, što ih je biskup raza- 
šiljao crkvama, koje su ih trebale. 

O brizi naših odličnika za procvat domaće umjetničke kul- 
ture naročito nam svjedoče divna vezena misna ruha, izrađena 
u doba biskupa Petra Petretića (1649.—1667.), što je u Zagrebu 
osnovao vezilačku školu, u kojoj je Johann Wolfgang Stoll iz 
Bavarske učio vezenju dječake iz Planine (općina Kašina, kotar 
Sv. Ivan Zelina). 

O zahtjevima i o ukusu naših crkvenih dostojanstvenika 
najbolje nam govore osim spomenutih i drugi prekrasni pred- 
meti, što se nalaze u riznici zagrebačke katedrale i po mnogim 
drugim crkvama naše domovine, a slovima je to zabilježeno uz 
mnogobrojne primjere i u ugovoru, što su ga sklopili g. 1716. 
sa karlovačkim zlatarom Ivanom Petrom Lange od Langens- 
felda, grof Mirko Esterhazi, zagrebački biskup, i kaptol zagre- 
bački. Naručili su kod njega izradbu triju oplata (antependija) 
za glavni oltar zagrebačke katedrale, i to od srebra na bakre- 
noj podlozi, koja će djelomice provirivati ispod srebra i na tim 
mjestima će biti pozlaćena. Na većem antependiju prikazati će 
Bogorodicu sa djetetom Isusom, sv. Stjepana i sv. Ladislava, 
ugarske kraljeve, na manjima sv. Mirka, hercega ugarskoga i 
bl. Augustina. Prema riječima ugovora mora zlatar dovršiti 
rad za godinu dana »i to tako majstorski glatko i vrsno, kao 
da je u kakovoj vanjskoj pokrajini, kao u Augsburgu, od ove 
vrsti djela najsjajnije načinjeno.« — Augsburg je u to doba 
zaista bio jedno od glavnih središta zlatarskog umijeća. 

U riznici zagrebačke katedrale nalaze se ta tri antepen- 
dija, na kojima je prikazana nešto izmijenjena prvotna zamisao: 
na srednjem Sv. Obitelj: Majka Božja sjedi na humku i šije, 
a sv. Josip uči Isusa tesariju. Isus zabija kolac u zemlju, a tri 


>“ mala anđela pomažu mu graditi plot. Na pobočnim antependi- 


jima sv. Stjepan pruža svoju krunu Isusu i Mariji, a sv. Ladi- 
slav dariva ju presv. Trojstvu. 

Na tom antependiju vidi se uza svu izvanrednu vještinu 
izradbe karakteristična crta barokne umjetnosti, koja umjesto 


sažetog izražaja traži mnoštvo zabavnih detalja. Kao u deka- 


dentnom rimskom ili kasno helenističkom historijskom relijefu, 
javljaju se tu sasvim pitoreskni, slikoviti, neskulptorski .mo- 
menti. Ne traži se snažan izvanredan izražaj, nego više svako- 
dnevna blaga umilnost. Umjetnik treba da vješto prikaže po- 
znate predmete: drveće, kuću, plot, Pilu, bradvu, kliješta, škare, 
— i da prizor bude što bliže stvarnosti, prikazana je tankom 
srebrnom žicom čak i nit konca, kojim šije Bogorodica. 

Ozbiljna izražajnost bila bi neugodna i zamorna obijesnom 
i lakoumnom otmenom društvu 18. stoljeća, koje je ponajviše 
tražilo samo lahku zabavu, duhovitost i razonodu. Da je ta 
kultura unatoč toga imala i pozitivnih strana vidjet ćemo na 
nekim drugim primjerima. ' 

U franjevačkoj crkvi u Varaždinu nalazi se prekrasni dr- 
veni oltar iz 1715. godine, pravo remek djelo kiparske i slikar- 
ske umjetnosti. 

U drugoj četvrti 18. stoljeća, izradila su dva kipara iz Go- 
rice lijepe oltare za Hrvatsku. Jedan stoji u franjevačkoj samo- 
stanskoj crkvi u Jastrebarskom, a izveo ga je 1733-34. Giovanni 
Rossi. Drugi je rad Antonia Michelazzi: oltar sv. Jurja, koji je 
1741.—1747. načinjen za zagrebačku katedralu, a podkraj 19. 
stoljeća prenijet je u crkvu u Lupoglavu, gdje se i danas nalazi. 

Veoma su efektne i lijepe stucco-dekoracije, koje je prvom 
polovinom 18. stoljeća izveo u hrvatskim crkvama Antonio 
Giuseppe Quadrio, ljubljanski majstor podrijetlom iz sjeverne 
Italije. On je 1710. uresio stuccom kapelu sv. Franje Ksaver- 
skog u bivšoj isusovačkoj samostanskoj crkvi u Varaždinu, a 
1718. kapelu Patačić u lepoglavskoj crkvi Bl. Djevice Marije. 
Najljepši su mu radovi u zagrebačkoj crkvi sv. Katarine, izve- 
deni 1721.—1729. 

Oltar sv. Križa u Križevcima, kojega je načinio sredinom 
18. stoljeća za zagrebačku katedralu slovenski majstor Fran- 
cesco Robba, pokazuje do koje se je smionosti i slobode razvila 
kompozicija oltara u doba najzrelijeg baroka. Postrani likovi 
Prikazuju Mojsiju u pustinji kako spašava od propasti one ži- 
dove, koji nepokolebljivo vjeruju u božansku moć mjedene 
Zmije, i desno Abrahama, koji je na zapovijed Božju spreman 
Ubiti i vlastitog sina, Ti snažni uzbuđeni likovi žrtve i vjere 

izvrsno su postavljeni prema srednjem liku raspetog Krista, 
da pojačaju izraz najviše žrtve Sina Božijega. No u zavojitim 
crtama svijenog okvira kraj Krista i u teškom svečanom bal- 


'dahinu nad njim vidimo težnju za efektom, za pompoznošću, 


za prenemaganjem, afektacijom, koja je svojstvena tom dobu. 

Sva raskoš, bogatstvo i invencijoznost umjetnosti toga tzv. 
galantnog stoljeća, koje je svojom bezobzirnom rasipnošću iza- 
zvalo francusku revoluciju, potpuno se odražava u nekoliko 


naših zagorskih crkvica, koje su uresili hrvatski plemići i imućni: 
građani. 


Među najraskošnije i najejelovitije u svom ukrasu ubra- 
jaju se crkve u Belcu i u Purgi kod Lepoglave. Prekrasan je 
oltar sv. Josipa u Belcu, na kojem vreva i metež anđelčića na 


mekim prijevojima voluta i oblaka sjajno izražava previranje 


čuvstava i prelestno blaženstvo zanosnog vjernika sv. J osipa. 
Taj nemir i uzbuđenost prenose se na sve predmete u crkvi, 
na propovijedaonicu, na stropove, na stijene, na klupe i ostalo, 
što je sve obuhvaćeno i prekrito živim slikarijama i kipovima. 

Crkva u lepoglavskoj Purgi nije tako nemirna, ali i u nje- 
nim oblim formama i toploj živoj slikariji vrije punoća čuv- 
stava baroknoga doba, I belečku crkvu kao i ovu u Purgi oslikao 
je fratar Pavlin Ivan Ranger, koji je sjajne slike načinio i u 
lepoglavskoj crkvi i mnogim drugim. Svojom izvrsnom kompo- 
zicijom i bogatim, skladnim i izražajnim koloritom, ta se djela 
nižu u red prvorazrednih evropskih tvorevina toga doba. Pa- 
vlini, koji su toliko učinili na polju naše prosvjete, bili su i 
izvrsni umjetnici. 

Osim djela crkvene umjetnosti ostalo nam je iz tog doba 
i krasnih svjetovnih umjetničkih spomenika. Među najljepše 
od te vrste možemo ubrojiti zidne slike u starom zagorskom 
dvorcu Miljani. Tu su prikazani prizori iz života raznih slojeva 
i vrsta ljudi: ratnik, filozof, trgovac, seljak, gospoda kako se 


zabavljaju, i t. d. Sve je zbivanje popraćeno likovima, koji | 


simbolički prikazuju zviježđa zodijaka, što po vjerovanju naših 
starih živo utječu na zemaljske dogođaje. Ali najvažnije je to, 
da se je u tim slikama, koje potječu iz sredine 18. stoljeća, 
odrazila ona najljepša, najnaprednija odlika kulture toga doba: 
potpuna sloboda u izboru i u doživljavanju sadržaja kao i pot- 


“puno majstorstvo u komponiranju i obradbi motiva, a iz te 


nesputane slobode izražaja izbija neusiljena draž, ležerna gra- 
cija likova i stvari. Kad je postignut taj stupanj razvitka ljud- 
ske društvenosti, bar u najvišim slojevima, i taj stupanj umjet- 
ničke vještine, mogla se je potpuno izraziti i ona gotovo bole- 
ćivo profinjena osjećajnost u doživljavanju ljubavi, koja je 
toliko svojstvena tom dobu, i koju je najsnažnije i najnježnije 
izrazio francuski slikar početka 18. stoljeća Antoine Watteau. 
1 prizori s mladićima i djevojkama, koji su nam sačuvani na 


. 

zidovima Miljane, odišu istom tom toplinom i nježnošću čuv- 
stava, koja je samo u to doba mogla i smjela da se izrazi na 
potpuno slobodan i usrđan način, te je tako iz te životne pro- 
finjenosti nikla i umjetnička, jer umjetnost i nije drugo no 
intenzivni izraz života. ; 


* 


Međutim, tokom 18. stoljeća ta se je živa, bujna i nemirna 
umjetnost baroka nekako izživjela ,jer je nestalo pravih umjet- 
nika, koji su joj davali život, a loši majstori zadržavajući 
vanjske oblike te umjetnosti nisu ih mogli produhoviti. Po- 
stala je tako ta umjetnost sama sebi dosadnom. Mlohave, teške 
i nadute forme oživljene uzlepršanim naborima toliko su se 
ponavljale da su postale bezizražajne. Pokušavalo se je, i to 
kad što uspješno, kako to svjedoči na pr. kip sv. Ivana iz crkve 
u Drnju na Dravi, da se starom gotičkom elegancijom izdu- 
ljenih, uzvijenih likova oplemeni i produhovi ta barokna umjet- 
nost, — no većinom se to izrodilo u maniru. — Napokon je 
krajem 18. stoljeća barokna umjetnost bila naprosto odklonjena 
i počelo se stvarati po uzoru starih klasičnih kipova Grčke i 
Rima djela, koja su evropskom društvu zasićenom prenemaga- 
njem baroka, umjetnosti, koja je i sama bila izazov revoluciji, 
pružala pravi kontrast baroku: umjesto živo pokrenutih likova 
obučenih u uzvitlane draperije — jednostavna smirena gola 
ljudska tijela. 

Prešlo se je u klasicizam t. j. u ponovno oponašanje an- 
tiknih arhitektonskih i likovnih oblika, ali ne kao u renesansi 
15. i 16. stoljeća u živom zanosu za prirodnijim izražavanjem, 
već iz zasićenosti baroknim nemirom i pretjeranošću te iz želje 
za nekom dostojanstvenom i kad što melankoličnom mirnoćom 
i jednostavnošću, koja je najčešće bila upravo bezizražajna, jer 
je bila samo modna afektacija, fraza, a ne životni izraz. 

Vrlo je zanimljivo da se naročito kod nas na završetku 
rokokoa (kako se nazivlje kulminacija i posljednja faza baroka), 
nalazi kipova, koji pokazuju drukčiji, prirodniji i ispravniji 
razvoj baroknog izražaja. 

Barokna odjeća davala je svojim punim, bujnim, skladno 
razmještenim i lepršavim naborima kipovima neku uzvišenu 
dostojanstvenost i živost. Kod nekih majstora sredine 18. sto- 
ljeća, čiji su se kipovi afektirano previjali i prenemagali u iz- 
razu ganutljivo patetičnog zanosa, prilagođavala se i odjeća tom 
izrazu proračunanom na vanjski efekt i prelamala se, raskri- 
ljivala i skupljala u dekorativno drapirane oblike, koji često 
vrlo dobro pristaju iskrivljenim izrazima i kretnjama likova. 


Iz vremena oko 1770. godine potječu neki kipovi svetaca . 


iz zagrebačke crkve sv. Marije na Dolcu, koje je izradio slo- 
venski umjetnik Franjo Rottman, a stilski su srodna tim .dje- 


a. 


| 

lima dva kipa apostola, što se nalaze u Hrvatskom državnom 
muzeju za umjetnost i obrt u Zagrebu, a potječu iz kapele 
starog grada u Samoboru. Rottman i nepoznati majstor spo- 
menutih dvaju apostola preobrazili su barokni sistem usklađi- 
vanja draperije sa izrazom i kretnjom lika, time što su u pr- 
vome redu umjesto afektirane patetike dali svojim likovima 
realističan a uz to diskretno i skladno stiliziran izraz iskrene 
intenzivne čuvstvenosti, a zatim su odjeću tako uskladili sa 
samim likom da njeni nabori budu tumačem osjećaja. 

“Kip sv. Petra iz Samobora prikazuje apostola kako gleda 
u nebo kao da traži spoj sa Bogom, odgovor na neka pitanja, 
koja mu muče dušu. O tom nam govori ne samo njegovo za- 
brinuto, izmučeno lice, nego i uzdignuta lijeva ruka i raskri- 
ljeni plašt, koji daje dojam kao da se otvorila Petrova duša. 
Lelijanje i talasanje nabora haljine prikazuje nam uznemire- 
nost, njegove duše, koja kulminira u velikom drhtavom plam- 
saju plašta desno. 

Sasvim drukčiji je lik sv. Pavla, koji razmišlja o velikim 
istinama Kristove nauke. Glava apostolova i knjiga, koju drži 
u desnoj ruci, zajedno su malo koso i usporedno postavljene, 
pa je tako dobivena fina povezanost glave sa knjigom, koja 
nadahnjuje lik njegovim posebnim životom. Smirenoj sabra- 
nosti i misaonom izrazu njegova lica divno odgovaraju nabori 
plašta, koji s obje strane konvergiraju prema sredini lika, a 
zatim padaju jednomjernom i skladnom krivuljom u nabore 
donje haljine. 

Nepoznatog majstora ovih dvaju kipova svakako valja 
smatrati uz Rottmana jednim od najznačajnijih umjetnika tog 
vremena kod nas. 

Zanimljivo je, da i Meštrović, kao i neki drugi suvremeni 
umjetnici, izgrađuje svoje likove po sasvim srodnim principima 
izražajnosti oblika i linija samih za sebe, koji u kiparstvu, 
drukčije nego u prirodi, ali jednako kao tonovi i melodije u 
muzici, govore osebujnim govorom o duševnim doživljajima 
čovjekovim. Prema tome, oni neobični, neprirodni, ekspresioni- 
stički oblici Meštrovićevih djela bili su pripravljeni u hrvatskoj 
umjetnosti od starih naših majstora još u doba posljednjih de- 
cenija 18. stoljeća kao novi slobodni izraz potpuno svojstven 
kiparskoj umjetnosti i pun beskrajnih mogućnosti razvoja. 


Jednako tako su Bobićeva nastojanja oko što neposrednijeg, 
što spontanijeg i svježijeg slikarskog izražaja također drago- 
cjena tradicija, koja pokazuje da današnji napori naših umjet- 
nika nisu tek novotarije, koje se oponašaju po inozemnim uzo- 
rima, po modi, nego da ti slikarski problemi niču iz baštine 
razvoja svjetskog likovnog stvaranja i traže svoje riješenje: 


puni intenzitet posebnog slikarskog izraza. 

Umjetnost 19. i 20. stoljeća. 


Prije nego je evropska umjetnost sazrela bila do tako slo- 
bodnog, spontanog i osebujnog poimanja i izražavanja umjet- 
ničkih doživljaja, morala je proći kroz nekoliko bezizlaznih 
faza, koje su se sve odrazile i u hrvatskoj umjetnosti. 

. Početkom 19. stoljeća vidimo na hrvatskim crkvama i svje- 
tovnim građevinama značajke novog klasicizma, antikne motive 
spojene sa baroknom baštinom. Tako na krasnoj crkvi u Pre- 
gradi izvedenoj 1818. godine, koja je po veličini među prvima 
u Hrvatskoj, pa na odprilike istodobnoj crkvi u Novoj Gradiški. 

Za vrijeme klasicističko-bidermajerskog stila 1830.—1860. 
godine značajni su mnogi radovi graditelja Bartolomeja Felbin- 
gera, profane zgrade, koje daju otmjeni i skladni izgled zagre- 
bačkom gornjem gradu, 

«Nakon oponašanja klasičnih uzora prešlo se na sredovječne 
romaničke i gotičke, pa su po hrvatskim selima i gradovima 
nikle mnogobrojne pseudoromaničke crkve, među kojima se 
ističe naročito đakovačka katedrala (arhitekti Roesner_i 
Schmidt). 

Romantično dkeženasio srednjeg vijeka skrivilo je i loše 
restauracije nekih zanimljivih i vrijednih hrvatskih spomenika. 
Tako je stari zagorski dvorac Trakošćan sasvim proizvoljno pre- 
građen u pseudo-sredovječnom ruhu sa šiljastim gotičkim pro- 
zorima, zupčastim sljemenima, strijelnicama i t. d. 

Spomenuto je koliko je stradala zagrebačka katedrala od re- 
gotizacije Hermana Bollća, graditelja iz Kolna, a takva je sud- 
bina zadesila i mnoge druge pokrajinske crkve, koje su došle 
pod njegovu ruku. 

Zbog potpune nemoći originalnog stvaranja, koja je vla- 
dala po čitavoj Evropi 19. stoljeća, moralo je proći još i doba 
oponašanja renesansnog stila te baroknog, o čemu svjedoče i 
neke zagrebačke građevine: palača Hrvatske akademije i Dr- 
žavno kazalište. 

Napokon je podkraj stoljeća buknula reakcija protiv slije- 
pog ponavljanja i preinačivanja uzoraka, te se rodila želja za 
sasvim osebujnim novim oblicima. Dakako da je ta silovita 
želja skrivila i mnoge pretjeranosti i prenemaganja, kako vi- 
dimo na primjer na secesionističkoj zgradi zagrebačke Sveuči- 
lišne knjižnice sa vrlo neobičnim i skroz nepraktičnim prozo- 
rima te patetičnim relijefima. 

Tek kasnije, pod uplivom suvremenih načela o jednostav- 
nosti i svrsishodnosti arhitekture, nastala su mnogobrojna iz- 


Vrsna i napredna djela, što su ih izveli hrvatski arhitekti: 


Schčn, Ehrlich, Kovačić, Ibler, Strižić, Zemljak, Planić, Denzler, 
Neidhardt, Horvat, Kauzlarić, Vichra, Weissmann, Pičman i 
drugi, o kojima će buduće generacije morati izreći svoj sud. 

Jednako je i kiparstvo i slikarstvo Hrvatske prolazilo to- 
kom 19. stoljeća tešku krizu, koja je tek podkraj stoljeća pre- 
stala. 

Nekoliko jačih ličnosti: slikari Mašić, Bukovac, Crnčić, Vi- 
dović, Čikoš - Sessia, Kovačević i Šenoa, pa kipari Rendić, Val- 
dec, Frangeš i Kerdić stvorili su podkraj 19. i: početkom 20. 
stoljeća osnove, na kojima se je razvila umjetnost nove genera- 
cije, u kojoj dominiraju među kiparima Meštrović, Augustinčić, 
Kršinić i Radauš, a među slikarima Račić, Kraljević, Becić, 
Krizman, Rački, Babić, Miše, Kljaković, Plančić, Uzelac, Gecan, 
Trepše, Tartaglia, Hegedušić, Šohaj i čitava legija sposobnih 
vrijednih mlađih talenata, koji jamče, da će se i u budućnosti 
nastaviti svijetle tradicije hrvatske umjetnosti. 


*! 


Kod sastavljanja ovog pregleda hrvatske umjetnosti po- 
služio sam se ponajviše bogatom građom, koju su skupili u 
svojim publikacijama i u arhivima ustanova, koje vode: prof. 
Đuro Szabo i dr. Ljubo Karaman, konzervatori Konzervator- 
skog zavoda u Zagrebu, dr. Artur Schneider, profesor povijesti 
umjetnosti Hrvatskog sveučilišta u Zagrebu i upravitelj Foto- 
arhiva Hrvatske akademije znanosti i umjetnosti, prof, Vladi- 
mir Tkalčić, upravitelj Hrvatskog državnog muzeja za umjet- 
nost i obrt u Zagrebu, te dr. Cvito Fisković, asistent konzer- 
vatora, suradnik dr. Karamana, dr. Franjo Buntak, kustos grad- 
skog muzeja u Zagrebu i suradnik prof. Szabe, te prof. Željko 
Jiroušek, asistent sveučilišta, suradnik dr, Artura Schneidera. 
— Građu o bosanskim umjetničkim spomenicima sabirao je i 
objelodanjivao ponajviše dr. Ćiro Truhelka, ravnatelj Zemalj- 
skog muzeja za Bosnu i Hercegovinu u m. 

Najtoplije zahvaljujem prof. Gjuri Szabo-u i dru Ljubi 
Karamanu, što su pregledali i mjestimice popravili te ispravili 
ovaj moj sastavak prema najnovijim rezultatima svojih istra- 
živanja. 

LITERATURA 
Karaman Lj., Iz kolijevke hrvatske prošlosti, Zagreb, 1930. 
Strzygowski J., Starohrvatska umjetnost, Zagreb, 1927. 
Abramić M, Altkroatische Denkmiler u Jugoslavenski turizam, br. 5.. 

i 6., Split, 1929. 

Bulić Frane, Hrvatski spomenici u kninskoj okolici uz ostale suvre- 
raene dalmatinske iz doba narodne hrvatske dinastije, Zagreb, 1888. 
Eitelberger R. v. Edelberg, Die mittelalterlichen Kunstdenkmšler- 

Dalmatiens, Wien, 1884. (Jahrbuch der k, k. Centralkommission, V., 

1861, str. 131—312). 

Errard Ch, L'art byzantin. II. Torcello et la Dalmatie, Paris. 
Folnesics H,, Die illuminierten Handschriften in Dalmatien, Leipzig, 

1912. 

Frey D. Die mittelalterliche Baukunst Dalmatiens, Wien, 1911, u 


Mitteilungen der Architekten der im Reichsrate vertretenen Konig- 
reiche und Lander, IV, br. 9. i 10. 


174 . g Dr. Ivan Bach: 


Iveković Ć. M, Die Entwickelung der mittelalterlicheh Baukunst in 

: Dalmatien, Wien, 1910. i 

Iveković Ć; M, Dalmatiens Architektur und Plastik. 320 Tafeln in 
Lichtdruck. Wien, 1910. 

Kowalczyk-Gurlitt, Denkmšaler der Kunst in Dalmatien, Berlin, 
1910. : 

Karaman Lj., L'architecture dalmate du haut moyen-ige et Byzance. 
Bulletin de la Section Historique de PAcademie Roumaine, tome 
XI, 1924, Bucarest. 

Monneret de Villard R,, L'architettura romanica in Dalmazia, 
Milano, 1910. . : 

Rivoira G. T., Le origini dell'architettura lombarda, Milano, 1928. 

Karaman Lj., Eseji i članci, Zagreb, 1939. 

Vasić M, Arhitektura i skulptura u Dalmaciji od početka IX. do 
početka XV. vijeka, Beograd, 1922. (Kritiku i ispravke toga djela 
iznio je dr. Lj. Karaman u Vjesniku za arheologiju i historiju dal- 
matinsku, Split, 1922.) . : 

Naš Jadran, Split 1938. 5; 

Dalmatien und das čsterreichische Kiistenland, Wien, 1911 (Dvofak, Die 
Kunst des Mittelalters und der Neuzeit an der čsterreichischen Kiiste 
der Adria. — Strzygowski, Orientalische Kunst in Dalmatien.) 
Hauser G., Graditeljstvo, plastika i slikarstvo (u »Dalmacija« iz djela 
»Osterreich-Ungarn in Wort und Bild« svezak »Dalmatien und das 

Kistenland«, prijevod s njemačkog, Split, 1892. . 

Starohrvatska prosvjeta I.—VIII. 1895. ss., nova serija 1., 1927, : 

Bullettino di archeologia e storia dalmata, kasnije Vjesnik za arheologiju 
i historiju dalmatinsku I—LI. : 


Jahrbuch des Kunsthistorischen Institutes der kk. Zentralkommission 
' fir Denkmalpflege in Wien, osobito: 3 X 2 
VI, 1912: Mole, Urkunden und Regesten zur Geschichte der dalma- 
tinischen Kunst aus dem Notariatsarchiv von Sebenico. 
VII, 1913: Frey-Mole, Der Dom von Sebenico und sein Baumeister 
Giorgio Orsini. 
VIII, 1914, Folnesics, Studien zur Entwicklungsgeschichte der Archi- 
tektur und Plastik des XV. Jahrhunderts in Dalmatien. 
1917: Kovač, Nikolaus Ragusinus und seine Zeit. a 
Rački F., Umjetnost i umjetni obrt Hrvatske prije XII. stoljeća. Rad 
. jugoslavenske akademije, sv. 116, str. 175—229. 

Karaman Lj. Starohrvatsko groblje na »Majdanu« kod Solina. Vjesnik 
za arheologiju i historiju dalmatinsku, Split, sv. LI, 1930/1934. 
Karaman Lj., Portal majstora Radovana u Trogiru. Rad jugosl. ak., 

sv. 262, umjetničkog razreda 3, Zagreb, 1938. 
Fisković C., Nekoliko neobjelodanjenih romaničkih skulptura u 
Splitu. Hoffillerov zbornik, Zagreb, 1940, str. 443—452. 


Fisković C., Drvena skulptura gotičkoga stila u Splitu. Split. 1940. 

Fisković C., Korčulanska katedrala. Split, 1937. 

K araman Lj., Umjetnost u Dalmaciji XV. i XVI. vijeka, Zagreb, 1933. 

Schne i d er A, Izvještaji o popisivanju, proučavanju i fotografiranju 
umjetničkih spomenika u Hrvatskoj i Dalmaciji. Ljetopis jugosl. 
akad. sv. 46, 47, 49 i 50. 

Schneider A, Umjetnici rodom iz Dalmacije i Hrv. Primorja, koji su 
djelovali u tuđini. Naš Jadran, Split, 1938., str. 58—61. 

Szabo Gj., Pregled crkvenog graditeljstva u Hrvatskoj i Slavoniji od 
gotskoga do današnjeg doba. Katolički list, 1917. 


Szabo Gj., O čuvanju starog pokućstva u našim crkvama, Katolički. 


list, 2. III. 1916., str. 103. 
Szabo Gi. Umjetnost u našim ladanjskim crkvama. Jeronim. knjižnica, 
knjiga 332., Zagreb, 1930. 


J 


Što nam govore umjetnička djela hrvatske prošlosti. 175 


(Išto sa više slika i na boljem papiru u časopisu »Narodna starina« 
sv. I, str. 23 i s; III, 244 i s; VI, 217 i 85.; XVII, 145 i s. 1541 s.) 

Szabo Gj., Tri benediktinske opatije u županiji požeškoj. Vjesnik hrv. 
arh. dr., IX, str. 201—209. 

Szabo Gj., Prilozi za povijesnu topografiju požeške županije. Vjesnik 
ha. d, XI, str. 40 ss. . 

Szaho Gj., Spomenici kotareva: Klanjec i Pregrada, 1912; Krapina i 
Zlatar, 1914; Ivanec, 1919. Posebni otisci iz Vjesnika h. a. d., Zagreb, 
nove serije sv. XII, XIII i XIV. 

Szabo Gj., Spomenici starije. sredovječne arhitekture u Hrvatskoj i 
Slavoniji. Šišićev zbornik, Zagreb, 1929, str. 549—553. 

Szabo Gj., Sredovječni gradovi u Hrvatskoj i Slavoniji, Zagreb, 1920. 

Szabo Gj. Prilozi za građevnu povijest zagrebačke katedrale, Zagreb, 
1929, (Narodna starina sv. XIX, str. 65 ss.) 

Kukuljević Sakcinski I, Prvostolna crkva zagrebačka, Zagreb, 
1856. 


Tkalčić I, Prvostolna crkva zagrebačka nekoć i sađa, Zagreb, 1885. 


Horvat R., Zagrebačka katedrala. Almanah »Hrvatska Prošlost«, sv, I., 
Zagreb, 1940. 

Barle J., Povjest župa i crkva zagrebačkih, sv. I (sv. Marko), sv. I 
(sv. Ivan), Zagreb, 1896. ; X 

Tkalčić L, Cistercitski samostan u Topuskom, Zagreb, 1897. (Vjesnik 
hrv. arh. dr., n. s. II. str. 110—129. f 

Kukuljević Sakcinski I. Slovnik umjetnika jugoslavenskih, Za- 
greb, 1858. : 

Jiroušek Ž., Nađen jedan od najstarijih srednjevjekovnih plastičkih 
spomenika staroga Zagreba. (Relijef sv. Pavla iz zgb. katedrale). 
Jutarnji list, Zagreb, 19. III. 1939., str. 10. 

Jiroušek Ž., Otkrivene stare gotičke freske u zavjetnoj crkvi Majke 
Božje Gorske u Loboru. Jutarnji List, Zagreb, 15. X. 1939., str. 17. 

Jiroušek Ž., Romanika i gotika u Hrvatskoj. Predavanja održana u 
veljači 1939, u Zagrebu na izložbi Pola vijeka Hrvatske umjetnosti 
i u Pučkom sveučilištu. Prikaze o tom vidi: Jutarnji list, Zagreb, 4., 
14. i 18. II. 1939. 

Jiroušek Ž., Historijsko-umjetnički spomenici kraljevine Jugoslavije 
(srednjega i novoga vijeka). Almanah kraljevine Jugoslavije. Pri- 
ručna biblioteka, sv. 7., Zagreb, 1938., str. 12—34. 

Jiroušek Ž.,Bernardo Bobić, hrvatski slikar baroka. Jutarnji list, 
Zagreb, 3. I. 1939., str. 17. 

Jiroušek Ž., Dekoracija unutrašnjosti crkve sv. Katarine u Zagrebu. 
Jutarnji list, Zagreb, 28. VI. 1936., str. 17. ' 

Jiroušek Ž., Francesco Robba. Jutarnji list, Zagreb, 27. III. 1937., 
str. 4. : 

Jiroušek Ž., Kiparska djela iz stare zagrebačke katedrale, Jutarnji 
list, Zagreb, 24. XII. 1939., str. 13. 

Hoffiller V., Radnje ljubljanskoga kipara Franje Robbe u Zagrebu. 
Vjesnik hrv. arh. dr., Zagreb, nove serije sv. XIV, str. 205. 

Horvat R., Sv. Ksaver u Zagrebu, Zagreb, 1925. 

Horvat R.,, Juraj Branjug. Obzor, Zagreb, 3. VIII. 1939. str. 1—2. 

Horvat R., Slavonija. Povjesne rasprave i crtice. I. Zagreb, 1936. 

Bojničić 1, Antipendij stolne crkve zagrebačke. Vjesnik arheološkog 
društva, Zagreb, nove serije sv. IIIL., str. 30. i s. 

Laszowski E., Srebreni antependij zagrebačke stolne crkve. Stari i 
novi Zagreb, svezak I., snopić 2., str. 34—37. 

Buntak F., Župna crkva sv. Marije u Zagrebu. Vjesnik hrv. arh. dr., 
Zagreb, nove serije sv. XVII, 1936., str. 37—110. 

Babić Lj., Umjetnost kod Hrvata u 19. stoljeću, Zagreb, 1934. 

Truhelka Ć., Osvrt na sredovječne kulturne spomenike Bosne. Sa- 
rajevo, 1914. 


S. Goi Prof. dr. Rudolf Horvat: 


Truhelka Ć, Naši gradovi (Bosne i Hercegovine). Sarajevo, 1904. 

Glasnik zemaljskog muzeja za Bosnu i Hercegovinu, Sarajevo, 1889. i s. 

Wissenschaftliche Miiteilungen aus Bosnien und Hercegovina, 1893 i s. 

Mitteilungen der k. k. Zentralkommission fir Kunst und historische 
Denkmale. Wien, 1856—1918. 

Narodna starina, Zagreb, 1922. i s. ' 

Vjesnik hrvatskoga arheološkoga društva, Zagreb, 1879—1892. Nova se- 
rija, od 1895. dalje. 

Ma umetnosti pri Slovencih, Hrvatih in Srbih, Ljubljana, 

Kašanin M. Lart yougoslave des origines a nos jours. Beograd, 1939. 


Neobjelođanjeno kao i objelodanjeno gradivo o hrvatskim uljud- 
beno-povjesnim i umjetničkim spomenicima čuva se u pismohranama 
Konzervatorskog zavoda i Hrvatskog državnog muzeja za umjetnost i 
obrt u Zagrebu, koje se obje ustanove nalaze na Trgu I (Sveučilištnom) 
br. 10, te u fotoarhivu Umjetničkog razreda Hrvatske akademije zna- 
nosti i umjetnosti u Zagrebu, Zrinjski trg br. 11. : x 

Ako bi tkogod saznao, da se kakva hrvatska starina na- 
lazi u opasnosti da propadne, neka izvoli o tom obavijestiti 
Konzervatorski zavod, koji u zajednici sa spomenutim muzejem raspo- 
laže tehničkim napravama i sredstvima za sačuvanje spomenika. 

: Iste ustanove rado će svakome dati obavijesti i upute o 
svim pitanjima proučavanja i čuvanja hrvatskih umjetničkih i uljudbeno- 
povijestnih spomenika, 


Zlatar u 18. ljeku. 

, Nekada je u Zlataru bila samo kapela, koja je spadala pod 
župnu crkvu sv. Martina u Martinšćini ispod tvrđe Oštrca. 
Kako se župa protezala daleko na jug, gdje su joj pripadala 
također sela Brestovec i Lovrečan, molio je župnik Ivan Gudak 
već g. 1666., da se sjedište župe premjesti iz Martinšćine u sre- 
dinu župe. Tada se držalo, da bi sjedište župe najpovoljnije 
bilo u Zlataru, jer su toj župi pripadala i neka sela pod gorom 
Ivančicom, koja danas pripadaju župama u Loboru i Belcu. I 
doista je sjedište župe oko g. 1671. preneseno iz Martinšćine u 
Zlatar. 

Sredinom 18. vijeka počelo se u Zlataru raditi o gradnji 
nove župne crkve, Tada je župnikom bio Juraj Bišćan, koji je 
započeo gradnju svetišta.  Bišćanov je posao nastavio župnik 
Nikola Tomić. Kad je Tomić umro, naslijedio ga je Andrija 
Pius, koji je u Beču svršio filozofiju, a u Rimu teologiju. Premda 
je Pius imao tek 25 godina, uveden je u Zlataru 26. svibnja 
1754. za župnika, jer su ga preporučili tadašnji kolatori zlatar- 
ske župe, poimence: Franjo Antun pl. Praskač, Matija pl. Augu- 
stić, Petar pl. Jelačić, Ana Marija pl, Zemljak udova Šimunčić,, 
Mijo pl. Husinec, te Ivan i Veronika pl. Augustić, 

: Novi je župnik nastavio gradnju župne crkve, kako raza- 
biremo iz izvještaja kanonske vizitacije, koja je u zlatarskoj 

župi obavljena 3. rujna 1754. Izvještaj izričito kaže: Tabernakul ; 
(svetohranište) nalazi se na oltaru sv. Križa, jer je upravo po-: 
dignuto, ali još nije posve dovršeno svetište, nad kojim je krov , 
pokriven crijepom. Sa strane epistole nalazi se sakristija, koja 
je dosta prostrana, ali još nije dovršena. Kraj sakristije po- 
dignuta je u novije doba kapela, koja još nema krova. Kako je 
stara sakristija već porušena, privremeno je u samoj crkvi: 
smješten ormar, u kojemu se čuva crkveno ruho, dok se cr- 
kveno posuđe čuva u župnom dvoru. Tamo je i krasna svilena 
kazula sa zlatnim resama, koju je g. 1734. darovao zagrebački | 
biskup Juraj Branjug. Stara crkva i toranj imaju dobar krov, 
Naprotiv je kraj crkve bilo groblje prije zidom ograđeno, dok 
je sada otvoreno s tri strane. Kad je naime župniku Bišćanu 
ponestalo kamenja za gradnju svetišta, dao je rušiti kameni zid 
oko groblja, koji će trebati ponovno graditi, kada se dovrši 
gradnja župne crkve. 
Prigodom knonske vizitacije, koja je u Zlataru obavljena 
21. lipnja 1758., bilo je već posve dovršeno svetište župne crkve. 
U svetištu se nalazio nov oltar, što ga je svojim troškom po- 
digao Franjo pl. Praskač na čast bl. djevice Marije. Oltar su 
izradili stolar i kipar veoma lijepo, ali još nije bio bojadisan 
i pozlaćen. U tabernakulu (svetohraništu) tog oltara čuva se 
presveto otajstvo. Svetište je popločeno rezanim kamenom. ' 
Obnovu je župne crkve nastavio s velikim marom novi 
zlatarski župnik Matija Lončarić, koji je & 1756. naslijedio 
župnika Andriju Piusa. Lončarić bijaše rodom iz Karlovca, a 
u Zagrebu je izučio gimnaziju, filozofiju i moralku, te je bio 
g. 1744. zaređen za svećenika. Teodora grofica Petaczy, udo- 
vica Aleksandra grofa Keglevića, predložila je Lončarića za 
župnika u Zlataru. Kako se njenom prijedlogu priključiše i 
drugi plemići, koji su uz obitelj Keglević vršili pravo kolature 
u župi zlatarskoj, potvrdio ga je kanonik Juraj Rees, generalni 
vikar zagrebačkoga biskupa Franje Thauszyja. Zato je Mijo 
Gradečak, župnik iz Mača, uveo Lončarića 15. kolovoza 1756. 
u službu župnika zlatarskog. : 
“Lončarić je odmah počeo graditi zidove za tijelo (t. zv. 
lađu) župne crkve u Zlataru. Ovi su zidovi do 21. lipnja 1758. 
bili već podignuti i crkva pokrita. Dotle je več bio izgrađen i 
veći dio crkvenoga svoda. U sredini zida sa strane sv. evan- 
đelja gradila se kapela sv. Fabijana i Sebastijana, koja jošte 
nema ni krova ni svoda. Nova je sakristija 21. lipnja 1758. bila 
već posve dovršena. Ona je lijepa, svijetla i dosta prostrana; 
ima svod i 3 prozora, od kojih 2 gledaju prema jugu, a jedan 
prema istoku. U sakristiji se čuvaju sveto ulje i voda za krst, 
jer je prijašniji baptisterij napušten, kada su počeli graditi 
crkvu. Osim starog ormara, u kojemu se čuvaju kaleži i drugo 
crkveno posuđe, nalazi se u sakristiji nov ormar, što ga je 
12 

dao napraviti župnik Lončarić. Crkva je privremeno pokrita 
jednostavnim daskama, a toranj, u koji se nije diralo, ima stari 
svoj dobar krov. 

.  Župniku je Lončariću pošlo za rukom, da do godine 1762. 
dovrši gradnju crkve, pa da donekle uredi i njezinu unutar- 
njost. Zato je zagrebački biskup Thauszy dozvolio, da župnu 
crkvu u Zlataru posveti Stjepan Pucz, prepošt zagrebačkoga 
kaptola i posvećeni biskup beogradski. Posveta je obavljena 
22. kolovoza 1762. uz velike crkvene svečanosti, kojima su pri- 
sustvovali; Juraj Jambreković, kanonik kustos kaptola čazman- 
skoga i prebendar stolne crkve zagrebačke; zatim P. Jurak, ka- 
nonik čazman. kaptola i župnik bistrički; I. Šantić, župnik stu- 
bički; J. Markovčić, župnik višnjički; Ivan Dragovanić, župnik 
mihovljanski i podarhiđakon zagorskog arhiđakonata; Nikola 
Gorup, župnik krapinski;- Nikola Maceković, župnik loborski; 


Pavao Kunek, župnik belečki; Jakov Agnić, župnik iz Zajezde; 


Mijo Šipušić, župnik iz Konjščine; Ivan Reich, župnik iz Mača; 
Zerardo Šandrović i Franjo Jozefović, redovnici Pavlini iz.sa- 
mostana u Lepoglavi; Jakov Klarić, kapelan biskupa Pucza; 
Josip Sever, kapelan iz Lobora; Mirko Lavrenčić, kapelan iz 
Mača; Petar Tuškan, kapelan iz Novigrada; Josip Mikulić, do- 
maći kapelan; Franjo Nisal, prebendar stolne crkve u Zagrebu, 
te Josip grof Keglević i mnogobrojna vlastela zagorska. Biskup 
je odredio, da se posvetilo župne crkve u Zlataru ima slaviti 
svake godine prve nedjelje iza rođenja bl. djevice Marije, t. j. 
iza Male Gospe. Prigodom posvete župne crkve održao je sve- 
čanu propovijed Nikola Dolovec, župnik iz Bednje, koji je ta- 
kođer došao na tu proslavu. 

U Zlataru je prva naredna kanonska vizitacija obavljena 
29. studenoga 1768. Tom prigodom izvješćuje kanonik vizitator 
biskupu Josipu Galjufu, da je župna crkva zidana i nadsvo- 
đena, a ukrašena sa 6 oltara. Veliki je oltar podignut na čast 
bl. djevice Marije u nebo uzete. Drugi je oltar sv. Josipa na 
zidu crkve sa strane epistole, Treći oltar sv. Fabijana i Seba- 
stijana još nije postavljen, ali će naskoro doći u kapelicu, koja 
je prigrađena južnomu zidu župne crkve. Četvrti je oltar sv. 
Blaža posve nov nedavno postavljen blizu kora. Njemu je na- 
suprot (sučelice) postavljen također posve nov oltar sv. Filipa 
Nerejskoga. Šesti je oltar sv. Barbare stavljen na crkveni zid 
sa strane evanđelja sučelice oltaru sv. Josipa. Ovi su oltari 
podignuti djelomice darom pokojnoga Franje pl. Praskača, a 
djelomice na trošak Matije pl. Augustića. 

Crkva je dobila nove orgulje, koje imaju 2 pedala i 8 regi- 
stara. Ove je orgulje dala na svoj trošak napraviti Cecilija pl. 
Cvetanović, udovica pok. Franje pl. Praskača, a preudata Šuić. 
Župna crkva ima nov i lijep pod i krov. Cijela je crkva brigom 
i nastojanjem župnika Matije Lončarića dovedena u najbolje 

stanje; samo stara propovijedaonica spominje još na prijašnje 
očajno stanje stare crkve. Kao što ima crkva kapelicu sv. Fa- 
bijana i Sebastijana s južne strane, tako će drugu kapelicu 
dobiti sa sjeverne strane. Tamo je već iskopan temelj za ka- 
pelicu, kojoj su već i zidovi izgrađeni 2 hvata visoko, ali do- 
vršenje čeka sretnije doba. 

Toranj je zidan i valjano pokriven. U njemu se nalaze 3 
stara zvona i nedavno nabavljeno malo Lauretansko zvono. 
Nijedno od tih zvonova ne odgovara sadašnjoj veličajnosti 
župne crkve. Oko groblja kraj župne crkve još nije posve do- 
vršena zidana ograda uslijed nemarnosti župljana. 


Prigodom kanonske vizitacije, koja je u Zlataru obavljena 
22. prosinca 1771., našao je kanonik-vizitator župnu crkvu u 
najljepšem red. Sa sjeverne je strane već bila dovršena nova 
kapelica sv. Križa. Oltar je u toj kapelici — kao što i u na- 
suprotnoj kapelici sv. Fabijana i Sebastijana — bio elegantno 
bojadisan na zidu. Takve fresko slike dobio je i zid oko glavnog 
oltara. Na tom je oltaru smješten tabernakul, u kojemu se pre- 
sveta hostija čuva u srebrnom i pozlaćenom ciboriju. U taber- 
nakulu je također srebrna i pozlaćena monstranca (pokaznica), 
koja je ukrašena raznim draguljima. 

Prigodom kanonske vizitacije, koja je u Zlataru obavljena 
20. rujna 1786., ustanovljeno je — među ostalim — i ovo: 


Župna crkva bl. djevice Marije u nebo uzete posjeduje 3 
oranice, koje obrađuju župljani, podavajući crkvi treći dio pri- 
roda. Crkvi pripadaju još 2 zemlje kod potoka Reke. Ove je 


.2 zemlje nekada posjedovao Josip grof Keglević, a prije neko- 


liko godina okupirali su ih drugi ljudi, koji ih posjeduju i sada.. 
Crkva ima i dva »gornjaka«, t. j. takva žitelja, koji su na crkve- 
nom zemljištu uredili svoje vinograde. Vinograd Bukovec po- 
sjeduje Martin Komuš, a vinograd Hleb obrađuje gornjak Stje- 
pan Hleb. U ime »gornice« podaje crkvi Komuš svake godine 
polovicu vedre mošta, a Hleb 1 vedro mošta, 1 kopuna: (t. j. 
uškopljenoga i utovljenoga pijetla), te u gotovu novcu 7 kraj- 
cara. 

Župnik Matija Lončarić ima 69 godina. On se rodio u Kar- 
lovcu, a u Zagrebu je izučio gimnaziju, filozofiju i moralku. 
Na prijedlog Teodore grofice Petaczy, udovice Aleksandra grofa 
Keglevića, predložen je Lončarić g. 1756. za župnika u Zlataru. 
Kako bijahu s time sporazumni i ostali plemići, koji su vršili 
pravo kolatora u župi zlatarskoj, potvrdio ga je za župnika za- 
grebački kanonik Juraj Rees, generalni vikar zagrebačkoga bi- 
skupa Franje Thauszyja. Nato je Mihalj Gradečak, župnik iz 
Mača, dobio zadaću, da Matiju Lončarića uvede u službu žup- 
nika zlatarskoga, što je i učinio 15. kolovoza 1756. 


Bo: Prof. dr. Rudolf Horvat: 


' Kao zlatarski župnik imao je Matija Lončarić četiri vrste: 
dohodaka, poimence: od zemljišta, od štolarine, od lukna i od. 


kmetova svojih. 

Sam je župnik u svojoj režiji obrađivao oranicu, koja je 
zapremala 9 rali, te koja mu je godimice dala 8 mjerova (va- 
gana) pšenice, 6 mjerova raži, 15 mjerova kukuruza, 6 mjerova 
prose, 10 mjerova heljde, 5 mjerova zobi, 10 mjerova ječma i 
5 mjerova graha, Tada se vagan pšenice u Zlataru prodavao 
po 90 krajcara, raži po 75, kukuruza po 60, ječma po 75, heljde 
po 60, zobi po 30, a graha po 75 krajcara. Kako se forinta dije- 
lila tada na 60, a ne na 100 krjcara, dobio je župnik Lončarić g. 
1786. za pšenicu 12 forinti, za raž 7 i pol forinti, za kukuruzu 
15 forinti, za prosu 6, za heljdu 10, za ječam 12 i pol, za zob 
2 i pol, a za grah 6 i četvrt forinti. 

Župnik je u Zlataru uživao veliku livadu, koju je u jednom: 
danu .moglo pokositi 30 kosaca. Ta je livada župniku godimice 
dala 30 srednjih vozova sijena, što je g. 1786. vrijedilo 37 fo- 
rinti. Župniku je pripadao velik vinograd, koji su u jednom 
danu mogla okopati 34 kopača. Srednja je berba toga vinograda 
iznosila 22 vedre vina, što je po 90 krajcara vrijedilo 33 forinta. 
Nadalje su župniku pripadala 2 vrta i 1 pašnjak, od čega je: 
godimice imao koristi 8 i pol forinti. Župnik je još imao 2 zemlje: 
i 2 livade, što je dao iz dijela obrađivati drugim ljudima. Ovi 
su morali župniku davati treći dio priroda, što je godimice 
vrijedilo 8 i četvrt forinti. Župniku je osim župnoga dvora pri- 
padala još neka kuća na župnom pašnjaku. On je tu kuću iz- 
najmio, te je godimice u ime stanarine dobivao 90 krajcara. 

. Poput ostale vlastele u Zagorju imao je i zlatarski župnik 
12 kmetova. Ovi su morali župniku besplatno podavati težake, 
s kojima je župnik obrađivao oranicu, vinograd, vrt i livadu. 
Kmetovi su obavljali i sve službe u župnom dvoru. Mjesto po- 
davanja raznih plodina sa svojih zemljišta plaćali su kmetovi 
(svi zajedno) župniku 34 forinta i 37 krajcara svake godine. 

Za vjenčanje i ozove plaćalo se u ime štolarine 28 krajcara, 
što je župniku donašalo godimice poprečno 12 forinti i 4 kraj- 
cara. Kada mladenka prvi put iza vjenčanja dođe u župnu 
crkvu, plaća 1 i pol krajcara župniku, koji ju odvede k oltaru 
i tamo izmoli propisanu molitvu. Isto toliko plaća i žena, kada 
prvi put iza poroda dolazi u crkvu. Takva su »vpelavanja« 
župniku g. 1786. donijela 2 forinta i 5 krajcara. Za sprovođ 
djeteta plaćalo se župniku 30 krajcara, za sprovod mladića ili 
djevojke 45 krajcara, a za sprovod odrasloga čovjeka ili žene 
1 forint. Ako je župnik dočekao sprovod samo kod vrata ođ: 
groblja, te je obavio propisane molitve i crkveni obred, onda 
mu je pripadalo samo 9 krajcara. Poprečno su sprovodi župniku 
donosili godimice 34 forinta i 46 krajcara, krštenja 15 forinti, a 
uskrsne ispovijedi i posljednje pomasti 40 forinti. 

U pogledu podavanja lukna bijahu župljani zlatarske župe 


podijeljeni u 4 grupe. Prvu su grupu činili žitelji Zlatara, Bor- 


kovca, Ratkovca, Korenova i Veleškovca. Iz tih je mjesta žup- 
nik zlatarski u ime lukna godimice dobivao 10 vagana pšenice, 
15 vagana prose, 28 kopuna, 20 svinjskih (sušenih) noga, 22 sira 
i 20 hljebova, a povrh toga od svake kuće 3 krajcara u novcu, 
te od 4 kuće po 4 težaka. Tako dobivena pšenica je g. 1786. vrije- 
dila 15 forinti i 45 krajcara, prosa 15 forinti, kopuni 4 forinta 
i 4 krajcara (1 kopun 9 krajcara), svinjske noge 30 krajcara, 
sirovi 1 forint i 6 krajcara, hljebovi 20 krajcara, a težaci 36 
krajcara. Župnik je dobio u gotovu novcu 3 forinta. (Sir se pro- 
davao po 3 krajcara, hljeb po 1 krajcar, svinjska noga poli 
pol krajcara, a težak je stajao 2 i četvrt krajcara na dan.) 

Drugu su grupu činili žitelji iz Lovrečana, Brestovca i 
Grančara. Iz ovih je sela župnik zlatarski godimice dobivao u . 
ime lukna 10 vagana pšenice, 10 i pol vagana prose, 4 kopuna, 
10 sirova i 10 svinjskih noga, a u gotovu novcu 1 forint i 42. 
Kkrajcara. Pšenica je vrijedila 15 forinti, prosa 10 forinti i 30 
krajcara, kopuni 36 krajcara, a svinjske noge 15 krajcara. 

Treću su grupu činili župljani iz Batine (gornje i donje), 
te iz Brezica, Orvenika (Ervenika), Brlekova, Lipovca i Tur- 
nišća.! Iz tih je sela zlatarski župnik godimice dobivao 21 va- 
gan pšenice, 25 vagana prose, 4 i pol vagana zobi, 20 kopuna, 
21 sir, 21 svinjsku nogu i 21 hljeb, a napose još od 9 kuća po 
21 krajcar. Ubrana je pšenica vrijedila 31 i pol forinta, proso 
25 forinti, zob 2 forinta i 15 krajcara, kopuni 3 forinta, sirovi 
1 forint i 3 krajcara, svinjske noge 31 i pol krajcara, hljebovi 
21 krajcar, a u gotovu je novcu župnik dobivao godimice 3 fo- 
rinta i 9 krajcara. 

Četvrtu su grupu činili žitelji iz Repna i Martinšćine.* Ova 
su dva sela župniku zlatarskomu godimice podavala 1 vagan 
pšenice, 1 vagan prose, 2 svinjske noge, 2 sira, te 26 besplatnih 
težaka. Dobivena je pšenica vrijedila 1 forint i 30 krajcara, 
proso 1 forint, svinjske noge 3 krajcara, sir 6 krajcara, a bes- 
platni težaci 58 i polovicu krajcara. 

Kad je župnik o Božiću išao blagoslivljati kuće svojih žup- 
ljana, dobivao bi obično po koji krajcar u gotavu novcu ili po- 
vesmo lana. Taj »križec« donašao je župniku poprečno 16 fo- 
rinti i 6 krajeara na godinu. : 

Napose je župnik zlatarski imao nešto prihoda od čitanja 
sv. mise za pokoj duša preminulih. Postojale su i oveće zaklade, 
od kojih je kamate ubirao župnik pod uvjetom, da svake go- 


1 Sela Brlekovo, Lipovec, Turnišće i Donja Batina spadaju danas 
pod župu u Konjščini, a ne u Zlataru. Sede Jara 
* Selo Repno pripada sada župi u Belcu, a Martinšćina župi u 
Loboru. : 

dine odsluži stanovit broj svetih misa za pokoj duša utemelji- 
telja takvih zaklada (t. zv. altarija). Obično su takav novac po- 
sudila susjedna vlastela, koja su onda plaćala 5 postotne ka- 


mate. Tako je Juraj pl. Šafarić ostavio 1000 forinti pod uvjetom, . 


da se za pokoj njegove duše svake godine služi 8 svetih misa, ođ 
toga 4 u kapeli sv. Jakoba u Batini. Franjo Praskač osnovao je 
zakladu od 1000 forinti uz uvjet, da se za pokoj njegove duše 
služi po 1 sveta misa svakoga tjedna, a svečane zadušnice na 
dan njegove smrti 21. veljače. 


 Starohrvatsko crkveno graditeljstvo 
u doba vladara hrvatske narodne krvi 
Napisao prof. arh. Stjepan Podhorski. 


U spomen hiljadugodišnjice Hrvatskoga kraljevstva izdala 
je godine 1927. »Matica Hrvatska« knjigu Josefa Strzygow- 
skoga o razvitku starohrvatske umjetnosti kao prilog otkriću 
sjevero-evropske umjetnosti, 


U predgovoru piše Strzygowski, da ne kani ovom knjigom 
ništa drugo postići osim da dokaže mogućnost, koju želi prika- 
zati vrijednom daljnjega istraživanja, premda je ta mogućnost 
tako nova, da se već unaprijed ne smije nadati, da će o njoj 
moći svakoga uvjeriti. 

Svi pisci, koji su se bavili starohrvatskim spomenicima, 
predviđali su tu jedinu mogućnost, da bi se ovdje moglo raditi 
ne o rimskim, bizantinskim ili dapače o langobardskim utjeca- 
jima, nego prije svega o slavenskom značaju i njegovim osno- 
vima. Strzygowski je osim toga vezao taj svoj studij kao prilog 
sjevero-evropskoj umjetnosti, jer je posve jasno, da su Slaveni 
karakteristiku svoga stvaranja ponijeli sa sjevera na jug, u 
čemu ih nije smetao drugi način života. Tako stvarno postoje 
i danas veze — ne samo jezične, već i likovne, — između svih 
slavenskih plemena, u koliko nisu pala pod posvemašnji upliv 
stranih neslavenskih elemenata. 

Istina je, da je teško uvjeriti današnji tako zvani »moderni 
svijet« o vrijednosti proučavanja nečega, što je pred hiljadu 
godina postojalo, a još je teže stvoriti uvjerenje i mogućnost 
stvaranja na prošlosti u vrijeme, kada je nacijonalni i plemenski 
osjećaj uslijed raznih političkih utjecaja znatno pokoleban. 

. K tomu treba pripisati znatan napredak moderne tehnike, 
koja stoji u tolikoj opreci sa prošlošću, da osim nepokolebivih 
Prirodnih zakona smatra sve natražnjaštvom, što stoji na putu 
ostvarenju neke internacijonalne svjetske kulture. 

Ipak se u revoluciji toga brzoga življenja i stvaranja opaža 
dosta jaka površnost, koja se želi prikazati svijetu kao ispravno 
shvaćanje i proživljavanje sadašnjice, jer po mišljenju moder- 
nista ne treba da postoje kakove trajne vrednote, kada je sve 
i onako prije ili kasnije osuđeno na propast., 

Ova se površnost jače prikazala u likovnom i vremenskom 
umjetničkom stvaranju na početku 20. stoljeća; a nakon prvoga 
svjetskoga rata stvorena je na temeljima umnog i materijalnog 
osiromašenja kao i potpune iscrpljenosti s težnjom za nečim 
novim, posve neovisnim od stoljetne svjetske civilizacije, 

Ta posljeratna nesređena kulturna nastojanja počela su 
blijediti i popuštati. Veliki narodi ponovno se vraćaju staroj 
tradiciji. Današnje evropejsko previranje imat će fundamen- 
talnu posljedicu, da će ne samo veliki već i mali narodi grozni- 
čavo čuvati svoju individualnost; a to je moguće jedino tako, 
da se kulturni zadaci u budućnosti rješavaju na izgrađenoj 
prošlosti, po kojoj je ostalo uščuvano tradicijonalno narodno 
obilježje. S. 

Tisućljetne umne tekovine obilježene su u ukupnoj na- 
rodnoj povijesti graditeljstvom. I nema povjesnice, koja ne bi 
polagala osobitu važnost ovoj grani likovne umjetnosti, koju 


usredotočuje prirodni poziv čovjeka, da time iznese sva svoja 


duhovna naprezanja u vjerskim, ekonomskim i ostalim život- 
nim problemima. Graditeljstvo pripada prošlosti i budućnosti; 
ono se izgrađuje u narodnoj slobodi i u ropstvu poput vesele 
i tugaljive pjesme. Graditeljstvo je glazba materije, iz koje je 
stvoreno. 

Proučavanje starohrvatskoga graditeljstva i rješavanje toga 
važnog zadatka sa ciljem stvaranja neke renesanse starinskih 
oblika hrvatskog likovnog shvaćanja treba da nas povede na 
nove putove, jer današnjica traži od svih hrvatskih kulturnih 
radnika, da u likovnom i vremenskom stvaranju prinesu na 
oltar domovine svjedočanstva, da Hrvati nisu svoju vjekovnu 
slavensku kulturu podložili neslavenskoj stranoj civilizaciji, 

Od kolike je važnosti proučavanje stare hrvatske graditelj- 
ske umjetnosti i od kolikog je značenja i potrebe, neka nam 
svima služi dokaz, da »Matica Hrvatska« nije ostala kod knjige 
Josefa Strzygowskoga, već je malo zatim izdala novu knjigu 
pod naslovom »Iz hrvatske prošlosti«, koju je napisao naš naj- 
bolji poznavaoc starohrvatskoga graditeljstva dr. Ljubo Kara- 
man. U toj su knjizi stvarno bez isticanja tolikih stranih mi- 
šljenja prikazani starohrvatski spomenici u Dalmaciji, gdje su 
oni nastali i gdje još danas — u cijelosti ili djelomično — 
postoje. 

Proučavanje stare hrvatske kulture životna je potreba svih 
nas Hrvata, jer smo baš sada pozvani, da se uživimo u život 
i običaje naroda, koji je ostao dosljedan svoje starine. 

* Tuđinska pesnica nakon propasti vladara narodne krvi — 
priznanjem  hrvatsko-ugarskih kraljeva od Arpadovaca do 
Habsburgovaca — stezala je svaki samostalni kulturni nastup 
Hrvata ili ga je dozvolila u takovoj mjeri, koj nije spomena 
vrijedna. Uza sva priznanja, koja Josef Strzygowski odaje Hr- 


vatima u svom djelu »Stara hrvatska umjetnost«, dobro nam | 


je poznato, da Strzygowski nije bio uvijek toga mišljenja, koje 
je izrekao godine 1927. Njemu se je — moguće i nehotice prema 
prvašnjem mišljenju — ispoljila stara misao na strani 34. te 
knjige, gdje navađa, da je staru hrvatsku umjetnost našao weć 
gotovu u Aziji kod Sassanida.! 

Strzygowskomu ne možemo doslovno zamjeriti takav ispad, 
jer što na svijetu sve nije slično? Ali da je on bio arhitekt, 
bio bi bezuvjetno drugoga mišljenja. Ono, što je Strzygowski 
“našao sličnim ili gotovim kod Sassanida i Hrvata, spada posve 
na drugu stranu sekundarne konstruktivne vrijednosti, koju su 
usvojili svi narodi romanskoga vremena, pa i Hrvati, što ćemo 
međutim nastojati kasnije razložiti. Za sada ćemo samo toliko 
napomenuti, da treba u arhitekturi znati razlikovati sporednu 
konstrukciju od stilske konstrukcije, koja stvara oblik, a po 
tom i sam stil. - 

Slobodni smo spomenuti, da nije zadaća ovoga našeg krat- 
kog studija izvlačenje korjena o postanku starohrvatskoga gra- 
diteljstva u potankostima. Nastojat ćemo razložiti tehnički po- 
jam stila i njegovu izgradnju, kod čega ćemo se u kratko osvr- 
nuti na vrlo slične građevine Germana i ostalih narodnosti ro- 
manske stilske epohe, da bi mogli ustanoviti sistem takovih 
gradnja u srednjem vijeku, pa time pokazati, da su starohrvat- 
ski — imenito crkveni — spomenici u sistemu svoje izgradnje 
posve samostalni. 

Kako nastaje zapravo stil ili hrvatski rečeno slog? 

Ako bilo kakovo gradivo — kamen, drvo ili umjetno ka- 
menje — statički slažemo, to jest njime nešto izgrađujemo, i to 
na stanovitom određenom prostoru, to će se tom izgradnjom 
stvarati sam po sebi neki stanoviti oblik. Taj oblik mora biti 


! Josepf Geschichte der Baukunst I. 

Perzijci povlače svoju kulturu od 1100. god. prije Krista. Kiro je 
god. 538. pr. Krista utemeljio perzijsko kraljevstvo, a 330. god. pr. Krista 
je Perziju anektirao Aleksander Veliki, Godine 226. poslije Krista uzdiže 
se na razvalinama Perzije gospodstvo Sassanida, koje god. 641. po Kristu 
predobije Islam. Religija Perzijaca i Sassanida sastojala se je u oboža- 
o (Zoroaster), u čijoj sredini je stajao Ormuzd, vladar carstva 
svijetla. k 
Sassanidi kao Novoperzijci osnovali su svoju građevnu umjetnost 
prema staroperzijskim formama, no poznavajući već elemente rimskoga 
klasicizma, imenito šiljastih i eliptičnih lukova, ispoljuje se iz te stilske 
mješavine začetak maurske umjetnosti, koja uz staru perzijske deko- 
raciju djeluje upravo fantastički, te koju je Islam doslovno primio. 


s 

statički određen, što znači: on mora biti konstruktivan, da može 
opstojati. Iz toga logično slijedi, da je konstrukcija stvorila 
oblik, koji zovemo slogom. Prema tomu je sama čista konstruk- 
cija slog, pa joj nisu potrebni nikakovi ukrasi ni dekoracije. 
Konstrukcija može biti različita. Ona je ovisna o statičkom na- 
činu slaganja i vezanja gradiva nad određenim tlocrtom, nad 
kojim se izgrađuje. Prema tomu izgradnjom raznih konstruk- 
cija nastaju i razni oblici, .a time i razni slogovi. Konstrukcije 
su se razvijale i dotjerivale tečajem čitavih stoljeća. Svaki pro- 
nalazak nove konstrukcije dao je nove oblike, koji bi se održali 
dotle, dok nije iz postojeće konstrukcije uslijedila nova, koja 
je doduše izmijenila način likovnog stvaranja, ali je sačuvala 
tradicijonalni razvitak iz postojećega i kontinuitet sa prošlošću. 

Temeljni cilj konstrukcija svih vijekova bio je u gradi- 
teljstvu određen načinom nošenja stropova, koji“su mogli biti 
ravni ili zaobljeni. Građevine bez stropova bile su nekada i 
danas smatrane ogradama poput grčkih i rimskih kazališta, 
stadiona i cirkusa, i 


Grčko i rimsko graditeljstvo postavilo je zasade građevne 
umjetnosti horizontalnoga sistema, koji je sistem preuzet od 
staroga Egipta, čija kultura na obalama Nila seže do 4000 go- 
dina prije Krista. Klasične su norme preuzimali jedni narodi 
od drugih, a obrađivali su ih na svoj način u svim promjenarma 
slogova, pri čemu jedni te isti slogovi postaju kod raznih na- 
roda različiti u razmjerju i potankostima. 

Prednavedenim smo razlaganjem objasnili pojam i stva- 
ranje oblika odnosno sloga. Time će nam biti laglje shvatiti 
razvitak slogova uopće, te njihovu sličnost obzirom na ple- 
mensku pripadnost pojedinih naroda, pa tako i Hrvata. 

Značajna duhovna razlika u shvaćanju i stvaranju oblika 
čini za čudo plemensku razliku između pojedinih naroda. Taj 
likovni osjećaj je toliko radikalan, da postaje često posve ne- 
pristupačan elementima izričnog duševnog naziranja. 

Slavenska je duša blaga i obla, kao da potiče iz kruga i da 
se njemu vraća. Ova oblina kruga i kugle istančana je kod 
Slavena samo u onom smjeru, čija je izvodnica krug u roman- 
sko-bizantinskom oblikovanju. Nemojmo se stoga čuditi, što 
gotika ni u najblažoj svojoj formi nije mogla prodrijeti među 
Slavenima; ako im je slučajno nametnuta, oni ju ni danas ne 
podnose. : 

Germanski su narodi pristupačni poligonalnoj i strogoj 
stilizaciji viteške gotike i njemačke renesanse, dok su latinski 
narodi poprimili doduše sve stilske odlike, ali su ostali redovito 
u odmjerenim razmjerima rimskoga klasicizma. 

To nam svjedočanstvo mogu objasniti katedrale u Kčlinu, 
Milanu i Parizu, te bezbrojne građevine u Španjolskoj. 


186 Mo : Prof. arh. Stjepan Podhorski: 


Kao kod svih Slavena, tako i kod nas Hrvata prevladavaju 
kružni oblici u. konstrukciji i stilizaciji narodnih ukrasa. Isto 
takove su i prve građevine kružnog tlocrta, dok poligonalni 
sistem dolazi izmjenice sa kružnim rjeđe u tlocrtnom sastavu, 
a više u dekorativnom, što donekle podsjeća na sjevero-italske 
ravenske oblike. Starohrvatsko graditeljstvo, koje se počima 
razvijati za vladara hrvatske narodne krvi od T. do 10. stoljeća, 
pripada sakralnim gradnjama. To su manje ili veće crkvice, 
krstionice i slične gradnje za vjerske potrebe hrvatskog naroda. 

Staro hrvatsko crkveno graditeljstvo počima u vrijeme 
romanskoga likovnog stvaranja, koje nastaje pod uplivom rim- 
skoga carstva njemačkog naroda. Kako je ovo carstvo bilo ve- 
zano sa zapadno-rimskim teritorijem, dobio je taj novi umjet- 
nički smjer svoje »romansko« ime. 

Romanska arhitektura i sav kulturni poredak romanskoga 
vremena ide za istinskom spoznajom pravoga značenja kršćan- 
ske religije. Time nastoji potpuno prekinuti sa tradicijom sta- 
roga poganskoga Rima. Ove okolnosi imadu za posljedicu, da 
se u svim stranama — pa tako i u Dalmaciji — izgrađuju mnoge 
crkve i samostani, koji nisu ostali bez utjecaja i na hrvatsku 
crkvenu arhitekturu, premda se graditeljstvo kod svih naroda 
izgrađivalo na svoj način. ' 

Romanski umjetnički smjer dolazi do kulminacije u godi- 
nama 950.—1250., a svršava prijelazom u ranogotsku umjet- 
nost, u koje vrijeme vladaju u Hrvatskoj ugarsko-hrvatski kra- 
ljevi iz kuće Arpadovaca. pan 

Najstariji spomenici starohrvatskoga crkvenoga graditelj- 
stva imađu ponajviše centralni oblik tlocrta, kojemu je izvod- 
nica krug s jednom ili više kružnih apsida. Često se događa, 
da je centar tlocrta pravokutan s određenim brojem apsida, 
kao što je to slučaj sv. Krševana, pa kod sv. Donata na Krku, 
te sv. Nikole i sv. Križa u Ninu. Tu je sada trebalo prijeći iz 
četverokuta u okrug, koji je bio na vanjštini izrađen čunjevitim 
krovom, dok je ponutrica presvođena kubastim ili sličnim 
svođem. 

Za provesti četvorinu u okrug bila je potrebna sporedna 
nosiva konstrukcija. Taj se zadatak u rimskoj arhitekturi rje- 
šavao podsvođem, t. j. s tako zvanim pandantivima, Toga nije 
više htjelo uporabiti romansko vrijeme, već je poseglo za sta- 
rijom konstrukcijom, zvanom »Trompe«. Ove su doduše bile 
već poznate kod Sassanida, ali su te trompe bile na razne na- 
čine provedene na svim onim romanskim konstrukcijama, gdje 
je došlo do prijelaza iz četvorine ili poligona u okrugli dio, jer 
je to zahtijevao vez kamenite građe. 

'To je ta spomenuta konstrukcija, koju je našao Strzygow- 
ski kod Sassanida u Aziji, kod čega misli, da je našao gotovu 
starohrvatsku arhitekturu. 


Starohrvatsko crkveno graditeljstvo. 187 

Mišljenje Strzygowskoga moglo bi se dosljedno primijeniti 
maurskom načinu građenja, koje je dosljedno zadržao Islam, 
samo je od trompa stvorio toliko poznate Stalaktite, koji imadu 
više dekorativno nego konstruktivno obilježje. Temelina kon- 
strukcija starohrvatskih crkvica za nošenje kubastog ili bačva- 
stog svoda proizlazi iz često primitivno i nepravilno naloženog 
tlocrta bez geometrijske pravilnosti. Tako je na pr. crkva sv. 
Križa u Ninu građena bez određenih protega po neškolovanom 
majstoru; okrugli zidovi proviđeni su za pojačanje lukovima 
u zidu, a to je temeljna karakteristika romanskih gradnja kod 
Slavena. Taj je motiv podesan, da bude uporabljen kod mo- 
derne izgradnje starohrvatskih oblika. Uz kružni oblik tlocrta 
nalazimo i većih crkvi basilikanskog tlocrta sa presvođenim — 
izmjenito bačvastim i kubastim — svođem. Ove vrsti gradnje 
je crkva sv. Spasa u Cetini i Priko kod Omiša. 


Kružni tlocrt, kojim se odlikuju prve starohrvatske crkvene 
građevine, bio je u romansko vrijeme vrlo običajan kod ger- - 
manskih naroda. Može se reći, da je identičan sa starohrvat- 
skim, ali je u izgradnji konstrukcije posve različit, jer deko- 
rativna strana vanjštirte i ponutrice kod Germana odaje umjet- 
nički izobražene graditelje. 


E Da bi doveli u sklad sličnost kružnog ili opće zvanoga ka- 


 rolinskog tlocrta starohrvatskoga graditeljstva s takovima .u 
ostalim zemljama, poslužit ćemo se kratkim: studijem kružnoga 
tlocrta kod drugih naroda. 

Kružnih i poligonskih tlocrta bilo je već za poganskih vre- 
mena u grčkoj i rimskoj klasičnoj umjetnosti. Kod Grka se 
takav hram zvao »Monopteros«, a bio je u obliku prstena s je- 
dnim redom stupova.? 


Proučavanje građevne umjetnosti kršćanskih kružnih gra- 
đevina počima u 13. stoljeću, a proteže se na takove gradnje u 
germanskim zemljama, u kojima kružni tlocrt nije bio običajan 
prije romanskog vremena. Germani su opravdano nazvali ta- 
kove građevine poganskim tornjevima (Heidenthiirme),* jer su 
im bili poznati samo iz klasičnih vremena. Točnijim istraživa- 
njem došlo se do spoznaje, da su građevine kružnoga ili poli- 
gonalnoga tlocrta razvijene u duhu kršćanske zamisli. One su 
posve različne po konstrukciji od sličnih klasičnih grčkih i 
rimskih hramova, radi čega zauzimaju posebno mjesto u hi- 
storiji crkvene umjetnosti, jer je njihovo značenje uvjetovano: 
položajem, razdiobom i svrhom, za koju su građene. : 


* Monopteros nasljedile su daljnje građevno stilske epohe, ali više: 
u profanom svjetovnom, a manje u sakralnom (crkvenom) graditeljstvu. 
Takav se oblik konstrukcije održao do današnje >moderne«, koja je u 
Zagrebu stvorila jedan Monopteros na trgu N kao novi umjet. paviljon. 
3 Kunstdenkmalen des Osterr. Kaiserstaates, I. 83. 


. 1 88 > : Prof. arh. Stjepan Podhorski: 


"Do arhitektonskoga rješavanja kružnih ili poligonalnih tlo- 


crta dolazili su redovito bogati portali. Ostala vanjština nema ' 


dekorativnih odlika. Visoki i strmi krovovi uslijed sjevernačkih 
klimatskih prilika izgrađeni su kod kružnih tlocrta čunjevitim, 

a kod poligonalnih piramidalnim oblikom. Kubasti krovovi ne 
dolaze skoro nikada do izražaja.: 

. Kružnih građevina u crkvenom graditeljstvu imade raznih 
veličina prema svrsi, kojoj su imale služiti. Veće su služile 
kao crkve, dok su manje od 12 do 40 stopa služile preraznim 
potrebama. Imade na stotine takovih građevina; no kako nisu 
do sada sve poznate, a mnoge su srušene, teško bi bilo njihov 
broj ustanoviti. 

Značajne su kršćanske kružne građevine kao grobnice ili 
kripte. One stoje na grobištima i sačinjavaju integralni dio 
ovoga crkvenoga kompleksa, a posvećene su redovito sv. Mi- 
halju arkanđelu. Sastoje pak od donjeg dijela, za koji se kaže, 
da služi za spremanje kosti mrtvaca (»Ad mortuorum ossa re- 
ponenda«), te od gornjeg dijela »Ad officium pro defunctis«, 
gdje se služe zadušnice. Kod Germana je za takove crkvice 
postojao naziv »Carner«.* 

U srednjem vijeku nije bilo dozvoljeno, — a nije ni odgo- 
varalo crkvenom duhu, — u grobnim kapelama obavljati kršte- 
nja, ili u krstionici služiti zadušnice za pokojnike. Dosljedno 
tomu nastala su dva tipa takovih građevina, i to grobnice i 
krstionice; svaki je tip imao svoja obilježja. 

Kružni i poligonalni oblici grobnice postojali su i kod Rim- 
ljana. Tako je car Konstantin nastojanjem svoje majke Jelene 
izgradio prvobitnu crkvu sv. groba u obliku kružnoga tlocrta, 
čija se slika iz V. ili VI. stoljeća nalazi sačuvana u miinchen- 
«skom muzeju. 

Ova je činjenica značajna za gradnju sličnih kapela i grob- 
nica kasnijega vremena. Križari, koji su se vraćali iz svete zem- 
lje, gradili su svoje grobnice iz poštovanja prema svetom grobu 
u obliku kružnoga tlocrta. Takovih građevina imade osobito 
mnogo u onim mjestima, gdje su živjele plemićske obitelji, koje 
su učestvovale u križarskim vojnama. U bivšoj Austro-Ugarskoj 
bio je velik broj kapela kružnog tlocrta, o kojima je godine 
1867. napisao dr. Karlo Lind značajnu raspravu. On navađa, da 
imađe u Češkoj i Slovačkoj kružnih kapela, koje su služile za 
pohranu crkvenih dragocjenosti. Bile su to u neku ruku male 
riznice kraj drvenih crkvi, Zidanjem vatrosigurnih crkvi ove 
su kapele nestale, a sačuvane su još samo po siromašnijim opći- 
nama. ' 


4“ U Reichenburgu na Savi u Štajerskoj postojao je takav Carner 
posvećen sv. Mihajlu arkanđelu, a srušen je u prosincu godine 1830. 


s 

Iz ovoga razlaganja vidimo, da su kapele kružnog ili poli- 
.gonalnog tlocrta služile kao grobnice, krstionice, shraništa, a 
više puta i kao dvorske kapelice. Krstionice nastaju jačim raz- 
vojem kršćanstva, uvađanjem sveopćega krštenja djece, kada 
pravo krštenja prelazi od biskupa na svećenstvo u proširenim 
kršćanskim župama. i 

Sličnim svrhama služile su i male crkvene građevine u dal- 
matinskoj Hrvatskoj. Građene su poput Carnera u germanskim. 
zemljama s analogno jednakim tlocrtom. Pa ipak dr. Karlo Lind 
u svojim studijama crkvica — toliko sličnih konstrukcija — 


. nigdje ne napominje bilo koju crkvicu iz hrvatskih krajeva, 


premda je Dalmacija spadala pod djelokrug austrijske centralne 
komisije za čuvanje historijskih spomenika. 

(Dr. Karlo Lind morao je sam opaziti znatnu razliku između 
naših dalmatinskih spomenika te onih u Njemačkoj i Ugarskoj. 
Zaključna izgradnja naših spomenika toliko je različna od svih 
ostalih te vrsti, da ih je Lind ostavio po strani. 

. Uvjereni smo, da je dosta osvijetljena prije navedena 
tvrdnja, da je romansko graditeljstvo kod svih naroda — pa 


“tako i kod Hrvata — na svoj način shvaćeno. Bez nekog izri- 


čitog poziva bio je običaj tako graditi, jer je romansko gradi- 


. teljstvo izvedeno iz starokršćanskoga, koje se već za Konstan- 
“tinovih vremena razvijalo posve neovisno na istoku i na zapadu. 


Pripisivati Hrvatima u crkvenom graditeljstvu u vrijeme 
narodnih vladara neke uzore ili dapače utjecaje azijske kulture 
nije ničim dokazano niti opravdano. Isto tako je bez temelja 
svaka pomisao, da je stara hrvatska umjetnost stvorena pod 
uplivom istočno-gotske, ravenske ili langobardske škole od VI. 
do VIII. stoljeća; ona je samostalna i posve slavenska, 

U ornamentalnoj i dekorativnoj umjetnosti dolazi kod Hr- 
vata — kao što i kod ostalih Slavena — ornamenat tekstilne 
prirode. Ovi su oblici i danas uščuvani u narodnoj nošnji po 
južnoj Bosni i Hercegovini. Nosivi dijelovi, — kao što su gla- 
vice stupova i njihove temeljnice, — izdjelani su prema kla- 
sičnim uzorima korintskog obilježja. 

Dekorativni ukrasi i nakiti posve su sporedne naravi. Oni 
znače veoma malo prema stilskoj konstrukciji, koja može bez 
njih posve neovisno postojati poput vrednote ljudske duše, 
koju nikakva tjelesna ljepota i nakiti ne mogu promijeniti. 


* 


Vjera je određivala put, istinu i život svima ljudskim po- 
koljenjima. Zato je čovjek svoje umne duhovne sposobnosti u 
najuzvišenijem vremenskom i likovnom stvaranju posvetio 
Bogu. Religijozne građevine svih vijekova nadvisivale su svo- 
jom istaknutom veličinom i monumentalnošću sve ostalo, što 
je bilo određeno potrebama prolaznoga zemaljskog života. 


190 Dr. Fran Hrnčić: 


* Vjersko nadahnuće kršćana uklesalo je istinu svojega pra- 
voga vjerovanja u čudesima romanske i gotske arhitekture, 
koja je poput mirisa tamjana određena samo pravomu Bogu, 
čije se božansko opstojanje nije moglo nikada uskladiti trije- 
movima toliko dotjeranoga poganskoga graditeljstva. Prema 
katoličkom naziranju umjetnost, koja treba da stoji u službi 
crkve, prima od nje svu svoju sadržinu. Od nje se ne traži 
svjetovna nego božanska ljepota, koja obiluje pravim estetskim 
osjećajima, za koje je umjetnost pozvana, da ih presađuje u 
“duše vjernika, pa da time u njima uzbudi najljepše i najpleme- 
nitije zamisli kršćanskog vjerovanja o presvetom Trojstvu, o 
utjelovljenju sina božjega, te o blaženoj djevici Mariji i ostalim 
svecima. 

Ljubav prema crkvi.i crkvenim umjetnostima mora postati 
prirodni poziv ne samo pojedinca već i čitavoga naroda, koji 
treba da sudjeluje na izgradnji crkve u vjerskom, umjetničkom, 
a imenito u arhitektonskom pogledu. Ovdje podsjećamo na 
činjenicu, da su kod izgradnje veličanstvene kupule stolne 
crkve u Firenci mali građani izrađivali modele, rezane od repe, 
kako bi imala izgledati kupula, koju je konačno sagradio veliki 
začetnik talijanske renesanse Filipo Brunelleschi (g. 1377.— 
1446.). 

Hrvati su temelje crkvenoj umjetnosti položili u staro- 
hrvatskom graditeljstvu. Stvaranjem pak renesanse tih oblika 
zasvjedočit će Hrvati najbolje svoju vjekovnu pripadnost sve- 
toj katoličkoj crkvi, ako ju stilski zaodjenu u narodno hrvatsko 
ruho, koje je vrlo lijepo nazvao naš hrvatski historičar franje- 
vac dr. Dominik Mandić imenom »Vetero-Croatica«. 


Oporuka prepošta zagrebačkoga 
kaptola od g. 1500. 


Napisao dr. Fran Hrnčić. 


Kraj sačuvanih dviju važnih oporuka zagrebačkih biskupa 
iz XV. stoljeća, — Ivana Albena i Osvalda pl. Thuza od Laka, — 
zanimiva je — akoprem dijelom s drugoga gledišta — i opo- 
ruka sinovca ovog posljednjeg: Andrije Alfonza pl. Thuza od 
Laka, prepošta zagrebačkog i glogovničkog.* 

Ova se doduše ne može mjeriti s navedenim oporukama 
zagrebačkih biskupa, ali je njezina važnost u tomu, što se iz 
nje razabire uređenje kućanstva naših crkvenih prelata kon- 
cem XV. dotično početkom XVI. stoljeća. No kod toga se u 


' Tkalčić: Spomenici III. dok, 2 


rk 

Ovom konkretnom slučaju svakako mora uzeti u obzir još i to, 


..da se tu ne radi samo o crkvenom prelatu, već i o članu ugledne 


Porodice, pa je stoga njegovo kućanstvo u svakom pogledu bilo 
obilnije snabdjeveno, nego li kod drugih crkvenih dostojan- 
stvenika njegovog položaja iz istog doba. Ovo vrijedi osobito 
za ostale članove zagrebačkog i čazmanskog kaptola, koji su 
živjeli vjerojatno u mnogo skromnijim prilikama od spomenu- 
tog prepošta. ., , 

Oporuka Andrije Alfonza Thuza nije pisana vlastoručno, 
već je kazivana u pero javnom bilježniku Stjepanu od Bachyna 
5. travnja 1500. po podne u tvrđi prepošta glogovničkog (»in 
castello praepositurae Golgoczensis«). Kod ovog očitovanja po- 
sljednje volje sudjelovali su još i svjedoci, i to Ivan križevački 
župnik, Stjepan svećenik i Pavao kapelan križevački, Benedikt 
Varaždinac, svećenik zagrebačke dijeceze, te plemići: Dioniz 


«od Dijankovca, Stjepan od Pongračevca i Ladislav od Topličice 
nazvan Sarapušić, kao i mnoge druge ugledne i vjerodostojne 


osobe, pozvane u tu svrhu. Izvršiteljima svoje oporuke postavio 
je župnike: Ivana križevačkog, Grgura od Gragene, Mirka od 
Palotha, te Jurja od sv. Jelene u Koruškoj (kraj Križevaca), 
kao i svogavkaštelana plemića Kristofora. 

Budući da se ovdje radilo o oporuci sastavljenoj po javnom 
bilježniku, nisu bili potrebni još i svjedoci, pa su ovi pozvani 
vjerojatno dijelom zato, da se olakša izvršenje pojedinih od- 
redaba posljednje volje, a dijelom zato, da se očitovanju po- 
sljednje volje dade što svečaniji karakter obzirom na ugled 
osobe oporučitelja, 

Kako je prepošt bio teško bolestan, nije oporuku niti pot- 
pisao, već je samo proviđena njegovim pečatom, što se vidi iz 


.. klauzule javnog bilježnika na samoj oporuci. 


Iz pojedinih odredaba same oporuke — iz namijenjenih 
iznosa i ostavljenih predmeta — vidi se, da imetak spomenutog 
prepošta u času sastavljanja oporuke nije više bio znatan, već bi ' 
se dapače moglo kazati, da je i skroman, budući se tu radilo o 
odvjetku moćnog roda Thuza od Laka. 

U navedenoj oporuci prepošta Alfonza Thuza nalazimo 
kralja Vladislava II. kao dužnika jednako kao i u oporuci nje- 
govog strica zagrebačkog biskupa Osvalda." Kralj je dugovao 
Alfonzu Thuzu 300 forinti iz naslova jamstva, što ga je navedeni 
preuzeo za taj kraljev dug vesprimskom biskupu. Od te svote 
otpušta kralju 100 forinti, dok ostatak ostavlja svojoj sestri So- 
fiji. Ujedno ostavlja njoj i njezinim nasljednicima tvrđu Peech 
(Peći) kraj Kladuše sa svim zemljama, koje da i onako već po- 


* Poznato je, da se kralj Vladislav II. nalazio u neprestanim novča- 
nim neprilikama. Uslijed toga bio je primoran, da na sve strane posu- 
đuje novac, a u prvom redu od crkvenih prelata. 

sjeduju i uživaju (»pleno jure possidendam«); a ostavlja joj i 
jednu veću srebrnu pozlaćenu čašu. To je sve, čime se prepošt 
sjetio svoje rodbine u očitovanju posljednje volje. 


Za svoj pogreb posebno je ostavio iznos od 50 forinti. Za- | 


* grebačkom biskupu ostavio je 32 vedra vina, redovnicima u 
Petrovcu ostavlja za mise i molitve 25 forinti, a Pavlinima u 
Remetama kraj Zagreba ostavio je u istu svrhu 30 forinti. 
Svoju polovinu kuće u Budimu? ostavio je zagrebačkom kaptolu, 
da se drže molitve (»pro orationibus perpetuis«) za njega i za 
njegove pređe, dok je prebendarima zagrebačke stolne crkve 
ostavio za mise 25 forinti u novcu i šubaru s crnom podstavom. 


Za uređenje crkve u Glogovnici, gdje želi biti pokopan, 


ostavio je 50 forinti; a stolnoj crkvi zagrebačkoj ostavio je jednu - 


.manju srebrnu pozlaćenu čašu i osam srebrnih žlica. Samo- 
stanu pak sv. Marije Magdalene u Čazmi za popravak crkve, 
— kao i za crkvu tamošnje bolnice sv. Kuzme i Damijana, — 
ostavio je po 20 forinti. 

Svojemu nasljedniku, prepoštu glogovničkomu, ostavlja 
spregu od četiri konja zajedno s kolima te sve dragocjenosti, 
koje se nalaze u glogovničkoj tvrđi (»omnibus domus cleno- 
diis«). 

Time su iscrpljene one odredbe oporuke, koje se odnose na 
obveze, koje proističu iz njegovog položaja kao crkvenog pre- 
lata. Iza toga pak slijede odredbe oporuke, koje se odnose na 
njegove osobne obveze prema onima, koji su mu u životu iska- 
zivali kakove usluge, kao i prema onima, koji su mu vršili razne 
osobne službe. To su pak one odredbe, koje nam pružaju uvid 
u način vođenja kućanstva toga crkvenoga prelata. 


Tako se vidi iz pojedinih odredaba oporuke, da je Alfonz 
Thuz imao tri dvorjanika, i to Ivana, nekadašnjeg tavernika! 
zagrebačkog biskupa Osvalda Thuza, pa mu ostavlja za vjernu 
službu 10 forinti; zatim Mirka, koji mu je služio na putovanjima 
kao pratioc na konju, a ostavlja mu 6 forinti; i napokon Mihalja 
od Trnovca, kojemu ostavlja posjed zvan Lazec kraj Ivanića 
zajedno sa svim zemljama. 


Uz ova tri dvorjanika imao je navedeni i tri kapelana, ko- 
jima ostavlja za molitve po 3 forinta. Dalje je imao posebnog 
dvorskog pisara (»literato suo curiali«) Dioniza, kojemu ostavlja 
25 forinti. Svome kaštelanu Krištoforu nalaže u oporuci, da 
tvrđu Glogovnicu nema predati nikomu drugomu osim onomu, 


%" Ovu kuću ostavio je zagrebački biskup Oswald Thuz od Lak-a 
djeci svoga brata Alfonzu i Sofiji. 

* Tavernik, tovarnik, tarnik je zapravo blagajnik. Kraljev tavernik 
spada među prve velikaše države (baro regni), te je predsjednik kra- 
ljevskog vrhovnog prizivnog sudišta. 

koga će u tu svrhu odrediti kralj." Ta mjera opreza danas nije . 
više potpuno razumljiva tim manje, što se tu radilo o crkvenom 
beneficiju, vezanom uz čast glogovničkog prepošta. i. 

Osim navedenog dvorjanstva imao je Alfonz Thuz ključara 
i kočijaša Demetrija, te svakomu od njih ostavlja po 5 forinti. 
Uz ove imao je još posebnoga konjušara po imenu Pavlića, 
kojemu ostavlja 10 forinti. Pavlić je prema tomu bio smatran 
za nekog višeg službenika. Odatle se može zaključiti, da se 
prepošt Alfopz Thuz bavio uzgojem konja, kao i njegov stric 
zagrebački biskup Osvald, koji je osobito cijenio viteške jahaće 
konje. 

m ovih se odredaba oporuke Alfonza Thuza vidi, da je 
imao za ondašnje prilike veliko dvorjanstvo i poslugu. Kako 
se kod očitovanja posljednje volje sjeća samo onih, koji su mu 
bili najbliži, t. j. onih, koji su vršili službe, vezane neposredno 
uz njegovu osobu, nužno mora da je postojao još daleko veći 
broj druge posluge, koja je vršila ostale službe u kućanstvu i 
u gospodarstvu. ' 

Kad je već riječ o oporuci navedenog prelata, valja spo- 
menuti i njezine ostale odredbe; akoprem nisu bitne za već 
navedenu važnost ove oporuke, ipak imađu i one svoj izvjesni. 
kulturno-povijesni značaj. ' 

Tako ostavlja po 10 forinti izvršiteljima svoje oporuke. 
Magistru Nikoli, zagrebačkom kanoniku i arhiđakonu du- 
bičkomu ostavlja 18 forinti za usluge, koje mu je iskazao; a 
ujedno mu je stavio u dužnost, da njegovo vino, koje se nalazi 
u Zagrebu, upotrijebi za spas njegove duše na način, kako drži 
da je shodno. Javnom bilježniku određuje 10 forinti za njegov 
trud i trošak (»pro laboribus et fatigiis«). 

Prepošt ujedno raspolaže i sa svojim nekim vrijednijim. 
odjevnim predmetima. Tako ostavlja Ivanu, župniku križevač- 
komu, šubaru od kunovine s tjemenom od crvenog sukna (»ru- 
beo harvasio tectam«); Grguru, župniku sv. Nikole u Grageni, 
ostavlja drugu šubaru od kunovine; treću pak šubaru od kuno- 
vine, opšivenu suknom, ostavlja redovniku iz Petrovca: bratu 
Fabijanu uz 10 forinti u gotovom za mise i molitve. Šešir od 
kunovine ostavlja Mirku, župnku u Palothi, a drugi šešir od. 
raznog krzna te crni ogrtač ostavlja Grguru, župniku kod sv. 
Jelene-u Koruškoj kraj Križevaca. Četiri skrletna bareta osta- 
vlja ovršiteljima svoje oporuke. Sve pako druge sitne predmete: 
imadu ovi podijeliti — prema saopćenim im uputama — za 
molitve i mise u Zagrebu, Čazmi i Glogovnici, a za spas nje- 
gove duše. 


5 >ut castellum Golgoczense praedictum, nullipiam hominum ad ma- 
nus assignat, nisi regiae majestati, aut cui majestas:sua id specialiter 
commiserit dandum et assignandum«. 

“ Konačno određuje prepošt još i to, da se imade redovni- 
cima u Petrovcu dati od žita i plodina toliko, koliko je to samo 
moguće. | 

"Time je bila potpuno iscrpljena sva pokretna i nepokretna 
“ imovina oporučitelja. Ova je oporuka ujedno i posljednji trag 
o porodici Thuz u hrvatskoj povijesti. Čini se, da je ta porodica 
izumrla s navedenim Andrijom Alfonzom, prepoštom zagre- 
bačkim i glogovničkim. Tako se naime može zaključiti i odatle, 
što se prepošt u oporuci od svoje rodbine sjeća “jedino svoje 
sestre Sofije i njezinih nasljednika, dok o kakovim drugim ro- 
đacima nema ni spomena. Budući pak da se u svom očitovanju 
posljednje volje sjetio svakoga, koji mu je bio bliz, sigurno bi 
se ma s kojim malim iznosom sjetio bio i ostalih svojih rođaka, 
da su postojali u doba sastava oporuke. 

Kako je već spomenuto, ova oporuka nema nikakovih oso- 
bitih odredaba, ali je ipak kraj svega toga važan prilog za po- 
znavanje naših prilika pod kraj XV. i početkom XVI. vijeka, 
pa je vrijedna, da se otme zaboravi. 


Velika Kopanica g. 1758. 


Napisao prof. dr. Rudolf Horvat. 


Zagrebački je biskup Franjo Tausi g. 1757. odredio, da | 


kanonik Ivan Krstitelj Paxy, koji je iza smrti Nikole Petri- 
čevića (8. ožujka 1756.) postao vikarom slavonskog dijela za- 
grebačke biskupije, obiđe i prouči stanje svih župa u Slavoniji. 

Paxy je na tome kanonskom pohodu došao 31. prosinca 
1757. također u Kopanicu, gdje je ostao do 2. siječnja 1758. 
U svome izvještaju, što ga je podnio biskupu Tausiju, opisuje 
'Paxy župnu crkvu u Kopanici ovako: 

Crkva je sv. Ilije 10 hvati duga, a 4 hvata široka. Sva je 
građena od drveta, pa i strop ima od hrastovih dasaka. U crkvi 
:su 4 oltara, a svi imaju drvene menze (stolove). Glavni je oltar 
.posvećen sv. Iliji. On je valjano opskrbljen svim potrepštinama, 
a ima sliku sv. Ilije, naslikanu na platnu. Na crkvenu stijenu 
sa strane evanđelja prislonjena su 2 oltara, od kojih je prvi 
posvećen bl. djevici Mariji, a drugi sv. Antunu Padovanskomu; 
na stijeni pak sa strane epistole nalazi se samo oltar sv. Križa. 
'Osim glavnih ima crkva još dvoja pokrajna vrata, koja se mogu 
«dobro zatvoriti. Crkvu rasvjetljuje 6 staklenih prozora. Iznad 
velikih vrata nalazi se prostran kor, koji je načinjen od hra- 
stovih dasaka. U crkvi manjka propovijedaonica, što je opa- 
Ženo već prigodom kanonske vizitacije g. 1740. Župna je crkva 
“valjano ograđena, a u crkvi vlada čistoća. Ispovijedaonice nem4 

nijedne, a krstionica se nalazi iza glavnog oltara. Presveta se - 
euharistija čuva u drvenom tabernakulu (svetohraništu) na 
glavnom oltaru. Tamo je srebren ciborij sa svilenim velom, te 
pozlaćena pokaznica (monstranca). Kako župna crkva nema 
sakristije, čuvaju se crkvene stvari u ormaru, koji se nalazi 
iza glavnog oltara. Tamo su 2 kaleža s patenama, 2 svilene ka- 
zule (misnice) i crkveno ruho. Kraj svetišta podignut je drven | 
toranj, u kojemu se nalaze 3 zvona. 

. Groblje se nalazi na kraju Velike Kopanice, te je dobar 
četvrt sata udaljeno od župne crkve. U tomu se groblju, koje 
je dobro ograđeno, pokapaju mrtvaci iz Velike i Male Kopa- 
nice. Župna crkva ne posjeduje nikakvih nekretnina, a uzdržaje 
se milodarima vjernika, od čega jednu trećinu dobiva upravi- 
telj. župe. Crkveni šekutor (skrbnik) Franjo Matasović iskazuje, 
da župna crkva posjeduje 104 rajnska forinta i 64 ugarska 


denara. Od toga ima crkva u gotovu »tekućem« novcu 20 forinti 


i 12 denara, a u bavarskim grošima, te u braniborskom poltu- 
rama i krajcarima (novčićima) 7 forinti i 40 groši; duguju pak 
crkvi po 3 forinta Stjepan Ergotić i Juraj Vukovac, oba iz Ko- 


panice. U robi posjeduje crkva 25 oka lana. 


Kraljica je Marija Terezija sebi pridržala pravo patronata 
na području cijele Vojne Krajine. Ona to pravo izvršuje tako, 
da za župnika imenuje jednoga od one trojice svećenika, koje 
predloži zagrebački biskup sporazumno s vrhovnim vojnim za- 
povjednikom u Slavoniji. 

Sada ne postoji u Velikoj Kopanici formalni župnik. 
Upravu župe vodi već sedmu godinu o. Stjepan Đurasović, 
koji pripada članstvu đakovačkog samostana franjevačke po- 
krajine sv. Ivana Kapistrana. Đurasoviću je 38 godina, a sve- 
ćenik je već 14 godina. Njemu je 4 niža reda i subđakonat po- 
dijelio srijemski biskup Sčrenyi, a đakonat skopljanski nad- 
biskup Summa, koji je tada živio kao bjegunac u Osijeku; za 
svećenika je Đurasovića zaredio srijemski biskup Sčrenyi. 

Kanonik Paxy izvješćuje, da Đurasović dobro vrši žup- 
ničke dužnosti. U redu vodi crkvene matice, t. j. knjige kršte- 
nih, vjenčanih i umrlih, a od drugih knjiga ima svetu bibliju, | 
katekizam i zaključke crkvenoga sabora u Tridentu. Kanonik 
mu je naložio, da sebi nabavi također knjige, u kojima će bi- 
lježiti stanje duža i popis onih, koji su primili sv. krizmu (po- 
tvrdu). Nadalje je kanonik primijetio, da Đurasović iza pro- 
povijedi moli s narodom samo čin vjere, ufanja i ljubavi; zato 
mu je naložio, da prije toga izmoli očenaš, zdravo Marijo, vje- 
rovanje i deset zapovijedi božjih. Đurasović je izjavio, da u 
župi ima mnogo ljudi, koji su već stari 30 do 40 godina, a još 
nisu krizmani, te bi željeli dobiti sakramenat sv. potvrde. 

. Službu kapelana vrši o. Nikola Čurić, koji također pripada 
obitelji franjevačkoga samostana u Đakovu. Njemu je 46 go-- 

dna, te je filozofiju učio u brodskom, a teologiju (samo mo- 
ralnu) u petrovaradinskom samostanu. Čurića je za đakona 
zaredio kaločki nadbiskup Gabrijel Patačić, a za svećenika 22. 
fujna 1736. u Beogradu tadašnji beogradski i smederevski bi- 
skup Franjo Antun Engl de Wagrain. Kanonik je opazio, da 
o. Čurić posjediije premalo bogoslovskoga znanja; zato mu je 
savjetovao, neka se vrati u svoj samostan. Podjedno kanonik 
moli biskupa, neka izvoli za Kopanicu odrediti drugoga ka- 
pelana. 

Župni se dvor nalazi blizu crkve usred prostranoga dvo- 
rišta. To je jednokatna zgrada, načinjena prije nekoliko godina 
od drveta i šiblja, a nalazi se u dobrom stanju, Prizemlje 
župnoga dvora zapremaju pivnica te spremište za žito i drugi 
živež. U prvom je katu jedna soba okrenuta prema jugu, a 
druga prema sjeveru; između njih je komorica, kroz koju se 
silazi u spremište. Neposredno iza dvorišta postoji župnikov 
posjed, koji zaprema oko 9 jutara, a sastoji se od vrta, pašnjaka 
i livade, zasađene raznim voćkama. Sama je ta livada 198 hvati 
duga, a 178 hvati široka. Izvan sela Kopanice uživa župnik još 
jednu livadu, koja je duga 146, a široka 42 i tri četvrtine hvata. 
Obje ove livade župljani kose, sijeno spremaju i u župni dvor 


dovažaju besplatno, samo im župnik daje hranu i piće. Župnik | 


uživa i 2 voćnjaka, od kojih se prvi nalazi u selu Kopanici i 
zaprema tri četvrtine jutra, a drugi je kod kapele u Beravcima, 
gdje zaprema polovicu jutra. U župnom su dvorištu jošte 4 
zgrade, poimence: družinska kuća s kuhinjom, zatim staja i 2 
hambara. Sve su to podigli sami župljani, koji se brinu za uz- 
državanje tih zgrada i za ogradu oko cijeloga župnikova po- 
sjeda. 5 
> Znatan prihod dobiva župnik kopanički u ime štolarine. 
Kada dijete krsti, daje se župniku 1 marijan, koji vrijedi 17 
novčića, te 1 pile i kolač. Prigodom vjenčanja plaća se župniku 
1 rajnski forint, a uz to mu se daje kolač, komad mesa i polo- 
vica oke vina ili rakije. Ako se domaći župljanin vjenča s dje- 
vojkom iz druge župe, onda plaća samo 1 marijan za »ozove« 
u crkvi i za pismenu potvrdu. Ako se pak domaća djevojka 
udaje za čovjeka iz druge župe, tada mora župniku dati 2 fo 
rinta, kolač, komad mesa, te polovicu oke vina ili rakije. Za 
sprovod odrasloga plaća se 1 forint bez zadušnica, a 1 for. i 25 
novčića za sprovod i zadušnice. Za pokapanje djeteta dobiva 
župnik 1 marijan ili ekvivalent (jednaku vrijednost) u naravi. 
Za »vpelavanje« (uvađanje u crkvu) mladenke prve nedjelje iza 
vjenčanja dobiva župnik 1 ručnik, a za »vpelavanje« rodilje 
ne dobiva ništa, jer je u to ime već prigodom krštenja djeteta 
dobio pile i kolač. 

Prigodom uskrsne ispovijedi običavaju župljani dobrovoljno 
darivati župnika. Kada pak župnik u božićno vrijeme blago- 

slivlja kuće svojih župljana, darivaju mu komad sušenog. ili 
svježeg mesa i nešto novaca. Na blagdan Spasova ili sv. Ane 
daje župniku svaka kuća 1 sir, 1 pile i nešto maslaca. Taj živež 
u svakom selu donašaju ljudi u određenu kuću. U ime pak 
lukna daje svaki bračni par godimice 1 osmak žita ili kukuruze 
i nešto pšenice. Takav »osmak« sadržaje 15 oka. Svaka udata 
žena daje župniku godimice 10 do 15 povesma lana. Svaka 
kuća, koja ima vozno blago, mora župniku dovesti godimice 1 
voz drva. 

U Kopanici još ne postoji orguljaš (školnik), a nema ni za- 
klade za njegovo uzdržavanje. Upravitelj župe ponudio se, da 
će on podučavati mladiće, ali nitko ne htjede svoju djecu po- 
slati u nauke. 

Službu zvonara vrši crkveni šekutor Franjo Matasović. U 
ime plaće dobiva Matasović godimice od svake kuće u selu: Ko- 
panici polovicu »osmaka« žita; uz to je Matasovićeva kuća 
oslobođena od svih javnih tereta. Kanonik Paxy .izvješćuje, da 
je Matasovića podvrgao ispitu, pa da je ustanovio, da on do- 


“duše znade misterija vjere, ali da ipak ne bi znao krstiti u slu- 


čaju potrebe. Isto tako ne znaju krstiti niti one 3 primalje, koje 
su došle pred kanonika na ispit. Zato je kanonik o. Đurasoviću 
naložio, da ima zvonara i barem jednu primalju u svakom selu 


naučiti, kako se obavlja krštenje novorođenog djeteta. 


Svi žitelji u kopaničkoj župi rimokatoličke vjere, izuzev 
krajiškoga kapetana u Sikirevcima i krajiškoga poručnika u 
Sredancima, koji su grčko-istočne vjere. Cijela župa broji 450 
kuća, i to: TI u Velikoj i 22 u Maloj. Kopanici, 38 u Beravcima, 
72 u Gundincima, 85 u Sikirevcima, 36 u Divoševcima, 35 u 
Kupini, 21 u Prnjavoru, 31 u Zoljanima i Stružanima, a 39 
kuća u Sredancima. Upravitelj župe o. Đurasović nije kano- 
niku znao reći, koliko duša i bračnih parova stanuje u njegovoj 
župi. Kanonik je Paxy — dozvolom zagrebačkoga biskupa — 
5. siječnja 1758. odredio, da se od župe u Velikoj Kopanici 
imaju odijeliti sela Prnjavor, Zoljani, Stružani i Sredanci, pa 
da se dodijele župi u Svilaju, koja im je bliža; time će se po- 
boljšati prihodi župnika svilajskog. U zamjenu je pak župa ko- 
panička dobila selo Jaruge s 29 kuća, jer je to bliže Velikoj 
Kopanici nego li Svilaju. 

Kanonik je Paxy ispitivao župljane, imaju li kakve pri- 
tužbe protiv 0. Đurasovića, ali nitko nije iznio nikakav pri- 
govor. Isto tako nije se ni o. Đurasović kanoniku tužio na svoje 
župljane. U cijeloj se župi ne nalazi javni grešnik, izuzev 
dva zločinca, koji su početkom prosinca g. 1757. zatvoreni u 
pukovnijskom zatvoru. 

U kopaničkoj župi ne postoji nijedno crkveno društvo. 
Zato je kanonik naložio, da se osnuje »Bratovština kršćanske | 

nauke«. Uz cestu od Kopanice prema Beravcima nalazi se ora- 
torij (bogomolja) sv. Roka, a na putu od Male Kopanice prema 


mlinovima postoji oratorij sv. Andrije. Kako su oba ta orato- . 


rija veoma ruševna, a ne postoje ni zaklade za njihovo uzdrža- 
vanje, odredio je kanonik Paxy, da se ovi oratoriji poruše. Uz 
ceste se nalazi jedan križ u Kopanici, drugi u Divoševcima, 
treći u Sikirevcima, a četvrti u Gundincima. : 
U selu Beravcima postoji kapelica sv. Katarine, koja je 
pola sata udaljena od župne crkve. Kapelica je građena od 
drveta, ali nije ožbukana. U kapelicu može stati oko 50 ljudi. 
Ima samo jedan oltar, a nad njim strop. Kapelica je valjano 
pokrita hrastovim daščicama (šindlom). Na drvenoj menzi, iznad 
koje nema slike sv. Katarine, služi se sv. misa na blagdane sv. 
Katarine, sv. Martina, sv. Andrije, sv. Tome apoštola i sv. Ane. 
Ispred crkvenih vrata visi na 4 drvena stupa zvono teško oko 
20 funti, a pokrito drvenim krovom. Kapela je dobro ograđena. 
Groblje se nalazi u šumi, te je pola sata udaljeno od kapelice. 
U tom se groblju pokapaju mrtvaci iz Beravaca, Gundinaca i 
Jaruga. Groblje je valjano ograđeno. Brigu za kapelicu u Be- 


ravcima snosi Marijan Vukasović, koji podjedno obavlja službu | 


zvonara. 

Mjesto prijašnjega starog oratorija podignuta je nedavno 
u Gundincima kapela sv. apoštola i evanđeliste Mateja. Ta je 
kapela 7 hvati duga, a gotovo 4 hvata široka. Građena je ođ 
drveta i šiblja, pokrivena je daskama, a još nema stropa niti 
je ožbukana. Kapela ima samo jedan oltar, i to drveni stol sa 
svima potrepštinama za čitanje sv. mise. Kada se kapela posve 
dovrši, dobit će oltar i sliku sv. Mateja, mjesto koje se sada 
nad oltarom nalaze razne druge slike. Na 2 drvena stupa pred 
crkvom obješeno je oko 100 funti teško zvono, koje će poslije 
smjestiti u toranj, kada će se podići pred pročeljem kapele. U 
toj kapeli, koja je 1 i po sata udaljena od župne crkve, služi 
se sv. misa na Matejevo (21. rujna), na Matijino (24. veljače) 
i svake treće nedjelje u mjesecu. | 

Kapela u Gundincima nema sakristije. Sveto se posuđe i 
crkvena odijela nalaze u drvenoj škrinji, koja je smještena iza 
oltara. Oko kapele postoji groblje, u kojemu se pokapaju mr- 
tvaci iz Gundinaca. Skrbnik (tutor) ove kapele iskazuje, da u 
tekućem novcu ima 1 forint i 42 ugarska denara, u bavarskom 
i braniborskom novcu 2 for. i 35 denara, a lana ima 2 oke. Osim 
toga duguju kapeli: Toma Janković 2, a Marko Kokanović 8 
forinti. ' 

U Sikirevcima postoji kapela sv. Nikole, koja je oko dva 
sata udaljena od župne crkve. Ova je drvena kapela nekada 
podignuta od hrastovih stupova, ali još ni sada nije ožbukana 
niti pobijeljena. U kapelu ne stane niti sto ljudi. Oltar ima 
drvenu menzu (stol), nad kojom se nalazi slika sv. Nikole. Ka- 

pela nema stropa, ali krov je još dobar. Za obavljanje sv. službe 
postoje u kapeli sve potrepštine. Kapela ima samo 1 vrata, ali 
i ta bez ključanice. Zvono je teško oko 40 funti, a visi na 4 
stupa, iznad kojih je drveni krov. Kapela je dobro ograđena, 
ali nema sakristije. Oko kapele ne postoji groblje, jer se mrtvaci 
iz toga sela pokapaju na župnom groblju u Šamcu. Brigu za tu 


“kapelu snaša tutor Bartol Galović. On iskazuje, da kapela u 


Sikirevcima posjeduje 16 oka lana, 17 forinti i 45 ugarskih de- 
nara u tekućem novcu, a 4 forinti i 35 denara u bavarskom i 
braniborskom novcu. Sveta se misa služi na Nikolinje i svake 
druge nedjelje u mjesecu. 

U Divoševcima se nalazi kapela sv. apostola Šimuna, koja 
je oko I sat hoda udaljena od župne crkve. Ta je kapela gra- 


.đena od drveta, ali je dobro ožbukana i pobijeljena. Stropa još 


nema, ali krov je u dobrom stanju. Kapela ima malen kor, 
napravljen od dasaka. Vrata se dobro zatvaraju. Kapela je oko 
5 hvati duga, a 2 hvata široka. Oltar ima drvenu menzu, nad 
kojom se nalazi slika sv. Šimuna. Kapela je valjano ograđena, 
a 20 funti teško zvono visi na 4 drvena stupa. Poput svih ostalih 
kapela ne posjeduje ni ta nikakvih nekretnina, ali ima sve, što 
joj treba za sv. misu, koja se služi na Šimunovo, na Filipovo 
i još jedne nedjelje u mjesecu. Groblje se nalazi u Hrastiću, 
1 sat udaljeno od kapele. Tamo se pokapaju mrtvaci iz Divoše- 


“vaca, Kupine, Prnjavora, Stružana i Zoljana. Kapelom upravlja 
tutor Antun Vidaković. On je iskazao, da kapela posjeduje oko 


16 oka lana, a u gotovu novcu ima 4 forinti i 70 denara. 
Oratorija (bogomolja) postoji u kopaničkoj župi 5, po- 
imence: sv. Bartola u Kupini, Preobraženja Isusova u Prnja- 


“voru, sv. Mihalja arkanđela u Stružanima, sv. Roka u Sredan- 
«cima, te sv. Jurja na groblju u Hrastiću. 


(Dijecezanski arhiv u Zagrebu: Rukopis: »Liber canoni- 


.carum visitationum archidiaconatuum de Guescha et Szincze 
:seu Sziche, dioecesis Zagrabiensis, in inferiori Sclavonia si- 
torum«, strane 213.—218.) : 


Sadržaj : 


Strana. 

Prof. dr. Rudolf Horvat: Gradec kod Križevaca . . 3— 65 
Juraj Ćuk: Beloši i Rasani ili Krisi . . RE 65— 88 
Dr. Fran Hrnčić: Dvije oporuke sagntheških plekupa u 
' 15. vijeku. . PK 88—105.. 
Josip Buturac: vlastelinstvo kotjevatiće apatije u 18. vij.  106—131 
Prof dr. Milan Stahuljak: Naše crkve i kapele. . .  132—139 
Dr.Ivan Bach: Što nam govore Pana djela hrvatske 

prošlosti . . 24. 139—176. 
Prof. dr. Rudolf Hi orva 3 Zlatar u 18. slidku 4.4. 176—182. 
Prof. arh. Stjepan Podhorski: Starohrvatsko crkveno 

graditeljstvo u doba vladara hrvatske narodne krvi .  182—190: 
Dr. Fran Hrnčić: Oporuka prepošta "aorvaraona pera : 

od god. 1500. se 1% 190—194- 


Prof. dr. Rudol £ Horva t: Velika Kopanica č 1758. .  194—199% 


io U a Ko Mi gana deka vin ink 


da h 


vj g 
M U 
NO Ž , 
; di U 
A Cd VA Go 2 SNI, i o 
(A 5 s nI i [OSLA 
Va 


N 
If, VN) BIZ Co) I 
\ BI 
NG A 
KRAJ 


MAK NAVI 
i 2 h ; DA 
(UMA : I 

Vo Na 


Di 
bh 9) Po) 
M PO 1 ) J KOS Wa ) 


u 
DS 


Ja 


RIKO Tea DR ; <Q MA 
RONA " 5 ai VALLI 
GOES: GA VA 
K 4 s H jsY) no 
PV 
M da O ode o 


8 
Ki 
Mu 


F 
M. 


AVA 
POJ 


nn ŠAV u K 
JOSO gh ) X Me 


MIJA S : f A K JU , Gh J / SAV h y hrt A U 
4 NJ MAO Vs š * : d A na ž 1 ČL 
GA DS PG, Jo 


DN: 
P je Ba 
KH 


s 


M H 9 MO &I < 
1 1 . h MRAVA OVI 
ć KG dk Vili 
Vi A i) k sh U 
M) ZRNACA k 1 X MONA 
o hoki ADL 
l Ke 


GAL dne sA ž So Kao (i : Mo 
"o : ma KAM W 2 y Gi 
j KU ZU o 
sa š 19 RANA d Veda 
s "Re BI KA no ) S : Ka GSI DNS i pe Ga Z ji 
5 , b S 2) 
ij . x M4 fa 


N 
M 


D 


) Juve j ) K ; 


<a 
) 


ja VE df U g 


